
Nije ni sam znao, zašto joj je rekao, da će na Medve- 
šćak, niti je tamo kanio ići, no kad je već rekao — udario 
je ispod crkve svetog Ivana. Nije ni pomišljao na to, kako 
želi, da ona vidi, da doista čini, što joj reče, jer mu nije bilo 
nimalo stalo do toga, što će o njemu misliti — već, eto, 
tako: rekao, rekao, pa i ide tamo. 

Tako — ne zna ni sam, zbog čega osjeća potrebu, da se 
kreće na slobodnom zraku, razvalivši kaput na grudima, da 
ga polijevaju hladni mlazovi večernjega zraka. Snijeg je 
već okopnio, no još je uvijek dosta hladno i osjeća se pod 
nogama, da smrzava. Petru je godilo, kad je osjetio i na 
licu, da mu se inje hvata brka i obrva, pa je potitravao 
obrazima, da razvali tanku naslagu, koja se je hvatala preko 
cijeloga lica. Potok je ispunjavao duboko korito skoro do 
polovice i vrlo žurno tekao, udarajući o komade leda, koji 
su se držali na nekim mjestima postrance tako, da su po- 

oKkrivali i po koji korak samog potoka. 

Išao je dosta žurno pomislivši, kako je dobro, što je 
obukao svoj »novi« kaput, pa se tako ne mora ni uklanjati 
ni povlačiti po mraku, da se ne sudari s policijom. Čim mu 
je rekla Mara, da će je pratiti, bilo mu je jasno, da se 
mora bolje obući, a kad je već to učinio, red je, da se 
naužije i da se gospodski prošeta. Naravno: to njegovo 
»bolje« oblačenje i njegov »novi« kaput nijesu podnosili 
poređivanja s građanskim oblačenjem, ali je za njegov ukus 
i potrebe bilo upravo sve u savršenom redu i potpuno — 
gospodski, da se ne bi sramio izići ni pred samog bana, 
kad bi ga nesreća i na to nagnala, 

U svojim je mladim momačkim danima bio pravi seoski 
kicoš kao i većina momaka, a isto tako je i u svijetu prvih 

godina veoma pazio na odijelo, no s vremenom se oduči od 
svega, zaboravi na sve te osjetljivosti, zabaci svaki tračak 
taštine i uze gledati život bez povećala i bez uljepšavanja 
— kakav jest u svoj svojoj golotinji, ljepoti i rugobi. Bilo 
mu je posve svejedno, da li mu krpe vise niz koljeno sa 
bedra ili niz listove sa stražnjice — posve svejedno! On se 
je tome rugao i gledao samo toliko, da svojom golotinjom 
ne izazove na sebe čije srdžbe. A inače — ako koga smeta, 
što je takav, neka mu dade bolje, pa će se on vrlo rado 
obući bolje. Međutim, meko i milosrdno srce braće ljudi 
nije mnogo puta zapelo za golotinju Petra Blaževića, pa da 
je obuče, bilo i u svoje već odbačeno odijelo! Ne, ne! Upravo 
je nevjerojatno, koliko je ljudsko srce jako i odvažno: može 
u izobilju svojega dobra gledati svoga bližnjega i gola i 
bosa i gladna i žedna, a da se ni ne gane, a kad se i po- 
krene, to je samo, jer računa, da tamo gore — na drugom 
svijetu! — netko bilježi sva njihova »dobročinstva«, za koja 
će jednom dobiti ni manju ni veću plaću, nego vječno bla- 
ženstvo! Čudo je Božje, kako su ti račundžije ipak još i 
previše jaka i junačna srca! Vjeruju, da je blaženstvo 
— vječno blaženstvo! — na ponudi za dosta jeftinu cijenu, 
a oni ipak ne daju ni te malenkosti, nego se skupe na svom 
dobru kao mačka na toplu lugu i ne daju se ni najvećim 
mukama svojih bližih ni ganuti, a kamo li pomaknuti! 
Lakše će proći deva kroz iglene uši, nego li bogataš ući u 
kraljevstvo nebesko — jer kome naleti bogatstvo, ostavi ga 


sve, savršeno, potpuno sve ostalo — — — Inače ne bi mo- 
gao sačuvati bogatstva, jer se ni ne može sačuvati, čim mu 
pristupiš sa šrcem i dušom — — — Naravno: razboriti 


ljudi, ljudi, koji su »sposobni za ovaj svijet i život«, to ne 
zovu srcem ni dušom, nego najobičnijom lakoumnošću i 
nepromišljenošću, koja ubrzo profućka i upropasti i najveće 
bogatstvo — — — 

Petar se je na sve to naučio toliko, da je prolazio pokraj 
svega kao pokraj razbijene i odbačene stare lule. Nijedan 
ga događaj nije mogao krenuti iz njegova savršenog mira 
baš kao što ga nije zanimalo ni bogatstvo, ni sreća bilo 
kojega brata čovjeka. Prolazio je svojim tromim korakom, 
svojom određenom kolotečinom u svojim krpama kao paša 

u zlatu i kadifi na bijesnu vrancu — koliko se tiče ponosa 
i bojazni, što će drugi o njemu misliti! 

I tako je to išlo dvadeset, trideset, pa i četrdeset 
godina, istim korakom, istom brzinom, bez poremećenja 
i smetnje. Dobivao je vazda više nego li je trebao za 
pokrivanje svih svojih potreba, pa je čak i uštedio pri- 
ličnu svoticu, a da — sam nije znao, čemu će mu. Tako: 
nije sve potrošio, baciti nije htio, pa je ostalo. Mogao je 
ili kupiti štogod za sebe ili nekom pokloniti, no ne učini ni 
jedno ni drugo. Uvijek dobio kakove prnje za oblačenje 
od kakove sirotinje, malko manje nego li je i sam, a 
više ni bolje nije ni želio, pa s toga nije ni pomišljao, da 
bi kupovao odjeću ili obuću, a da kupi što drugo, nije 
uopće nikad pomislio ni u snu. Da pokloni novac kome, 
kome bi bio potreban?! Mogao bi, prema ljubavi, koja 
ga je s njime vezala, no nije se nikada namjerio na siro- 
tinju baš u onom času, u kome bi je njegovi groševi 
bili spasili ili joj hitno i nužno olakšali sudbinu, a osim 
toga — on ocjenjuje ljudske potrebe svojim metrom, koji 
je dobrano različit od mjere običnog građanina, koji 
Spava sa svojom punašnom ženicom u toploj sobi na 
mekoj posteljini, pošto je dobro i masno večerao, popio 
koju čašu vina i crnu kavu, a zatim popušio cigaru ili 
nekoliko cigareta i odigrao nekolike partije »Crnoga 
Petra« za bolju probavu! 

k Ta je Petrova mjera drukčija nego li je mjera i 
običnoga, vrijednog radnika, koji računa, kako će s vre- 
menom postati nadglednik koje skupine svojih drugova, 
dobiti veću plaću, slati djecu u škole i s vremenom 
Skuckati toliko, da može složiti svoj krov nad glavom. 

Drukčije je Petar gledao na život, gegao cestom i 
nemamo pljuckao, pružajući ruku, gdje je bilo prilike 
da će što dobiti, prolazeći nemarno i nehajno kao gluho- 
nijemi slijepac, gdje je bio siguran, da se ne će pomoći. 
Usprkos tome ipak je skuckao malu svoticu i nosio je 
Oko vrata kao zapis. Ne bi se smjelo ustvrditi, da je ra- 


. čunao, da će mu to dobro doći za slučaj bolesti. Ne! Na 


o on nije nikada pomišljao, jer se bolesti nije bojao kao 
Vuk, a nije nikad ni bolovao, pa nije bio ni uplašen pro- 

življenim mukama i neprilikama. Nije na to pomišljao, 
pa je ušteđevinu samo — nosio. Čim mu se je pružila 
prilika po srcu, da je može valjano upotrijebiti, nije ni 
časa razmišljao, bi li, ne bi li, već je samo nastojao, da 
ga ne bi prerano otkrili i spriječili u njegovu naumu. 
To mu je bila jedina briga! I poslije tih troškova još 
mu ostade nešto — toliko, da se ne može reći, da je bez 
novčića, a — možda još i više. I kaput je kupio — — — 


Dan iza one nesreće s Draganom i Dujmovićem, kad 
je već bio s bakicom i Zlatom, kad su se zbližili i osjetili 
kao svoji, opazi, da je veoma nezgodno, da je u onim 
krpetinama, kad mora slučajno bilo gdje biti s njima 
kojom. S toga bez ikakova razmišljanja otide k nekom 
staretinaru, kojega je poznavao po viđenju, i izabere 
kaput. Dugo su se cjenkali, dok su se složili, no kad ga 
je Petar već jednom bio obukao na sebe, nije ga kanio 
svlačiti. Sve se je ogledavao odozgor prema dolje, pa 
odozdol gore, i osjetio, kako se sam sebi sviđa. 

— Sad ste kao kakav fiškal! — hvalio je staretinar, 
nastojeći, da ga namami na što višu cijenu. 

— Da: u tuđem kaputu! — potvrdi Petar. . 

— Vidjet ćete, kako će vas gledati, kad u njemu 
prošetate po građu! Letjet će kao na čudo! 


— Hoće, ako ga tko prepozna na meni! — odgovori 

Petar posve mirno. — Al da znate, da ja ne ću zatajiti, 
dje sam ga kupio! ' 

i — A što vi mislite, da je možda ukraden?! — ljutne 


se staretinar i mrko ga pogleda. : 4 

— Ivi se od prve dosjetiste, na što ja pomišljam! A 
kako i ne bi, kad i sami tako mislite — — = 1 g 

— Ništa se vi ne bojte! — reče staretinar mirnije. 
— Vrag zna, otkud ga je onaj donio k meni. 

— E, da i to znam, odmah bi poskočio u cijeni, jer 
onda ne bih u njemu tamo išao! ka .M 

— Pa, znate — poče onaj, otežući: — bit će pa- 
metno, da u njemu ne idete u Slavoniju. Tako: mogao 
bi biti iz Broda ili Đakova. Nijesam ni ja siguran, al 
tako nagađam — — 

— Eto: znao sam ja! 

— Nijeste ga prepoznali?! — iznenadi se staretinar. 

— Ne, ne. Nijesam znao, otkuda je, nego samo kojim 
je putem došetao u vaš dućan! 

— A, znate, kako je: dođe sirotinja, pa čovjek nema 
srca, da ga odbije, i tako se vazda izlažem opasnostima 
zbog svojega poštenja i milosrđa. 

— A nu! — odgovori Petar. — Neki to zovu kra- 
dom, a drugi milosrđem, Izlazi na isto. Eto, meni je sve- 
jedno, kako je došao do vas i vi do njega. Nego, ja ne 
tražim, da budete i prema meni milosrdni, samo me 
nemojte kušati previše oguliti! 

— Prefriganac ste vi! Vidim ja — odgovori onaj, i 
lukavo mu se nasmiješi. — Kakav ste, mogli biste vi za 
koji dan doći k meni, da vi mene ogulite, al da znate, 
da ja ne mogu mnogo plaćati. Plaćam pošteno u gotovu, 
ne pitam, otkuda je roba, ali s toga ne mogu mnogo 
plaćati. 

— A to vi mislite, da bih se i ja dao na ovo? — 
Teče Petar i pokaže rukom znak krađe, 

— Kako se i vi odmah dosjetiste, na što sam po- 
mislio! Vidi se, vidi, da ste pravi majstor! Nego, ne 
razumijem, zašto vam je potrebno, da kupujete kaput, 
kad ih je na ponudi na svakom koraku?! 

— E — odvrati Petar i duboko uzdahne — nije 
mudro nosati ni pod pazuhom, a kamo li na ramenima 
ono, što ti gdje zapne za ruke — — — 

Poslije tih razjašnjenja — cijena je bila odmah niža, 
te se brzo složiše. 

Tako je Petar nabavio svoj »novi« kaput i s velikim 
ga veseljem i zadovoljstvom oblačio. Svijesno je opazio 
to svoje veselje i sjetio se svojih davnih, davnih mlađih 
dana, kad mu je još bilo stalo do onoga, što su drugi 
mislii o njemu. Davno je to bilo, al je bilo i sada se, 
eto, opet pojavljuje — — — 

Zadovoljan je, kad je u svome novom društvu, a 
osobito ga razgaljuje razgovor sa starom mamicom. Eto, 
nekako mu se čini, kao da su njih dvoje davni dobri 

a se nađoše. poslije tolikog vremena 
što su godinama propustili... 
Znate, mamice — — — 


znanci i prijatelji, p 
i nastoje, da naknade sve, 
— Znate, no 2 —_— 
— jče Petre — — — | 
I dio da dvoje: razgovaraju, sjedeći jedno kraj 
drugog kao dva dobra i odana druga. I sa . on 
razgovara posve prijateljski, ali ipak ne onako ea 
nesmetano i nesmeteno, priprosto i lako kao s ba S 
U njoj gleda vazda pred sobom gospođu, koja je ne 
više od njega ipo svom odgoju i po svome mišljenju, pa 
on mora uvijek prema njoj dizati glavu I uzdizati se 
na prstima, kad s njom govori. Tako mu se čini, 1 to je 
ono, što ga smeta, i ako se ona prema njemu drži soja 
šeno jednostavno i priprosto, kao da je odrasla u nje 
govu selu. Ipak — — jest nešto među njima, čega m. 
između njega i bakice. Bakica je — bakica, pa ka joj 
kaže »mamice« ili »bakice«, njemu se čini to naravno 1 
jednostavno, kao da zagrize u komadić kruha. 
— Znate, bakice, kad sam ja bio derančić — — — 
— E, da, moj striče Petre! I u moje mlade dani 3 
I tako onda lako prelaze i preko današnjih užasa & 
nevolja, kad ih zaslade sjećanjima iz svojih divnih mlad: 
dana sa sela — — — 


počeo, posve a brojati, 
iko ih je između pojedinih kestenova. ije pazio, pa 
Su čas bunio, te mu jednom dođe, da se povrati 
do kestena, pokraj kojega je bio prošao, pa da počne 
brojati iznova, no kod te se misli uhvati i skoro se na- 
smije, kako je zapao u djetinjarije, malko strese glavom, 
obazre se nekoliko puta, kao da gleda, nije i tko pa- 
metan promatrao, kako se o ni glave, bavi djetinjim 
i ij ožuri korake. 
MEA bios rage — upita se nenadano, opa- 
zivši, da je već dospio na Nadbiskupski i Nije znao, 
kamo će, niti je imao određena cilja, ali je ipak nastavio 
hod i udario niz Palmotićevu ulicu. Išao je žurno, od- 
lučno, držeći se još posve uspravno kao najkrepči momak 
i osjećajući netaknutu snagu u svakom dijelu tijela, kao 


Usporio je korake i 

da nije proživio nikakove neprilike ni poteškoće ni nepo- 
gode, koje bi redovno bile morale prignuti i najčvršću 
šiju i ostaviti iza sebe neizbrisive tragove. Na njemu 
.se to nije opažalo, kao da je cijeli svoj život proveo po 
najstrožim zdravstvenim propisima. Gledajući njega — a 
nije ni rijetkost niti iznimka! — čovjek dolazi na pomisao, 
da s tim zdravstvenim propisima nešto nije u redu: il su 
netočni il su uopće suvišni ili — vrijede i potrebni samo 
za one, kojima sama priroda nije dala snage i sposob- 
nosti za život?! Nešto nije u redu, nešto je nejasno — — — 

— Kud sam ja to poletio?! — pomisli i uspori korake, 
čuvši, da sat na stolnoj crkvi odbi osam i pol. Odluči po- 
vratiti se, pa se bez duga razmišljanja okrene i udari istim 
putem natrag. 

Po glavi mu se motala misao o Wetteru. Koješta mu 
tu nije jasno — — — Što on hoće, zašto mu se Zlata grozi, 
što bi trebalo načiniti — — — I tako — — — Možda bii 
sam Petar mogao štogod urediti?! A bi on, ako je baš 
potrebno! Ne bi želio krupno i ne daj, Bože, al opet — ne 
može pustiti Zlatu, da onakav s njome omahuje — — — 

Već izdalje opazi, da se je tik uz kapelicu na Nad- 
biskupskom trgu sćućurilo dijete ili omalešna žena, i ču, 
da nešto govori ili glasno jeca. Još više uspori korake, da 
žurno ne promakne kraj njega, e da bi tako mogao dulje 
Slušati i možda razabrati, što govori, ako govori. 

— Jeca i stenje — reče, kad je bliže prišao. Reče skoro 
glasno i odluči, da stane i upita, što mu je. Bog zna: možda 
mu može pomoći. — Nemoj tako, moj brate! — reče, pri- 
lazeći. 

h Ono se crno klupko trže i podiže glavu, no ne reče 
ništa, nego još jače zajeca i proplaka skoro u sav glas. 

— A što ti je, po Bogu brate moj?! — opet će Petar, 
stane, nagne se i naglo ga objeručke primi: — A kukavče 
moj, jesi li ti t0?| — reče veoma uzbuđenim glasom. — Što 
ti je, što si se tu stiskao i rasplakao?! Ustani, pa idemo, 
Janje moje! Što ti je? Je 1 te tko izbio?! 

E pra Petre, striče Petre! — ponavljao je Željko 
1 nije mogao reći više ništa od suza i jecaja, već 

io oko starca, kao da se pred nekim skriva u nje- 
2 Ze pole ga uhvati za ramena i pridigne, rani 
— Ma, tko te je?! Reci svome stricu! Tko te + 
— I majstor i majstorica i svi — prostenjao je Željko, 
ne prestajući s jecajima, koji su udarali tako, da su ga 
3vega potresali. 
— Isvi su te?! 
— Svi! 
— A zašto su te, Bog ih prokleo?! 
— Samo tako! 
— A čime su te?! 
— Svačim! 
— Nešto si morao skriviti?! 
— Ispao mi je tanjur iz ruke, kad sam ga prao — od- 
govori mali nešto mirnije i sigurnije. 
— I razbio se?! a ) 
— Nije! — odvrati on odlučno i osovi se. — Samo mi 
je ispao, al sam ga još uhvatio i nije pao na pod. 
— Pa, zašto su te onda tukli?! are. 
_— Gazdarica me udarila, što ne pazim, pa aa ću joj 
polupati sve posuđe, a onda počeli i drugi EO reče oni 
teško odahne, kao da jedva hvata zrak, čas zašuti, obriše 
i opet duboko odahne. 
ka Hajdemo sada kući, da tu ne stojimo, pa ćemo raz- 
govarati, idući — reče mu Petar i uzme ga za ruku. — A 
št je majstor?! a 
Pa kaže, da njemu ruke poigravaju, pa da moraju 
nekud padati! Kad vidi, da me tko bilo udari, onda odmah 
udara i on. 
— I udara jako?! 4 : 
_ Jako! — potvrdi Željko. — I ne gleda, čim udari. 
Što mu naleti — — — Kalfa nije taki. On udara samo 
remenom — — Jedan kalfa. Njih su tri. 
— I svi te tuku?! k 
— Samo jedan ne, jer nije zadovoljan s gazdom, pa će 
sigurno otići. Gospodin Mirko. On me ne tuče, nego me još 
brani, kad nema gazde, a druge me kalfe i šegrti tuku. 
— I šegrti te tuku?! — iznenadi se Petar. 
— Pa, to se zna! I oni! — odgovori Željko, kao da se 

je iznenadio, što ne zna, takonaravnu i jasnu stvar, pa još 


doda i tumačenje: — I oni su stariji od mene. 
— A kolko je njih?! 
— Njih su dva. 


— I dva kalfe i majstor i majstorica. To je ih je še- 
stero, a ti kukavac sam — računao je Petar. 

— I frajla! — dometne Željko. 

— A iko ti je to?! 

— To je majstorova kćer. 

— I ona te tuče?! 

— Pa, ona je više u kući nego i kalfe i šegrti, pa kad 
mogu oni, zašto ne bi i ona?! — čudio se Željko. 

— To ih je onda sedmero! A nema li majstor, nesre- 
ćom, još djece osim te frajle?! 


— Ima! — odgovori Željko već posve mirno. 
— Ajme meni! — zavapi Petar i zastade. — A kol'ko 
ih je još? 


— Ne znam točno, jer su mu kćeri poudate i sinovi 
nijesu u Zagrebu. 

— Hajde: hvala Bogu, da je barem tako! — odahne 
Petar. 

— Tu je samo frajla, a drugi su svi izvan kuće, Tu 
su mu udate dvije kćeri, al ima i još kćeri. Vidio sam ih 
na slici, al ne znam točno, kolko ih je — pripovijedao je 
mali već posve lijepo i mirno. 

— Jesu li ti dali što večerati?! 

— Nije mi se dalo jesti. 

— E, da: prisjelo ti jel Znam, znam, moj sinko, jadna 
te majka rodila, da ti nije bilo do jela. A zašto si bio sjeo 
tu na trgu?! 


== Pa tako — — — Tu kod kapelice — pentao je on 
nesigurno i neodlučno. 

— Eda SD Čovjeku je onda lakše — — — A baš 
su te jako tukli, il se tebi samo tako bilo ražalilo, pa si se 


rasplakao?! 


u. — Jako su me, a tu sam se još više rasplakao nego 
je bilo i potrebno — odgovarao je mali posve mirno i 
Pametno. — Nešto me bilo stislo, pa sigurno ne bih bio 

mogao doći kući da se vi nijeste namjerili na me. Bilo 
me je nešto smotalo, pa sam s toga i sjeo. 


Petar se je zamislio i šutke išao, držeći neprekidno 
maloga za ruku. Osjećao je, kako podrhtava, a svaki čas 
je duboko uzdisao. i 

— A tuku li svi majstori svoje naučnike? — upita 
starac nenadano. E . 

— Ja ne znam. Meni se čini, da ne svi — odgovori 
Željko i poče u glavi obilaziti svoje prijatelje i znance 
naučnike, da se bolje sjeti, kako je kojemu. — Ja poznam 
mnogo šegrta, i sve tuku. 

— Kako onda veliš, da neki majstori ne tuku?! 

— Neki ne tuku. Dečki pripovijedaju, da je netko i 
nad majstorima, pa se boje. 

— A zašto se tvoj ne boji?! 

— Kad se za mene nitko ne brine. Mene su dali od 
kuće k njemu, pa se on onda ne boji. 

— On se onda mora nekoga bojati?! — upita Petar. 
— Tako ti je to! A daj; nego se bojati! — govorio je, ne 
obzirući se na maloga, jer nije ni pomišljao, da govori 
njemu. — Mora se on, mora nekoga bojati, pa ćeš i € 
dušom odahnuti! Ja ću otići k njemu, da malko podiva- 
nimo. 

_ A što ćete vi kod njega? — iznenadi se Željko. 

— Da ga upitam za tebe. Ne boj se ti! 

— Majstori se boje samo, da im ne će dati da drže 
šegrta, ako ih budu tukli — tumačio je mali. — Samo se 
toga oni boje i ništa drugog. 

— Bojali bi se oni, bojali, sinko, i još štošta drugog 
— odgovori Petar nehajno. — Moraju se oni bojati kao 
vukovi ili medvjedi — — 

— Kako: kao vukovi ili medvjedi?! 

— "Tako: bojati se! Moraju se bojati nekoga drugog, 
kad se ne boje Boga. A Boga se ni ne treba bojati, kad mu 
se moliš — — A oni se sigurno mnogo mole i idu u crkvu. 

— Mole se, mole i idu mnogo u crkvu! — potvrdi 
Željko. 

— Vidiš, kako ja znam! 

— To ste pogodili! Pobožni su. 

— Nijesam, sinko, pogodio, nego znam, uprav znam 
— govorio je Petar. — Pobožni, pobožni i mole se Svemo- 
gućem i tako — — — A ne paze, veliš, čim udaraju?! 

— Gazdarica i frajla dijele ćuške, a gazda udari čim 
bilo. 

— A što bi oni rekli, kad bi ti kojem vratio?! 

— Što bih ja vratio?! — iznenadi se Željko. 

— Udarac udarcem! — odgovori Petar suho i jedno- 
stavno. 

— Molim vas, striče Petre! — reče mali i zagleda se 
u njega, a na lice mu naleti lagan smiješak. — Tko je to 
upamtio, da. bi šegrt koga udario?! 

— A veliš, da te i šegrti tuku?! 

— E, tako da! Al tko je čuo, da bi se šegrt branio od 
gazde ili od kalfa?! 

— I od gazdarice i frajle i šegrta — nastavio je Petar 
posve mirno. 

— Da, da: i od njih — potvrdi Željko. — Toga. još 
nije bilo. 

Petar je krzmao, jer se nije mogao sigurno odlučiti, 
da li bi nastavio o tome ili ne. Najzad, sam će pokušati, 
da govori s tim bogobojaznim ljudima, pa će sigurno odmah 
biti bolje?! Ta mu je misao naletjela sama u glavu, pa je 
Prihvati s laganim smiješkom, koji nije izbio ni na oči 
ni na usne — — S tim dobrim svijetom će on porazgo- 
voriti— — Čudna je ta njihova pobožnost — mislio je on, 
no nije se mogao upuštati u razvijanje tih misli, jer nije 
znao, ni kako bi ni kuda bi. Samo je jedno sigurno osje- 
ćao: ti ljudi ne poznaju Svemogućega! Oni vjeruju, da 
Ga mogu i podmititi i zavarati i prevariti — — — 

— Podivanit ću ja s tvojim majstorom — reče iza 
duže šutnje. 

— Govorite s majkom, pa kako ona reče! 

== Ne boj se ti ništa. Ja ću to lijepo i pametno. 

Željko se je uistinu bojao, da će stric Petar samo 
pokvariti, jer će se gazda razbjesniti, kad čuje, da se je 
.. tužio kod kuće, da ga biju, i to će biti povod za nova 

ostavljanja i progone. Razmišljao je, kako bi smetnuo 


2. Budak Ill. 
L 17 











strica s te namisli. Bolje je, da miruje, a on će već izdr- 
žati, kako su izdržali i svi postolari od postanka toga za- 
nata, pa do dana današnjega. Čini se, da svi moraju proći 
tu odvratnu i tešku putanju, da tako zasluže čast, da budu 
svoji gospodari i majstori! Posve je prirodno, što onda svi 
misle, da drugačije ne može ni postojati učenje toga za- 
nata: samo s ćuškama i udarcima! I on će tako. Izdržat 
će i preživjeti, a onda će sve povratiti s kamatama ne- 
kom, kojega sreća nanese, da bude kod njega htio naučili 
tu vještinu. 

— Tuku li tako i u drugim zanatima? — unita Pelar 
iza veoma duge šutnje. 

— Tuku, striče Petre! — potvrdi Željko. — Čini mi se, 
da tuku nešto manje, ali tuku svejedno. U trgovinama ne 
tuku toliko. Tamo je dobro. 

— A, kako bi bilo, da promijeniš, pa da i ti ideš u 
trgovinu?! 

— Nema mjesta. Ne može se dobiti — odgovarao je 
on kao starac. 

— Možda bi se i moglo, kad bi se tražilo. 

— Tatica je tražio svuda, al nije mogao nigdje ništa 
naći. Jedva se i na ovo namjerio i još je morao mnogo 
moliti, da me majstor primi. 

— E, puste nesreće, da te nije htio primiti! 

— Ne rugajte se vi, striče Petre! — odvrati Željko 
posve ozbiljno. — I bi bila nesreća, kad se drugo ništa 
ne može dobiti. Što ću raditi kod kuće?! 

— Jest to, jest. Ja se samo šalim — odgovori Petar, 
da ga umiri, no nije mu šala bila ni nakraj pameti. — 
Bolje je i to nego ništa. 

— Bolje, bolje. Tako je i tatica rekao. 

— A jesi li ti baš htio da učiš taj zanat?! 

— Ne. Ja sam htio u trgovinu, al kad tatica nije 
mogao nigdje naći mjesta, onda me je metnuo ondje, gdje 
je našao. 

— On nije znao, da će te toliko tući?! 

— Ja ne znam. Možda je i znao, jer tuku svuda — 


odgovarao je mali posve ravnodušno i mirno. — To je 
tako — — Tuku svi — — — 

— Anu! Ja bih se ipak ritnuo — reče Petar kao za 
sebe. 

— Kako bi se ritnuo? 

— Ništa, ništa! Samo ja tako divanim ka' stara 
mazga — — S toga i velim, da bih se ritnuo. I ne slušaj 
ti, sinko, svake, koju stric Petar izvali. Meni tako naleti, 
pa opalim kao za okladu, a ni ne mislim, kud će mi koja 
udariti. Ne slušaj ti mene, nego — eto: kad se mora, trpi, 
dok možeš, a kad ne budeš više mogao, onda ćeš i sam 
vidjeti, što ćeš i kako ćeš. 

Željko je pozorno pratio svaku njegovu riječ i teško 
otpuhavao, izbacujući iz grudi zaostale jecaje. Smišljao je, 
što bi mu odgovorio, no nije se mogao odlučiti, jer nije 
pravo razumio, što mu je sve rekao, osim, da mora trpjeti, 
dok može, pa reče: 

— Mogu ja, mogu! Samo mi je teško, dok se ne ispla- 
čem, a poslije toga kao da nije ništa ni bilo. 

— Boli li te još gdje, gdje su te udarali?! 

— Malko tu pod rebrima, jer me je majstor tu udario 
čekićem, 

— Čekićem je on tebe tu udario?! — iznenadi se 
Petar. 

— Da. Bacio ga je za mnom, pa me je tu dohvatio. 

— Čekić bacio za tobom?! 

— Da! — potvrdi Željko mirno i jednostavno. — On 
nikad ne pazi, čime će, već udara onim, što mu je u ruci. 

— A da te tako pogodi u glavu?! 

— Pazim ja, pa izmaknem! 

— A da ti prebije koje rebro?! 

— A — — ja izmaknem. Još mi nije nijednog prebio. 

PB Znaš, sinko — reče Petar veoma odlučno, pola- 
gano i važno: — rekao sam ti, da trpiš, kad se mora 
trpjeti, al da sam ja na tvome mjestu i da se za mnom 
baci čekićem, ne bi, vjeruj mi, nego jednom, 


. m bi utekao?! — reče Željko i nasmije se skoro 
H Beno iu isti čas opazi, da mu je počeo govoriti »ti«, pa 
Se požuri, da ispravi: — Vi se to samo šalite, striče Petre! 


— Ne šalim se ne, al ne bih ja, sinko, uticao, dok mu 

ne bih onim istim čekićem razmrskao glave kao zmiji! 
Eto, tako bih ja njemu! 

Željka je iznenadila i ta tvrdnja i način, na koji ju 
je izrekao, pa u prvi čas nije ništa odgovorio, već je samo 
kradom omjerio strica od glave do pete i učini mu se ne« 
kako veći i uspravniji nego li je inače, pa se začudi toj 
promjeni. Sada je razumio, zašto mu je i glas bio nekako 
krupniji i tvrđi, nego li mu je inače — sav se je protegao, 
razrastao i raširio, pa glas nije zaostao. Mali nije razumio 
te promjene i čudio se. I kako je samo rekao, da bi maj- 
storu razmrskao glavu kao zmiji, kao da se majstorske 
glave tako lako razbijaju?! 

— Pa, kako biste mogli na majstora?! — reče Željko 
iza duže šutnje i neodlučnim, nesigurnim glasom. — Tko 
bi majstora tukao?! Toga još nije bilo. 

Petar mu ne odgovori. Polagano se je opet rušio u 
sebe i vraćao na svoju staru mjeru, usporio i korake, spu- 
stio glavu, maloga još čvršće primio za ruku, pa počeo 
otpuhavati. 

— Što vam je, striče Petre?! 

— Ništa, ništa, sinko. Samo ja tako. 

— Nešto otpuhujete, pa ja pomislio, da se tučete 
s majstorom! — reče mali i nasmije se. 

— E, ti si mi pravi momčić! — odgovori Petar, za- 
stane i zagleda se u njega. — Vidim ja, da ti pametno 
misliš: svak mora proći svoj put, koji mu je ostavljen, 
pa mu se je badava ritati. I mazga se rita, kad je prvi put 
upregnu, al joj ništa ne pomaže, osim što je još i izmlate. 
Tako je, moj sinko, i s nama. A ja samo tako otpuhujem, 
a nije, što bih se tukao s tvojim majstorom, Bog ga 
poživio. 

— Znate, svi vele, da je on veoma čestit i ugledan 
čovjek! 


— E, da! I ugledan i pobožan! — potvrdi Petar. — 


Znaju se oni svi među sobom, pa se i paze. 

— Tko to »oni«?! 

— Tako — kako bih ti rekao?! Eto: prijatelji i znanci 
tvoga majstora i sva ta velika gospoda. Svi su oni taki: 
ugledni i čestiti — — 

— Ima i veće gospode od moga majstora. 

— Ima, ima, al i on je velik gospodin. 

— To jest! Među građanima ga veoma cijene i svuda 
ga zovu, pa je u različnim društvima i ide na sjednice. 

— Kad bi ga tamo iko htio naučiti, da ne tuče djece! 

— Kako bi to?! — usklikne Željko i veselo i iznena- 
đeno. — To bi bilo lijepo. Onda bi se živjelo! Al kako bi 
ga naučili?! 

— Da njemu tko dobrano ispravi leđa! Tako bi ga 
odučili. 

— Ne daj, Bože, moj striče Petre, da se to dogodi! 
Onda bih ja posve stradao! — odgovori Željko posve 
ozbiljno. — Kad majstor samo opsuje kojega kalfu ili 
udari kojeg drugog šegrta, onda ja platim, čim se majstor 
makne. Navali na mene kao lud onaj, kojega je gazda 
opsovao ili tukao. To se odmah prenosi na mlađe. I to 
Svi znadu i tako vele. Vele, da je to tako Bog ostavio, 

— E, slava Mu i hvala, za što On sve ne odgovara! — 
reče Petar i zakima glavom. 

— Ja znam, da to nije od Boga, al je tako, i toga se 
svi drže — tumačio je Željko stručno i ozbiljno. 

— Sigurno ćeš se toga držati i ti, kad bude koji mlađi 
od tebe u poslu?! 

— Pa?! — reče on, smiješeći se. — Ja ne znam. Si- 
gurno će tako biti. Ne ću ni ja biti iznimka. 

Kad su stigli u dvorište, pođe Petar u svoju sušu, no 
Željko ga primi za ruku i pozove, da ide s njim u sobu. 

— Uprav bih išao spavati. Dremovan sam — odgo- 
vori Petar, samo da nađe nekakovu ispriku, a uistini je 
držao, da je nezgodno, da ulazi u to kasno doba noći. 

— Bit će žao i mamici i bakici, ako ne dođete. 

= Bio sam ja već s njima cijelu večer. Možda već i 
spavaju, 

Obojica su govorili prigušenim glaso: ica j 
ipak čula i otvorila aa, a mirno 

.— Nemojte reći, da su me tukli! — šane Želiko, a 
zatim reče glasno: — Mil smo mi, bakice: stric Peder doša 

— Već sam bila u strahu za tebe, Gdje si tako dugo?! 

— pitala je ona, vraćajući se u sobu. — Hodite, hodite, 
striče Petre, i vi unutra, 


— Ja sam uprav mislio, da ne bih smetao — odgo- 
vori on. 

— Ne ćete smetati, jer vas čekamo, da dođete i da 
posjedimo — odvrati mu ona. 

— Hodite, hodite, striče! — zovne ga i Zlata posve 
krepkim glasom, te se ne bi bilo moglo po njemu zaklju- 
čivati, da je bolesna. 

— E, kad me i vi zovete, onda me eto! — odgovori 
on veselo, — Ja sam se baš radi vas i skanjivao bi — ne bi, 
jer sam mislio, da ste možda zadrijemali, pa da vas ne 
smetam. 

— Već sam i pospavala, otkad ste vi izišli van, no 
sada sam opet posve budna i odmorna, pa mi je drago, 
da tu posjedite. Kasnije ću zaspati i onda ću cijelu noć 
dobro spavati. 

— E da bi Bog dao! — šane bakica. 


— Može On, pa onda i hoće! A i jer ne bi dao, kad 
može?! — govorio je Petar. — Ja ispratio frajlu, pa se 
dao u bazanje i sreo Željka, pa onda nas dva kao dva 
starca, sve polako, pripovijedajući i ljudikajući, onako — 
s noge na nogu. S toga je on i zakasnio. 


— Već smo bile u brizi, što je s njim — govorila je - 


Zlata i smiješila se, gledajući Petra. 

— A vi uprav dobro?! — reče joj on. 

— Posve dobro, hvala Bogu. Još malo i moći ću, ako 
ćete, i u kolo — odgovori ona. — Čini mi se, da mi je 
bolje od onog časa, koga sam vidjela, kako vi uredujete 
s Wetterom! 

— A! — odmahne Petar rukom. — Nego, kad baš 
gada spomenuste: ja uprav ni ne znam — — Al, ako bi 
trebalo, ja bih njega i potražio, da čujemo, što on to tro- 
kelja i misli. Eto, kakogod vi rečete, 

— Ne, ne, striče Petre. Ne treba ništa. Ja ću to sve 
sama — odgovori ona i zadovoljno se nasmiješi, jer joj je 
godilo njegovo držanje. 

XLV. 


Mara ima posve svoje i samostalne poglede na život, 
pa je tako gledala svojim očima i događaje oko Zlate i 
Dragana. Nije odobravala, kada je čula, da je sestra odlu- 
čila pograbiti se u koštac s Wetterom i Ljubicom, ispitu- 
jući i iznoseći Wetterove skokove i poslove, no kad se je 
jednom s time pomirila, pa i sama pomogla, koliko je naj- 
više mogla, zagrijala se za taj posao, kao što je u njezinoj 
naravi, da sve goni temeljito i do kraja, te se sada opet 
nije mogla pomiriti sa Zlatinom odlukom, da se glavna 
navala odgodi. Čemu sada odgađati i dopustiti, da iza 
prvog navještenja zaborave na to pitanje i oni, koji su 
pažljivi i koje zanima, a kamo li ne oni, koji se zbog toga 
ne će ni pomaknuti na stolici?! Kad se jednom mešto 
načme, treba ga goniti do kraja! 

To je bilo njezino mišljenje i uvjerenje, ali ipak nije 
ni jednom mišlju pomislila, da ne bi izvršila, što ju je 
sestra umolila, da učini, Nije joj jasno, što je odlučila, jer 
joj nije obrazložila, no svakako će telefonirati Grudaniću. 
Sada je u uredništvu, pa samo mora imati sreću, da 
uhvati slobodan koji telefonski broj, da dugo ne čeka. 

Kad je izišla iz tramwaya, htjede se svratiti u Gradski 
podrum, da otuda pokuša telefonirati, no odustade od te 
namisli, jer joj je došlo naum, da bi mogao tkogod pri- 
sluškivati i — tko bi znao, kojim i kakvim slučajem! — 
ipak uspjeti, da odgonetne i komu je i što je telefonirala. 
S toga udari niz Jurišićevu ulicu na poštu. U telefonskoj 
je razgovornici našla desetak ljudi, koji su čekali na vanj- 
ske razgovore. Mara ih sve pogleda letimičnim pogledom 
i vidje, da ne pozna ni jednoga, a na licima se nije moglo 
Primijetiti, da bi njih koji nju poznavao, pa mirno plati 
pristojbu i pođe u ćeliju za razgovor. Zatražila je najprije 
broj telefona, koji je na Grudanićevu stolu, odlučivši, da 
onda redom prijeđe na druge, ako joj se na taj ne javi. 
Tražila je samo, jer je to bilo naravno i najbliže zdra- 
vome razumu, ali nije očekivala, da će ga zateći slobodna. 
Poslije će nazvati drugi broj i čekati, dok joj se Grudanić 
ne bude mogao javiti. 

— Divno! — usklikne, opazivši,. da je slobodan. — 
Spremno! — poviče, i ne čekajući, da joj se s druge strane 
tkogod javi. — Spremno! Spremno! 

Ponovila je nekoliko puta, dok se Grudanić ne javi, 
no tada ne dospje ni da mu rekne, tko je, a kamo li, što 
želi, kada spoj bje prekinut s najavom vanjskog razgo- 
vora. Mara bijesno objesi slušalicu i stade u ćeliji kao 
divlja zvijer u krletci, razmišljajući, što bi sada?! Najpa- 
metnije je, da počeka, pa da ga za par časaka ponovno 
zove, jer je u naravi same stvari, da vanjski razgovor ne 
može dugo trajati. Istina, radi se o novinarskom telefonu 
i razgovoru, pa može i potrajati! 

— Burzijanci su časom gotovi, trgovci malko sporije, 
odvjetnici još sporije, a novinari i ne znaju svršiti! — po- 
misli Mara i iziđe iz ćelije, da se izjada namješteniku, 
koji je ubrao novac za razgovor, kojega — ne može održati. 

— To se češće događa! — tješio ju je on. — Moramo 
ponovno zvati, pa ćemo, možda, biti bolje sreće. 

Pokušaše već poslije tri časa, no još je razgovarao, a 
kad ga nazvaše poslije šest časaka, reče neki ženski glas, 
da je gospodin Grudanić baš toga časa izišao iz uredništva. 

— Još sigurno nije ni na ulici! — reče ona, da utješi 
Maru, kako je za malo promašila! 

— Hvala, al meni je svejedno, da li je daleko par 
metara ili par kilometara, ako ga ne možete pozvati k te- 
lefonu — odgovori ona. 

— To, nažalost, ne mogu. 

Nije se mogla odlučiti, što bi sada. Svakako, mora 
prije svega pokušati, da potraži Stefanovića. Nekada je 
ona znala njegove navike, pa joj ga nikada nije bilo teško 
naći, no sada je to sve već daleka prošlost i ona nema ni 
pojma, gdje bi on u to doba noći mogao biti, 

Što je dulje mislila, to je više bila uvjerena, da ga 
uopće i ne može tražiti, jer nije znala, kuda bi se okre- 
nula, Nije imala baš nikakova uporišta, nego da bi išla u 
njegov stan, a to nije htjela. Da je bio dan, možda bi se 
bila i na to odlučila, da udovolji sestrinoj želji, no po noći 
se nije nikako htjela odlučiti i na taj korak, koji bi on 
tumačio samo na jedan jedini način! 

Nema drugog izlaza nego da to pusti do sutra, pa će 
mu poslati pisamce i pozvati ga k sebi u stan ili gdje 
drugdje, da mu rekne Zlatinu poruku. : 

Izišla je iz poštanske zgrade i okrenula bez razmi- 
šljanja nalijevo, pa u Draškovićevu ulicu, Tuda se ide i 
k njezinu stanu, no ona nije kanila kući, jer mora još 
obaviti neke poslove. Prije svega se je morala svratiti 
k svojoj krojačici u Martićevoj ulici. 

Žurno je išla, a misli su joj se neprestano vrzle oko 
Stefanovića, Grudanića i Wettera. 

Kad su njih dvojica izišli iz Zlatine potleušice, Wetter 
je otfrkivao iz nosnica kao uznemireni ždrijebac, a oči su 
mu sijevale bijesom i pesnice se same stiskale i opet 
otvarale, kao da je spreman svakog časa na nekoga na- 
valiti. 

Stefanović to nije ni primjećivao, jer je sav još bio 
zanesen Zlatinom pojavom, kakovu ju je on vidio, pošto 
je otikrio njezinu služinsku knjižicu. Jednostavno nije 
mogao pojmiti, koja ju je snaga, kakova ju je neobična 
sila mogla voditi tim putem i držati je na njemu, pa bilo 
samo i kroz najkraće vrijeme. Nijesmo, doduše, podije- 
ljeni u nepremostive kaste, no ipak smo svojim odgojem 
podijeljeni u toliko različnih slojeva i čopora, koji se 
međusobno i razilaze i odbijaju, a napose su dvije struje 
nepomirljive: ona, koja je spremna na tjelesni teški rad, 
i ona, koja na to nije spremna, Nisu tu na jednoj strani 
radnici u običnom značenju te riječi i seljaci, a na drugoj 
Svi ostali. Razlika je mnogo istančanija, te jedna skupina 
zasijeca i u jedno i u drugo spomenuto polje baš kao i 
druga, te među »radnicima« ima mnogo onih, koji nisu 
nipošto spremni na tjelesni rad, baš kao što među onima, 
koji tjelesno ne rade, ima vrlo mnogo takovih, koji su za 
takav rad i rođeni i određeni i koji bi bili najsretniji, da 
mu se mogu posvetiti, Čini se, da je to protuslovno samo 
u sebi, no ipak nije tako: koliko je ljudi, koji bi bili 
sretni, da im je moguće cijeli svoj život sa svim svojim 
sposobnostima posvetiti poljskome radu, a ne mogu, jer 
Niti imadu zemlje niti im prilike dopuštaju, da misle na 
takav način života?! A opet, koliko je »radnika«, koji mrze 

svaki tjelesni rad i bave se svim i svačim, samo da iz- 
maknu tome teškom zanimanju, za koje oni nijesu rođeni?! 

Stefanović je i bez razmišljanja i umovanja vjerovao, 
da je Zlata rođena samo za veliko gospodstvo, pa i ako ju 
je vidio, kako sjedi u dućanu, nije se mogao uvjeriti, da 
je sposobna za ozbiljan rad, koji bi joj mogao iscijediti 
koju kaplju znoja na lice i čelo. Stoga je njegovo izne- 
nađenje, kad je opazio onu knjižicu, bilo bezgranično i 
potpuno, te se tog dojma nije nikako mogao riješiti. 

— Neobična žena! — rekao je poslije duge šutnje i ne 
osvrćući se na Wettera, jer je u mislima bio veoma daleko 
od njega. — Čovjek ne bi vjerovao, za što je sve spo- 
sobna — — — 

— To je istina! — potvrdi Wetter i zagleda se u pri- 
jatelja povjerljivo i prijateljski, kao da su mu njegove 
riječi otkrile neku novu vezu između njih dvojice. — I ja 
sam se iznenadio. Doista, čovjek ne bi vjerovao — — -—- 
A ti nju poznaš već dugo?! 

— Zapravo: poznam je valjano istom od večeras! — 
odgovori mu kapetan. — Sve je ono prije bila šala i 
komedija. Danas, danas, moj dragi Wetteru, ja otkrih u 
njoj čovjeka! 

Wetter se je malko uskolebao u svome prvobitnom 
zadovoljstvu, s kojim je bio primio Stefanovićeve riječi, 
jer više nije mogao sa sigurnošću prosuđivati, kako on 
to misli i u čemu je večeras mogao toliko dobro i jasno 
otkriti Zlatino ljudstvo. Čas je šutio, e da bi čuo još koju, 
koja bi mu otvorila oči, pa kad je šutio i Stefanović, 
upita: 

— A u čemu ti to opazi toga njezinog čovjeka?! Je li, 
možda, u onome, kako se meni grozi?! 

— Pa, ako hoćeš, baš i u onome! — odgovori Stefa- 
nović, i ako nije na to ni pomišljao. Nije mu bilo ni nakraj 
pameti. 

— Naravno! To sam odmah mislio i nijesam se preva- 
rio. Znaš, mogu tebi biti iskren! — reče on povišenim gla- 
som i nekako sa zaletom, kao da ga kani napasti. 

— Izvoli, izvoli! Samo ti meni sve iskreno reci. To 
će koristiti i jednome i drugom — govorio je Jovica i 

smiješio se, jer je bio dobro raspoložen zbog osjećaja, koje 
je u njemu izazvala Zlatina pojava i veliko svijetlo, koje 
je gledao oko nje kao oko svetačke slike i prilike. 

— Vidiš, Jovica: možeš mi vjerovati kao rođenom 
bratu — ' 

— Naravno! — upade mu on u riječ. — Kad se ne radi 
o trgovini, onda ti sve vjerujem! 

— To nije moja ni krivnja ni zasluga. Vele, da i papa 
ima trgovina u svom Vatikanu — ja ne znam, jer nijesam 
tamo bio! — i da i tamo vladaju uobičajena trgovačka 
načela. 

— Što se mene tiče papa?! Mi sada govorimo o tebi. 

— Govorimo o trgovini i o trgovačkom poštenju — ili 
nešto tako! Stoga sam ti htio reći, da su u tom poslu svi 
ljudi jednaki, počam od tvoga popa, pa do mog rabina i 
Zlatina pape. Al ja nijesam kanio o tom govoriti. To je 
samo odgovor na tvoju upadicu. Htio sam ti reći nešto 
drugo — onako: od srca iskreno i otvoreno! 

— Smijem li ti vjerovati?! 

— I sam si rekao, da mi sve vjeruješ, kad se ne radi 
o trgovini, a sada se o tome ne radi! Tu trguju drugi, a ja 
ću ti se samo izjadati na tu trgovinu. 

— Nemaš pojma, što je divna, velika, neobična duša! 
— usklikne Jovica opet, kao da uopće i nijesu bili počeli 
o drugome govoriti. 

— Vjerujem ti, vjerujem! — potvrdi Wetter. — Ni o 
tome ne ću. Velika je i neka bude, al je jedna stvar ipak 
veoma zanimljiva! Vidiš Jovica: i u tom ste vi svi jednaki 


“ bez ikakova obzira na vaše svađe i razmirice i gluposti i 


špekulacije! Svi, bez ikakove iznimke, 

— E, hajde, neka si nam i ti našao neku zajedničku 
točku! 

— Jesam! Složni ste u mržnji! Tu se slažete. 

— E, jeste! Mrzimo tebe! 

— Pogodio si, Jovica! — potvrdi Wetter posve mirno 
i ozbiljno. — Baš ste u tome složni, al ne, što bi vi imali 
nešto proti tamo nekome Maksu Wetteru. Bože, sačuvaj! 
Drugi je, koga vi ne možete! 


217 


Ba. E, dede, dede, da čujem?! — požurivao ga je Stefa- 
ić jući ada pozornije. s 
po M dd jA to See posve svejedno. Možete raditi, 
što vam drago. Ja se branim, kako najbolje s i mogu, 
pa kad uspijem, pomalo fućkam i pljuckam, a ka ne 2 
jem, skupim se u hrpicu i pritajim, dok pregrmi prva bura 
i navala, pa poslije opet — pomalo podižem glavu i smijem 
se, kako su pobjednici pokisli kao kokoši — — — 
E Pa, reci već jednom! : 

— Evo, Jovica: kad ja dajem i šakom i kapom, onda su 
pune novine hvala i hvalospjeva, te »naš odlični sugrađa- 
nin«, te »naš uvaženi rodoljub«, pa »ugledni hrvatski borac« 
ili gdjekada i »neumorni jugoslavenski radnik« i sve tome 
MTR A to sve o tebi?! — upita Stefanović podrugljivo. 

— O meni, o meni! — potvrdi Weiter ozbiljno, osje- 
tivši Jovičinu šalu. — Sve sam ti to ja, kad dajem i kad 
plešem, kako mi pa sviraju, 

— ja gos a?! ; 

— oi kako se zovu: Stefanović, Bojanić, Duj- 
mović, Paripović, pa bio pop ili vladika ili biskup s sve 
ti je to jedno i jednako. Jednoga skrij, a drugoga "i 
pak ćeš vidjeti, da nema razlike među vama, kad se radi 
o Wetterima. : 

— i to meni 

—_ Sa dragi moj Jovica, kad smo već u takom 
razgovoru, pa možemo govoriti kao ljudi d prijatelji. I da 
večeras nijesi ono čuo i vidio, možda mi ne bi bilo ni na um 

došlo, da o tome govorim s tobom. Moram ti pošteno pri- 
znati, da mi to nerado spominjemo, kad smo s vama. 

— Tko ti je to »mi«?! ' b de 

— "To smo mi, o kojima ti sada govorim. Ne ćeš biti u 
zabludi, kad sve čuješ. Kako rekoh: mi nerado govorimo 
s vama o tim pitanjima, jer vi nijeste sposobni, da nas 
razumijete. Previše ste nepravedni i slijepi od mržnje. ko 

— Ti sebi, dragi moj Wetteru, previše utvaraš i daješ 
svojoj poštovanoj ličnosti važnost, koje ona nema. 

— Točno, točno, Jovica. Ništa ja ne značim 1 nijesam 
nitko i ništa. Točno! Za to ti i mogu o tome govoriti, jer 1 


28 


sam znaš, da ne značim ništa, pa da ni nemam nikakovih 
sebičnih osnova i kombinacija. Ja na sve to pljuckam i. 
smješkam se, dok mi se ne smuči kao ovo večeras. Tada mi 
je teško! Znaš, Jovica: gdje čovjek učini sve, što je najbolje 
i najviše mogao, a onda mu se počne ne samo vraćati s 
nezahvalnošću i nepriznavanjem — što nije nikakova ne- 
sreća! — nego ga smatraju razlogom nesreća, koje su da- 
leko od njega kao i od onoga, koga ni nema na svijetu, 
pa se onda sanja o osveti najprljavije vrsti — e, tada se 
više ne da trpjeti! 

— Veliki ljudi prelaze preko takih trica! — opet se 
Stefanović podrugne. 

— Rekosmo, da sam ja mali čovjek, a da sam i naj- 
veći, ne bih mogao vazda prelaziti preko malenkosti takove 
vrsti, Ipak sve ima svoje granice. Ja znam, da najzad mi 
plaćamo vaše račune, no ja ne bih ni toga žalio, da ste 
dosljedni, da ste ljudi, koji su svijesni svojih slaboća, svojih 
nedosljednosti, pa — dopusti mi! — gdjekada i strahovitih 
gluposti. 

— Oho! Ti počimaš i vrijeđati, dragi moj uvrijeđeni 
i poniženih predstavniče progonjenih i nepriznatih! 

— Naravno: tko istinu gudi, gudalom ga po prstima 
tuku, al dosad još ne rekoste, da je istina ujedno i uvreda. 
Čovjek uči, dok je živ: najprije ste i nedosljedni i nepo- 
šteni, a onda se i uvrijedite, kad vam to čovjek rekne na 


najljepši i najuvijeniji način. 


— A to ti meni uvijaš, da lakše progutam, što mi sa- 
viješ?! — Nas smo dvojica preveliki prijatelji, a da bih ja 
tebi trebao mnogo uvijati i zalagivati te! Ja tebi govorim 
onako, kako mi naleti na jezik, jer me na to ovlašćuje naše 
prijateljstvo! 

— Idemo onda dalje! Što si mi još htio reći? 

— Rekoh ti, kako je, kad dajem, a kako je sa mnom, 
tako je sa svima, koji su meni jednaki. Kad se desi, da ne 
mogu dati ili da ne ću da dam, jer vidim, da se radi o 
običnom izrabljivanju, kakovog je sada poslije rata bilo, 
da mu se u povijesti ne može naći premca, tada treba da 
čuješ, kako se o nama govori! 

— Onda vas uopće ne I kao ni ostale građane, 
ji ovitu svrhu. kei 
SEE Ao Nira u novinama, ali da > sei 
vorima! To ti je, moj brate, da se rastopiš od m a i Bi i 
lj kako te prosuđuju bratski obzirno 1 toma >. s 
e iblaže govore, tepaju po prilici ovako: »Smr ime sni 
etter nije dao ništa« ili »onaj zamazani jajte: _ ai 
ne dade ni prebijene pare, a okrao je pola Hrvatske«, 
se to onda govori i obrazlaže! 
— Baš tako, veliš?! , bd 
— Tako, tako, moj prijatelju! A kako je tu, 2 Š 3 
kod vas u Beogradu. To ti naglašavam, jer se am & 
minje, kako je tamo kod vas u dinje . Z ei 
istina! Ra: lika je samo u tome, što vi Srbijanc # 
omeo o da a i vaši Jevreji svetosavski Srbi, pa im Ž s 
vjerovanju praštate, što oni o ne vj nene ae 
oljavate se time, što pridonose do bole: 
a kao što se i Jevreji on seanse he os 
ini sa i inosima i bez svetosa 
vi zadovoljni sa svetosavskim prini 1 koa svea 
j j i jedni druge varate, znajući, c: aj 
jea no je j alko drugačije, ali u bit- 
a. da je prevaren! Ovdje je ma“ 1 : . 
oi i 2 izlazi opet sve na isto i na nas pada ista 
ljubav i priznanje baš kao : na vaše tamo: 
— eliš, jednako?! i 
— o Pie. s tom razlikom, da Hrvati ni ne pr 
mišljaju, da bi Židovi imali s njima i na 
bav, te ge zadovoljavaju s nekoliko zajedničkih mržnja. 
a će biti baš točno tako! : 
— a sn na trice, kad se radi o nama, kad ne se 
daš ni na krupne stvari, kad se radi o vama! a 1 
ovako, a. i razumljivo je, što je ovako, kad se M id 
hrvatskim zemljama nije bilo i da nema krone ME 
ih Ži i i ili mađarski ili austrijski 
skih Židova«. Mi smo svi ili mađarst M don 
jski osni španjolski Židovi. Tu je teško n 
m 2 ice, koji bi bili rođeni ovdje. 
štaja koje židovske porodice, koj eni ovoja, 
Obično je djed doseljenik tako, da je on din i nas a2 
dašnje odrasle donio na leđima, te su naša jeca p: 
š ji aštaj. DI . .. . 
iii =. misliš, da mene zanima to tvoje pripovijedanje?! 

— Meni je prilično ravnodušno, da li tebe to zanima 
ili ne. 

— Pa, zašto mi onda pripovijedaš, zašto me gnjaviš?! 

— Zato, da i ti jednom čuješ istinu i da znadeš, kako 
mi gledamo na vaš postupak i na vas. 

— Ili nijesi Jevrejin ili mi lažeš! — usklikne Stefa- 
nović, — Ne misliš, valjda, da ću ti ja vjerovati, da mi 
izdaješ vaše osnove i vašu strategiju?! 

— O tom se i ne radi, jer to se i ne da pripovijedati. 
Svaki narod to nosi u sebi, u svojoj krvi i kostima, pa ga 
drugi ne mogu ni nasljedovati ni okrasti. Tu nema plagi- 
jata! Ja tebi govorim o onome, što svaki pametan čovjek 
može vidjeti, ali vi ipak ne vidite. 

— Onda, po tvome, nijesmo pametni! 

— Ne tvrdim tako, ali su činjenice porazne! 

— Po vas ili po nas? 

— Kakogod hoćeš! Ja mislim, da su poraznije po vas 
nego po nas, jer ćemo mi ipak pretrpjeti i sve podnijeti, a 
vi ćete se zagušiti u svojim lažima. Na prvi pogled se vidi, 
da mi patimo pod tim vašim nedosljednostima i glupostima, 
ali svako djelo najzad pada na svojega roditelja, jer je to 
Zakon! Vi ćete se zagušiti pod svojim nedjelima. 

— Ako je to Zakon, onda teško tebi i tvojima, moj 
Weiteru! 

— Nekima će biti teško, ali nama ne! Moraš znati, da 
našoj vjeri nema para! Naša je vjera nedostiživa! 

— Lagano, lagano! — osmjehne se Stefanović. — Ja 
nijesam ni pop ni popovski sin, a ni ne razumijem se mnogo 
u vjerska pitanja, ali znam, da je naša vjera daleko pred 
vašom! Vi ste, recimo, kao oni naši prastari, koji su orali 
drvenim plugom, dok mi sada već oremo strojem. 

— Nijesam ja na to ni mislio, niti me zanima! — odgo- 
vori Wetter žurno i odlučno. — Ja govorim o našem vjero- 
vanju, o našoj sposobnosti, da vjerujemo u ono, u što vjeru- 
jemo, dok me ovaj čas nimalo ne zanima sadržaj toga vje- 
Tovanja, ali si svakako načeo veoma šaljivo pitanje! 

— Kako šaljivo?! — iznenadi se Jovica. 

— Reći ću ti već, Polako. Sada ti moram još naglasiti, 
kakova je naša sposobnost, da vjerujemo. 

— Ne tumači mi ništa. Vjerujem ti, da vjerujete . x 
hovu, a da je, za svaki slučaj i potrebu, u šatoru a : 
tele! To me no zanima, već bih želio čuti, što je šaljivo 

' o ti čas prije rekoh?! 
maa io si i s tim zlatnim teletom, no neka ti bude. 

rati . tvoje plugove. de >. 
ana sa veliš, da sam načeo veoma šaljivo pitanje! 

s Doista! Misliš i tvrdiš, da smo mi na drvenom sn 
dok ste vi već zabrazdili strojem i šibate pred nama na 
metre — je li?! 

— "Točno tako! ž 

— To je, moj Jovica, kao da bi tvrdio, da m . 
znanja drugima prodaje najbolje brašno, a ei . avlj 
mekinje i njima se hrani! Upravo ovako bi to a4 

— Ostavi ti sa mnom svoje biblijske pored e! 

— U bibliju se moraš razumjeti kao i ja, Jer oem 
i nju posudili! Ja sve čekam, kada će tkogod ustvrdlu, 

j š d početka! pih a 
S ji, shto priznajemo svakom ono, što je njegovo! 
— Iu tome ste veoma šaljivi u svojoj savršenoj i slije- 
i; nedosljednosti! . k A Me 
a — Da čujemo već jednom tu našu šaljivost! reče 
ić već nestrpljivo. KL m 
oo Eo bih prije toga još utvrditi jednu zanimljivu 
droge molim te, prestani već jednom s tim okoliša- 
njem! vidi se, da si rođeni trgovac, pa nesretnu rimaiašiai 
vodaš oko neznatnih trica i kučina, samo dok joj zamaž 
oči, da ne vidi glavne i neoprostive mane. Nego, htio sam 
te već davno pitati: svrši li ti kakove škole ili ne 
samouk, kakova te je Jehova pljusnuo među nas, da na 
usrećiš?! i : 

Wetter se podrugljivo i s visoka pin pa odgovori 

lagano i nehajno, sve — kao i bi ine dt 
: — Imam nešto te vaše srednjoškolske mature. 

— Maturu imaš?! — iznenadi se Stefanović, f. 

— Da! Maturirao sam na sarajevskoj gimnaziji, ze 
slavnoj sarajevskoj gimnaziji, a poslije toga sam malko 
prošetao svijetom i pogledao nekoliko sveučilišta. 

— Ina sveučilištu si bio?! 

— Jesam. Zanimala me je trgovačka nauka, financi- 
jalna pitanja i još neke malenkosti, koje redovno zanimaju 
u prvom redu nas Židove. 

— Jer ste rođeni trgovci! a 

— Možda! Nemoj zaboraviti, da trgovci vladaju svije- 
tom! Ovo je istina, a drugo su sve samo opsjene za upaljene 
mozgove! Vi postavljate i izmišljate nekakove velike, daleke 
ciljeve, spremni, da se za njih iskrvite, a trgovci pomeću 
kraj svake te vaše stavke brojke, koje im označuju vrijed- 
nost, pa onda zbroje. Ako im se zbroj sviđa, onda vas puste 
u vatru kao lovne pse sa veza za divljači, ako li im zbroj 
ne odgovara, onda vas ostave, da još ukvasate i sazorite, 
dok se računi ne poprave i ne izravnaju. Vi pritom, na- 
ravno, i ne vidite, da je po srijedi trgovina i račun! S vaše 
strane i nije račun nego zanos i polet i požrtvovnost, jer se 
samo s takom robom stiču milijuni na tuđim grobovima i 
sirotištima. Tko je u grobu, u grobu je. On dobiva vječnu 
slavu, spomenik i godišnje koju svijeću — 

— A i opet su Jevreji najveći tvorničari svijeća! — 
upade Jovica. 

— Sasvim naravno! Tko je sposobniji, taj i nadvlada. 
Sporedno je, na kome se polju radi i natječe. Tako onda 
mučenici i junaci dobivaju po koju židovsku svijeću, a mi 
trgovci plodove njihove krvi. 

— Ne ćeš da kažeš »mi Židovi«. 

— Ne bi bilo točno! Ima, nažalost, i među vama nešto 
trgovaca, a među velikim ih narodima ima sijaset. Izbor je 
veći, ideali već zasićeni, pa se onda ljudi otrežnjuju, ogle- 
davaju se oko sebe i počimaju opažati budale, koje traže — 
tko bi ih operušao! Među vama malima ste još svi zabav- 
ljeni kojekakvim utopijama, koje ne znače ništa ni više ni 
bolje nego li — najobičnije traženje onoga, kojemu ćete 
poslužiti. 

— Tako ti to misliš?! 

— Ovako jest. 

— Ne vjerujem ti, Maks, jer da tako jest, ti to meni 
kao pametan i sposoban trgovac ne bi govorio, 

— Vidi se, Jovica, da ne nosiš mozak uludo, al je ipak 

ovako, Moram ti priznati, da sam ja gdjekada bolestan, pa 
osjetim potrebu, da se izbrbljam od svega srca. Ne smijem 
oblajavati svoje babe, ali se sve bojim, da nam je neka u 
kojem času lude razgrijanosti unijela u pleme gojimske 
krvi! Tko bi znao, kakova ju je nevolja bila smotala, pa 
sirota pogriješila?! Ta je krv u meni, koja me gdjekada za- 
razi, obuzme me groznica i onda moram brbljati kao papiga. 
Tako mi je večeras, a tebe volim, pa mi je s tim lakše, da 
se od srca razgalim. 

— Ine smeta te, što sam i ja gojim?! 

— To me baš izazivlje, da ti govorim, jer kojemu svom 
govoriti o tim pitanjima ne bi imalo nikakove svrhe. Mi 
razgovaramo, posve naravno, veoma mnogo o tim nevo- 
ljama, ali u posve drugom pravcu i posve drugim riječima. 

— To, to! — usklikne Stefanović. — Da mi je to jed- 
nom slušati, pa onda ne bih žalio i umrijeti! 

— Ne bi ništa čuo! 

— Ne bih, ako biste vi znali, da ja slušam, jer onda ne 
biste ni razgovarali! 

— Razgovarali bismo! 

— Biste, ali onako, kako bi vam odgovaralo, da meni 
prodate. 

— Naravno! Da kako drugačije?! 

— Htio bih ja prisluškivati, a da vi ne znate, da vas 
gojim sluša! To bih ja htio čuti, moj Wetteru! 

— Čuo bi, moj Jovica, mnogo tuge i žalosti. Znaš li, 
kako je ocu, kad izgubi sina; kako je majci, kad ostane bez 
jedine kćeri? Možeš li zamisliti muke i čežnje zaručnika, 
koji uzalud vapi za zaručnicom, do koje ne može?! Zamisli 
muke bilo koje životinjske majke, kad joj otmu istom ro- 
đeno njezino mlado, odnesu ga od nje upravo toliko, da ne 
može do njega, a ipak ga vidi, kako se muči i pogiba bez 
njezine pomoći, a ona mu ne može pomoći, jer je svezana. 
Zamisli muke čovjeka, koji je svijestan, da dade sve, što je 
dobra, a nitko mu ne priznaje, već umjesto zahvalnosti, 
progone ga kao divlju zvijer i preziru kao nametnika i gu- 
bavca. Kad to sve zamisliš, onda ti ne će biti teško zamisliti, 
kako može glasiti naš razgovor, kad smo sami među sobom! 

— To vi sebi strašno umišljate! 

— Mi sebi ne umišljamo upravo ništa. Mi samo gle- 
damo činjenice, kakove jesu i dajemo svakoj njezino pravo 
ime, Ništa drugo. 

— Ti i sam reče, da trgovci vladaju svijetom, a vi ste 
najjači trgovci u svakom narodu i svjetska je trgovina u 
vašim rukama, pa to onda znači, da vi stvarno vladate 
svijetom! 

— I opet pokazuješ, da ti je mozak na pravome mje- 
stu! — potvrdi mu Wetter. — Opaska je skoro posve točna, 
ali je na stvari samo još i to, da je svijet još uvijek pre- 
velik, a nas premalo prema vama i prema obzirima, koji 
nas vežu, pa ne možemo izmahnuti. Vidiš, da još uvijek 
moramo biti dobri Englezi, dobri Nijemci, dobri Francuzi, 
dobri Talijani, dobri Japanci, a nije se šaliti ni s vama 
malima, pa moramo biti čak i — da prostišl — dobri 
Estonci, dobri Finci, dobri Madžari, dobri — štogod komu 
ustreba! Tako ovdje moramo biti sad dobri Srbi, sad dobri 
Hrvati, a za svaki slučaj moraš vazda biti spreman, da 
budeš i dobar Jugoslaven! Eto: što nitko ne će da bude, to 
Imoramo biti mi. 

— Nemoj ti tako! — opomene ga Jovica. 

— Molim: ako želiš, ja moram veoma ozbiljno uzeti tu 
tvoju opomenu, no ako mi dopuštaš, da budemo prijatelji 
i da ti i dalje govorim onako, kako mi šapće srce, onda ja 
znam, što znači ta tvoja šaljiva opomena, 

— Tebi je sve šaljivo, što ja kažem, a ne ide ti u džep. 

— Krivo sudiš. Ja samo s tobom otvoreno govorim i 
svaku stvar mećem na njezino pravo mjesto. Nego, ne svrših 
misli! Kako ti rekoh, mi smo još sapeti s milijun obzira, 
pa i ako smo stvarno na kormilu, ne možemo još, što ho- 
ćemo. Uzbunili bismo svijet, pa bi nas slomio i samljeo. 
Ne smiješ otvoriti ustavu, dok nijesi priredio i utvrdio 
korito, kojim kaniš napustiti vodu, jer inače ode onuda, 
a nijesi želio i gdje će, možda, potopiti i tvoju rođenu 

uću. 

— A kad priredite korito?! 

m: — Naravno! Sve ide svojim prirodnim tokom. Ja sam 
ti već rekao, da našoj vjeri nema para, da je nedostiživa, 
a ti si učio, da vjera može i bregove pomaknuti s njihova 

mjesta. A, je 1 de, da se tebi čini, da je to posve nemoguće 
i da je glupo to i tvrditi?! A ipak je moguće, ipak je ta 
tvrdnja najsvetija istina! Vidiš: mi imademo takovu vjeru, 
mi vjerujemo, što nam namriješe naši očevi, i što nitko ne 
vidje, a vi sve učite i ne vjerujete ni ono, što sami vidite 
svojim očima, nego se svemu rugate! Da vas gdjekada i 
gdjegdje mi ne podjarimo, jer to trebamo, vi ne biste uopće 
bili sposobni ni za kakav zanos i sanjarenje. 

— Što ti to opet znači?! 

— Samo se u zanosu ostvaruju i sanje, moj dragi ju- 
nače iz triju pobjedonosnih ratova! Vidiš i ne zamjeri mi: 
sve si sam proživio i prošao, a nijesi ništa naučio. Naravno: 
nije nikom trebalo, da naučiš. Dosta je, da si spreman pogi- 
nuti i da gineš! 

Stefanoviću je već bio neugodan taj razgovor, jer je 
počeo osjećati, da kroza nj prolaze neki čudni i neobični 
trnci. Kad su počeli razgovarati — pa i prije toga vazda, 
otkad pozna Wettera! — gledao je na njega s posmijehom 
i s prilične visine, kakova i dolikuje čovjeku Stefanovićeva 
položaja i prošlosti, no sada, nenadano i bez ikakova uvoda 
i prijelaza, poče osjećati, kako se njemu taj isti Wetter sve 
neopazice nameće, preuzima vodstvo u svoje ruke i sada on 
počinje s visoka gledati na Stefanovića. Wetter to ničim ne 
pokazuje, on samo mirno i nenametljivo, skoro čedno i 
bojažljivo pripovijeda i jada se, no Stefanović osjeća, kako 
prijatelj raste sve više i više, čim dulje i čim čednije i 
skromnije govori. 

— To je za nas posve dosta, a ti ne znaš više tražiti, jer 
nijesi za drugo ni rođen — govorio je Wetter savršenim, 
ledenim i prodornim mirom, koji je sapinjao i stezao Stefa- 
novića kao mreža, koju su povlačile jake, okorjele i vješte 
ruke. — Vi raspravljate i umujete o pitanjima, koja nije 
nikada nitko dokučio niti će ih ljudski um dokučiti, jer su 
nedokučiva, a puštate, da vam pametniji ispod nosa odnose 
posve određene i riješene, gotove vrednote. To je tako, jer 
nemate vjere, jer nijeste sposobni, da se hranite vjerom. 
Vi je uništite i raskopate, čim je se dočepate, Nas, na pri- 
mjer, nimalo ne zanima, što se krije iza pojma »Jehova«, 

jer nam je posve dosta i previše za našu vjernu dušu i ono, 
što nam rekoše naši proroci. 

Jovica se je nasilu otr&sao Wetterova navaljivanja, pa 
da rekne bar nešto, računajući, da se mora opirati, upita 
Sa posve mlako, neodlučno: 

— A proroci su vazda govorili istinu?! 

— Vi kršćani morate vjerovati, da je tako, jer ćete 
inače u pakao, ali mi ih samo primamo onakove, kakovi 
jesu, moj Jovica. Već tu vidiš svoj jadni položaj: ti moraš 
vjerovati tim starim, prastarim Židovima, jer će te inače 
tvoj pop istjerati iz crkve, ali inače vjeruješ u isti čas, da 
među Židovima nema uopće poštena čovjeka. Tvoj pop zna, 
da ti tako misliš i samo ti se zadovoljno smiješi, jer i on 
isto tako misli, samo što ne govori, ta kršćanske crkve ne 
smiju propovijedati antisemitizma, jer bi time sjekle jedinu 
žilicu, koja ih veže sa životom. Dok ti moraš vjerovati ži- 
dovskim prorocima, mi ih Židovi samo primamo i znamo 
baš kao i ti naši proroci, da je Bog svijeta baš onaj naš 
židovski Jehova, kojega su nam naučavali naši proroci i 
s kojim su razgovarali, kao što sada nas dvojica razgova- 
ramo. I mi znademo, da će se ispuniti sve ono, što nam 
rekoše proroci, da nam je naš Jehova obećao. 

— Molim te, Maks, ti si barem inteligentan čovjek — 
— reče Jovica veoma tromo i umorno. 

— Da, da. Baš ti s toga ovako i govorim! Dopusti mi 
jedno pitanje, Jovica: jesi li ti kršćanin? 

— Zapravo — jesam, no mi se zovemo hrišćanima — 
odgovori on kao dijete u pučkoj školi, osjećajući, da bi se 
morao oteti i uteći. U toj unutarnjoj borbi nastavi, a da 
nije ni sam točno znao ni kako ni zašto: — Mi smo članovi 
svetosavske crkve, a to je i drugačije nego li su ostale 
pravoslavne crkve. 

— Razumijem, razumijem te male razlike, no one u 
bitnosti ne znače mnogo, jer ste ipak svi kršćani i vjerujete 
u biblijske istine. Iz te vaše vjere mora nužno slijediti, da je 
istina i ono, što mi vjerujemo o obećanjima našega Boga. 
Ne može On u svemu govoriti istine, a smetnuti se i zatajiti 
sam sebe baš u najbitnijem pitanju! Ne bi bilo dosljedno, 
a On ne može biti nedosljedan. Je li jasno?! 

— Jasno je! — potvrdi Jovica posve preko svoje i želje 
i volje. 

— Onda prestaje rasprava, a zaključak je: kršćani nam 
svjedoče, da imademo pravo, kad vjerujemo u obećanja na- 
šega Jehove, a kakva su ta obećanja — i to znadete. 

— Da će vam služiti svi narodi svijeta — — reče Ste- 
fanović kao stroj. 

— Točno, točno, moj dragi kapetane! Tako je rečeno: 
predat ću ti sve narode, da ti služe! To je zavjet između 
nas i Njega. Nego, sada smo se dosta napripovijedali, a 
meni se i žuri. i 

— Nekako je i meni dosta, jer ti sve ne vjerujem, a 
ipak te slušam, pa mi je nekako smiješno, što ja to radim 
— govorio je Stefanović i nasilu se smješkao, osjećajući 
posve svijesno, da mu nije do smijeha. — Čini mi se, da si 
čarobnjak, pa si me prikovao, da te moram slušati. 

Wetier se zadovoljno nasmiješi, kada ču te riječi, no ne 
osvrnu se na njih, već prijeđe dalje: 

— Skoro sam ti zaboravio reći, u čemu je vaša najveća 
smiješnost, 

— Čekaj, molim te! — požuri se Jovica i prekide ga u 
riječi. — Ti neprestano govoriš »vi« i »mi«. Tko su ti »vi«? 

— Već sam ti, čini mi se, rekao, da ste to vi svi, koje 
mi zovemo zajedničkim imenom »gojim«. i 

— A što znači ta riječ? 

Wetter odmah ne odgovori, nego poslije kratke stanke, 
otežući i važući polako svako slovo, reče: 

— Točna značenja ne znam, no pojam označuje svakog 
inovjerca; svakoga, koji nije Židov. 

— Dakle: koji nije Židov po vjeri?! 

— Tumači, kako ti se najbolje sviđa, no i sam znaš, 
da smo mi rasa, koja ima svoju vjeru! Zapravo, još točnije: 
mi smo narod, koji jedini ima i čuva objavljenje Vječnoga. 
To je Židov! 

— Dobro. Da čujemo sada, u čemu smo mi to najsmje- 
šniji?! 

— Evo u čemu: već sam ti rekao, da je naša biblija za 
vas mnogo strašnija i teža obveza nego li je za nas. Mi je 
ljubimo, mi je obožavamo, mi je proživljavamo po stotinu 


38 


> 


puta, mi je uzimljemo, kakova jest, jer je ona povijest naše 
i prošlosti i sadašnjosti i budućnosti. Ona i mi — to je 
jedno, jedno biće, jedan život, jedna jedina misao Vječnoga. 
Za vas je ona, naprotiv, zbirka čudesnih priča, koje vi 
morate sve vjerovati, jer inače nemate uopće u što vje- 
rovati, a kad vjerujete u sve te priče, onda morate priznati, 
da mi imademo i te kako pravo, kad se smješkamo vašem 
koprcanju i udaranju, kao što udara ptica u krletci. Morate 
nam priznati prvenstvo i poslanstvo, koje nam je dala 
Vječnost. 

— Svršavaj, brate! Moram ići! — reče Jovica nena- 
dano i otresito. 

— I meni se veoma žuri, ali vidiš, kako ti još mirno i 
spokojno pripovijedam! — odgovori Wetter i nasmije se. 
— A da znaš, kako mi se samo žuri! To bi mogao ocijeniti 
samo, kad bi znao, što sada kanim raditi, čim se s tobom 


 rastanem. 


— A što kaniš? 

— Ne zavlači našega rastanka, kad ti se toliko žuri! — 
odgovori Maks, kao da doista tako misli i nastavi: — Samo 
ću ti još reći do kraja, u čemu je vrhunac vaše smiješnosti. 
— Već se pola sata motaš oko toga, pa nikako da 
svršiš! 

— A vi se motate stoljeća, pa ni da bi pomislili, ko- 
liko ste jadni i kukavni u svojoj smiješnosti. Nego, oprosti 
ti meni, Jovica, što upotrebljavam ovakove izraze. To nije 
naš običaj, jer nam najprimitivniji razbor i oprez nalažu 
posve druge izraze i posve drugačije umovanje. Ja ovako 
grćem lopatom samo s toga, što sam uvjeren, da razgo- 
varam s prijateljem i časnikom, koji ne će zlorabiti mojega 
povjerenja. X 

— S te strane možeš biti posve miran. 

dni Eto: to sam znao i s toga ti ovako i govorim, da me 
bolje i lakše razumiješ i da vidiš pravi naš položaj i da 
uzmogneš valjano ocjenjivati vaše držanje prema nama. 
Vjeruj. mi, meni se vazda koža podmjehuri, kad mo- 
ram mirno podnositi najdrskije poruge kakvoga neupuće_ 
nog 1 Savršeno ograničenog velikog rodoljuba i gospodina, 
koji pljucka po nama kao po izmetu roda ljudskoga, a u 

isto vrijeme zaboravlja, da je cijelo njegovo nebo — u 


prvim naslonjačima, pod najsvečanijim baldahinima, na 
pozlaćenim stolicama! — zauzeto isključivo i jedino po 
mojim sunarodnjacima i suvjernicima! 

— Kako, kako?! 


— Vrlo jednostavno, Jovica! Slušaj i gledaj, kako ste 
krvavo i neoprostivo smiješni, kad govorite o prvenstvu 
svoje vjere. Znaš, oprosti mi, molim te, i razumi me: ja se 
ne miješam u vjerska pitanja i kad se tko u tom pogledu 
obrati na mene, ja mu rado odgovaram, da sam bezvjerac, 
samo da mu olakšam posao i razgovor. Ja se nikad ne mije- 
šam u vjerska pitanja i dopuštam vam, da svi vjerujete, 
svaki napose, da je njegova vjera jedino »spasavajuća«. 
Vjerujte, što hoćete, jer je s moga stanovišta jedino i isklju- 
čivo važno, da vjerujete u jednoga vječnog Boga, a drugo 
su i tako samo nakiti i uresi. Ja se, dakle, ne miješam u ta 
pitanja i nemoj, molim te, pomisliti, da želim isticati prven- 
stvo svoje vjere! Ne nipošto. Meni je stalo samo do toga, 
da ti kao moj prijatelj i kao pošten čovjek — a ja sam se 
uvjerio, da to doista jesi! — meni je stalo, da ti otvoriš oči, 
da vidiš istinu i da je kojom zgodom kažeš kojemu svom 
prijatelju, istovjerniku i sunarodnjaku. Možda ne će svaki 
put proći bez ikakova traga. 

— A što bih ja to rekao?! 

— Reci im, da vi vjerujete, da među nama nema po- 
štena čovjeka i da ga židovstvo uopće ne može ni dati, u 
isto vrijeme, kad vjerujete u vašega Isusa! Sve ti je badava, 
moj prijatelju: on je čistokrvni Židov, iz koljena Davidova! 


— On je Sin Božji! — odvrati Jovica dosta otresito i: 


skoro ljutito. — Ne miješaj Njega u ove svoje razgovore. 

— Oprosti mi, al sam ga morao spomenuti, da vidiš, 
koga vam sve dadosmo. Možete li reći, da njegova majka 
Marija nije čistokrvna Židovka i da nije naša i po krvi i po 


vjeri?! Tko drži ključeve vašega raja?! A nijesu ključevi: 


kakove banke, pa da nam se rugate, da smo se požurili, da 
i njih strpamo u svoj džep. Ne! To su ključevi vašega raja! 
Tko ih drži?! Odgovori, prijatelju Jovica! 


— Ti si počeo mene škakljati! — odgovori Jovica, sa! 


Rekao si, da si u velikom poslu i da ti se žuri, no sada se ne 

opaža, da kaniš brzo svršiti! Uhvatio si me među noge, pa 
nemilosrdno udaraš, dogod čuješ i dušu u meni! 

— Nemoj, Jovica, tako. Nije lijepo, da se rugaš siro- 
mašnom čovjeku, kojemu je jedina želja, da olakša, kad već 
ne može otkloniti, udarce, koji s vaše strane padaju na 
njega i na sve njegove. Ja se samo branim, ja samo tuma- 
čim našu strašnu muku i nepravde, kojima smo izloženi, 
a ti veliš, da sam te uhvatio među koljena i da te udaram! 
Eto, po sebi sudi i zaključuj, kakova je vaša pravda i u 
ostalim pitanjima! 

— Ti se držiš staroga vojničkog načela, da je napadaj 
najbolja obrana — je li?! A sigurno i nijesi nikada bio 
vojnik! 

— Bio sam — — — Tako. Bio sam i ja vojnik. 

— Bio si vojni dobavljač. 

— Kad nije bilo nikoga pametnijeg, koji bi mi taj 
posao bio izbio iz ruke! — odgovori Wetter posve mirno i 
uvjerljivo. — Stoga sam ja bio vojni dobavljač. 

— To je točno i iskreno! 

— Vjeruj mi, Jovica, što ću ti reći: kad me god što 
upitaš otvoreno i pošteno kao prijatelj, odgovorit ću ti 
pošteno i otvoreno, da ćeš se moći uvijek osloniti na moje 
izjave. 

— Osim u trgovini! 

— Ako sklopimo savez vjernosti, onda i u trgovini! — 
odgovori Maks žurno i odlučno. 

— A bez takova saveza, nema iskrenosti u trgovini ni 
među prijateljima?! 

— Oprosti! To nije pitanje. 

— Nije, ne, jer ti ne ćeš na njega da odgovaraš, no 
kad bi ti htio zagristi, bilo bi to i te kakovo pitanje, moj 
dragi Makso! 

— Nije tako, al — svejedno. Prijeđimo i preko toga i 
zaključimo za večeras ovako: ne zaboravite nikada, koga 
vam sve dadoše ti tako odurni »smrdljivi Čifuti«, pak ćete 
vidjeti i osjetiti, kako smo mi i te kako dostojni, da budemo 
Vama u svemu ravni, a možda — — — Al o tome ne ćemo, 
jer ćeš mi reći, da smo umišljeni. Uostalom, nijesam ti ja 
natovario biblije! Moraš u nju vjerovati, pa je proučavaj i: 

vjeruj! Tamo ćeš naći o nama mnogo više nego li će ti reći 
i jedan između nas. Mi se čuvamo, jer nas je iskustvo do- 
velo do tog opreza, a biblija je riječ Božja, koja se ne boji 
ljudskog prigovora i koja nije vezana nikakovim obzirima. 
Ona ide ravno i reže kao naoštrenim kosama! 

— Znaš, moram ti priznati, da si mi rekao svega i 
svašta — govorio mu je Jovica — ali ujedno priznajem i to, 
da si mi pokazao prstom na neka pitanja, o kojima ja prije 
nijesam mislio ili, barem, nijesam mislio na ovaj način, 
koji mi ti pokaza. 

— A imam li pravo?! — upita Wetter veselo. 

— To ti ne smijem priznati! 

— Naravno: kako bi Židov imao pravo?! Kako bi ti to 
meni priznao?! Al svejedno, poslušaj me, pa kad pođeš u 
nebo, pozdravi mi tamo, koga prvog našeg sretneš, i reci 
mu, da smo mi Židovi i danas isto onakovi, kakovi smo bili 
u njegovo vrijeme. 

— I da biste Isusa i opet razapeli, kad bi se povratio 
na zemlju, i ako bi vam se pružila dobra prilika?! 

— E, to je drugo pitanje! U to se ja ne miješam — 
odgovori on, smiješeći se. — Tu su sudovi, da prosuđuju, 
tko je za vješala, a tko za ministarske stolice! 

— To ti govoriš suvremenim jezikom?! 

— Naravno, jer da se Isus ponovno utjelovi, bio bi naš 
suvremenik i podvrgnut svim našim sadašnjim zakonima, 
kao što je pred dvije tisuće godina bio podvrgnut onima, 
koji su onda bili na snazi. I vjeruj mi, da bi opet izabrao 
majku Židovku! To ti ja velim, a naglašavam ti to radi 
onoga tvog drvenog pluga! Ne bi se utovario na vaš stroj, 
nego bi u kojoj židovskoj kolibici ili štalici potražio svoju 
novu Mariju i sveo na nju sav blagoslov nebesa, kojega vi 
nijeste kadri ni primiti, pa nositi ponosno i svijesno, a 
kamo li, da biste ga mogli i razumjeti! Treba za mnoge 
poslove, moj prijatelju, vjere i prije svega vjere, i onda 
opet vjere! 

— Veliš tako!? 

— Tako, tako, moj vrijedni Jovica! No — za večeras je 
dosta, a kad dođeš sutra k meni u pisarnu, možemo nasta- 

viti, kad posvršavam poslove. Razumije se: ako ti budeš 
voljan i raspoložen! 

— Ati ćeš biti?! 

— Vazda spreman na službu i sposoban, da zadovoljim! 
— odgovori Wetter i kićeno se nakloni i nasmiješi. — Od 
današnjeg razgovora, molim te, zapamti samo jedno: tvoj 
sveti Petar je bio Židov baš kao i ja i kao svi mi ostali, pa 
kad čuješ, da nam tko prijateljski tepa, da smo smrdljivi 
Čifuti, sjeti se odmah svetog Petra — da ne spominjem ni- 
koga većeg vašeg! Ne ćeš ga zaboraviti, jer je odmah tu 
više nas! 

— A tu je odmah gore raj?! — upita Jovica, smije- 
šeći se. 

— Ja sam govorio, kako to vi običavate govoriti, a ja 
ti ne bih pravo znao odgovoriti na to pitanje, jer me je od 
svega zemljopisa zanimao samo trgovački dio, a isto tako i 
i iz zvjezdoznanstva samo onoliko, koliko je nužno za 
trgovca, koji nije pomorac. Stoga ti ne bih znao točno reći, 
gdje se baš sigurno nalazi kršćanski raj, ali je sigurno, da 
je tu gore nad nama, dok vi svi tako vjerujete. Da ga onda 
i nema, toliki bi ga vjernici sa svojim mislima posve sigurno 
stvorili i on bi onda bio tu gore, više nas, 

— Bilo bi vrijeme, da idemo — reče Stefanović, pru- 
žajući mu ruku na oproštaj. 

— Još jednu misao, da imaš o čemu do sutra razmi- 
šljati: Ja mislim, da bi bila najveća bedastoća, da gospođa 
Ljubica zatvori ovdašnju poslovnicu! 

— Kako, kako?! — iznenadi se Stefanović. — O čemu 
ti nenadano?! 

— Posve naravno: o poslu! Ono je dosad bila samo 
brbljarija, a ovo je sada posao. Ponavljam ti, a ti imaš i 
mozak na mjestu i čaroliju, kojoj gospođa Ljubica ne može 
odoljeti, pa razmisli kao za sebe: ne bi bilo pametno zatva- 
rati! — — A sada: do viđenja sutra! Svakako ćeš doći u 
poslovnicu?! 

— Doći ću, ako me drugi poslovi ne smetu! — — I tako 
ti misliš o zatvaranju poslovnice! A gospođa Ljubica već 
pakuje! 

— Lakše je raspakovati nego spakovati! Uostalom, ako 


ona i odseli, možeš ti češće dolaziti i nadgledavati poslo- 
vanje. 
— A novinski napadaji? Misliš li, da je s tim gotovo?! 
— Na to ću ti pitanje odgovoriti sutra, a sada već to- 
liko, da znaš, da me to nimalo ne zabrinjuje. Ako i nastave, 
dignut će malko prašine, koja će se vrlo brzo sleći. 


XLVI. 


Čim je izišao prvi mali napadaj na njihovo poduzeće, 
i čim je umirio gospođu Ljubicu, bilo mu je prvo, da dobije 
vezu s uredništvom. Nije to teško nikada, jer su poslovi 
poslovi, a pogotovo nije teško u današnjima strahovito te- 
škim danima. Nestalo je poratnog obilja, novac je pokupljen 
i pometen sa ulica, po kojima je bio odmah poslije rata 
posut kao prašina; nestalo je i lakih unosnih poslova s ino- 
zemstvom; nestalo je uopće svega onoga, što gospodarski 
nije bila zdrava pojava, a ostao goli život sa svim svojim 
potrebama i nevoljama. Naravno, da to i te kako osjeća 
i novinstvo, pa da je i jače nego li je naše. 

Stradala su i najveća i prastara inozemna novinska 
poduzeća i nastojala, da sklone svoju sijedu glavu pod tu- 
đim krovom, samo da je ne izgube, pa kako ne bi onda 
očajavala i propadala naša nesigurna i bijedna sirotinja, 
koja je i u najboljim svojim danima jedva sastavljala kraj 
s krajem?! 

U takim prilikama nije nikom do jugunluka i kico- 
šenja, pa s malko opreza i obzira možeš sa svakim razgo- 
varati — s nekim manje, s nekim više, ali je svaki pristu- 
pačan riječi, koja nije ni bučna ni prazna. Wetter je dobro 
znao iz svojih ranijih poslova, kako se postupa s novin- 
stvom, a da nikoga ne uvrijedi i ne povrijedi, i da ujedno 
svi osjećaju, da — nije nitko povrijedio svoje zadaće. 
Ukratko — mora biti i vuk sit i koze na broju! Wetter je 
vješt tim poslovima, a iskustvo ga je naučilo, da nikad 
izravno i lično ne traži ništa. Stoga je za svaki slučaj imao 
stalnu svoju vezu s novinstvom, koja nije bila nimalo ni 

napadna ni sumnjiva, jer je po svom zanimanju dolazila u 
vezu s velikom većinom uvaženijih i vlasnika i radnika. 

Bez velikog je razmišljanja nazvao prijatelja i umolio 
ga, da se odmah sastanu u kavani Burza. Uostalom, ne bi 
bio trebao ni telefonirati, jer su i onako svake večeri i jedan 
i drugi tamo, no za svaki je slučaj ipak nazvao, da bude 
potpuno siguran, da će se sastati, što je trebalo utvrditi, 
jer se je predugo zadržao s Ljubicom. 


— Znam, o čemu se radi. — reče mu prijatelj mjesto 
svakoga drugog odgovora, 

— S tim bolje! — odgovori Wetter. — Onda ne ćemo 
trošiti mnogo riječi. Treba začepiti. 

— Koliko?! 


— Nije mi mnogo stalo, pa se ne ćemo razbacivati. 

— Nije vam mnogo stalo?! 

— Ne! Već je sve u najvećem redu, gdje mora biti, a 
i tako je sve izmišljeno. Ipak — nije potrebno, da se razvozi. 

— Naravno, naravno! Znate i sami, kako je: suho je 
lišće osjetljivo na svaki ćuh povjetarca, pa ako želite, da 
ga vjetar ne raznese, treba ga dobro pokriti. Je li tako?! 

— Naći ćemo se u kavani. 

— Ne ću imati dugo vremena, pa mi dođite spremni, da 
mogu odmah pristupiti poslu. 

Htio je odmah ravno u kavanu, no osjeti, da je previše 
uzrujan, pa odluči, da malko prošeta, dok se smiri i prokuha 
razgovor s gospođom Ljubicom, Bilo mu je očito, da mu ne 
vjeruje, da se napadaj ne tiče njihova ugljenokopa, no naj- 
važnije je, da se je ipak smirila i počela pametno razgo- 
varati. Sada je sve dobiveno, kad je dobiveno vrijeme, jer 
ako bi napadaji i bili nastavljeni, moći će im se vješto izmi- 
cati, a osim toga je bio siguran, da ne može biti napadan 
samo on, jer nije sam ni radio. Najzad, kad bi se sve i 
svalilo na njegova leđa — ni tada nije položaj očajan! 
Gospođa Ljubica ne samo da nije oštećena, nego je imala 
i koristi iz njegovih poslova preko sve njezine redovite za- 
službe. To će on njoj dokazati s računima u ruci, jer tako 
doista jest. Nije to njegova izmišljotina i plod njegove 
bolesne mašte, nego najčišća matematika! Ljubica je iz nje- 
gova poslovanja imala koristi preko redovite dobiti. On, 

Makso Wetter je ne samo njezin pošten i savjestan namje- 
štenik, nego i velikodušan dobrotvor! Doista je tako, jer bi 
on imao potpuno pravo, a našao bi i način, da odračuna u 
svoju korist svaki i najmanji dobitak preko redovitoga, 
koji slijedi iz pravog obračuna. 

Što je više o tome razmišljao, sve je više i više osjećao 
čvrsto i sigurno tlo pod nogama, pa sve ako napadaji i ne 
prestanu. Ona će morati biti njegova saveznica u obrani od 
Svih tih napadaja, jer će joj on znati prikazati pravo stanje 
stvari, kako ga on gleda! Naravno da večeras nije ni htio 
ni mogao, da se upušta u takova dokazivanja i to s više 
razloga, a prvi je i najglavniji bio taj, da mu je napadaj 
došao posve neočekivano, pa se je zbunio ne samo općenito 
nego i prema samoj Ljubici. Nije znao, kako mu je ime, pa 
se sada i sam stidi te svoje slabosti. Brbljao je i mlatio 
čak i o nekakovom najavljivanju stečaja, ako bi vidio, da 
je to potreba! A kako je mogao na takovu ludost i pomi- 
šljati?! Posao je siguran, sve se redovito isplaćuje, pa ako 
ima nekoliko poslova, o kojima se ne bi moglo javno 
raspravljati, ne može se reći, da okretan i sposoban trgovac 
mora stoga pomišljati na bilo kakove poslovne neprilike, 
a kamo li čak i na sam stečaj ili prinudnu nagodu! 

Bio se je smeo kao kakav početnik, koji nije ni rođen 
za takove poslove, pa mu je još jedina utjeha, što se je 
svladao, kad ga je ono napao Stefanović, i što mu nije odgo- 
vorio ni jednom gorkom. Naprotiv: poigravao se je njime 
kao sa dječarcem! To je bilo slavno! Ono s konopčićem! 
Stefanović donosi Wetteru konop, da se objesi, jer — veli: 
— — »da ti se nađe pri ruci, jer znam, da se oružjem ne 
znaš poslužiti«. — To mu se je rugao, jer je Židov! Samo 
se je na to mogla odnositi ona primjedba, na koju mu je 
Wetter malo poslije odgovorio: »Meni ne će trebati, ali, 
ako želiš, mogu ga ponijeti gospođi Ljubici. Možda će joj 
kada dobro poslužiti«. 

To je bilo slavno, baš kao što je bilo sramotno, koliko 
se je bio inače općenito usplahirio zbog onog napadaja. 
Naravno: u opasnosti su i drugi, koji su tu imali svoje 
prste i netko je svakako oštećen; netko je morao platiti 
ugljen, koji je bio u računima, a koji nije nikad vidio 

svijetla ovoga svijeta. Netko je okraden — onaj veliki, 
nepoznati, kojega toliki kradu, a nitko ga ne može okra- 
sti toliko, da njemu najzad ništa ne ostane. Sigurno je 
neka tajnovita pomisao i bojazan bila uzbudila i uzbunila 
Wettera, pa je bio izgubio svoju veliku ravnotežu i počeo 
buncati, kao da je doista oštećena i gospođa Ljubica i kao 
da bi ti događaji mogli imati kakova utjecaja na njihov 
poslovni ugovor. 

Ako baš potjera gospođa Ljubica, ako mu ne bude 
dala mira, ako primijeti, da je uzdrmano njezino povje- 
renje u njega, otvorit će joj svoje karte i pokazati joj, 
gdje je njegov lični uspjeh, u koji ona uopće nema prava 
ni zaviriti, jer je se ne tiče baš kao ni onoga, koji živi na 
Marsu! Pokazat će joj, kako on radi i ujedno će uprijeti 
prstom i pokazati joj, gdje su krivci, ako ih uopće ima. 
Najzad — po Wetterovu poimanju — nije posve jasno, 
da li tu uopće ima krivaca, jer je posve sporedno, u čijim 
je rukama kapital, Važno je samo jedno: da taj kapital ne 
trune, da ne miruje, da ne pljesnivi u čarapama! Drugo je 
sve posve nevažno, sporedno za one, koji shvaćaju život 
kao gibanje i vječnu borbu. Sve se valja, pa je svaki čas 
druga slika. 

Naravno — — — to je razlaganje dobro za druge, ali 
ne i za Maksa, kad raspravlja sam sa sobom ili sa svojima. 
Onda on gleda na ta pitanja s mnogo više zanimanja i 
jasnoće. Ljubicu ne će biti teško uvjeriti, ako to uopće 
bude potrebno, kako se nje ne tiče, tko sve zarađuje na nje- 
zinu uglju, kad ona dobije onoliko, koliko mora dobiti po 
svojoj vlastitoj želji i računima, a to je se ne tiče, jer taj 
ugalj i tako — nije njezin! Je li ga njezin šukundjed sadio 
ili joj ga je otac okopavao i zagrtao, da naraste i dozori?! 
Zašto je to njezin ugalj?! Eto: dosta je, da je kvrcne u 
glavu. tim Pitanjem, pa da joj se kosa naježi i da je spo- 
padne deveterostruka groznica! Ne treba ništa više! 

U prvi čas nije ni pomišljao na takovu obranu. Bio jei 
sam iznenađen. Sram ga je i to on sebi ne može nikako 
oprostiti, ali ipak — Jovica će morati pošteno pripovije- 
dati -— a on ne će lagati! — da ga je iznenadio svojim 
ledenim, savršenim mirom. Naravno, Jovica i ne Sluti, koliko 

ga je živaca i nadčovječne volje stajao onaj usiljeni mir! 
To on i ne sluti, a najzad, to nije ni važno, jer ne ulazi u 
račun ono, što nije izbilo na površinu, pogotovo, kad se za 
njega i ne zna, kao što Stefanović nije ni primijetio ni 
naslutio teškoga kreševa, koje se je kovitlalo i krvilo 
Maksovom nutrinjom. Ni probijene pare ne vrijede ni naj- 
bogatija ležišta kamenog uglja, za koja se ne zna. Njihova 
je vrijednost potpuno jednaka onome, čega nema. 

Radi onoga velikog uzrujanja nije ni pomišljao na 
takav stav prema Ljubici, a i bolje je možda, da u prvi čas 
nije udario tim putem. Možda bi joj bio rekao koju riječ 
previše, koja bi je bila izazvala na ispitivanje i zavirivanje, 
gdje je ne treba, a to ne bi bilo pametno uopće, a napose 
ne u raspoloženju, u kakovom je bila u onom prvom na- 
letu, pa još i sada, dok posve ne preboli i ne prespava. 
Poslije će se moči s njom posve drugačije razgovarati. 
Moći će joj sve mirno obrazložiti i dokazati, ako uopće bude 
potreba, da joj išta razjašnjava i dokazuje, jer ti poslovi 
na nju ne spadaju. 

Hladan mu je zrak udarao u lice i razgaljivao misli, 
kao da ih razređuje, prebire i svrstava vještom i iskusnom 
rukom. 

— — Vrijeme je moje! — naleti mu u glavu prva ve- 
lika i bistra misao, koja se je odmah raščlanila u stotinu 
drugih. — Novine treba začepiti i onda je sve u redu — — 

Kad je osjetio, da mu krv posve mirno i pravilno kola 
po žilama, udari prema kavani. Putem je stao nekoliko puta 


pred izlozima i kao posve nehajno promatrao izloženu robu, ' 


dok je uistinu motrio svoje lice i proučavao, da li mu je 
smiješak posve naravan i neusiljen. Na to je polagao veliku 
važnost, jer ne bi bio ni za živu glavu primio na sebe 
pogled kojeg prijatelja, koji bi ga žalio, ili kojeg protiv- 
nika, koji bi se zlobno radovao njegovoj neprilici. I jednom 
se je i drugom moglo izbjeći samo sa savršeno mirnim 
smiješkom i s cigarom u zubima, jer se preko nje ne vide 
prave crte lica. 

U kavani ga je prijatelj čekao, sjedeći u ovećem dru- 
štvu, i — obradovao se, kad ga je vidio, jer da ima nešto 
s njime razgovarati. 

“— Vi sa mnom?! — iznenadio se tobože Wetter. 
— Nemojte se čuditi. Nichts besonderes — odgovorio 
je prijatelj nehajno. — Jedan me je prijatelj molio za 


nekoga svog znanca, koji je već dulje vremena bez namje« 
štenja — — — 

— Kod mene nema mjesta — odgovori Wetter odlučno. 
— Sve je popunjeno. Jedino, ako može počekati još koji 
mjesec, dok otvorim podružnicu, odnosno drugu poslovnicu 
za Dalmaciju. 

— Na to pomišljate?! — iznenadi se prijatelj, a neki iz 
njegova društva radoznalo podigoše glave i zagledaše se u 
Wettera, da prosude, da li on to samo prodaje glasine ili 
ozbiljno misli. 

— Ne pomišljam, nego već ozbiljno obavljam sve nužne 
predradnje! — odgovori Maks povišenim glasom. — Mo- 
ram još samo neke račune utvrditi, pa ako i oni budu po- 
voljni, posao je zaključen. Tada ću moći uposliti nekoliko 
muških i nekoliko ženskih prvorazrednih sila, Naravno: 
samo prvorazredne sile dolaze u obzir! 

— Zasada nikako?! — upita prijatelj. 

— Nažalost! Ni uz najbolju volju. 

— Ipak bih vas molio, da mi posvetite par časaka — 
reče prijatelj, ustajući od stola — jer vam moram reći neke 
zanimljive pojedinosti o čovjeku, o kojemu govorimo. Sva- 
kako će vas zanimati. 

Nije bilo nijednoga praznog stola, uz koji bi bili mogli 
sjesti, pa odoše u sobu biljara i stadoše u jednom uglu, kao 
da s najvećim zanimanjem prate igru. 

— Već sam se najavio — šane prijatelj. — Večeras ne 
će biti moguć sastanak, no glavno je, da znadu, o čemu 
se radi, ' 

— Hvala vam! — odgovori Maks. — Nije ni hitno to- 
liko, — Kako vam već rekoh, ja ne polažem na tu stvar 
prevelike važnosti. Toliko — nije potrebno, da .se brblja! 
Treba spriječiti kao običnu blezgariju, ne dajući joj nika- 
kove veće važnosti, nego li je doista ima. 

.. — To je za njih! — reče prijatelj i značajno se nasmi- 
ješi. — Među nama je stvar drukčijeg izgleda i zamašaja?! 

— Čini vam se! — odgovori Wetter dosta mirno i čvr- 

sto. — Ja, doista, ne polažem na nju veće važnosti nego li 
je ima svaka nepovoljna vijest, koja se pronese u javnosti 
o bilo kojem poslu: nije ugodna i ne koristi, pa je treba 
ukloniti! Samo toliko! 

— Ja držim, da se vi varate, gospodine Wetteru, ili mi 
morate potvrditi, da nastojite zavarati i mene! Čini mi se, 
da se radi o ovom posljednjem — je 1te?! 

— Nemam nikakova razloga, da zavaravam vas! Govo- 
rim vam, kako uistinu osjećam i gledam na tu upadicu. 

— Mislim, da imate razloga, da i mene zavaravate zato, 
da mi tim dadete više snage i odlučnosti u zastupanju vaše 
stvari s onom gospodom. 

— Izvrsno zaključujete! — reče Maks i skoro se glasno 
nasmije. — Ipak ne mislim tako, nego doslovno onako, kako 
vam i rekoh. , 

— Sporedno! — prekide prijatelj to nadmudrivanje. — 
Recite mi, do koliko smijem ići, jer i sami znate, da je to 
i polazna i završna točka, preko koje se ne može! 

— Pipnite, da čujete. Visoko ne možemo, jer nam se ne 
isplati. Nastojte, da ih zablenete tako, da ih već malenkost 
zagrene. 

— Podejenjujete njihove sposobnosti za gutanje, dragi 
moj gospodine Wetteru! Ti se ne zagrcavaju ni krupnim 
zalogajima, a kamo li malenkostima. Najzad, budimo pra- 
vedni, ako oni imadu teških podataka, koji bi mogli ozbiljno 
ugroziti ili samo poduzeće ili samo položaj kojega veoma 
važnog njezinog namještenika, onda imadu pravo, da se ne 
zadovolje tricom. Radije će udariti i steći glas odvažnoga 
i nepodmitljivog zastupnika pravde i javnoga mnijenja. 

— Nikom ne prijeti ozbiljna opasnost: ni poslu ni po- 
slovođi — odgovori Wetter uvjerljivo — pa i ne mogu 
mnogo tražiti. Nastojte, da ih vješto pipnete i onda ćete 
vidjeti, kolikom će se svotom zadovoljiti. Tada ćemo se 
dogovoriti i ujedno ćemo dobiti vremena, a vrijeme je 
vazda gotov novac. 

— Sastat ćemo se sutra u ovo doba, pak ćemo onda 
čuti i vidjeti, što se može! Međutim, maravno, ne će biti 
ništa u novinama. Poslije razgovora ćemo se sastati ili 
ovdje ili na drugom mjestu, na kojemu vi sami želite. 

— Ovdje — odgovori Maks — pa ako ne bude moguće 
razgovarati, možemo onda izići. 

Razgovarajući sa Stefanovićem Wetter je vazda imao 
pažljivo uho za udarce sata na stolnoj crkvi, da tako može 
ocijeniti, da li se mora požuriti ili još ima slobodnog vre- 
mena za pripovijedanje. 

Kad su se rastali, udario je lagano prema kavani, jer 
je još uvijek bilo prerano, da bi mogao očekivati, da je već 
prijatelj tamo stigao. Možda se istom sada sastane s kojim 
od novina, pa dok se oni onjuše, pa izmudruju i opipaju, 
da onda istom počnu pomalo i oprezno razgovarati, trebat 
će pola sata, ako ne i više, a za sam razgovor svakako i 
dva put toliko, ako se brzo ne raziđu, ne obavivši ništa. 

To bi bilo loše i nespretno rješenje, jer i ako se opazi, 
da se ne mogu sporazumjeti s obzirom na pretjerane 
zahtjeve, ne smije se razgovor zaključiti prekidom, već ga 
treba odgoditi. Tako će prijatelj sigurno i učiniti. Nije on 
nevješt i nagao početnik, koji misli, da može nosom otki- 
nuti komad oblaka, pa se s visoka podsmjehuje onome, koji 
ga može vagnuti s onim, što nosi u malome džepiću, Isku- 
san je on lisac, koji se i pred nespretnim protivnikom ponizi 
i uvije kao loza, da onda tim silnije i sigurnije zaskoči, 
smota i ovije. Ne će se on ni prenagliti ni prevariti. 

— — Ne će, ne će — uvjeravao se Maks, raspredajući 
sve mogućnosti, na koje bi se mogao ne samo sretno nego 
i pobjedonosno i korisno izvući iz ove velike neprilike. 
Taj događaj i zapletaj sa Stefanovićem i gospođom Ljubi- 
com mora pod svaku cijenu izrabiti za dalekosežno učvr- 
šćenje svojega i položaja i ugleda u njihovim očima. 

— — S Marom sam se ponio ludo — pomisli, prolazeći 
ispred pošte. Ona mu je prva donijela vijest o napadaju, 
uručivši mu Večernje novine, u kojima je bila tiskana ona 
vijest. Kad ju je pročitao, zaprepastio se i obezumio, pa nije 
ni pomišljao, da bi pred Marom morao skriti svoje misli i 
osjećaje, jer je bio onoga časa potpuno nesposoban, da 
mirno misli i prosuđuje. Skoro ju je istjerao iz pisarne, pa 
je otišla, da se nijesu ni rukovali. Istina, i ona se je vladala 
drsko prema njemu, te je bilo posve jasno, da vjeruje onoj 
vijesti, i da je veseli, što je objelodanjena. 

— — Nije pametno, nije pametno — — mislio je Maks 
i bude mu veoma žao, što ni večeras kod Zlate nije bilo 
prilike, da s Marom izmijeni koju riječ, s kojom bi bio 
popravio dojam onoga posljednjeg krvničkog susreta — — 
Ako baš i nije bio posve krvnički — dopustimo, da nije bio 
takav! — nije bio ni prijateljski! Večeras se je iznenadio, 
kad je vidio, kamo ga je Stefanović doveo, pa se nije u prvi 
čas snašao, a poslije je Zlata otvorila paljbu, pa nije moglo 
biti ni pomisli, da bi se bavio Marom i njihovim posljed- 
njim sastankom i razgovorom. 

Jedva ju je i vidio u onom uzrujavanju i u onom polu- 
mraku, pa je sada teškom mukom oživljavao pred očima 
cijelu sliku, kakova mu se je pokazala pred očima, kad ie 
ušao u onu jazbinu. Mara je sjedjela do uzglavlja, a kad su 
njih dvojica ušli, ustala je i ustupila svoje mjesto Jovici, 
maknuvši se u pozadinu. Maks je prikovao oči za Zlatino 
lice, nastojeći, da joj razabere crte i da prosudi težinu nje- 
zine bolesti, no to mu nije pošlo za rukom, jer je rasvjeta 
bila previše slaba, te je jedva dopirala do njezine glave. 
U tom nastojanju je posve izgubio iz vida sve ostale, pai 
Maru, a uistinu mu nije ni došlo na um, da bi morao s njome 
nekako popraviti dojmove jučerašnjeg razgovora. To ga je 
počelo sada mučiti — — — 

Opazi, da mu je prerano, da ide u kavanu, pa okrene 
Palmotićevom i odmah zatim nadesno Sudničkom ulicom 
prema Zrinjevcu. Da se nije bio prenaglio u prosuđivanju, 
mogao je sa Stefanovićem razgovarati još puni sat — — — 
Rekao mu je dosta, al bi mogao i još bogatije iskititi, kad 
bi smio govoriti onako, kako osjeća i zna, kako — — Na- 
ravno: kako uistinu i jest! Kad bi mu smio reći cijelu istinu, 
tresnuo bi i njim i svim njihovim umišljenim vrednotama 
o ledinu, da bi se razletjeli u milijun komadića, te ne bi 
ostale ni dvije hrbinice skupa! Ovako — — mora okolišati, 
uvijati, gladiti i Poljepšavati, gdje nemaš što poljepšavati, 
jer je sve gadno, odvratno, prazno, divlje — — — Ipak je 
morao uljepšavati i paziti, jer tako općenito mora činiti 
svaki oprezan i pametan čovjek, a napose je on to morao 
i radi Jovice, To je dobar momak kao kruh, i da mu nije 
udarila u glavu slava i veličina, bio bi veoma uporabiv, a 


52 


još bi se dalo premostiti i to, da ga ovdje ne pokvariše 


kojekakvim glupostima, o kojima on inače ne bi bio ni 
mislio. S njim bi prije bilo trebalo neumorno, bezgranično 
srbovati, proširivati državne granice, kuda ti god naleti na 
jezik, pripovijedati ratne slavne doživljaje, slaviti krsnu 
slavu i — vući ga za nos, kuda ti god duša poželi. Međutim 
ovdje ga otrovaše kojekakvim glupostima, pa se i on počeo 
baviti i voditi neprokuhanim i neprobavljivim mislima o 
nekakovom semitizmu i antisemitizmu — koji mu Maks ne 
zamjerava, jer nije odgovoran, ali se ipak mora od njega 
braniti, odnosno, mora Jovicu obratiti i možda ga učiniti 
svojim saveznikom ne samo u poslovima s Ljubičinim rudo- 
kopom! Ta mu je misao posve slučajno naletjela u glavu, 
kad je večeras ispao iz Zlatina brloga onako bijesan, uvri- 
jeđen i ojađen. Srce mu je bilo nabreklo kao bubanj, a žile 
se napele kao konopi, pa je i bez razmišljanja tražio oduška 
i kakove ravnice, na kojoj bi se mogao pružiti i odmoriti, 
i u toj mu želji dođe misao na Jovicu. Eto: treba mu samo 
reći, a naivan jest, pošten jest, pa onda nije teško zasaditi 
u takovu dušu misli, koje se dadu tako lijepo i blještavo 
braniti. Ne će on zalaziti u razmišljanja i umovanja, koja 
bi mogla pokvariti Maksove osnove, jer je tim pitanjima 
posve nevješt. Nije se nikada njima bavio, nije se za njih 
pripremao, a osim toga ne može ni pojmiti zamašitosti i 
dalekosežnosti pojedinih misli kao ni cijeloga tog pitanja u 
njegovoj veoma složenoj naravi. 


— — Rekao sam mu, rekao, da ima o čemu razmišljati 
— — Al on ne će mnogo mučiti tim glave. Nije on rođen 
za takove poslove. Dosta je, da osjeti, kako su smiješni i 
on i svi ostali njegovi, kad se dižu na prste, da budu viši 
od nas, a onda moraju opaziti, da se dižu na našim cipelama 
i na našem podu i uopće — moraju opaziti, da je sve naše 
osim njihove duševne i tjelesne golotinje — — — Sve je 
drugo prošlo kroz ruke vješta i okretna — — — trgovca — 
— — Na svemu je naš pečat, pečat naše vještine i naše 
moći — — — 


Na uglu Strossmayerove ulice i Zrinjevca skoro se su- 
dari s Marom, ' TERI. 0I 

— Das heisst Gliick haben! — usklikne Maks, — Znaš, 
da sam na tebe mislio i želio, da se sastanemo?! Vjeruj mi. 
u I ja sam mislila na tebe — odgovori Mara — ali ne 
smijem reći, da sam željela, da se sastanemo. 
— Kamo ćeš? Mogu li te pratiti? 


ža Posvršavala sam poslove i idem kući. Pratiti me ne 
možeš, jer bi nas tko mogao vidjeti i praviti neopravdana 
naklapanja — odgovori ona dosta ljubezno. 

— Ne gledaj na svjetinu! Što te se tiče, što tko na- 
klapa?! — odvrati on, smiješeći se i svijesno nastojeći, da 
pokaže, da je dobre volje. — Ti si pametna djevojka, koja 
je već davno prešla preko tih gluposti. Znaš, jučer smo se 
rastali, kao da smo išli noževima jedno na drugo, pa mi 


je žao. 


— Nije moja krivnja, što si me istjerao iz pisarne! 

s — Nemoj tako, Maro! Nijesam te istjerao, nego sam 
bio doista iznenađen onolikom drskošću one blezgarije u 
novinama, pa sam želio, da budem sam i to sam ti pošteno 
i prijateljski rekao. Ništa više. 

oj Nije bilo baš osobito prijateljski! Uostalom meni 
nije ni stalo do tvog prijateljstva, kad ne ide od srca — 
. PD posve hladno, ali je osjećala, da u glasu 

a ni leda ni jeda, već oti i 
i Sike j € naprotiv da govori posve meko 

o Nemoj tako, kad znaš, da ne govoriš istine! — od- 
vrati on veoma toplo i iskreno, stupajući uz nju, jer su se 
i bez dogovora uputili niz Zrinjevac prema kolodvoru. — 
Još nijesi nikad od mene doživjela ni jednog jedinog čina 
koji ne bi bio prodahnut najčišćim prijateljskim osjećajima, 
atojei naravno, kad se uvaži, da nas ne vežu nikakova 
poslovna pitanja, koja bi nas ujedno i rastavljala. Ti si mi 
nepravedna — — — Ja to dobro vidim: ti si mi nepra- 
vedna i radi Zlate. 

— Nemojmo, Maks, počimati! Pustimo to s mirom, jer 
sea vremena, da se upuštam s tobom u rasprave i da ti 

okažem, kako si ti obična muška palavorda kao i svi ostali 

muškarci! Oprosti, ovo nije lična uvreda, a za opću uvredu 
svim muškarcima nemaš prava da se buniš, jer nijesi ovla- 
šten od svoje ostale braće! Svi ste vi potpuno jednaki 

Sa zadovoljnim je smiješkom primio njezine riječi, jer 
se je uvjerio, da nije ni ljuta ni zlobna, a onda se može 
s njom. , 

— Nepravedna si — odgovorio joj je, ne zadirući dublje 
u pitanja, koja su ga zanimala. — Nepravedna je i Zlata. 
Ona najbolje zna, da sam joj: vazda bio najnesebičniji pri- 
jatelj — — 

: š. Najnesebičniji?! — podrugljivo će Mara, pogleda ga 
živo i nasmije se. 

— Naravno! — odgovori on, pa se i sam nasmije: 
— Moja je sebičnost prema njoj bila posve svoje i posve 
pravilne naravi! To da, no inače i preko toga — upravo 
nikada ništa ni u kom pogledu nijesam ni očekivao ni tra- 
žio ni dobio od nje. To i ti sama znaš. 

— Ja malo znam, al vidim, da si se sada složio s nje- 
zinim neprijateljima i da je progoniš na svakom koraku. 
Takovo je to tvoje prijateljstvo, kojim se ti toliko hvališ i 
ponosiš! 

—Itu si mi, Maro, nepravedna! Ja se od nje i ne 
branim, a kamo li, da bih je čak i progonio! Jesi li ti nju 
večeras čula?! Što mogu značiti njezine riječi nego da ona 
dirigira napadaje na poduzeće i na mene?! Nije li ono po- 
sve jasno?! Pa ipak — što ja radim?! Ništa, upravo ništa. 
Čak se i ne branim, kako bi se svaki drugi na mome mjestu 
branio. Ja — malo, pa ništa, kao da se mene i ne tiče. 
Otvori oči, pa sudi kao pametno stvorenje i pošten čovjek, 
koji još osjeća, da ima savjest. 

— I baš mi ti možeš držati propovijedi o savjesti! — 
podrugne se ona veoma izazovno. 

— To je vrlo relativan pojam, ta savjest, pa nije umje- 
sno, što tako misliš. Tvoja i moja savjest ne mogu na istu 
vagu, jer su iza nas drukčija stoljeća vjere i odgoja. Ja sam 
mislio na ovdašnju savjest, kada sam je tebi spomenuo, a 

da sam mislio na svoju, onda bih se svakako i drukčije 
izražavao. Savjest je seizmograf naših osjećaja, a osjećaji 
su titraji svih misli i nazora svih naših djedova. To je 
zamršena pripovijest —— — — 

— A ti je zamrsuješ još i preko potrebe. 

— Ni najmanje. Ja tumačim i Potkrepljujem razborom 
ono, što vi ostali osjećate i tvrdite bez obrazloženja. Među- 
tim pustimo mi te besposlice s mirom, a reci mi, što kaže 
liječnik za Zlatinu bolest? Nijesam je mogao ni upitati, kad 
se je umiješao onaj stari medvjed i izazvao uzbunu, ka- 
kovu može izazvati samo obična nerazborita životinja. A, 
molim te, tko je onaj zamazanac?! . 

— Rođak bakičin! — odgovori Mara bez ikakova raz- 
mišljanja, 

— Rođak bakičin?! A tko ti je ta bakica? To je ona 
stara, koja je sjedjela kraj Zlate? 
< — Da To je Draganova majka! Pa, ja mislim, da ti nju 
poznaš već otprije. Sada se samo pretvaraš. ' 

— Možda je i poznam, ali se doista ne Pretvaram, već 
sam zaboravio, ako sam je uopće poznavao. Ja ipak mislim 


— Imaš kratku pamet, no to nije ni važno, da li si je 
Poznavao ili ne. Stric Petar mi reče večeras, da bi želio 
s tobom razgovarati, 

— A iko ti je opet taj stric Petar?! 

— To je onaj stari bakičin rođak. 

— Sto bi on sa mnom mogao razgovarati?! — iznenadi 
se Maks. I 

— Naravno: ništa! Ja sam se samo našalila — odgovori 
Mara, osjetivši, da je rekla glupost. Što se tiče Maksa, što 
je govorio Petar, i kako mu je mogla to uopće i spomenuti?! 
— Ja sam se samo našalila, da čujem, što ćeš reći, 

— Ako želi sa mnom razgovarati, može, ali ću prije 


nika, a ovako se ipak nekako izlazi, kad je Svemogući 
milostivo stvorio toga tvog strica Petra i njemu slične, 

— Sama se ti rugaj, al ti nije bilo do Tuganja, kad te 
je bio pograbio za šišak! 

— To je istina! Čovjeka može smesti i iznenaditi na- 
pasna muha, a kamo li ne bi onoliki medvjed! Iznenadio 
me, a i Zlatine su me tiječi bile već porazile, pa sam doista 

bio posve izgubljen, I on bi, veliš, želio sa mnom nastaviti 
ži . .. 
naki — potvrdi Mara posve nepromišljeno, jer nije 

i kova pitanja. : , 
NI. ja, da ti ša možeš iz svoje šale van, koliko : 
se u nju uživjela! — reče Wetter i značajno se nasmije: i, 
no odmah doda, da je utvrdi u uvjerenju, da joj vjeruje: 
— Ja sam to već često iskusio: počnem se šaliti, a zamalo 
više i ne znam, da je šala i a pa nastavljam 

ilj baš kao i ti sada. 

e istina! — požuri Mara, opazivši svoju zabunu. 
— Vjeruj mi, da sam na tvoje pitanje odgovorila, kao da 
sam doista o tome razgovarala sa Stricom Peirom; a od 
smo ni progovorili! Vjeruj Z On je uopće kao kruh dobar 
i jažljiv kao dijete. I 

A . S. da. "To sam i ja primijetio! — potvrdi Maks 
podrugljivo, no tako, da Mara nije mogla Vodna, kako 
misli. — Ne odgovori mi, što veli liječnik za Zlatu?! 

— To je velika nepoznanica. Može ustati i posve se opo- 
raviti, pa vući još mjesecima a možda i godinama, rta 
se i najednom posve klonuti i podleći. Ta bolest ostavlja sve 
mogućnosti na putu, pa — koja naleti. Liječnik ne govori 
ovako, no tako sam ja to razumjela i, čini mi se, da se ne 
varam, jer sam vidjela već mnogo ovakovih bolesnika, 

— A kako je Draganu? 

— Nj je bolje. 

— mn — usklikne Maks. — To me zbilja 
veseli, s tim više, što mi je neki dan rekao sudac istražitelj, 
da je malo nade, da će doživjeti glavnu raspravu. M 

— A ti si se bojao, da gospođa Ljubica ne će dobiti 
zadovoljštine osudom?! : 

— Oprosti, Maro: ne govori bedastoća, kad si pametna 
djevojka! Ako ćeš tako, onda bi za gospođu Ljubicu bila 
najveća zadovoljština, da čim prije umre. To bi bila naj- 
stroža osuda. j 

— Da, da: da umre, ali ne naravnom smrću! i 

— Ne budi takva, kad si uvjerena, da ni ona nije ta- 
kova, kakovu je ti želiš prikazati. Ona je najobičnija žena 
i ništa više i ništa manje. Time su označene sve njezine i 

odlike i mane. Slučajno je zapala u ovo vrzino kolo, jer je 
sudbina žene, da se uda, pa na koga naleti. Ona je nale- 
tjela na pokojnog Dujmovića i zato nema nikakove ni 
krivnje ni zasluge. Zlata i Dujmović već su se otprije po- 
znavali, sklopili ugovor o gostioni i tako dalje, a svršetak 
je ugovora bio — na oštrici sjekire. Ni za to nema gospođa 
Ljubica nikakove ni krivnje ni zasluge. I sada, draga moja, 
cstaje ona na mezevu sama, osamljena, s neuređenim raču- 
nima, s velikim poslom, sa Zlatom, užasno nakostrušenom, 
koja hoće, da sve baci pod noge — — 

— Lagano, lagano, prijatelju! — reče Mara povišenim 
glasom, 

naa Nijesam poletio! Ne mogu laganije, ne mogu logič- 
nijel Ako vidiš gdje pukotinu u mome razlaganju, izvoli u 
nju uvaliti klin, udri batom i razvali moju tvorevinu. 

pana Da vi nijeste pognali s nekakovim svojim zahtje- 
vima, da se Dujmovićima dade u novinama svjedodžba po- 
štenja i vijenac dobročinitelja, ništa ne bi bilo poslije one 
nesreće! Bili biste sa Zlatom posve mirno i pošteno sve 
obračunali i uredili i — čekali Draganovu osudu. Vi ste 
međutim htjeli, da ona izgubi i ponos, kao da nije već sve 
izgubila, što je imala! 

— Nitko nije od nje tražio ništa, što nije bilo oprav- 
dano i pošteno! Ti pretjeruješ, draga moja Maro! 

> A zašto ste je bili i u zatvor strpali, ako nijeste 
kanili na taj način iscijediti iz nje priznanje: ili da je i 
ona ubojica ili da su Dujmovići njezini dobrotvori, a ona 
— eto, nezahvalna kujetina, koja je novinarima dala ne- 
istinite i uveličane podatke, da napadnu tu odličnu i rodo- 
ljubnu obitelj?! 

— Ni to nije istina! — branio se Maks. — Ona je bila 
zatvorena, jer je očito sama brbljala gluposti u onom uzru- 
Janju i bezumlju poslije samoga čina, a netko je čuo i 
dojavio policiji! Samo je tako to moglo biti i nikako dru- 
gačije. Uostalom — nastavi on mnogo polaganije, nagla- 
šujući riječi: — ja se ne varam, kad tvrdim, da je tu i 
jedan tvoj dobar prijatelj imao svoje prste! Možda — neho- 
tice. To dopuštam, ali je svakako i on mnogo skrivio, da je 
ona dospjela k policiji. 

— Da: moj prijatelj Maks Wetter! — reče Mara. 


— Ne, ne! — požuri se on i nasmiješi. — Ne taj pri- 
jatelj, prijateljice moja, nego jedan drugi, mlađi i ljepši, 
koji je, možda — ja ništa ne tvrdim! — i sada u milosti! 


Taj, taj je svojom nespretnošću — — — 

Mara razumje, da je to podvala na Jovičin račun, no 
ne reče ništa, pretvarajući se, da ne polaže važnosti na tu 
okolnost, ali Maks se tim ne zadovolji, jer ga je smetala 
ona velika srdačnost između Jovice i Zlate, koju je večeras 
opazio. On njoj doista ne želi nikakova zla baš kao ni kape- 
tanu, no — ne bi bio trgovac, kad bi dopustio, da se proti 
njemu slažu udruženja i zavjere — odnosno: udruženja, 
koja se mogu vrlo lako pretvoriti u opasne zavjere! — ne 
bi bio trgovac ni ozbiljan čovjek, kad im ne bi podmetnuo 
dasku, da cecnu na golo! To nije neprijateljstvo ni proti 
komu nego nužna, najsvetija obrana! 

— Vjeruj ti meni — nastavio je polako i uporno — a 
sama znaš, da sam mu dobar prijatelj! — ali tu to ne ulazi, 
jer je radio nesvijesno, ali je dobro, kad te već zanima i 
kad optužuješ, da onda znaš, koga trebaš optuživati, ako 
je uopće za optuživanje. Ja znam, da joj nije nitko kriv 
— pa ni Jovica! — nego su se prilike bile tako nesretno 
smotale i ispreplele, da nije moglo drugačije ni biti, nego 
da i ona tamo svrši. Naravno, on je bio zaprepašten njezi- 
nim izjavama, pa mu je negdje izletjelo, no on se je, siro- 
mah, samo čudio njezinoj lakoumnosti, tvrdeći i sam, da je 
nevina i da se ludo optužuje. Ja barem tumačim, da je on 
tako radio, jer ne mogu ni zamisliti, da bi je namjerice 
optuživao, Istina, ja sam se već često prevario, pa dopu- 
štam, da se varam i tu. To je s tim lakše, što su on i Lju- 
bica svoji, pa — — — Dopuštam — — Al, kako bilo, da 
bilo, nemaš prava optuživati nevine. Jovica — — — 

Mara je cijelo vrijeme mirno slušala, pustivši ga, da 
joj kaže sve, što mu je na srcu, da tako vidi, kuda šiba. 

— Nijesam ti kanio nikada govoriti o tome, no kad si 
me izazvala, bila je moja dužnost — govorio je on dalje, 
opazivši, da njegovo sjeme još nije uhvatilo korijena u 
njezinoj duši. — Molim te, nemoj to nikada spomenuti ni 

njemu, a kamo li Zlati, no moraš znati, kad si nepravedno 
naletjela na mene. 

— 1, veliš; Jovica?! — izusti ona polako, kao da je za- 
prepaštena. 

— On! Kako ti rekoh, al te ponovno molim, da ovo 
ostane među nama. Nema sada nikakove svrhe, da se potežu 
Pitanja, koja nijesu važna i koja su već riješena, kako i 
sama znaš. " 

— Pa, on je onda najprostiji policijski doušnik?! — 
govorila je ona, samo da ga izazove na daljnje izjave, 

— To nije opravdana opaska! — usprotivi se Maks. — 
Gdje se radi o običnom zločinu — — — Inače, naravno, da 
je politika po srijedi, da ne bi postupao drugačije, ali i tu 
bi ga morala opravdati. On je, što jest, i ne može biti drugo! 
U ovom ga slučaju svakako krivo ocjenjuješ. Ako hoćeš, u 
drugoj je točci njegova ranjava peta u ovom postupku, no 
— pustimo to s mirom — — On je možda Zlatu izazvao na 
kojekakve lude izjave, da je onda može prijaviti, da se tako 
dodvori gospi Ljubici — — Tako bi se, vidiš, to dalo tuma- 
čiti, no ja — — — Ja ne ulazim u to. 

— Znaš li, gdje je Jovica sada? — upita ona nena- 
dano. 

— U Zagrebu! — odgovori on i nasmije se. 

— Hvala! Ti si gdjekad opasno duhovit! — odgovori 
ona dosta tvrdo i mrzovoljno. — Kamo je otišao, kad ste 
se rastali? 

— Nije mi rekao, no ja mislim, da je otišao k svojoj 
dragoj prijateljici iz djetinjstva — reče Wetter otežući i 
prenemažući se. — Poznato ti je, da je to gospa Ljubica?! 

— Misliš, da je k njoj otišao?! 

— Drugamo ni ne ide! Ja mislim, da se tu više nema 
što kriti. 

— Slobodan on, slobodna ona, pa što bi krili?! Zanima 
me, gdje bih ga mogla sada naći, J 
nep: Mogu li ga ja zamijeniti?! — upita je, podsmjehu- 
jući se veoma izazovno. — Na raspolaganju sam, pa samo 
zapovijedaj, koliko mogu — — 

. sened Hvala, hvala! — odgovori ona, pa se i sama nasmi- 
ješi. — Treba mi nešto. Poslovno — — 

— Naravno — — — 

— Oprosti, što te moram ostaviti — reče ona nena- 
dano, vidjevši, da dolazi tramway, koji ide prema Jelači- 
ćevom trgu, stane na stajalištu i pruži Maksu ruku. 

— Mogu i ja s tobom, ako ne smetam. 

— Ne smetaš mi, a da mi i smetaš, ne bih ti mogla 
zabraniti, da uđeš u kola, u koja ulazim i ja, kad nijesu 
moja. Tvoja je krivnja, da sam došla bez ikakova cilja do 
kolodvora, pa se s toga moram sada žuriti natrag, jer imam 
mnogo posla. Inače bih s tobom još čavrljala, kad. smo se 
već dali u ovolike povjerljivosti. 

Međutim je stigao tramway i Mara se popne u njega, a 
Maks ostade, tumačeći joj: ; 

— Znaš, imam i ja posla, al na drugom kraju grada, 
pa stoga ne mogu s tobom. Inače bih vrlo rado. Navrati mi 
se za koji dan u poslovnicu, da nastavimo i da se ispripo- 
vijedamo za sve, što smo ovih dana propustili, 

— Bojim se, da ne ću dospjeti, no nazvat ću te, da ti 
kažem, da li sam našla Jovicu. 


XLVII. 


— — I taj bi odrapanac sa mnom htio razgovarati — — 
gunđao je on, žureći se ispred umjetničkoga paviljona — — 
On bi sa mnom razgovarao onako, kako je počeo večeras! 
— mislio je Wetter, posve uvjeren, da bi ga Blažević mo- 
gao napasti, ako mu se pruži prilika. Kako bi drugačije 
mogao glasiti taj njegov tobožnji »razgovor«?! Sreća je, što 
je Mara potpuno žensko, pa nije mogla prešutjeti, već je 
jezik svrbio, pa se izbrbljala. 

— — »Stric Petar mi reče večeras, da bi želio s tobom 
razgovarati« — — 

— Neka on razgovara s medvjedima, kao što je i sam, 
a ne će sa mnom razgovarati! Naučit ću ja njega, kako se 
razgovara s ljudima! 

— — — Taj Petar niti nije ljudsko stvorenje i između 
njega i paščeta ili bilo koje druge životinje nema uopće 
nikakove druge razlike, osim što on — pukom zabunom 

prirode! — zna govoriti, kao što govori Maks i kao što su 
govorili Proroci — — — To je puki slučaj, jer on nema 
duše, pa onda nema ni prošlosti ni buđućnosti, kakove ima 
svaka duša. Maks je samo letimično bacio svoj pogled u 
one razjapljene krvave oči i odmah je bio načistu, s kim 
ima posla. Čista životinja. Eto, kao i — — kao i Stefanović 
i kao — — Kao i Mara i Zlata i Ljubica i svi ti čudni stvo- 
rovi, koje je Svemogući bacio na zemlju samo zato, da 
ima na kome pokazati svoju moć i — — — 

— Ne ćeš ti sa mnom razgovarati! — prošapće Maks 
skoro u pola glasa i naglo se obazre, da se uvjeri, da ga 
nije tko čuo. Bilo je oko njega ljudi, no svi su bili toliko 
daleko, da je mogao sigurno vjerovati, da ga nije mogao 
nitko čuti. — Nemamo nas dvojica nikakovih razgovora, 
a ako ih i budemo vodili, vodit ćemo ih samo preko policije. 
Ja ću tebi već pokazati, kako se razgovara s ljudima! Nije 
ovo tvoja prašuma, i ako je još prilična divljačina — — — 

Još više požuri korake, jer mu se je učinilo, da se je 
predugo zadržao s Marom, pa će prijatelj biti nestrpljiv. 

— — — Doista je veoma teško živjeti s tim ljudima, 
kad čovjek jednom spozna, osjeti i točno uvidi, tko je i što 
je on prema svima tim jadnim i kukavnim stvorovima. 
Oni gledaju u njemu nekakovu gubu i nametnika, jer su 
tako daleko i nisko, da se ne mogu nikako vinuti do nje- 
govih visina i spoznati, što znači imati iza sebe tri put 
stariju narodnu prošlost nego li je i — njihov Bog star! 
Što oni znadu, što znači ta udaljenost, pred kojom te hvata 
vrtoglavica, pa je ne možeš ni gledati, već moraš — htio 
ili ne htio! — oboriti glavu, pokriti lice rukama i pobožno 
se pokloniti — — — I tu sada dolazimo do one odlučne 
točke, na kojoj se oni potpuno lome i pokazuju, da uopće 
nijesu ljudi, nego samo neki neuspjeli prijelaz iz nižih 
oblika k čovječanstvu: oni nijesu sposobni, da shvate Za- 
vjet i da padnu u prah i poklone se! Oni to ne mogu, jer 
se može pokloniti i pomoliti samo čovjek. 

— Naravno — pomisli on, trgnuvši se — to ja sanjam, 
to su moje pretjeranosti i gluposti — — — Naravno, na- 
ravno, Jovica! Ja sam to tako govorio, samo da te zaplašim 
i da vidim, kako ćeš se držati na te moje riječi, pa vidim, 

da si pametan čovjek. Vi ste Srbi uopće daleko pred osta- 
lom svojom braćom. Kod vas nema toga nekakvog glupog 
antisemitizma, jer ste vi veći Židovi od nas, vi ste jači u 
svemu onom, što u nama osuđuju i napadaju vaša braća 
kršćani! Al, gle, moj Jovica, kuda ja opet zapadoh! — — — 
Oprosti, jadan i ne srdi se, kad znaš, da se Maks samo šali 
s tobom, jer te voli! Ne napadaju nas radi nekih naših 
posebnih odlika ili mana, nego naprosto stoga, što ne pojme, 
da je Svemogući mogao odabrati sebi neki narod i odrediti 
mu posebnu zadaću. A kakav bi on bio Svemogući, kad 
toga ne bi bio mogao učiniti i reći nam: »Satrt ću svakoga, 
tko vam stane na put i ne pokloni mi se. Istrijebit ću i 
sjeme njihovo, pa se ne će spasiti ni trudne žene ni dojen- 
čad na grudima matera svojih«. — — Naravno, to ne mogu 
pojmiti ti tvoji kršćani, jer nemaju nikakove vjere, a kamo 
li da bi imali onu vjeru, koja pomiče i bregove s njihovih 
temelja! Naravno. Ja inače samo brbljam, da mi vrijeme 
prođe i da tebe malko iskušan. Al ti si pametan čovjek, 
pa razumiješ — — Kao i tvoja gospa Ljubica! I ona je 
pametna žena, samo je ti ne smiješ kvariti i metati joj 
buhe u uho. Pusti je s mirom. Svaka je žena obična 
guščica, s kojom se dade, ako je znaš pogladiti s prave 
strane. Ne smije se samo dopustiti, da joj se približi kakav 
neuravnoteženi sveznadar, koji bi uzbunio i zborove anđeo- 
ske, a kamo li ne ono jadnoga sitnog ženskog mozga. 
Pusti je s mirom, moj Jovica, pa se ne boj za nju. Ja ti je 
ne ću ni otimati, a kamo li oteti. Bog ti je blagoslovio. 
Ja sam zadovoljan, što mogu radom svojih ruku zarađivati 
koricu kruha — — Dobro: na njezinim rudokopima! Nije 
moja krivnja, što je netko dospio prije mene, da sebi pri- 
svoji to ničije dobro, a netko onda Ljubičin imao toliko 
novaca, da je mogao tog sretnika isplatiti i maknuti — — 
Vidiš: svi su oni prodavali i kupovali maglu, pa zašto ne bih 
ija prodao koji vagon oblaka, kad se nađe dobar i pametan 
kupac, koji zna, da će i u tim oblacima naći nešto robe za 
svoje zube?! — — Ne miješaj se, moj prijatelju Jovica, 
kad i tako nijesi rođen za trgovca nego za oficira. Klepkaj 
svojom sabljicom i uživaj u njezinu zvuku po kaldrmi, kad 
te tvoj Bog nije stvorio ni za kakav ozbiljan posao — — — 

A inače, bio bi sposoban još jedino, da ti objese zvono, pa 
da njime klepkaš — — kao i tvoj prijatelj Dujmović i 
Bojanić i svi vi — usrećitelji i dobrotvori ove šačice 
mojih jadnih Židova, koje je sudba bacila baš na ovaj 
komadićak zemljine kore — — Uostalom, nije naša krivnja, 
da je Svemogući uzeo u svoju osnovu s nama i ove krajeve. 
To sigurno nije radi vaše važnosti i radi nekih osobitih 
ljepota vaše zemlje nego — jer moramo proći i to prije 
nego se ispuni Njegovo obećanje — — — 

Trgne se i zadovoljno se nasmiješi, pomislivši: 

— Večeras se događaju čudne stvari sa mnom. Veseo 
sam i miran, kao da sam kupio pola svijeta, a uistinu ne 
znam, da li ću još sutra biti na svojoj stolici u uredu! 
Toliko je položaj nejasan i nesiguran. Ako novine nastave, 
i ako ne znači stvarno ništa — gotov sam s ovakom buda- 
lom, kao što je ta milostiva gospođa Ljubica iz Valjeva! 
A ipak sam veseo, kao da je sve u najsavršenijem redu! 


Uzdignute je glave ponosno ušao u kavanu. Vještim je 
okom zaokružio preko svih stolova i vidio, da je sve popu- 
njeno i da su sve svoji uz veoma rijetke iznimke, Samo 
nekoliko inovjeraca zalazi u tu kavanu, a da nitko ne bi 
znao rastumačiti, kako je došlo do toga, da je posjećuju 
skoro isključivo Židovi. Tako je to od onoga časa, kojega 
je otvorena. Posve slučajno. Po Maksovu je mišljenju to 
bio veoma sretan slučaj, jer je čovjek mogao nesmetano 
razgovarati i još osim toga je mogao sjedeći, pa i bez tele- 
fona, posvršavati mnogo poslova, jer su se svi ugledniji i 
važniji poslovni ljudi tu sastajali. Dođe, da pogleda novine 
i popije crnu kavu, i ako mu nije ni do jednog ni do dru- 
gog, jer je kavu pio kod kuće, a i novine mora držati, da 
se u upravi vidi, da je pretplatnik: to su samo izlike, pod 
kojima dolazi u kavanu, da čuje novosti, da dozna došapta- 
vanja i male zlobe, koje su često neobično dragocjene i 
važne, da vidi nova lica i najzad, da i njega vide, da je još 
uvijek živ i da se kreće na tržištu! 

Mnogi, nevješti, ne znaju cijeniti velike važnosti toga 
tobožnjeg  besposličenja u kavanama, pogotovo u takoj 
kavani, kao što je ova, koja može s ponosom nositi svoje 

ime »Kavana Burza«, jer i jest neke vrsti podružnica i 
nastavak burze i njezina poslovanja. a 

Vidje, da prijatelja još nema. Stao je na sredini go- 
leme prostorije, da točno pregleda, da nije sjeo na koje 
drugo mjesto, nego li je njegovo uobičajeno — i ako je to 
skoro (nevjerojatno, jer svatko poštiva navike svojega 
bližnjeg i ne zauzimlje mu mjesta! — a stao je i zato, da 
njega vide. Bio je uvjeren, da je koji zlobnik zadovoljno 
kimnuo glavom, kad je pročitao onu bezobraštinu u novi- 
nama. Naravno: nijesu oni među sobom bez zlobe i zlob- 
nika. To tako misle i pripovijedaju neupućeni, koji pre- 
tjeruju sve, što se njih tiče, pa tako i tu. Ima, ima zlobnika, 
a desi se čak, da koji potjera opasnoga konkurenta i u 
parnicu. Desi se, desi. To se razumije, da stariji svjetuju 
i opominju, kad opaze takovu nepodopštinu, no mnogo 
puta nijedan od njih to ne opazi, a često su i najstrože 
opomene bez ikakova uspjeha. Ipa su i to ljudi — ta Mak- 
sova duhovna braća, pa su i podvrženi svim ljudskim 
slabostima, koje ne mogu nadvladati ni iskustva od četiri 
pet tisuća godina ni mudrost svetih praotaca ni najveća 
potreba međusobne sloge unutar stranih Skupina, koje 
ih mrze i progone i potajno i javno. 

Zna to Maks, pa je stoga bio načistu, da je potrebno 
i svojima svima pokazati, da on nema nikakova razloga, da 
obori glavu i da se čega boji ili srami. Ne! Svatko mora vi- 
djeti i znati, da je on još uvijek onaj isti Maks Wetter, koji 
je grtao milijune kao smeće — — — A on će to činiti i 
opet, čim prilike budu dopuštale, da se milijuni mogu 
skupljati u jednoj ruci, jer tko je pokazao jednom, da ih 
je sposoban bez ikakovih svojih sredstava svrstati kao 
vojničke odrede u svojim blagajnama, taj će i svakom 
drugom zgodom izdržati pokus i pokazati sve svoje spo- 
sobnosti, A Maks Wetter je prepun tih sposobnosti! 

Sjeo je među prijatelje i nehajno se upustio u razgovor, 
koji nije imao nikakove posebne važnosti, Tako — neko je 
šumsko poduzeće bilo u malim neprilikama, pa je skoro 
nastala strka na današnjoj burzi. Naravno: ljudi su osjet- 
ljivi, a gdje je strvina, tu se i orlovi jate. Posve naravna 
pojava. Maks je srdačno sudjelovao u razgovoru i u dnu 

svoje duše osjećao, kako mnogi pomišlja, da će tako za 
koji dan raspravljati i o poslovima gospođe Ljubice, a pri- 
tom će se naravno spominjati ime i gospodina generalnog 
direktora Maksa Wettera. 

— Al ne ćete toga doživjeti, dragi moji orlovi! — po- 
misli on i skoro se zadovoljno nasmiješi. Čudno: još nije 
znao, što je prijatelj učinio, Zlatina mu je prijetnja još 
zvonila u ušesima, a on se ipak ništa ne boji i cijelu je 
večer posve dobre volje, kao da su poslovi u cvatu i na- 
ponu! Sigurno mu je koristilo, što se je ispripovijedao sa 
Stefanovićem. Odteretio je dušu kao još možda nikada! I 
sam se je čudio, kako se je mogao onako džilitnuti i raspripo- 
vijedati s njime! Očito je u Stefanoviću nešto, što je u 
Maksu izazvalo malko naklonosti i povjerenja, jer druga- 
čije nije moguće, da počne pripovijedati onakove stvari i 
davati onakove izjave pred čovjekom, za kojega bi se 
bojao, da će krivo razumjeti i onda još zlobno razbrbljati 
i raznijeti. Toga se doista nije bojao, pa da mu je sada 
tkogod postavio pitanje, kojega bi gojima preporučio za 
podvornika u hramu, on bi bez ikakova razmišljanja spo- 
menuo Jovičino ime. Naravno: ne bi mogao primiti te 
službe, jer ima drugo zanimanje, ali bi Maks pokazao, 
“koliko ga cijeni i koliko ima u njega povjerenja. Da to 
Jovica zna, mogao bi doista biti ponosan i zadovoljan, kao 
što je očito ostao pod velikim dojmom svojega razgovora 
s Maksom. Nije se izjavljivao, ali je bilo očito, da je za- 
blenut i zabezeknut izvodima, kojih nije nikada prije čuo, 
a kojima nije mogao prigovoriti upravo ništa, savršeno 
ništa, kao da su izišli iz proročkih usta, kao da su saliveni 
iz čelika ili izrasli iz granita. Nije mogao ništa nego šutjeti 
i — postati nemiran i neveseo. Naravno: kad te netko pri- 
tisne istinama, koje se tiču tvoje kože, a koje ti nijesu 
ugodne, onda živci otvore igranku! 


Prijatelja nije dugo bilo, pa je Maks već postao ne- 
miran, ali je još uvijek imao toliko snage i prisebnosti, da 
se je svladavao i da se nije ničim odavao osim možda time, 
što se je nekako previše nasilu smijao. To vještu oku ne 
bi bilo izmaklo, no oko Maksa se nije primjećivalo, da je 

itko tome posvećivao kakovu posebnu pažnju. Razgovarao 
je s prijateljima, a u mislima je razglabao i raskopavao 
pitanje, što je s prijateljem i što je dosada već učinio! 
Sigurno se ne mogu složiti u cijeni. Uostalom on je i rekao 
prijatelju, da to pitanje ostavi otvorenim tako, da dobiju 
malko vremena, što u svakom slučaju znači gotov novac, 
a — što je vijest starija, to je doista i jeftinija, jer je izgu- 
bila u svojoj djevičanskoj svježini i zanimljivosti, pa je 
to onda druga crta u čistoj zaradi: vrijeme uopće kao vred- 
nota i vrijeme kao potrošač djevičanstva stravičnih vijesti! 

Tako će se prijatelj i izvući, a oni će pristati. Najzad 
— nijesu u redakciji budale, pa da vjeruju, da će ikomu 
koristiti, ako to iznesu u javnost. Malko će prašine podići, 
malko će njega lično poškakljati, naškodit će kojem jadnom 
državnom činovniku, koji je kriv samo to, da mu je gladna 
i svaka vlas na glavi, da je gladna i ona iskra Božja, koja 
je u njemu — ako je u njemu! — i ništa više on nije kriv. 
Zar je onda pravo i pošteno, da se takove stvari iznose?! 
Da se tu radi o općim narodnim računima i probitcima, 
odnosno šteti — e, onda bi i Maks razumio, da oni u ured- 
mištvu budu i neumoljivi i nepopustljivi, jer bi se radilo 
o narodnom obrazu, kojega oni nose na štitu svojega 
lista — — — 

Skoro se je glasno nasmijao, kad se je uhvatio u toj 
misli: novine nose na svome štitu narodni obraz! — — — 
Najzad — tako mora biti, pa onda tako i jest — prema 
vani, a prema unutra?! — — — I novine su kapitalistička 
poduzeća; novine su roba, koja se baca na tržište kao i 
svaka druga; novine moraju računati sa stanjem svoje 
blagajne — radi koje i izlaze! — baš kao i svaka i naj- 
zadnja tvornica sapuna ili tvornica češagija za konje ili 
tvornica školjka za zahode. Sve su to računi, jer se radi o 
kapitalu, koji ne pozna nikakove druge ni vjere ni narod- 
nosti ni ljubavi ni mržnje ni slobode ni ropstva ni ideala 
osim — računice! To je njegovo srce, njegova duša i nje- 
govo poštenje: Računica! Prema tome se i novine 
ravnaju, one se moraju ravnati prema toj svojoj duši, koja 
je u rukama — skoro samih Maksovih dobrih prijatelja! 


Naravno, sjede i piskaraju tamo kojekakvi Grudanići, pa 

im se mora pustiti opsjena, da i oni nešto znače i da štogod 
mogu, jer bi inače posao stradao, raja bi se uzbunila, ne- 
stalo bi potrebno »rodoljubne« boje! Njima se sviđa, da 
gdjekada maliko podignu svoj glas, pa dok računici ne 
škodi, zašto bi im pametan čovjek začepljivao usta?! Neka 
se izlaju, da poslije budu stim pokorniji i mekši. Tko je 
vješt računici, najvještiji je postupku s takvim svojim 
namještenicima, koji redovno ne mogu, a često i ne smiju 
biti sve svoji. Bilo bi posve netrgovački! 

Zbog takoga stanja stvari i — računice, nije teško na- 
Pipati najosjetljiviju žilicu i udariti na nju. 

Već je prošlo deset sati, kad se je prijatelj pojavio na 
vratima. Maks ga je odmah vidio, jer je neprekidno pazio 
na svakoga, koji je ušao, no kad je opazio prijatelja, naglo 
se je zadubio u neke bečke novine i počeo upozoravati svoje 
susjede na neke važne pojave tamošnjega deviznog tržišta. 

— Dobar večer, gospodin Wetter! — reče mu prijatelj, 
metnuvši mu ruku na Tame. — Vi ste se toliko zanijeli, da 
me ni ne vidite ni ne čujete. 

— Oprostite! — poče se on žurno ispričavati. — Znate, 
čovjek nađe što zanimljivo, pa zaboravi na sve ostalo. 

— Ine čuje, kad ga prijatelj pozdravlja! 

— Oprostite, oprostite! Vi sami znate, kako je to, kad 
se čovjek zadube. Sie verstehen mich ja?! 

— Schon gut! — odgovori prijatelj, a Maks ga vagnu i 
ocijeni, pa vidje, da je dobro raspoložen i bi zadovoljan. ' 

— Došao sam samo na jedan čas, da pogledam, da ču- 
ijem, ima li što novo — reče prijatelj, gledajući značajno 
Wettera. 

— A ja se već ukiselio sjedeći, pa možemo skupa — od- 
govori Maks, razumjevši prijateljevu žurbu. 

Časak su još posjedjeli, a onda izišli, no — ne odoše 
skupa, jer je Maks rekao, da se mora nešto požuriti, da 
pogleda pred kavanom. Što bi on to mogao tamo gledati, 
nije nitko pitao, a on se požurio, samo da ne prolaze skupa 
kroz zrake tolikih radoznalih očiju, koje se sve pretvaraju, 
da ne vide ništa, a ništa im ne izmiče! 

— Govorite! — šane Wetter, kad su najzad bili sami 
na svježemu zraku. — Što kažu? 

— Das sind ihnen, mein lieber Freund, echte Rauber! 
— odgovori prijatelj ispod glasa, naglašavajući svaku poje- 
dinu riječ, kao da važe nekoliko centa. — Zasjeli na neka- 
ikove brojke, pa se ne dadu s njih pomaknuti, kao da su im 
očevina! 

— Jeste li mogli razabrati, od koga ih dobiše? 

— Keine Rede davon! Ne bi izvukao kliještima. Za- 
kopčani do očiju. Nabacuju se samo vagonima, provizijama, 
diobom vrijednosti — G 

— Tako, dakle?! O tome oni imadu tobožnje podatke?! 
— reče Maks, osjećajući, kako ga podbija leden znoj, i ako 
nije bilo vruće, da bi se stoga morao znojiti. 

— Veoma su sigurni u nastupanju! 

— S kim ste razgovarali? 

— S Grudanićem — 

— To je Bojanićev rođak, 

— Da, Rekao mi je, da su rođaci. Bio je on i Roščić. 
“Oba vrlo pristojna gospoda, vrlo susretljivi i uglađeni, ali 
nepopustljivi do ludila. 

—— Treba potražiti samog Rosenzweiga! On će stvar 
shvatiti u njezinu pravom značenju i odredit će, kako se 
imadu vladati. 

— Nadam se, da ne će biti potrebno. I ovi su najzad 
morali priznati, da svojim udarcima ne će nikom koristiti, 
a mogli bi koga i upropastiti. 

— I: ne mene! — reče Maks povišenim glasom. — S tim 
moraju računati. 

— Sad — poče prijatelj, otežući — ja ne ulazim u to 
pitanje, no sigurno je, da bi mogli koga i upropastiti, a da 
od toga ne bi nitko, baš nitko imao nikakove koristi. To su 
d sami morali priznati i nijesu mi, poslije toga, mogli odgo- 
Voriti na pitanje, čemu onda činiti zločin, jer je to očit 
zločin. e KPA 

— Što su rekli na to? 

— Nijesu mi mogli ništa odgovoriti, tek je Grudanić 
nešto spomenuo nesreću svog rođaka Bojanića. 

— Nijesam mu ja turnuo sjekiru u ruku! 

— Naravno! I ja sam položio najveću važnost baš na tu 
okolnost: da se ne smije miješati ta nesreća s pitanjem po- 
slovanja u rudokopu i u trgovini uglja. To su dva posebna 
posla, dva svijeta, ako hoćete, i ne smije ih nitko ni dovoditi 
u vezu, a kamo li, da bi ih i miješao. Na to mi je Grudanić 
rekao: »Netko će platiti ceh za mog rođaka!« 

— Glupan! 

— Rauber, a ne glupan! Razbojnik, kojemu je naletjela 
prilika, da se osveti za neku umišljenu nepravdu! 

— No, dobro: da se ima kome i da se ima zašto osveći- 
vati, ja ne bih ni riječi rekao, nego bih mu još i pomogao, 
ako bi mi ikako bilo moguće! No tu nema ni jednog ni 
drugog, a koga bi pogodio, taj uopće nema nikakove veze 
s nesrećom iz gostione »Bakač«! 

— Vi mislite sebe?! — podbaci prijatelj nenadano. 

— Ja tu uopće ne dolazim u obzir! — odbi Maks 
spremno i spretno. — Meni ne može ništa, osim da ostanem 
par dana bez mjesta! Ništa više. 

— Čini mi se, da oni računaju, da ste vi svakako imali 
posla s nedopuštenim računanjem vagona, koji nijesu nikad 
bili na tračnicama — — — 

— Oni mogu tvrditi, štogod hoće, no to su blezgarije 
i izmišljotine. Moji su računi u redu. 

— Ni oni ne tvrde, da računi nijesu u savršenom redu! 
Radi se samo o računima, koji nemaju podloge! Velim vam: 
nastupaju veoma sigurno, upravo drsko, te ne može biti ni 
najmanje sumnje, da su sigurni za svoju stvar, 

— Što ste najzad zaključili?! 

— Da ćemo se sastati opet sutra navečer. Ja sam pre- 
dlagao, da to bude preksutra, no nijesu se dali na to navući, 
Grudanić je okretan kao vidra! Odmah je osjetio, da se 
radi o dobivanju vremena, pa mi se otvoreno i drsko na- 
smijao u brk! 

— Što mislite, kolko će nam pojesti? — upita Maks: 
bojažljivo. 

— Finfzig Tausend kao krajcer i još njima svakomu 
barem pet tako, da će izići samo za njih šezdeset tisuća! 

— Kako mislite: samo za njih?! — iznenadi se Wetter 

..  — Bez drugih troškova. Uprava novina i njih dvojica 
šezdeset. 

— Previše. To nije moguće! — procijedi Maks, raču- 
najući, da to sve ide iz njegova džepa, jer ne može od one 
druge sirotinje izmusti ni jedne pare. I tako dobivaju malo 
za usluge, koje mu čine, pa kad bi još sada tražio, da i tu 
štogod prinesu, morali bi izdati mnogo više nego li su u 
cijelosti dobili — — Sve, sve iz Maksova džepa, a to nije 
malenkost, Najzad: otkuda?! Naravno, ima on još toliko, 
ima još i mnogo više, no nije to zato tu, da se razbacuje 
u gluposti. 

— Kolko vi mislite, da biste najviše mogli žrtvovati?! 

— Najviše?! — — — Najviše deset tisuća! Ni pare više. 

— Ja, enischuldigen sie mir, das ist aber licherlich! 
— odgovori prijatelj vrlo ozbiljno i namrgodi se. — Trebali 
ste mi odmah tako reći, pak se ne bih bio upuštao u smije- 
šan posao, da i sam ne postanem smiješan, Vi i sami dobro 
znate, da se tu radi o masnim zaradama, pa ne možete 
pošteno tražiti od njih, da propuste ovako lijepu zgodu, da 
i oni zarade nešto. Mein Lieber: leben und leben lassen! — 
To je bilo posvećeno načelo naših otaca, pa su s toga vazda 
i prolazili dobro. Oni imadu pravo, da ne popuštaju, i ako 
ih ja nazivljem razbojnicima. To je samo poslovni izraz, ali 
imadu pravo, da ne puštaju! Recite, nemam li pravo, kad 
ovako sudim?! 

— Moram vam priznati, da je tako, ali ja jednostavno 
ne mogu dati više nego vam rekoh — — — Najviše deset 
tisuća — — Ja ne kažem, da njihova roba ne vrijedi i 
više, no ja ne mogu više platiti, jer nemam i jer ne nalazim 
pokrića. 

— Oni će je onda prodati onome, tko im bude dao za 
nju više. 

— Srećom, ovdje nema konkurencije! 

— Ima, dragi moj prijatelju! Tiskat će i prodati deset 
tisuća primjeraka više, a tiskat će kroz nekoliko dana, 
možda i cijeli tjedan, pa i dulje, i zaraditi dva, tri put 
više nego li su tražili od tebe, a najmanje deset, petnaest 
Puta više nego li si im ti nudio. Tako će oni učiniti i nitko 

im pošten ne će smjeti zamjeriti. G'scheft ist G'scheft, mein 
lieber Wetter! A i vi to dobro znate. : 

— Ne mogu.više — stenjao je Maks, kao da je nato- 
varen. 

— Morat ćete, ako vam je stalo do toga. 

— Kad vide, da ih se ne bojim, ne će se usuditi ni 
tiskati, jer će tada i sami vidjeti, da su nasjeli nekom pre- 
varantu. 

— Ako vi tvrdite, da nemaju istinitih podataka, onda 
biste i učinili najbolje, da ih pustite, da objelodane, pa ih 
onda tužite i tražite bogatu odštetu. Uvjeren sam, da biste 
na taj način napravili sjajan posao — govorio je prijatelj 
veoma lagano i oštro promatrao Maksa, da mu pokaže, kako 
se s njime samo igra i ruga, no Maks se je pretvarao, da ga 
ne razumije, pa reče posve mirno: 

— Nije pametno pustiti, da se u takom poslu tvrtka 
povlači po novinama i po sudu. Još, da je tvrtka moja, ne 
bih se žacao, no ne smijem takoj kušnji izložiti živce jedne 
slabe žene i to još u prilikama, u kakovim je sada gospođa 
Ljubica. 

— Ne bi čovjek ni vjerovao, da ste toliko tankoćutni i 
obzirni! — podrugne se prijatelj. 

— Oprostite: to sam ja vazda bio prema ženama! 

— Da, da, ali ne prema ženama, kad su u žalosti, nego 
samo prema veselim ženama! 

— Varate se. Prema ženama uopće nijesam nikada gri- 
ješio, a pogotovo ne bih to sada htio učiniti prema ženi, 
koja je prema meni doista veoma pažljiva i susretljiva, 

— Onda vam ne će biti teško dobiti od nje tu svotu. 
Vi znate bolje nego ja, da li će ta otkrića i nju teretiti?! 

— Oprostite — kako bih ja mogao znati, što je neki 
palavorda izmislio?! Ipak — u svakom slučaju ide sve na 
račun tvrtke, što dademo tim ucjenjivačima, jer ja ne radim 


nigdje ništa na svoju ruku, pa se mene lično ne može ticati ' 


napadaj, pa kakav bio da bio! Baš stoga i ne mogu pristati 
na veliku svotu. Da se radi o mome džepu, još bih nekako 
i podnio, samo da tvrtci ne škodim i da je ne povlače po 
novinama radi mene, ali ovako ne mogu omahivati tuđim 
džepom! 

— Bojim se, da onda ne ćemo ništa učiniti — — — 

— Nastojte, da ih i sutra zavučete i da ništa ne zaklju- 
čite, a ja opet ponavljam, da bi bilo najpametnije potražiti 
izravno starog Rosenzweiga i s njime stvar urediti. 

— Rekoh vam, da ne će biti potrebno. I ovi će biti 


mekši, ali i vi morate uvidjeti, da nudite samo napojnicu, a 


još i ne spominjete onoga glavnog. Vjerujte mi i nemojte 
se ukočiti na prvoj svojoj odluci, jer će vam biti žao, ali će 
biti kasno, Razumije se, da ću ih ja stiskati i goniti na niže, 
ali ih ne mogu dognati na ništa. S tim morate računati i 
biti za svaki slučaj spremni, da to pametno riješite. Opro- 
stite, što vam ovako govorim, no mislim pritom na vaših 
deset tisuća — — — Kao da su prosjaci i kao da vi imate 
o njima u rukama nekakove čudne brojke — — — 


Rastadoše se, ne odlučivši ništa, jer nije ništa ni bilo, 
o čemu bi se bilo moglo odlučivati i zaključivati. Maks je 
došao na pomisao, da se sam sastane s Grudanićom tako, 
da to ne zna nitko osim njih dvojice, pa s toga ne reče ni 
prijatelju, na što je pomislio. Jednostavno će ga na pametan 
način pozvati na sastanak i reći mu: — Tako i tako, dragi 
moj prijatelju! Vi imate te brojke; ja znam, da ste ih vi 
dobili, a znam i od koga ste ih dobili. Ne pravite beda- 
stoća, kad možete lijepo zaraditi i još dati i onome, tko 
vam je dao te bedastoće. 

Grudanić će se malko tobože otimati, samo toliko, da 
se pravi važnim i poštenim, gdje se o pitanju poštenja ne 
radi, pa će najzad lijepo pristati na sve, što bude Wetter 
želio, jer je to ipak najpametnije rješenje. Njemu ne će 
biti teško rastumačiti Zlati, ili već s kim on izravno ras- 
pravlja o tome, da taj postupak ne vodi nikamo, a može se 
izgovoriti i na starog Rosenzweiga. Može reći, da on ne da, 
da se nastavi s takim poslom, pa gotovo. Uostalom to vazda 
može biti i istina, jer stari može izdati takovu odredbu i 
nitko više ne će smjeti ni pomisliti, da se samo pisne o 
tome. Eto, ako se sporazume, ako pristanu na svotu, koju 
im on može dati — gotovo je! Jednim će udarcem biti sve 
izbijeno iz ruku prijatelja Grudanića, pa mu je onda i 
bolje i pametnije, da svojom robom — a to je sigurno 

njegova roba! — raspolaže sam po svojoj volji i na svoju 
korist, 

— Vi ste pametan mlad čovjek, pa vam ne trebam 
mnogo tumačiti. Znate, meni je žao gospođe Dujmović. 
I tako je sada u velikoj žalosti, pa da još dođu i ti udarci, 
ne bi bilo čovječno. Najzad, i vi imate ženu i dijete. Imate 
jedno il dvoje djece?! 

— Dvoje, dvoje?! 

— Moraju biti divna djeca? Tako kao i tata — je Ite?! 
Naravno, naravno: mala djeca, male brige, velika djeca, 
velike brige, al čovjek mora misliti na te velike brige, dok 
je još zavremena, Treba vazda gledati, gdje se može što 
zaraditi i prištedjeti — — — Svakoj je ženi lako, dok je 
muž iza leđa, al se prenesite u položaj nesretne gospođe 
Ljubice! Na to mislite, pak ćete razumjeti, zašto mi je 
toliko stalo, da se te izmišljotine zabace, 

— Velite, da su to izmišljotine?! — upitat će Grudanić 
podrugljivo i posve siguran za svoju stvar. 

— Ako izvolite, gospodine Grudaniću, ja ću vam staviti 
na raspolaganje sve naše knjige, da se uvjerite. Možete 
proći stavku po stavku. 

— Prihvaćam! — reći će on pobjedonosno. — Doći ću 
sa stručnjakom i, ako ustanovim, da su podatci neistiniti, 
dat ću u novine svečano očitovanje, kojim ću izjaviti, da 
ste najsolidnije i najpoštenije poduzeće na ovome svijetu. 

— Prihvaćam, prijatelju Grudaniću, no samo još jedan 
čas. Samo jedan čas. Znate li vi — a vi to znate! — što znači 
pustiti stranim i nepozvanim ljudima, da ti kopaju po knji- 
gama?! Tko meni jamči, da oni ne će uzeti bilješke i pro- 
dati ih protivnicima za masne pare, a oni će me onda stući 
za pola godine, kad budu raspolagali mojim poslovnim taj- 
nama?! Tko meni to jamči, gospodine Grudaniću?! 

— Ja vam jamčim! — Tako će on reći. — A i vi ćete 
sami biti prisutni, pa ne ćete dopustiti, da prave bilo ka- 
kove bilješke. 

— To je sve jasno, no tko meni jamči, gospodine Gru- 
daniću, da taj vaš stručnjak nema takovo pamćenje, koje 
i ne treba pismenih bilježaka?! Recite! Odgovorite mi na 
taj prigovor i recite, da li vi to možete jamčiti?! 

— To vam ne mogu jamčiti, ali sam Siguran, da ta- 
kova pamćenja nema. Ipak se tu radi o velikim brojkama, 
koje se ne mogu nositi u glavi. 

— Vi lično, samo vi lično, bez ikoga trećeg — — Tako 
će mu reći, a onaj će klonuti i pristati na svoju svoticu i 
bez tog tobožnjeg pregleda Wetterovih knjiga. Zagrist će 
on, zagristi — — — 


ŽLVIII. 


Stefanović se je poslije večere zadržao s drugovima u 
pripovijedanju, no nikako se nije mogao razigrati, jer su mu 
neprekidno bili pred očima večerašnji doživljaji, 

U ušesima su mu zujile Maksove riječi, a pred očima 
mu je neprekidno lebdjela Zlatina knjižica i njezin mirni, 
blaženi smiješak, kojim ga je ispratila — — — 

Nije on nikad o njoj zlo mislio, tek što se je ovo zad- 
njih nekoliko dana malko ljutio radi gospođe Ljubice, ali 
nije ni slutio, da bi mogla biti onakova, kakovu ju je otkrio 
večeras. Na mahove mu se pričini, da sanja i da gleda pred 
sobom posve suludu i neubrojivu ženu, koja se laća posla, 
za koji nije i kojega ne razumije, samo da zablene i da 
skrene na sebe pozornost, no odmah mu se nameće neumo- 
ljivo pitanje: 

— Čiju pozornost skreće ona na sebe?! Je li on znao, 
da je već nekoliko mjeseci radnica u tuđoj kuhinji, dok to 
večeras nije vidio zapisano u onoj knjižici?! I zapisan je dan 
nastupa službe. On je to na svoje oči viđio i pročitao, i 
nije zapisano ni Zlatinom ni Marinom rukom, pa da bi 
mogao pomisliti, da je i to namjerice i bez temelja nači- 
njeno. 

Sada je, istina, bolesna, i prikovana uz krevet, no pred 
kratko je vrijeme još bila prilično krepka i dosta punašna 
u licu, te se ne može nipošto tvrditi, da joj nije preostajalo 
drugo zanimanje do služinskoga, pogotovo, kada se uvaži, 
da je imala dosta znanaca i prijatelja. Očito je, da je radila 
promišljeno, svijesno i — krećući se na posve novim sta- 
zama, po kojima ju je Jovica jedva mogao slijediti. On je 

samo gledao prema njoj, čudio se, divio se i preko toga 
nije mogao ni maknuti. 

— — — To nije samo žensko, to nije samo ženka, sa 
svojim posve određenim i ograničenim odlikama i nagnu- 
ćima! Ne! Više, mnogo više je ta Zlata, pred kojom su 
stajale dvije knjižice: knjižica odvratne ženske i knjižica 
poštenog radnika, a koja se je latila krvave radničke knji- 
žice! Mnogo je viša ta Zlata nego li bi se mogla vinuti samo 
ženka Zlata. 

Nije se mogao zagrijati i razigrati, pa odluči, da ide, 
no da ide sam, bez društva, bez ikoga, tko bi mu zanovi- 
jetao već samom svojom prisutnošću, pa da i ne progovori 
jedne jedine riječi. Oprezno se udalji i iziđe, da ostali 
nijesu ni primijetili. Sjeo je na tramway i odvezao se do 
Jelačićeva trga, a tu izišao i počeo hodati gore, dolje kao 
stari umirovljenik, ne znajući i ne misleći, zašto to čini. 

— — Wetter, taj Maks Wetter — — — Zemljak moga 
svetog Petra — — — Naravno: kad čovjek promatra s nje- 
gova gledišta, mora mu u mnogom dati pravo. Najzad: je li 
nas sve stvorio jedan Bog ili nije?! Ako jest, a to svi vje- 
rujemo, onda je zaključak jednostavan — — — Ipak, moj 
dragi Makso, ovo je moja kuća, a ne tvoja — — — Vi ste se 
kao ježevi zavukli u naše dobro — — — 

Prije nije nikada razmišljao o tome pitanju, pa se jei 
sada jedva mogao zagrijati za njega. Ne vidi mu ni kori- 
jena ni važnosti, osim da se služi najobičnijim krilati- 
cama, koje se čuju u dnevnim doskočicama i psovkama, pa 
se je i sada brzo umorio i zasitio tih misli. Pomisli, da bi se 
morao maknuti s trga, jer će ga koji drugi besposlenjak 
gapaziti i odmah proglasiti špijunom ili čim sličnim. Sva- 
kako je čudno, da se tuda mota bez ikakova posla i zani- 
manja kao piljarica, pa pođe prema stajalištu, da dočeka 
koji tramway, sjede na njega i odveze se — kuda bilo. 
Posve mu je jednako — ili u Černomerec ili u Maksimir 
ili prema kolodvoru. Začu zvonjavu sa Zrinjevca i odluči, 
da ide opet prema vojarnama, otkud je i došao. Istina, 
mogao bi prošetati ispred Ljubičina stana — tako: možda 
bi je opazio, možda bi se pružila prilika, da porazgo- 
Vore — — — Tko bi znao, kakova se zgoda može pružiti?! 

Doduše, nije raspoloženja, koje je najpovoljnije za razgo- 
vor baš s gospođom Ljubicom, i ako je ona njegova dobra, 
čestita i draga prijateljica — — — Zlata ga je svega obu- 
zela, pa i ako ne može njezina prisutnost biti više opasna 
ni Ljubici ni bilo kojoj drugoj ženi u Jovičinim željama i 
prohtjevima, ipak ga je svega obuzela i zaposlila sa sobom 
kao najdivnija djevojka! 

Stao je malo podalje, dok iziđu iz tramwaya oni, koji 
to žele, a da nije ni gledao ni vidio ništa oko sebe. Bio je 
samo tijelom tu, dok ga nenadano netko ne uhvati za obje 
ruke. Trže se i raskolači oči, 

— Ti?! — iznenadi se on, kao da se je dogodilo Bog 
zna kakovo čudo. 

— Ne boj se! Ne ću ti smetati, kad vidim, koliko si me 
se prepao — odgovori Mara, smiješeći mu se. — Žao mi je, 
da sam te uplašila. 

— Varaš se! — reče on odrezano i čvrsto. — Baš mi je 
drago, da smo se sreli i sada ne idem na tramway, nego.mi 
dopusti, da te pratim. 

Već mu htjede reći, kako ga nužno treba, no predomisli 
se. Zašto bi mu pokazivala, da ga je željela, kad je ta želja 
bila daleko od nje same i njezina raspoloženja?! Muškarci 
su i tako umišljeni, pa kad im siromašne žene, u svojoj 
odanosti, još i pokažu, kako su o njima ovisne, kako ih vole 
i kako čeznu za njima, onda su pogotovo nesnosni u svojoj 
veličini, koja je često i prečesto tako bijedno i kukavno 
malena, da se pravoj ženi mora smučiti. 

— Kamo si pošao? 

— Spavati. A ti? 

— Ija — odgovori ona kratko i jednostavno. 

— Onda možemo skupa — odvrati on. 

— Misliš: u isto vrijeme. To možemo, no onda nam se 
putevi dijele. 

— Ne, ne. Skupa ćemo, ako mi dopuštaš. Vjeruj mi, da 
sam te želio, da se porazgovorimo, Hoćemo li k tebi ili 
k meni? 

— Kako to misliš? 

— U stan. Tvoj je bliže, pa možemo k tebi. 

— Ne. Hvala. K meni ne zalaze ni moje prijateljice. 

— Samo tvoj stari prijatelj?! 

Ona ne odgovori ništa, kao da nije čula njegove pri- 
mjedbe, koja je mogla biti i tvrdnja i pitanje. 

— Možemo onda k meni. Stavljam ti na raspolaganje 
i stan i srce. 

— Srce primam, a na stanu hvala — odgovori ona, 
smiješeći se. — Idemo u kavanu, da posjedimo i porazgo- 
vorimo, a onda ćemo svaki k sebi. To je i najpametnije i 
najpoštenije, ako tebe ne smeta, da ideš sa mnom u kavanu. 

— A zašto bi mene, molim te, smetalo, da idem u ka- 
vanu s tako divnom curom, kao što si ti?! 

— Može tko dojaviti gospođi Ljubici, pa će biti rus- 
vaja. 

— Nije opasno! Uostalom to iz tebe govori puka zloba. 
Gospa je Ljubica još u teškoj žalosti, pa joj nije do onoga, 
na što mislimo nas dvoje sada. 

— Sporedno, i ako sam ja drugoga mnijenja, kad je uz 
nju takav momak, kao što si ti. Onda se i žalost na čas 
zaboravi, pa makar poslije i opet tugovala. 

— Što ti misliš, Maro: ja držim, da ženskoj zlobi i za- 


visti nema premca među muškarcima?! Naravno: mislim, ' 


kad se radi o pitanjima ove naravi. Tada ste sve jednake 
i sve nedostižive čak i gnda, kad biste lično odbile i naj- 
laskaviju ponudu: naprosto je ne dajete svojoj sestri po 
ljepoti, jer ne dopuštate, da je vrijedna onoga, što vi — 
odbijate! 


— Neka ti Bog oprosti za sve, što si sada nadrobio — 


da mi oprostiš na ovom izrazu, no ne gledaj na izraz nego 
na sadržaj! ' 

— Uvjeren sam, da sam govorio najsvetiju istinu. 
Vidiš: mi se muškarci najedemo, pa onda pustimo mirno i 
bez ikakove zavisti i ostalu sirotinju k stolu. Vi žene nijeste 
takove, Jesi li kada vidjela pašče, kad se najede i još mu 
ostane jela?! Vidjela si, što načini s preostatkom: ako je 
tvrd, zakopa ga, da ga može naći drugi put, kad: ogladni; 
ako li je tekućina, legne kraj nje i ne dira je, ali je gotov 
iskrviti se, ako mu se približi bilo koja druga životinja. 
Takove ste i vi žene — da mi oprostiš na poredbi, no ne 
gledaj na izraz nego na sadržaj. 

— Užasno si bezobziran i nepravedan. 

— To je sama šuplja riječ i ništa više, draga moja 
Maro — odgovori Stefanović, propuštajući je, da ona prva 
uđe, Jedva su našli slobodan stolić u najzabitnijem kutu 
i sjeli. — Divno mjestance za zaljubljene ljude! — reče on 
tiho i namigne joj. 

— Koji se kriju, no za nas nema nikakove vrijednosti 
jE odgovori ona i nasmiješi se. — Mi možemo, ako ćeš, i 
ljubakati, pa da se ne trebamo kriti — razumije se: koliko 
se tiče mene, Ti si posve drugo Pitanje, druga stvar i drugi 
par čarapa! 

— Strašne poredbe! 

— Nijesam prošla valjevske škole za dobro vladanje, 
pa mi moraš biti blag i obziran sudac! — reče ona i iza- 
zovno mu se zagleda u lice, a čas zatim skoro prasne u 
glasan smijeh. 

, oh Eto i opet potvrde za ono, što sam ti malo prije go- 
Vorio! I da nije tog osjećaja neodoljive zlobe, kako bi divna 
i uglađena Mara mogla tako govoriti o jednoj drugoj, isto 
tako uglađenoj i pristojnoj ženi, koju jedva pozna, a koliko 
je i pozna, iskusila je s njome samo sve najbolje i naj- 
ljepše!? Je "de, Maro, da imam pravo?! To mi moraš pri- 
znati, jer ću inače morati postavljati još strašnije tvrdnje o 
cijelom ženskom rodu. 

Ona mu odmah ne odgovori, nego se opet zagleda ravno 
u njegove oči. Dosta ga je dugo tako gledala, a onda reče 
polako i uvjerljivo: 
om Kad ja tebe ne bih voljela, mogla bih govoriti mnogo 
iskrenije i točnije! Ovako govorim ono, što moram govoriti, 
a ne ono, što osjećam kao opravdano i istinito! 

— Mislim, da te dobro razumijem: ti me voliš, pa stoga 
moraš loše govoriti o svakoj onoj, za koju pomisliš, da se 
meni sviđa?! 

— Točno si me razumio — s tom malom pogreškom, da 
ja ne mislim, da moram o njima loše govoriti, nego to do- 
lazi na jezik i bez ikakova razmišljanja. Kad bih razmišljala, 
pnda ne bih tako govorila, jer bih i sama došla do zaključka, 
da je neopravdano i neuglađeno i, ako baš hoćeš, i nepo- 
šteno u najvišem stupnju. Ja znam, da je gospođa Ljubica 


, 

doista obrazovana i bistra žena, a znam da je i poštena — 
reče ona tiše — u značenju te riječi, kad je izgovaraju naše 
bake, 

— Zašto veliš »naše bake«? 

— Zar ti treba tumačiti?! Ne pravi se smiješnim, nego 
slušaj, što ću ti još reći, dok — razmišljam: bit će mi milo, 
ako bude htjela poći za tebe, jer ćeš imati ne samo dobru 
nego i bogatu ženu, a to je tebi kao časniku potrebno. Reci 
mi: kaniš li je uzeti?! 

— Na to ti pitanje ne mogu odgovoriti, jer još ni sam 
ne znam, što sam nakanio. Mnogo sam s njom i vidim, da 
joj prija moje društvo, a meni i jest ugodno, kad sam 
s njome, pa — ne znam, što će iz toga biti, I djeca me vole, 
a i ja njih. ž 

— Sve mi je jasno, pa ako hoćeš, mogu ja sada tebi 
odgovoriti na ono svoje pitanje: uzet ćeš je, samo ako te 
bude htjela, a čini se, da će te svakako htjeti. Ovo je odgo- 
Vor, pa — bilo sretno! — reče ona i pruži mu ruku. 

— Preuranjeno čestitanje, Maro! — odgovori on posve 
ozbiljno. — Ti si žensko, ali si u pitanju udaje kao i ja u 
pitanju ženidbe: da ti se sada, poslije svega, što si proži- 
vjela, pruži zgoda, da se udaš, mnogo bi razmišljala prije, 
nego bi se odlučila, dok bi se kakova neiskusna kevica na 
tvome mjestu odmah prihvatila i rukama i nogama. 

— Kako, kako?! — priupita ona i glasno se nasmije. — 
To, doista, nije ni iz valjevske škole dobrog vladanja! 

— Glavno je, Maro, da se razumijemo. Rekao sam ti 
iskreno, što mislim, kad si me baš upitala, i ako to nije 
naravan predmet razgovora među nama dvoma. Ja sam se 
veselio, kad sam te opazio, da ćemo se porazgovoriti o Zlati, 
jer me je ona večeras porazila svojim držanjem i onim, što 
sam vidio. Ja ne znam, da li ti i znaš, čime se ona bavi?! 

— Ne razumijem, na što misliš! — odgovori Mara i po- 
crveni, a da ni sama nije pravo znala, s čega joj to udari 
krv u lice. x 

— Znaš li njezino sadašnje zanimanje? Što je radila 
ovih prošlih mjeseci, otkad više ne drži gostione?! 

— Znam, Jovica! — potvrdi Mara čvrsto i obori pogled, 
čekajući, da čuje, što će on o tome reći. — A znaš li ti?! 

— Ti nijesi večeras primijetila, da sam vidio na noć- 
nom ormariću njezinu poslovnu knjižicu?! 

— Ne. To nijesam primijetila. 

— Da. Vidio sam je i pomislio sam, da sanjam, da sam 
pao iz oblaka, da uopće i nijesam na ovome svijetu, Ja tebi 
ne trebam govoriti o Zlati, kad znaš, da je poznam točno 
kao i tebe, a ni pred tobom nije ništa tajno, što ona zna. 
Znamo sve svih troje, pa onda možemo razgovarati bez su- 
stezanja i mucanja. Ja se još ni sad ne mogu pravo snaći i 
velim ti: pamet mi zastaje, kao da je zavezana ili presje- 
čena, pa ne može dalje raditi, ne može razvijati misli, ne 
može logično zaključivati — uopće ne može više ništa nego 
ukočiti se i zinuti od čuda, kao što sam zinuo i ja, kad sam 
opazio onu knjižicu! 

— Ija sam se zaprepastila, kad sam doznala. 

— Ja se nijesam zaprepastio. Ja sam se u prvi mah to- 
liko zadivio, da bih bio mogao pred njom pasti na koljena 
kao pred sveticom, a poslije sam, kad sam od nje otišao, 
naprosto otupio i zanijemio, pa više ništa ne znam i ne 
mislim. Nevjerojatno čudo! 

— I ja joj se divim i priznajem, da je ne bih mogla 
slijediti na njezinu putu, Meni se čini, da nije ni naravno, 
što radi. 

— Nije naravno za slabiće i za obične pojave, a za iza- 
brane duše možda i nema naravnijeg puta. Sigurno je tra- 
žila posla, koji bi joj bio bolje odgovarao, pa kad ga nije 
mogla naći ona se je latila onoga, što joj je jedino pre- 
ostalo, 

— To je baš ono, da to nije bio jedini izlaz! 

— Tu smo sada na odlučnoj skretnici, curo moja li- 
jepa! I ja mislim, da nas dvoje sada više ne bismo mogli 
ni raspredati ni raspresti ovoga pitanja, jer ni jedno ni 
drugo nijesmo za taj posao spremni, a slažemo se, da joj je 
stajao otvoren i drugi put. Meni je posve jasno — sada mi 
je jasno, kad je gledam ovako zanesen i opčaran njenom 
veličinom! — jasno mi je, da nije mogla izabrati nego 
ovaj put. Ja to osjećam tako živo i sigurno, da upravo živim 
s tim osjećajem, ali ti ne bih znao rastumačiti, a i koliko 

bih znao, ne bih se usudio govoriti ni tebi ni bilo kojoj 
drugoj ženi, jer me ne bi ni mogla ni htjela razumjeti. 

— Ako ne bih htjela, onda ne može biti, da ne bih 
mogla, a ako ne bih mogla, nemam mogućnosti, da ne bih 
htjela — govorila je ona dosta odrezano i suho. — Osjećaš 
li, da ti je zaključivanje šepavo?! 

— Ne bi htjela, koliko bi i mogla, a nešto bi mogla: 
sada je sve jasno?! 

— Malko je jasnije. 

— Vjeruj mi, da cijelu večer razmišljam samo o njoj, 
a da ne mogu razviti ni jedne jedine misli! Samo kunjam 
kao u groznici i kad god se malko stresem, uhvatim se s 
mislima kod Zlate. Neprestano sam uz nju kao psetance i, 
znaš — — — Meni se čini, da je bila strahovita nesreća, 
što se je ona udala za Dragana. On je dobar i čestit čovjek 
— ja u to ne diram, ali — — 

— Što misliš?! — upita Mara malko oštrije i uspravi 
se, jer nije mogla dokučiti, kuda Stefanović smijera, a bila 
je spremna na obranu. 

— Nije bio njezin par, Maro. Eto: to mislim! Ne smije 
seljak i još k tome bez ikakovih sredstava uzeti gospodsku 
kćer! To je gotova propast! Vidiš: ona je odmah, čim su se 
uzeli, morala zarađivati — to ste mi sve pripovijedale. , 

— Točno je. Vezla je i time zarađivala. 

— Eto vidiš! A ona nije bila za to ni rođena ni odgo- 
jena. Kad se je Dragan pomogao u državnoj blagajni, ona 
više ne zarađuje, nego počima živjeti onako, kako se obično 
živi u društvu, u kakvom je ona rođena i odgojena. Ti znaš, 
“što mislim, pa ne trebam tumačiti. Ukratko: živi kao i sve 
ostale vrlo čestite i ugledne i poštovane gospođe. Tko se 
može ili smije zanimati, kakova je ipak razlika između tih 
pojedinih vrlo poštovanih i uglednih žena i majka?! Na koga 
to spada i kakav bi to odgoj bio, koji bi uopće i dopustio, 
da se to spomene u bilo kojem društvu ili obitelji?! Na- 
ravno: šapće prijateljica s prijateljicom, prijatelj s prija- 
teljem, ali to ne znači upravo ništa na burzi ugleda i časti 
toga našeg boljeg društva. Eto, tako je i naša Zlata živjela 
ono veoma, veoma kratko vrijeme Draganova nesretnog 
obilja. To jednako znam ja kao i ti, pa možemo oboje i 

prosuđivati. Sjećaš li se, kako su se mnoge otimale za nje- 
zino društvo, a sjećaš li se i onoga, kako je Zlata doista 
znala — veoma mnogo značiti i u najbiranijemu društvu?! 
Ona je bila tamo u svojim vodama, pa da je Draganovo 
obilje imalo druge i trajne izvore, Zlatinim triumfima uopće 
ne bi bilo kraja i bila bi umrla u besprimjernom poštenju 
i ugledu, a njezin bi sprovod bio dogođaj ne samo za cijeli 
Zagreb nego možda i za cijeli narod. Međutim Dragan nije 
bio ono, što je okolica mislila, da jest, te dođe slom. Poro- 
dica osta bez i jedne jedine korice suhoga kruha osim one, 
koja izraste iz Zlatinih neumornih ruku. I ona opet počinje 
raditi, jer joj je u krvi, da radi i da se brine za svoj porod. 
Vidjeli smo, da je već jednom pomagala Draganu, da pre- 
hrane djecu i staru majku. Sada je opet došao njezin red, 
da zasuče rukave i ona se ne štedi. Nažalost ubrzo uvidje, 
da ni najmarljivije ruke jedne slabe žene u današnjemu 
društvenom uređenju ne mogu osigurati kruha za četvero 
ljudi, i ako su njihovi zahtjevi neograničeno čedni. I Zlata 
je morala pomišljati i smišljati, na koji će način namaknuti 
ono, što je još manjkalo. Sjetila se je. svog života, dok je 
mogla živjeti kao velika dama. Poredbe se same nameću, 
misao rađa misao, pa se tako dolazi i do izvora, na koje 
čovjek inače ne pomišlja. Nužda zakon mijenja, a ženski 
je um praktičan um. On se ne penje visoko, no do čega do- 
segne, tome pogleda otvoreno u oči sa svojim posve zdra- 
vim i posve zemaljskim očima. Zlata je odmah opazila, da 
se onaj i onakav život dade i unovčiti za korist stare majke 
i nejake djece, pa što je dama radila iz obijesti i izobilja, 
zabrinuta mati poče raditi iz nužde i s posve jednostavnim 
i jasnim računom. Porodica mora živjeti, sva je briga na 
Zlatinim leđima i ona je bila dužna, da pribavi, da na- 
makne sredstva za život, i ona toi čini. To je najviši zakon! 
Ona mu morade udovoljiti sa svojim zdravim ženskim na- 
gonom, pa pod koju bilo cijenu i preko kakovih bilo i kojih 
bilo zakona i obzira, jer su svi nevažniji i manji od onoga 
vrhovnog: ona mora prehraniti svoju porodicu, jer je nitko 
drugi ne može prehraniti. Ona radi i njezin rad može doći u 
sukob s bilo kojim našim zakonom, to nju nimalo ne smeta. 
A da je doista bilo ovako, ti ćeš mi posvjedočiti, jer se 

sjećaš kao i ja, s kakovim je načinom ona pristupala k tome 
svom poslu, kojim je zarađivala kruh i krov svojoj staroj 
majci, — još važnije: svojoj staroj svekrvi i svojoj nejakoj 
djeci! 

Mara je slušala kao okamenjena, gledajući netremice u 
prijateljeve usne, kao da na njima dočekuje i hvata svaku 
riječ još prije nego udari u svijet, Nije se ni makla ni po- 
makla, A i on je govorio, kao da ne govori njoj, već kao da 
je posve sam sa svojim mislima, pa se zanio i zanosi se, 
ploveći prošlošću kao bistrom rijekom, u kojoj vidi i ono, 
što se običnim zdravim očima ne vidi, jer se ne zna gledati 
ili jer naše oči tih boja ne mogu hvatati, dok ne padnemo u 
neki čudni, opojni zanos, koji je mnogo bliži pijanstvu nego 
li bistroj svagdanjoj trijeznoj javi. Netremice je tiho, ispod 
glasa nastavljao: 

— Zarađivala je i nije gledala ni lijevo ni desno, kao 
da svijeta oko nje ni nema. Toliko joj je bilo ravnodušno 
— ili se bar tako pričinjalo nama, koji smo je gledali ! — 
što mislimo mi oko nje. Nije nas ni zarezivala, osim u koliko 
smo i mi morali povećati njezinu tešku zaradu. Ja se toga 
istom danas valjano sjećam i istom danas mogu pošteno i 
nepristrano ocijeniti njezino cijelo držanje i svaku pojedinu 
kretnju. Ti se sigurno sjećaš, da sam ti gdjekada znao reći 
— tobože u šali! — da je Zlata salivena iz mramora, Sjećaš 
se tih mojih riječi! 

— Sjećam se! — potvrdi Mara kao navijen stroj. 

— Ja se nijesam šalio, nego sam tražio razjašnjenje, no 
ne nađoh ga sve do večeras. Večeras se otvori pred mojim 
očima jedan posve novi i nepoznati svijet, u kojemu sada 
vidim sve posve jasno i nesumnjivo, baš kao što dosad nije- 
sam uopće vidio ništa, pa skoro ni samoga tog svijeta. 
Preda mnom je bila razastrta zavjesa svih naših predrasuda 

i okamenjenih ocjena i sudova, preko kojih ne prelazimo ni 
onda, kad nas na to gone svježe lješine. Ja sada istom ra- 
zumijem, i zašto je Dujmović morao platiti glavom, i samo 
se čudim, kako je Zlata propustila čas, da ga ubije Dragan, 


a ne ona. Bilo bi mnogo prirodnije, no — naravno! — do- > 


gađa se u životu mnogo toga, što mi ne možemo dokučiti ni 
onda, kad mislimo, da nam se je obzorje raširilo preko obič- 

noga kruga, kao što ja to sada mislim za sebe. Kako rekoh: 


ja sada razumijem, po kojem je . era a pm 
čim se je na onaj način umiješao u život jedne žene, ka 
je Zlata. I dobro me slušaj, što ću sada reći, i age # . 
metno, pa ćeš vidjeti, da ćeš se složiti sa mnom: s 2 a 
Dragan ne bi bio sposoban, da: izmahne obi m raj 
njega nije bila žena ovakove volje, kao što je Zlata! lika . 
On je dobričina i mekušac, na kojemu bi mogao orati a i 
okretniji trgovac, a da se on ne bi znao uzbuniti. Do; je 
Zlata bila uza nj velika gospođa, on se nije dosjetio, da u 
njezinu vladanju postoji nešto, što njemu ne odgovara, jer 
je sve odgovaralo njoj, koja je znala visoko držati .. 
stijeg. Bilo je sve u redu, dok je ona to tako smatrala. Ka 
su dospjeli u gostionu, gdje je ona zarađivala svojim ru- 
kama, u društvu s Draganom, koliko im je trebalo, da se svi 
prehrane, nije dopuštala, da joj se itko miješa u te poslove 
više nego li je najnužnije za sam taj posao. Tu je sada Du š- 
movićeva pogreška, koja je bila sudbonosna i koju je platio 
svojom glavom, kao što je i morao platiti s ovakom ženom. 
On je nju naime doista držao onim, čime ju je okrstio, i 
koja mu je riječ sjekirom za vječnost prikovana za usta. 
Vidiš: to je čin Zlatine duše! To je njezin odgovor, to je 
njezina uzbuna, to je njezino posvećenje i pred samom 
sobom i pred djecom i pred svakim, koji bude htio, znao i 
mogao suditi i prosuđivati! Razumiješ li me?! 

— Razumijem! — odgovori ona, ne podižući pogleda. 

— Ona je u svakom pogledu visoko nad Draganom, te 
je on vazda radio samo ono, što je ona htjela. 

— I ono u državnoj blagajni?! — upita Mara i pomače 
se na stolici, osjetivši, da joj je veoma vruće. 

— Tono! — ustvrdi on bez krzmanja i razmišljanja. — 
On je osjetio pod snagom i dojmom njezine volje, da ona 
ne može živjeti onim životom, kakav joj je on pružao. Nije 
ona ništa govorila, nije se bunila, nije prigovarala, već je 
— što više! — i sama zarađivala vezivom, ali su njezine 
misli vazda bile na drugim poljima, na koja je nije mogao 
dovesti njezin dobri, dragi muž, inače veoma sitni i neznatni 
činovničić u državnoj blagajni, u kojoj je prevrtao svojim 
rukama teške milijune — — On je osjećao, što misli njegova 

divna drugarica, vrtio se pod silnim maljem njezinih misli 
i osjećaja, dok nije, posve slučajno, našao oduška, dok nije 
našao pipu, koju je mogao okrenuti i odteretiti pritisak. 
I on je pipu okrenuo, krivotvoreći namire i — — — Jovica 
se prekine u riječi. 

Mara se veoma uznemiri, sjetivši se teške muke s kopi- 
ranjem namira. Htjede okrenuti razgovor na drugi predmet, 
no jednostavno nije smogla ni toliko snage, da izrekne 
jednu jedinu riječ. Jedva se pomače i podiže šalicu s kavom 
i srkne nekoliko puta, a svaki put samo po jednu kap, Ste- 
fanović ju je motrio zažarenim očima, no nije ju zapravo 
ni vidio, jer je bio na posve drugom mjestu i promatrao 
druge ljude i događaje, pa iza male stanke nastavi: 

— Dragan ne bi sam bio ni za to sposoban. Osjećao je, 
da mu neka nepoznata sila nalaže, da dade svojoj drugarici 
ono, zašto je ona rođena, i on se je mašio blagajne, kao što 
bi se bio mašio i svakog drugog sredstva, da mu je bilo 
pod rukom. On bi bio kadar i da orobi, da nije bilo druge 
zgode. Nemoj se čuditi, no ja to večeras jasno vidim. Ja 
to nijesam nikada prije ni pomislio, već evo, sada mi dolazi 
na jezik i ja vidim, ja znam, da je to točno. On bi bio 
mogao i ubiti, da orobi i da narobi za nju para — — — 
Desilo se drugačije i on je prihvatio priliku, kakova se je 
upravo pružila. Stradao je, jer je i to zakon. Svako djelo 
vuče za sobom svoje posljedice, baš kao što svako tijelo 
neumoljivo prati njegova sjena, Na Zlatu je pao cijeli teret 
i ona ga i prima i nosi. Tu je odlučna činjenica, da je njoj 
ovo naše društvo dopustilo, da je imala svoje priznato zani- 
manje, koje joj je spasavalo i ime i obraz i pred svekrvom i 
pred mužom i pred djecom, a onda — ako je baš potrebno! 
— i pred tim našim društvom. Ona je radila svoj posao, 
a budući da je on nije mogao prehranjivati, tražila je i spo- 
redne zarade, kako smo rekli. Ja mislim, da je i tebi jasno, 
kako se to sve u njoj razvija po stalnim, gvozdenim, neumo- 
ljivim zakonima?! 

Mara ne reče ništa, već samo kimnu glavom u znak 
Potvrđivanja, 


— Kad se desi ova posljednja nesreća i oni svi ostadoše | 


bez kruha i krova, društvo više ne dade Zlati, da nađe bilo 

“su 


kakovo zanimanje, kojim bi mogla zaraditi nasušni kruh. 
Došao je strašan čas, da se mora pokazati u svoj svojoj 
golotinji. Nema više mogućnost ti, da prikriva svojim eo 
ištenjem sve zarade i mora se izjaviti, da li je sposobna, a 
uzme na sebe odgovornost. Ja sam ti već rekao, da je po 
mom shvaćanju najviši zakon, da prehrani svoju povoćivu, i 
pred tim je zakonom sve dopušteno, pa bi ona bila mogla 
— po mom shvaćanju! — ići i onim drugim mogućim putem, 
no tu je baš njezina veličina: ona je pokazala, da ne bira 
udobnije za sebe pod cijenu časti svoje djece, već upravo 
obratno! Na svoja izmučena ramena uzimlje sva poniženja, 
sve užase razbješnjeloga i uvrijeđenog odgoja, samo da ne 
padne ni sjenka na obraz njezine djece i njezina muža. 
Možda ti nije posve jasno, jer ne mogu još naći pravih 
izraza, no osjećam, da sam apsolutno na pravom putu. 
Razumiješ li me?! bek. a 

— Nijesam sigurna! — odgovori Mara tiho i oklijeva- 
jući, kao da nije sigurna, ni što bi mu odgovorila. kom Ne 
znam, ali mi se čini, da razumijem, što mi želiš reći. 

— Nije lako, vjeruj mi: nije lako naći prave izraze za 
ono, što ja osjećam i što posve sigurno tumači Zlatino dr- 
žanje i otkriva svu njezinu veličinu. Teško je — — > Ra- 
zumi me: prije je ona imala i još nekakovo zanimanje, To 
joj je naše društvo dopuštalo, da može i redovitim tako 
zvanim poštenim radom zaraditi koricu, ako ne hljeb kruha, 
no sada joj više ne dopušta ni toga, pa bi je htjelo golu kao 
od majke rođenu baciti na ulicu, u blato, na porugu i naj- 
zadnjega i najnepoštenijeg stvora, koji ima bilo kakovo 
zanimanje. Tu je tragedija ovoga odvratnog društva i izvor 
Zlatine veličine. To je i razumljivo, jer Juda i Krist idu 
vazda uporedo, Jedan su drugome potrebni. 

— Ti govoriš o društvu općenito — reče Mara pola- 
gano, no ne dovrši svoje misli, već baci pogled u neku ne- 
određenu točku i zamisli se, kao da traži i misao i izraze, 
kojima bi je izrekla. 

— Da. Govorim o društvu općenito, a to znači o ovima, 
koji to društvo predstavljaju. O njima govorim — reče 
Stefanović i zagleda se u nju, da čuje, što je htjela primi- 
jetiti, no ona je šutjela. 

— Što si htjela reći? 

— Nešto sam htjela reći — — — 

— Izvoli! Ja znam, da u tom društvu nijesu svi jednaki, 
ali je sigurno, da svaka skupina ima svoje zajedničko lice, 
u kome pojedinci posve gube svoj lični posebni lik, Postaju 
samo čestica cjeline, koja posebno ne znači ništa, jer ne 
dolazi do izražaja. Većina naturava manjini svoj lik. 

— To sam htjela reći: — trže se ona, kao da je našla 
ono, što je tražila: — ta većina nije naša! 

— Kako to misliš? Da čija je? 

— Uostalom — reče ona mnogo mirnije, kao da je osje- 
tila, da se je prevarila: — posve je svejedno, da li je naša ili 
strana, kad je uvijek i u svakom slučaju isti moral, koji 
njom vlada. To je gradska većina, koju sačinjavaju razni 
Wetteri, skupljeni s brda i dola — — — 

— To je istina. Kod nas cincarsko-grčki, a kod vas je- 
vrejski talog sa strane daje boju i oznaku gradovima. 

— Zlata mi je pripovijedala, kako je tražila posla na 
Sve načine i na sve strane poslije one nesreće s Draganom 
i ja sam uvjerena, i ako mi ona nije ništa rekla, da su je 
svagdje odbili samo stoga, što se je is Maksom uhvatila u 
koštac. Na to bih mogla priseći. 

— To je moguće, a nije bilo potrebno! Uostalom — 
moram se ispraviti: ja priznajem, da je to bilo naravno, 
jer se je ona ovakova, kakovu je ja sada poznam, morala 
uhvatiti u koštac i s njim i sa svima, koji su mu slični. 
I sa mnom! I s Ljubicom, pa — ako hoćeš! — i s tobom, 

koja si joj sestra. Svi smo mi njoj tuđi i daleki, kad je 
dospjela na ove i ovakove staze. A vjeruj mi, da je gva i 
njezina i Draganova nesreća otud, što su se njih dvoje uzeli. 
Da se je on namjerio na kakovu malu ženicu, koja bi bila 
marljivo rađala i hranila krmad, gojila kokoši, plela čarape 
i nosila na glavi rubac, Dragan bi bio svršio svoj život kao 
vrlo ugledan i pošten čovjek, koji bi bio dao dobar miraz 
kćerima i školsku naobrazbu sinovima, a žena bi mu bila 
presreina baš kao i on. Zlata bi se bila morala udati za 
kakova sposobna i bogata trgovca ili čovjeka s velikom 
političkom karijerom, koji bi joj pružio sve udobnosti i 
zadovoljenje svima njezinim veoma istančanim i profinje- 

nim željama. Tada bi i ona . i doka Bea ha 
iči štovana i poštena žena. To je 
Pi doo i = misliš, da joj je Maks smeo, da dobije 
z >.9 
va da a a to zaključujem ne nasumce, već po 
onome, što mi je pripovijedala, gdje je sve tražila i kako 
j ali. X 
> E. daj am čudna pojava. Večeras smo dugo pr 
povijedali, i vjeruj mi, da sam čuo od njega mnogo istina. 

— On je vrlo zgodan i pametan čovjek A potvrdi Mara 
Stefanovićevu misao. — Često je neobično iskren, I ja sam 
se večeras s njim sastala posve slučajno, baš kao i s tobom, 
pa smo dosta dugo pripovijedali, te sam i opet čula od 

j veoma zanimljivu. a 
M eo okote se sastali? — iznenadi se Stefanović. = 
Nekamo se je žurio, dok smo bili skupa, a i meni se je 
žurilo, da se rastanemo, jer mi je već bio pretrpao glavu 
kojekakvim svojim nazorima, koje nijesam bio mogao sve 
probaviti najednom, pa sam stoga i nastojao, da se brže 
rastanemo. E 

— I meni je rekao, da se žuri na nekakov poslovni sa- 
stanak, ali smo ipak dosta dugo pripovijedali. I ja sam mi- 
slila, da imam mnogo posla u gradu, pa sam se stoga žurila 
od Zlate, a kad sam sašla tu u grad, samo sam lunjala kao 
izgubljena i nijesam učinila skoro ništa, osim što sam se 
najprije sastala s njime i poslije s tobom. : 

— I ti misliš, da joj je on smeo, da dobije kakav pri- 
stojniji posao?! — povrati se on opet na isto pitanje. 

— I sam si rekao, da joj društvo nije dalo, da nađe. 
posla, a ja ti velim još i više: to društvo je Maks Wetter 
i njemu slični, I to isto ju je društvo — govorila je Mara, 
naglašavajući svaku riječ i gledajući Jovici oštro u oči sa 
bilo i u zatvor strpalo, a to društvo je i onda bilo naš prija- 
telj Maks Wetter. “ 

— To je točno. To ti moram i ja potvrditi! — reče Ste- 
fanović toliko naravno i priprosto, da je u Mari nestalo i 
najmanje sumnje i bojazni, da se vara u svojim slutnjama. 
Naravno: Maksovo je bilo ono maslo, da se dodvori Lju- 
bici, a sada kuša podbaciti Jovici preko Mare, da ih tako 

sve međusobno posvadi i olakša i osigura svoj položaj proti 
njima svima posvađenima. 

— Drago mi je, da imam i izravnu potvrdu svoje tvrd- 
nje, jer ti je to dokaz, da ne postavljam tvrdnja na laku 


— Ne, ne. Ja točno znam, da se ovdje ne varaš, ali — 
reče on povišenim glasom — moramo mu biti pravedni. On 
se je osjetio posve ugroženim, pa je nastojao svim sred- 
stvima, da se obrani i održi, Nestalo je pred njegovim očima 
svega, što nije bio on sam i njegovi lični računi, jer je 
držao, da su se svi urotili proti njemu. Moramo mu biti 
pravedni. 
hu > Dopuštam, da je bilo tako, ali je svakako istina, da 
ju je on strpao u zatvor, vjerujući, da time ojačava svoj 
položaj pred gospođom Ljubicom. Međutim sad jeito pro- 
šlo, a Maks se može uvjeriti, da mu ni ta nelojalnost nije 
mogla ni osigurati ni spasiti položaja, jer će ga događaji 
bezuvjetno baciti iz sedla. Čuo si, što mu je Zlata rekla?! 

> Čuo sam i sada mi ono nije jasno, jer nije više 
logično. 

— Kako to misliš?! 

— Ne odgovara Zlati, kakovu je ja sada poznam. Već 
sam mislio, da bih još Prije odlaska otišao još jednom 
k njoj, da je čujem. 

Mara se nasmiješi na te njegove riječi, 

— Nemoj se smijati, jer je to posve naravno. I ja ću 
svakako nastojati, da je još pohodim i da se pPorazgovorimo. 
m: Ja se smijem, Jovica, stoga, što mi je ona rekla, kad 
si ti otišao, da te moram potražiti još večeras ili najzad 
sutra ujutro i reći ti, da te ona moli, da je najhitnije poho- 
diš. Eto, zato sam se nasmiješila, kad sam čula tvoje riječi! 

. a A zašto mi to nijesi rekla, kad smo se sastali?! — ču- 
dio se on. — To je divno! Vjeruj mi, da je to divno, no ne 
Poz, kako si mogla šutjeti i ne reći mi, čim smo se 
sastali?! 

XLIX. 


Sjedjeli su do poslije jedanaest sati i Jovica neumorno 
pripovijedao, a ona ga slušala i stavljala samo kratke opaske 
ili pitanja. j 

— Danas si neobično razgovorljiv — reče mu. 

— I sam se čudim, što mi je. Kao da je na me sišao 
Duh sveti, pa mi otvorio pamet i razvezao jezik! To ti se 
tako gdjekada dešava, pa čovjek ni sam ne zna, otkuda mu 
misli i riječi. 

— Idemo. Već je kasno. 

— Hoćeš sa mnom? 

— Bože, sačuvaj. Već sam ti rekla, da ne ću. I nemoj 
ovako lijepe i ugodne večeri kvariti kojekakvim neumje- 
snim prijedlozima — reče ona, smiješeći se. 

— Onda ću ja s tobom. 

— Možeš do ugla, ali ni do pred kuću ne možemo 
skupa, jer ne ću, da nas vidi tko iz kuće, pa da me obla- 
javaju. 

Brzo su ustali, spremili se i pošli. 

— Sutra ćeš onda svakako k Zlati?! 

— Posve sigurno. Nemam posla, a da ga i imam, sve 
bih ostavio i išao, da čujem, što želi — — — Ja se svakako 
nadam, da će preboljeti i oteti se. Vidi joj se na očima, da 
su još žive i da se ne plaše smrti. 

— Rekla sam ti, kako je s tom njezinom bolesti. Može 
sutra, a može još i dugo vući. Isto je i s Draganom. 

— Hoćemo li se sutra vidjeti? — upita je on na ra- 
stanku, 

— Što to znači? — začudi se ona i skoro se glasno na- 
smije. — Nije pametno s tvoje strane, da se tako igraš 
s povjerenjem gospođe Ljubice, dragi moj momče! Budi 
oprezan i ne šali se, već čuvaj, kad ti je Svemogući na- 
maknuo, da imaš što čuvati. 

— Budi bez brige! — odgovori on posve ozbiljno. — 
Večeras smo se toliko intimno raspripovijedali, da sad osje- 
ćam neku potrebu, da nastavimo, pa stoga i želim, da se čim 
Prije opet sastanemo, 


91 


: pi e za možemo se i sutra navečer naći kao 
Ks elačićevom trgu, pa onda šetati ili opet u 

— Vrijedi! U devet sati, 

— Nije li ti to prerano? 

— Ne. U devet sati kod Jelačićev j 

— Ne S a konja. Ako zakasni 
strpljivo ću te čekati — reče on, stišćući joj čvrsto a 


Već je bio skoro zakoračio, da 
Koro 9 Ga se popne na tramwa 
za. aaa : pođe pješice kući. Išao je molidio, o. 
,» Ga lete na sve strane bez ikak Sjeti 
se, da bi bio morao bare i E tena 
Ke . mor: m pokušati, da otiđe k Liubici 
poslije Večere, jer je već bio običaj, da je posjećuje doga 


navici, jer mu je Zlata bila obuzela svu Pažnju i sve misli 
— — Ako je istina, da se onaj j i ' 
hE J napadaj ne tiče njezina 
Paetto f e neopravdano, da se ona id 
a la, da će odseliti. Čemu? Zašto? Gdi 
moći tako brzo uvesti posao, kao što je tu sra 
ć 0, kao što je tu već uveden? N 
može se nadati, da bi iz Vali iti a. 
12 Valjeva mogla razviti onakovu die- 
E RE ie tu već postoji i kakova će se još više ao 
sa : S. Patama Dobro: neka krade, neka zarađuje, no 
sr a ši oi što je time što se nje dalje tiče što on 
radi?! Jena vrijedi za nju toliko i toliko. a * 
. . . : u : 
ima toliko i toliko — što se sada nje tiče ili što je dei 


odredila i nego li j ž ići 
dr je može postići u redovnoj j 
Presta mandi J Otvorenoj trgo- 
ra. Nije u redu, nije ni zgodno, ali — tako rade dak 
ne može očekivati ni od Wettera, da položi Zao 


s veoma velikim i sjajnim uspjehom, Treba biti gospodar 
92 


svojih živaca, ako želiš zagospodariti drugima i upotrijebiti 
ih u svoje svrhe. X 
— Ne smije otići! — reče on poluglasno. — Ne smije! 
Spreman je, ako ona želi, da ine ide na dopust, već će 

biti tu uz nju, da se ne osjeća osamljenom i ostavljenom. 
Sve će učiniti, da joj olakša i pomogne, da sretno prenese 
ove udarce, kojima sama nije dorasla. Kad bude sutra raz- 
govarao sa Zlatom, vidjet će, da li bi se dalo izbjeći tim 
nepotrebnim novinskim ispadima, koji i tako nikom ne ko- 
riste, a Ljubici truju život, jer nije sposobna ni dorasla 
takim potresima. On vjeruje, da sve ovisi o Zlatinoj volji, 
pa ako ona rekne, napadaj će biti nastavljen, ako rekne 
obratno, ne će biti više ni spomena u novinama, kao da 
nema ni ugljenika ni Wettera ni njegovih čudnih i zaku- 
častih poslovanja. On će s njom o tome govoriti i skoro je 
uvjeren, da će se složiti, jer nije moguće, da Zlata može 
ustrajati u osveti i zlobi. Ona je u te osjećaje zapala, kao 
što se i najtrezveniji čovjek može kojim čudnim slučajem 
opiti ili kao što i najpažljiviji umirovljenik često stane na 
propuhu, pa ga onda pograbi hunjavica. Tako je i ona do- 
spjela na te staze, koje su toliko protivne njezinoj duši i 
svemu onome, što sačinjava njezinu sadržinu, što je u sva- 
kom čovjeku bitna njegova sastojina. 

I kad je legao, nije se mogao riješiti tih misli, pa se je 
dugo nemirno vrtio i prebacivao s boka na bok, dok nije 
zaspao, da se probudi istom u kasno jutro. Žurno je skočio 
i obukao se. 

Glava mu je bila teška kao iza velikog pijančevanja, a 
u njoj mu se sada motala samo jedna jedina misao: što je 
on govorio o svome premještaju i o svom dopustu?! Je li to 
istina ili je samo sanjao?! Rekao je Zlati, da će biti premje- 
šten i da već preksutra odlazi na dopust, a to nije istina, 
to je samo plod njegove razdražene mašte. Bio je uzrujan, 
pa nije znao, kako bi drugačije opravdao svoj nenadani 
dolazak, već time. Tako je to bilo. Rekao je, da odlazi, jer 
je tako govorio s gospođom Ljubicom, i kad bi ona odlučila, 
da doista ide, onda bi i on ostao kod svoje prvotne odluke 
i zamolio premještenje. Rekao je, da ide na dopust već 
preksutra?! 

Sam se je sada nasmiješio toj svojoj dosjetci i žurno se 
spremao, da ne zakasni u vojarnu na vježbu, Čudnovato mu 
je bilo, da ga Mara nije ništa o tome pitala. Vjerojatno nije 
mi razumjela, što je rekao Zlati, ili je posve smetnula s uma 


uopće ni dospjela misliti na bilo što drugo je si 

pjel iu i , pa je sigurno 
tako zaboravila i na taj njegov dopust, ako je uopće Pule 
kad je rekao Zlati, da odlazi. 


Pred večer se je toga dana svratio | 
' c ČET e atio k Wetteru u poslov- 
nicu, očekujući, da će tamo naći i Ljubicu, pa se je izne- 
nadio, kad vidje samoga Maksa. 
u 5 Pregledavaš, uređuješ i zatrpavaš?! — upita Stefa- 
ović, ulazeći, — Tko je majstor, neka sada pregledava i 
nađe I dorečku — je li, prijatelju?! 
— samo ti izvaljuj, kad se za to ne plać ć 
: i plaća porez, a ne će 
te ni tvoj pukovnik za to | i 
POZvati na raport! — i 
Maks posve mirno. E moi 
— Ne ćeš, sigurno, tvrditi, da su i čisti 
: Poslovi posve čisti?! 
u zali su trgovački Poslovi uopće čisti — a ti su 
azda (Izvan sumnje! — toliko su čisti i maii ji 
Shoo ska ši 0 SU čisti i moji, Ne bojim se 
— . se tvojim živcima i tvojoj šiji! 
_— “ema na meni ništa neobično ali je svakako i 
. a . . .s . . : E ze 
. to, što ti misliš, da bih ja morao drhtati, pa m onda 
_ više čudiš i diviš, kad vidiš, da se smijem i fućkam. 
Me utim Ja — kako vidiš! — i to tvoje uvredljivo shvaćanje 
i s. PTimam sa smiješkom i — 
— I fućkaš na moje mišljenje! 
Je! — dometne Stefanović, 
“ oi Svakako! > potvrdi Maks. — Fućkam na njega, kao 
O ćeš ubrzo fućkati na njega i ti, kad uvidiš, da je ne 
samo neosnovano nego i smiješno i djetinjasto. Uostalom 
. mi se, da sam sinoć S tobom badava gubio dragocjeno 
ao Bolje bi mi i korisnije bilo, da sam se trijebio od 
uha, Vidiš: čovjek često tako pogriješi, pa uludo prosiplje 
sjeme, .r bi bio morao sijati buhač! 
-— “Ne trebaš se zagrijavati Maks! od i 
Bee “ i, * — odgovori Stefa- 
nović posve mirno i dosta veselo, — Nijesam ti nejitavedan 

i primam te onakva, kakav jesi, ne tražeći od tebe nemo- 
ćih ni j a ni djela. 

E da rekav moram biti, moj prijatelju! 
Ni bolji ni lošiji, jer je Svemogući svakome dao svojstva, 
kakova su mu nužna, da se održi. Misliš ti, da je On mogao 
napustiti na nas toliku lovnu štenad — nemoj me hvatati 
za izraz, jer nijesam ofenzivan! — a da nama ne bi u isto 
vrijeme dao i bistar um i dobre noge?! Nije On takav ni 
prema vama, do kojih Mu nije stalo, a kamo li bi mogao biti 
prema nama, koje je izabrao za Sebe — govorio je Maks i 
neprestano se smiješio, htijući time jasno označiti, da se 
samo šali, nastavljajući na sinoćnji njihov razgovor, 

— Razumijem, razumijem, sine izabrani! 

— Zapamti, Jovica, jednu, koja nije moja, već je sta- 
rija od nekoliko desetaka naraštaja: sve da ja i nijesam 
izabrani sin, a ja protivno tvrdo vjerujem, imat ću sve 
prednosti i koristi sina izabranoga! Zapamti ovu kao uspo- 
menu na svog prijatelja Maksa, kojega ćeš možda još koji 
put okrstiti tatom i prevarantom, ali ćeš ga ipak poštivati, 
kad se god pošteno sjetiš svega, što ti je kada rekao. 

— Drugi ćemo put, Maks, o prevarama i sličnoj robi, 
jer mi se sada žuri! — odvrati Stefanović. — Znaš li, zašto 
nije danas došla u pisarnu gospođa Ljubica? 

— Ne znam: Nije mi ništa javila, a sinoć si i sam čuo, 
da je rekla, da će i danas biti ovdje cijeli dan. Nije ni po- 
virila. Ideš sada k njoj? 

— Vidjet ću — odgovori kapetan, opraštajući se i žur- 
no odlazeći. — Imam još posla i na drugim stranama, no 
ako bi te ona nazvala, reci joj, da sam ovdje bio i da ću 
svakako doći i k njoj još prije večere. 


Zlata je sjedjela u krevetu i sve smišljala, kako će se 
dignuti, ali se nije usudila reći te svoje misli, jer je znala, 
da će se bakica protiviti. A nema pravo, da se protivi, jer 
se doista osjeća posve dobro. Kako ju je naglo svalilo u 
krevet, tako je naglo sada i popušta, pa može opet na posao, 
kao da nije ništa ni bilo. Prije nego je izostala s posla, 
rekla je gospođi, da će slijedećeg jutra morati k liječniku 
i da će poslije toga ostati nekoliko dana u krevetu, da se 

oporavi, čime je gospođa bila posve sporazumna, jer je i 
sama vidjela, da se jedva drži na nogama. S toga bi željela, 
da se čim prije lati posla, da njezin izostanak ne bude dulji 
od »nekoliko dana«, kako je bila i rekla gospođi. 

Mala je Slavica sjedjela na podu kraj peći i nečim se 
zabavljala, dok je bakica sjedjela i krpala nešto, bacajući 
svaki čas preko očala pogled na Zlatu. 

— Lezi i pokri se! — reče joj, kad je Primijetila, kako 
se je uznemirila i počela se vrtjeti, kao da joj je mjesto 
progorjelo. 

— Teško mi je već ležati — odgovori Zlata i nasmiješi 
joj se, da joj na taj način pokaže, kako joj je već posve 
dobro i da je Pripremi na svoju izjavu, da će ustati. 

— Nek ti ne bude teško, kad moraš, 

— Ne moram više, bakice. Već mi je posve dobro, da 
bih mogla na ples — odgovori Zlata i podigne obje ruke u 
vis i počne njima Vitlati, kao da se gomba. 

— Samo polagano, kad ti ja velim. Poslušaj me — 
govorila je baka mirno i jednolično, kao da joj glas i ne 
dolazi iz živoga bića, već iz kakova stroja. 

Zlata joj htjede reći, kako se mora žuriti i zbog toga, 
da ne ostane bez mjesta radi duge bolesti, no u pravi se 
čas još svlada i to ne spomenu, jer bi bakica onda vjero- 
vala, da ona i hoće da ustane samo radi toga, a ne što bi 
se dobro osjećala. 

— Vjeruj mi, da mi je već posve dobro — reče tiho, 
No veoma odlučno i krepko, kao da doista i nije bolesna. — 
To je takova bolest: naglo svali, pa onda isto tako naglo 
popusti. 

— E, grdne moje rane | | 2 

— Možeš biti vesela, kad vidiš, da mi je dobro! — — _ 

— Mogu, mogu biti vesela — — — reče bakica, zakima 
teško glavom i prestade raditi, skrstivši ruke u krilu. 

— Vesela, bakice, prema prilikama — odgovori Zlata 
Posve mirno i nagne se na jastuk, zagledavši se u strop. 
— Mi ne možemo, Moja bakice, nego trpjeti i snositi — — 

— A to me prati, otkad sam se rodila — — _ 

— To je istina. Onda si barem naučena i iskusna — — 
Moramo mirno snositi, kad smo zapali u to. 

j će to sve svršiti?! — 

= i je barem znati, kako će > sv n 
reče au, . “tiho, na vrhu uzdaha, koji je očito htjela 
m ZA je časak šutjela, razmišljajući, što bi joj i. 
no onda izusti bez razmišljanja, prije nego je bila odlučila, 
“i mp ma moja mamice: tu se mre! Drugog izlaza 
dai I ja se toga bojim, žalosna ti sam i kukavna, 

— Ne trebaš se, mamice, bojati, kad tome nitko ne 
može izmaći. Razlika je samo u tome: kada i pod kojim 
prilikama koga stigne. Nama je određeno ovako i već je 

jasno! 
na Pa Eol grad, sila ga Božija zatrla! — prošapće 
, 
ne podižući pogleda. b 
ra Što ti je grad kriv za našu nesreću? — upita mi 
a da ni ona nije makla pogleda, te su tako dobacivale riječi 
i rečenice, ne gledajući se, kao da jedna za drugu ine ed 
te razgovara sama sa sobom. A ipak su izmjenjivale mis; 
i jedna drugoj pažljivo odgovarale. ; 
<a — is mi je on kriv! Kamo sreće puste, da ga 
nikada moje oči ne vidješe! Nit bi onaj moj kukavac bio, 
gdje jest, niti bi ET — 

— Što, mamice?! ' 

— A ništa, kćerce moja, jadna ti sam za Pam i za 
ji | je Svemogući već htio, da se sastanete. Lk 
mai nije 1 bakice — odgovori Zlata povišenim 

lasom. a 
i — Nije žao ni meni, al mi je žao vas dvoga. 
— A što ti onda nije žao?! Nije ti žao, što smo se 
uzeli?! Ki X p 
— Nije, kćerce, jer se ispod Božije ne može uteći, o. 
— Ako je sve Božija volja, onda ni ne smijemo biti 
nezadovoljni. Moramo se samo pokoriti i vući svoj jaram, 
dok nas ne satare. . 

— — — Grad, grad, sjeme mu se zatrlo — — — 

— Ja ne razumijem, mamice, što si ti toliko ljuta na 
grad?! — reče joj Zlata, e da bi je izazvala, da joj razjasni, 
ako zna, što joj nagoni taj ponovni uzdah na usta. 

— Nit smo mi za nj rođeni nit je on za nas građen — 
odgovori bakica i opet otkine iz grudi težak uzdah. — 
Vjeruj ti meni, da je gospodstvo izumio sam nečastivi, a 
onda mu sazidao grad i u njega ga usadio! Ti to ne znaš, 
jer si u njemu rođena, na svoju nesreću — — — 

— Ja mislim, da bi meni bilo jednako, da sam rođena 
i u selu, ako mi je ovo Bog ostavio?! 

— Ne, ne, kćerce! — usprotivi se bakica. — Drugačije 
ti je to. Da si ti rođena na selu i da je moj Dragan ostao u 
njemu, nikad ljepše ljubavi i sloge! Al ja sam kriva, da je 


on, kukavac, dospio u ovo prokletstvo — — — Mora biti. 


gospodin — — A svaka je jadna majka luda, kad, kukavica 
sinja, ništa ne zna, a nitko je ne uputi! Ja sam, ja kriva 
i tebi i njemu — — I 

— Ništa ti nama nijesi kriva, moja mamice! — odgo- 
vori Zlata veoma uvjerljivo i baci pogled prema njoj. — 
Ti si činila, što ti se je činilo, da je najbolje i žrtvovala 
si se za svoje dijete, pa onda nije tvoja krivnja, što je sve 
ovako okrenulo. 

— A da tko je kriv, Zlato? — upita ona i zagleda se 
u nevjestu, koja joj je pogled dočekala i primila. — Netko 
je kriv. Nijesam ja rodila lopova, nego sliku i priliku Bo- 
žiju, rodila sam anđela i duha svetoga, da mu nije bilo 
para među djecom ni po srcu ni PO duši, pa vidiš li ti, kamo 
dospje?! A i tvoja je mati rodila tebe kao vilu, da budeš 
ures svakom čovjeku i svakom ognjištu, na koje bi došla, 
Pa vidiš li ti, nesretnice moja, što iz toga bi?! Grad, grad, 
ne ostao u njem, da Bog dao, ni kamen na kamenu — — — 

— Ja mislim, mamice, da to nije točno — odgovori 
Zlata posve neuvjerljivo i nesigurno. 

— Netko je kriv i tebi i njemu! — odreza starica posve 
oštro i prihvati se posla. — Ja ne znam, tko je, al netko 
jest. I to je u gradu — — — Tu je krivac i tebi i onom 
drugom kukavcu — — — 

— Kad smo s vukovima, moramo, mamice, i mi zavi- 
jati — reče Zlata čvršće. — Drukčije ne ide. 

— Eto, eto: to i ja velim! — Požuri bakica i opet uperi 
pogled u Zlatu. — To ti i ja govorim, samo ti ne ćeš, da 
me razumiš. S vukovima, s vukovima — — — 

i du?! 
— da toga nema na selu kao i u gra 
a dijete al su tamo vukovi kao i ti, pa njegovi 
ra , .. . .. . . tvoje! 
i i tvoji, a njegovo zavijanje kao i Bad 
mi tabeoja i ovdje, mamice. I baš selo ne šalje u 
ad svoje najmanje vučiće. e ; 
ŠA — Jest i to, al tu ništa nije naše! ' go 
— Bog s tobom, moja mamice, što ivrdiš! — uskli 1e 
Zlata, zaboravivši časovito na svu svoju bijedu i nevolju 
i osjetivši nalet za učenu raspravu u obranu grada i 
đana. — Kako možeš reći, da u gradu nije ništa naše, ka 
su svi naši gradovi skoro posve i isključivo naši?! 
— Naši?! a . 1 
— Naši, naši! Imaš po kojega Nijemca, po kojeg Ma 
džara i — gotovo. A i ti su već davno doselili, pa se . , 
redovno osjećaju Hrvatima, te možemo reći, da je svuda 


jčišći naš živalj. 
< ta = id oglasi se starica umjesto svakoga drugog 


odgovora. si 

. E kako stric Petar, naš vrijedni stric 
Petar pograbi za jaku onog — — Ne znam, kako se E 
al sam vidjela, da je Žid. Je li se ono pograbio naš s našim, 
kako ti to misliš — a?! 

ana na dvorištu i bakica odmah ustane, 
da poviri na prozor i vidi, tko je došao. u 

— Onaj časnik! — reče mrzovoljno, ine kušajući, da 
prikrije svog nezadovoljstva. Zlata to osjeti, pa se požuri, 
da joj rastumači: i 

— Ja ga trebam, mamice, pa sam mu poručila po Mari, 
da dođe. 

— A ja sam pomislila, da dolazi samo, da zanovijeta 
— odgovori ona mnogo mirnije. 

— Ne, ne, mamice. Čut ćeš, zbog čega sam ga zvala. 

Ne odgovori joj ništa, već pođe i sama mu otvori vrata 
i ljubazno ga primi. 

.— Ne zamjerite, što vam ponovno smetam — ispričao 
se je Stefanović bakici na vratima. 

— Ništa, ništa! — odgovori ona posve ljubezno. — 
Moja vas Zlata očekuje, pa onda znate, da ne smetate, 

 — Sretne moje oči, kad te vide nauzgoru! — usklikne 

on, opazivši Zlatu, da sjedi. I ona se je zadovoljno smiješila, 
pružajući mu ruku. 

— Sada sam se uspravila, kad mi je mamica rekla, 
da si ti ušao u dvorište! — odgovori mu zadovoljno. — 
Htjela sam te ovako dočekati, da vidiš, da ne mrem i da ne 
kanim tako brzo. 

— Veseli me, doista me veseli! — ponavljao je on, 
držeći joj ruku i osjećajući njenu veoma vlažnu toplinu. 
Pričini mu se, da sva podrhtava kao u teškoj groznici. 

— Spusti se na uzglavlje. Bit će bolje, da se ne umaraš. 

' — Ne, ne. Nije mi teško i prija mi, da se ovako malko 
ohladim, 

— Izvolite sjesti, gospodine — ponudi ga bakica. — 
Moja je Zlata i zaboravila, da vas ponudi. Sjedite, sjedite 
— ponavljala je, podmećući mu stolicu, 

— Oprosti mi — reče Zlata — ja sam se zabavila raz- 
govorom, pa i zaboravih na stolicu. 

On se nije ni osvrtao na njezine riječi, već se zahvali 
bakici, privuče stolicu bliže k Zlatinu uzglavlju i sjede. 
Baka se je malko namrgodila, kad je vidjela, da pomiče 
stolicu. Nije joj bilo milo, da se toliko Približava, jer je 
ona metnula stolicu tamo, gdje ju je željela imati. Što je 
bliže, nije više u redu, al, eto, ne može ga vući natrag. 

— Nespretno vam je tu! — reče mu, jer nije mogla 
izdržati, a da mu barem nekako ne pokaže, da nije zado- 
voljna. — Smeta vam krevet. 

— Ne, ne! — branio se je on. — Posve mi je dobro. 

— Odmakni se malko — reče i Zlata, razumjevši 
upravo savršeno bakičinu zabrinutost za njegovu udobnost. 
— Bolje je, da se ne Približuješ posve. Ja sam, doduše, 
zdrava i nije na meni nikakova kužna bolest, no pametan 
se čovjek vazda mora čuvati. 


— Ja se ne bojim! — odgovori on, no ipak se dobrano 


izmaknu, a Zlata baci pogled bakici, da vidi, da li je 
zadovoljna. 

— Tako, tako! — govorila je bakica. — Tako sam i ja 
isli samo nijesam rekla tako, : ' e 
E iza =. riječi pođe iz sobe, no Zlata je zovne i zadrži 
je, jer nije htjela, da pomisli, da ona možda ima kakovu 
, 
j d njom. "Im : 
KE od će kapetan, mamice, da si ljuta na njega, ako 
sada otiđeš iz sobe — reče joj, da je tako samo podraži i 
isili, da ostane. j 
M Dobro kad ti tako hoćeš — odgovori ona. — J a sam 
htjela, da malko iziđem s djetetom na dvorište. Cijeli je 
Za? . . . ići 
sobi, pa mora malko i na zrak izići, P7 
“Ji Poslije ćete, mamice, na zrak, a sada sjedi 2 s 
nama — odvrati joj Zlata, koja je odmah opazila, da ba Z 
nije bila povela sa sobom Slavice, već je bila sama po 
, ne spominjući ni zraka ni Slavice. As 
Bi ati je neprestano bila zabavljena kraj peći ivo 
se nije ni javljala cijelo poslije podne. Većinom se je gi 
bavljala slaganjem mosta od kockica, koje joj je e S i 
Petar i naučio je, kako će po opipu prepoznati, gdje j 
koja pristaje. Vanredno je brzo naučila, što joj je poka- 
zivao i zabavljala se time sate i sate. Tako je i sada ne- 
umorno gradila, podizala i rušila, da onda opet počne 
= Mara mi je sinoć rekla, da želiš, da dođem, no ja 
bih bio došao, da mi ona to i nije rekla — govorio je on 
i smiješio se, promatrajući je veoma prijateljski i milo. — 
Čim sam sinoć otišao, odmah sam zaključio, da moram opet 
i, da te ledam. j jE 
e To vi i milo. Vjeruj mi, Jovica, da mi je to veoma 
milo! — uvjeravala ga je ona toplo i srdačno. — Iznenadila 
sam se, kad sam te jučer vidjela ovdje, jer te se nijesam 
nadala. Znaš li, kad sam te vidjela prošli put?! Gdje smo 
bili? ak deka sai 
On je pocrvenio, na silu se nasmiješio i rekao tiše: : 
— Ne spominji, Zlato! Vidjela si i sama, da je meni 
bilo teže nego tebi! Ti si se držala kao Kraljević Marko, 
a ja sam plazio kao pseto i bio bih najsretniji, da sam 
mogao onoga časa dopuzati do tvojih nogu i lizati ti ruke. 
Tako mi je bilo. 

— Vjerujem ti, no nijesam bila primijetila, jer sam 
bila na svih troje jednako ljuta, a ljutnja je loš posmatrač 
kao i loš savjetnik. Računala sam, da si i ti kao i ono 
dvoje, a ono dvoje su bili onakovi, kako je to bilo potrebno 
gospodinu Maksu. 

— Ne bih smio davati ocjene, Zlato, no meni se čini, 
da nije ni on loš toliko, koliko ti to držiš. 

— Da se dobro razumijemo, Jovica: Maks je dobar 
čovjek, no on je ujedno najveća zvijer, jer je dobar uvijek 
— prema potrebi svojih računa, koji su iznad njegove 
duše. Ja vjerujem, da bi on za mene učinio sve, što bih 
poželjela, kad mu to ne bi smetalo računima, i on je meni 
doista dosad iskazao veoma, veoma mnogo velikih i skupih 
usluga, no ja sam tvrdo uvjerena, da bi on mene isto tako 
srdačno porinuo u najdublje blato i svojom rukom popeo 
na vješala, kad bi to zahtijevali njegovi računi. Mogu još 
ići i dalje i ustvrditi posve odlučno, da bi on to učinio i 
onda, kad bi to bilo korisno i za račune kojega njegova 
bližeg — a blizi su mu svi njegovi suvjernici! — jer zna, 
da je to dužan činiti radi njihove solidarnosti. Kad sve to 
uvažiš, vidjet ćeš, da mu nijesam nepravedna. On je dobar 
čovjek, no on je dobar na svoju ruku, na način, koji je 
nama dalek i posve stran. On je, ako hoćeš — div u svojim 
sposobnostima i mogućnostima, da bude drugačiji nego li 
bi čovjek očekivao, sudeći našim razborom prema njego- 
vim svojstvima, kako ih mi poznamo. Treba ga prosuđivati 
vazda unutar okolice, u koju on spada kao žumanjak u 
jaje: unutar tisućljeća, koja su ga proizvela, i unutar osje- 
ćaja, koje on nosi u sebi, ne kao Maks Wetter, nego kao 
mala čestica svoje velike, veoma velike i značajne narodne 
zajednice. 

Stefanović je s najvećim zanimanjem slušao njezine 
riječi i sve u duhu obnavljao sinoćnji razgovor s Wetterom, 
tražeći dodirne točke, pa u tim mislima nije uopće dospio, 
da išta primijeti na njezine riječi. Šutio je i kad je ona 
zastala, da čuje, što će on reći ili, možda, da pribere misli, 
Šutio je i motrio je. 

— Iz mene ne govori ni mržnja ni nerazumijevanje, 
nego najdublje uvjerenje, da je to sve naravno: i ono, kako 

se on vlada i osjeća, i ovo, što ja to opažam i govorim. 
Trebali bismo samo svi ovo osjetiti, da dademo: prema 
njima jedinstvenu sliku, kao što oni svi divno zajednički 
osjećaju i nastupaju prema nama čak i onda, kad se čini, 
da su pocijepani i da neki drže s nama, a drugi proti nas! 


— Molim te, Zlato, reci ti meni, otkuda to tebi, što 
govoriš? — upita on nenadano, kao da se je prenuo iz sna. 


— Ne znam, Jovica! U meni je, nijesam toga naučila, 
nijesam ni od koga mnogo o tome slušala, no znam, da je 
ovako, kako ti govorim. I to je posve točno. Ja do pred 
kratko vrijeme nijesam pravila nikakove razlike između 
Maksa, tebe i kojeg bilo tu našeg gospodina. Svi ste go- 
spoda i — to mi je bilo dosta znati. Sada gledam posve 
drugačije, otkad znam, da je Maks nešto drugo, a ti nešto 
drugo, a opet koji drugi naš posve drugo. Svi mi nosimo 
na sebi prokletstvo i blagoslove svojih tisućljeća, Badava 
ti je nastojati, da se ti toga otreseš! Bi ti ostavio svu tu 
prašinu, pa bila i zlatna, no ona se ne će da ostavi tebe. 
I nitko je ne može stresti. 

— Znaš li ti, da mi je Maks sinoć nekako slično 
govorio?! 

— 'To je znak velikog povjerenja. Inače oni o tome ne 
govore ni s kim stranim, a imadu i pravo. Nego, pustimo 
to zasada, a možda se u daljnjem razgovoru povratimo. Da 
ti kažem, zašto sam poželjela, da s tobom govorim, i to 
odmah sinoć, čim si izišao preko praga van, no bilo je već 
kasno, da te zovem, pak sam s toga molila Maru, da te 
traži. 

— Zanima me, što te je ponukalo, a ja sa svoje strane 
ne bih znao, što me je gonilo, da opet dođem, osim osje- 
ćaja velikog poštovanja, koje gojim prema tebi. Vjeruj mi, 
Zlato! Taj osjećaj nije u meni nov, no od jučer je nevjero- 
jatno poskočio — reče on i baci pogled na ormarić, da vidi, 
da li je još tamo njezina knjižica. Nije je bilo. — Nemoj 
me krivo razumjeti. Ti si vidjela, da sam sinoć čitao onu 
tvoju knjižicu, 

— Nemoj, molim te, o tome pred mamicom! — šane 
mu ona, uperivši pogled prema bakici, koja je tog časa 

bila u protivnom uglu sobe, zabavljena nekim svojim po- 
slom tako, da nije mogla svake čuti. 

Na te se Zlatine riječi Stefanović trgne i začuđeno je 
Pogleda. 

— Pa, ni ona to ne zna?! — šane onu čudu, 

— Ne! — odgovori Zlata šaptom, pa nastavi glasno: 
— kad bih ja što trebala od Wettera u bilo kojim drugim 
prilikama — — — Al, oprosti — trže se — rekla sam, da 
ne ću više o tome, nego ću ti reći, zašto sam te željela. 
Slušaj me: i gospođa Dujmovićka i Wetter su me nastojali 
porinuti u blato. Nije im uspjelo. Htjeli su me uplesti u 
proces. Nije im ni to uspjelo. Sve sam izdržala. Naprotiv: 
oni su izišli iz svih tih pokušaja pokisla perja, Oprosti mi: 
i ti, koliko si ih pratio u njihovim pothvatima. 

— Oprosti! — reče on u velikoj neprilici. 

— Oprosti ti, Jovica, što te spominjem u ovakovu po- 
slu, no ja sam posve sigurna, da te nije vodila zla nakana. 
To je istina, kao i to, da sam ja bila posve osamljena u toj 
borbi i da sam je posve sama svojom duševnom snagom 
prenijela i pobjedonosno završila. Ovo je činjenica, 

— To je točno, Zlato! — Potvrdi on tiho i nekako 
tugaljivo. 

— Jest! I sada sam, kako znaš, prešla u napadaj. To 
sam učinila, da dokažem svima, kojih se tiče, a i onima 
malima i slabima, koji pate kao i ja, da vlast i novac nijesu 
najveća moć i sila. Postoji Moć i iznad njih, koja je spora, 
ali neizbježiva! 

— Točno, Zlato, no ta se je moć pokazala već tvojom 
nesumnjivom pobjedom. Što je dalje, suvišno je. 

— Eto, Jovica! — usklikne ona, — Ja sam sretna, što 
smo tu istih misli i nazora. Ja sam baš S toga i željela, 
da s tobom govorim. 

— To me doista veseli! — odgovori on, a preko lica 
mu se prelije zadovoljan smiješak, — Ja sam se spremao, 
kako ću ti dokazivati i tumačiti svoje mišljenje, a ti mene 
dočekuješ s punim i posve razrađenim razumijevanjem! To: 
je divno! 

— Ja se pitam: čemu, s kojim pravom i komu će to 
koristiti?! — govorila je Zlata dosta krepkim glasom, po- 

avajući na plećima svileni haljetak, koji je sašiven, 
doš dok je ona pila djevojka, i određen baš za slučaj bo- 
Jesti, da ga u krevetu prebaci preko sebe. Bio je ružičaste 
boje, pa se je lijepo odsijevao na njezinu licu, dajući mu 
malko svježine i crvenila, kojega u naravi nije bilo ni za 
lijek osim nekih krvnih žilica, što su se pokazivale u o 
većem broju po njezinim obrazima, Tako joj je boja lica 
bila prilično ugodna i bliza boji zdrava čorjeku : 

Stefanović ju je promatrao s velikim zanimanjem i 
živo osjećao, kako je ona još uvijek lijepa, upravo prelijepa 
i divna, usprkos svim prebrođenim mukama i patnjama i 
poniženjima i žalostima. : 

— Što bih sada dalje činila — nastavljala je ona — 
bio bi čisti plod moje osvete, Jovica. J a sam to Sova 
jučer, kad ste ti i Maks od mene otišli. Zapravo: spoznala 
sam to u času, u kojem je stric Petar, taj moj aim či: 
Petar, pograbio Maksa za šišak. Tada su mi se otvori : : : 
Njegovu sam krupnu, crnu desnicu opazila kao ije so 
ruku utjelovljene osvete i ja bih trebala reći samo i 2 
riječ, da ta ista ruka prihvati još tvrđe, možda daleko .. 
i opasnije, te da se više ne bi dalo ni popraviti, jer bi A : 
ruka ukočila u grču, držeći Maksove vratne žile — —Ka 
mi je ta misao došla u mozak, uhvatila me je groznica. 
Istina je, da ni on ni ona ne bi bili trgli pred mojom pro- 
pašću, kao što nijesu ništa propustili, da me strmoglave, e 
to mi ne daje prava, da ja činim ono, što sam kod nji 
strahovito prezirala i osučivala. 

— To je točno — potvrdio je Stefanović, ne skidajući 
pogleda sa Zlatinih očiju, koje su sijevale veoma ugodnom 
vatrom, te su se pričinjale još krupnije i veće, nego li ne 
i jesu. — Nije li tebi teško tako sjedjeti i pripovijedati? — 
upita je veoma meko i sućutno, Miu 

— Ne, ne, Jovica! — odgovori ona žurno i nasmiješi 
mu se. Godila joj je njegova zabrinutost, pa ga je pogle- 
dala još toplije, nego li je gledala inače. — Nije mi teško, 
te bih mogla, ako ćeš, i ustati. 

— Ne ćeš lako, dok sam ja tu! — javi se bakica od 
peći, kraj koje je sjela i opet se latila krpanja. 

— Ne daj, Bože, da ne bih, dok si ti tu! — odgovori 
Zlata i nasmije se skoro u sav glas. 


— Ne, ne tako! — branila se baka. — Ne ćeš sutra, 
a poslije ćemo onda već vidjeti s Božijom pomoći, 

— Nemoj se, ne, žuriti! — pomože i Stefanović baki 
i baci joj prijateljski pogled, kojega ona nije vidjela, jer 
je bila zabavljena poslom. -— Bolje je ustati dva dana 
kasnije nego jedan dan prerano. To ti je posvećeno pravilo! 

— Ne bojte se! — odgovori Zlata. — Meni je glavno, 


da sam posve sigurna, da sam se ovog puta sretno otela, 
a za dalje — kako Svemogući dade, ako Mu se svidi, da 
se u to umiješa! To mi je glavno, a odmah iza toga — 


reče, obrativši se Stefanoviću — da mi izvršiš jedno 
poslanstvo, 
— Vazda sretan, da ti mogu poslužiti! — odvrati on 

ziti riječima, ali je posve točno vidio, da će mu povjeriti, 
da posreduje. 

— Rekla sam ti — nastavila je Zlata — da sam se 
skamenila, kad sam opazila šaku strica Petra na šišaku 
Maksovu i u njoj vidjela ruku osvetnicu, koja mi se nuđa 
kao nabijena puška. To me je otrijeznilo i trglo sa stram- 
putice, na koju sam bila zabasala. Ukratko, Jovica: ja ne 
ću da teretim svoju dušu prljavim osvetama, koje nijesu 
dostojne čovjeka. Da se još i dalje moram braniti, ne bih 
* se žacala nikakova sredstva, no meni to više nije potrebno. 
Ja više nemam što braniti, jer su mi uništili sve, što sam 


imala sposobna za uništavanje, a ovo u meni, što oni ne 


mogu ni ubiti ni raniti, nije im uopće na dohvatu, pa nije 
ni u opasnosti i ne trebam ga braniti. Ja sam dovojevala 
i sada moram samo gledati, kako ću prehraniti djecu i 
bakicu i sebe. Drugo nam ništa ne treba, jer ne možemo 
ništa preko toga postići. Za Dragana, nažalost — — A što 
bismo i mogli učiniti za njega?! 

Zamuknula je, a ni Stefanović nije znao, što bi joj 


mogao na to reći, pa su svi šutjeli i čuli se samo bakičini . 


glasni uzdasi, koji su je napali kao teška štucavica. Ona 
je uopće neobično uzdisala — kao da stenje pod teškim 
teretom. 

— Bakice, izgubila sam jednu kocku! — prekide Sla- 
vica šutnju. — Pogledaj ti, gdje je, jer ne mogu bez nje 
zidati, 

Lagano se je pomakla na stolici, zatim se spustila na 
pod i bez riječi joj dohvatila, što je tražila. 

Zlata se prene i nastavi: 

— Htjela sam te moliti, da kojom zgodom to kažeš 
gospođi Dujmović. Nije potrebno, da to učiniš u nekom 
svečanom obliku kao moju poruku, jer je meni stalo, da 
ona to dozna samo, koliko joj je nužno radi njezina umi- 
renja. Inače nikako. Ja to ne trebam radi sebe i za sebe. 
'Tebi prepuštam, da prosudiš i odlučiš, kako ćeš i kada ćeš 
joj to reći. Eto, sada znaš, zbog čega sam te željela! 

— Hvala ti, Zlato, na povjerenju — reče on veoma. 
srdačno i toplo. — Ja te potpuno razumijem i osjećam, 
da ti drugačije i ne možeš postupati. 

— Reci joj — nastavljala je ona — da sam se branila 
i da ću se i opet braniti, ako ustreba, i zubima i noktima 
i noževima i sjekirama, no da nemam nikakova razloga, 
da napadam, kad me puste u miru u mojoj beskrajnoj 
bijedi i nesreći. Ja to njoj ne poručujem, da je udobro- 
voljim i raznježim. Ja to ne ću i ne trebam, jer ne želim 
od nje ništa, a najmanje bih tražila njezino prijateljstvo. 

— Razumijem te, Zlato — — — 

— Možda bi jedno mogla — govorila je tiše i nesi- 
gurno. — Ja ne znam — — — Možda, 

— Na što misliš?! 

— Ako bi htjela, ako je čovjek, mogla bi na glavnoj 
raspravi — — — 

— Za Dragana? — pokuša Stefanović, da joj pomogne, 
kad je vidio, da zapinje i zastajkuje. — Da rekne koju 
dobru riječ?! 

... — Ne, ne, Jovica! To ja od nje ne očekujem, ja to i ne 
želim, jer ne bi bilo prirodno. Ona njega ne treba braniti. 

— A što bi onda ona mogla učiniti na glavnoj ras- 
pravi?! 

— Neka ga ne napada, neka pazi na izraze, neka ga 
ne blati; neka se sjeti, kakove je sve uvrede i poniženja 
na nju nabacao njezin pokojni Dujmović — neka misli na 

to, pa će biti pravednija Draganu i meni. Ja velim samo 
»pravednija«, jer i ne tražim, da nas posve razumije i da 
nam onda bude pravedna. Ne. To ja ne očekujem, jer sam 
uvjerena, da ona tome nije dorasla, jer je premalo patila, 
a samo patnja može dovesti do ovakova shvaćanja. 

— Samo da ne napada?! — reče Stefanović. 

— Da bude blaga, jer i tako ne zna ništa iz svog opa- 
žanja. Neka iznese svu istinu bez uljepšavanja za pokoj- 
noga i bez izopačivanja za nas. Eto, to bi bilo od nje po- 
šteno, ako bude mogla, da se toliko digne. 

— Budi uvjerena, da ću sve učiniti, koliko je do mene! 

— Ti ćeš moći! Ja vjerujem, da će te ona slušati, samo 
joj moraš ponovno o tome govoriti. Oprosti mi, Jovica: ja 
ne znam, je li ona bistra žena ili nije?! 

— Ja mislim, da jest! — odgovori on, i u neprilici se 
nasmiješi. 


— Smiješ se?! 
— Neprilično mi je davati“takove ocjene, pa sam se 
zato nasmijao — odgovori on. — Teško je to ocjenjivati, 


no ja držim, da se ne varam. Ona je samo nagla, jer se je 
mnogo uzrujavala s pokojnim Dujmovićem, pa se je onda 
naučila, da naglo eksplodira, i to joj je prešlo u krv. Inače 
je, zaista, posve otvorena glava. 

— Onda ćeš joj moći lako rastumačiti, što ja želim. 
Znaš, ako ti bude moguće, ti joj ne reci, da je to moja 
želja, jer bi je to moglo izazvati na obratan postupak. Ti 
joj samo reci, što sam ja odlučila i onda joj na pametan i 
oprezan način prikaži kao njezinu dužnost onakovo držanje 
na glavnoj raspravi. Uvjerena sam, da će te poslušati. 

— Učinit ću tako, budi bez brige. A držiš li, da će 
skoro biti glavna rasprava? 

— Ne znam, no mogla bi i biti. Ja ne znam, ali za 
svaki slučaj, neka bude spremna, Nemoj odlagati ni zavla- 
čiti, nego joj govori čim prije. 

— Još večeras ili najzad sutra — odgovori on. 


— Hvala ti, Jovica. Ja vjerujem, da ćeš učiniti sve, ' 


kako sam te molila, jer nije ništa proti nikome, a pogotovo 
ne proti gospođi Ljubici — reče ona, značajno ga pogleda 
i nasmije se. 

— To je malko, da me poškakljaš?! — upita on, uzvra- 
ćajući joj smiješak. i oR 

— Ako hoćeš, može biti i tako! Ali nemoj misliti, da 
sam možda ljubomorna — reče mnogo tiše tako, da je ba- 
kica nije mogla razumjeti. — Bit će mi drago, ako budeš 
sretan. , : 

— Ne znam, kako će biti i što će biti, no sigurno je, 
da ću ispuniti tvoju želju najsavjesnije, kao da se tiče 
mene lično. 

— Možeš reći i Wetteru, da se sinoć doduše nijesam 
šalila, kad sam mu rekla, da će pravi obračun istom slije- 
diti za koji dan. Mislila sam najozbiljnije, ali sam se po- 
slije toga, reci mu, posve smirila u svojoj duši i može biti 
siguran, da je obračun gotov! Neka me pusti s mirom i neka 
se bavi svojim poslovima, pa se ne treba s moje strane 
ničega bojati. 

— Reći ću mu. 

— Naravno: naglasi mu, da sam rekla, da s onim no- 
vinskim vijestima samo čekaju, dok ja ne reknem, da ih 
štampaju, pa prema tome mora znati, da ja to oružje i dalje 
čvrsto držim u rukama za svaki slučaj. Ne ide se goloruk 
kroz šumu, u kojoj ima vukova! 

— Reći ću mu i to. 

— Toliko, da se zna ravnati. A sad još nešto, moj dragi 
Jovica, no bojim se, da ćeš me krivo razumjeti. 

— Ja se nadam, da ne ću, jer mi se čini, da sam posve 
ušao, da sam se uživio u tvoj način mišljenja i gledanja 
na sve događaje i prilike, u kojima živimo. 

— Možda, i ako je to težak posao! — odvrati ona. — 
Evo, što mislim: nije li žalosno i sramotno i luđački, da 
je naš odlični prijatelj Maks uspio, da i gospođu Ljubicu 
i gospodina kapetana Stefanovića, a možda i još koga, 
poveže u borbi proti sirotinji Dragana Bojanića samo stoga, 
što je osjetio, da otuda prijeti opasnost njegovim prljavim 
poslovima?! Vidiš li ti, Jovica, gdje je užas: on je jedan 
jedini, a nas je toliko i on po našim izobličenim bijedama 
i odvratnim golotinjama pleše čardaš kao najbjesniji ko- 
njušar?! A mi?! Mi se međusobno krvarimo i pljujemo jedni 
drugima u lice, dok nas on krade kao štakor i smije nam 

se, pljuckajući i po jednima i po drugima, Reci ti gospođi 
Ljubici, da se ona krvavo vara, računajući, da je dovoljno 
jaka, da danas obračuna sa mnom pomoću različitih 
Wettera, pa da onda sutra obračuna i s njima, kad joj više 
ne budu služili. Vara se ona, jer ni ona nije ništa nego 
hrpica bijede i jada baš kao i ja. Ako hoćeš, možeš joj i o 
tom govoriti, no ja ne polažem na to nego samo teoretsku 
važnost, jer za mene to pitanje više ne može imati stvarne 
važnosti. Potrebno je samo, da se ne zaboravi za buduće 
ravnanje. Ne znam, da li razumiješ, što sam ja to osjetila?! 

— Izvrsno, Zlato! Vjeruj mi. Razumijem te u savezu 
s onim, što si mi prije govorila. Potpuno te razumijem i 
slažem se s tvojim mišljenjem, no moram ti priznati, da 
prije nijesam o tome mislio. A imaš potpuno pravo! 

— To mi je drago, Jovica. Onda misli o tome. Ja ne 
želim nipošto, da njemu sada škodim i da on ima radi ovih 
mojih riječi ikakovih loših posljedica. Bože, sačuvaj. Radi 
se samo o tome, da u buduće ni Wetter ni Wetterići ne 
mogu ponoviti iste igre. Samo se o tome radi. 

— Ito razumijem i slažem se i veselim se, da tako 

— I još nešto. Molim te, dođi mi češće i to nedjeljom 
poslije podne, jer me inače ne ćeš naći kod kuće, a tako 
mi je drago s tobom govoriti. Možda je i potrebno, napose, 
dok ne prođe rasprava. 


L. 


Bojaniću je sudac istražitelj dostavio optužnicu: sam 
je došao k njemu u bolesničku sobu i najprije se s njim 
upustio u veoma srdačan i prijateljski razgovor o njegovu 
zdravlju. 

— Mnogo vam je bolje, je te, Bojaniću? — pitao ga je. 

— Mnogo, mnogo bolje, gospodine suče! — odgovorio 


je on slabim i muklim glasom. — Već sam mislio, da sam > 


gotov, pa evo se opet oteh. 

— I liječnik kaže, da ste izvan svake opasnosti, 

— To je sigurno bar zasada, a kako će dugo ovako 
ostati, to ćemo vidjeti. 


li0 


— Ne bacate krvi? 

— Ne, ne već preko mjesec dana. Nijesam je zapravo 
mnogo ni bacao. Pokazala se je samo nekoliko puta, pa me 
neki uvjeravaju, da to i nije bilo bacanje krvi, kako se to 
obično shvaća. Neka mi je žilica bila pukla u ustima ili 
grlu, pa je to bilo otuda, a ne iz pluća — govorio je dosta 
tiho i s očitom željom, da uvjeri i sebe i suca, da je to 
doista tako s tim bacanjem krvi. Sudac je odmah razumio 
tu želju, pa reče: 

— I liječnik mi je kazo nekako slično. 

— Ašto vam je rekao? — požuri se Bojanić s pitanjem. 

— Kaže, da to nije ništa i da se kod vas radi samo o 
velikoj slabosti i iscrpljenosti. Trebali biste se bolje hra- 
niti, pa biste se veoma brzo oporavili. 

— Ija tako mislim — potvrđivao je on, a oči su mu 


sijevale iz očnih šupljina kao dva crna dragulja. — Samo, 


naravno, ja ne mogu imati bolje hrane, nego li mi je tu 
liječnik propiše. Ne mogu dobivati od kuće ništa. 

Sudac je to znao vrlo dobro, pa stoga ne reče ništa, da 
tu ranu još više ne načimlje. 

— Bi moji — nastavljao je on — kad bi mogli, ali 
nemaju ni za sebe ni korice kruha. 

— Nemojte se vi zbog toga brinuti, jer oni ipak pri- 
lično živu. Još nitko nije u Zagrebu umro od gladi. Ne će 


ni oni! — govorio je sudac, samo da mu rekne knju 
utješljivu. 

— Ne će, ne. Veliko je ljudsko milosrđe! — reče on 
i podrugljivo se nasmiješi. — Osim toga — — ne dovrši 


misli, već se zamišljeno zagleda preda se. 

— Što ste htjeli reći? 

— Nema koristi, pa onda ništa! — odvrati on suho. 

— Ako je do mene, ja ću vrlo rado učiniti. 

— Naravno, da je i do vas! — odgovori on dosta tvrdo. 
— Do svakog je nas, ako hoćemo da budemo ljudi. 

— Na što mislite?! Raskopčajte se, pak će vam biti 
lakše. 

— Isvučen sam, a ne samo raskopčan, gospodine suče! 
Po tome možete lako čitati u mojoj otvorenoj duši, ali ta 
knjiga nikoga ne zanima — govorio je Bojanić sve življe 

i glasnije. — Naravno, i vama je bilo mnogo stalo do toga, 
da doznate pojedinosti ovoga nesretnog događaja, no preko 
toga — što to koga zanima i tko ima za to vremena?! Vi 
imate sigurno dvadeset istraga, a ne samo moju — — — 

— I još sam slučajno i član jednog senata — reče 
sudac. 

fi Naravno! Nije onda vama do drugih pitanja, a ne 
može vam ni biti do toga. Drugi moraju biti za to po- 
stavljeni. 

— Nemojte se uzrujavati niti se mučiti vitanii j 

: ojte se u i pitanjima, koja 

ne možete riješiti ni vi ni tko drugi za vas — govorio že 
. veoma blago i Prijateljski, e da bi ga odvratio od 
o to tmurnih i crnih misli, koje su ga saletjele. — Mnoge 
Stvari moraju teći onako, kako teku, i ako se skoro svi 
. a pros diji kako teku. Barem se teoretski slažu 
ora biti ovako, jer je teško naći drugačije rj j je 
bi bilo manje pogrešno. ot ići 

— Vjerujem vam — reče on mirniji i 
* je. — Znate, da mi 
je strašno! Tu sam posve prepušten sebi i svojim mislima, 
pai nehotice idem svakoj stvari do korijena — — — A 
i sami znate, da su tu onda provalije na sve strane. Čovjek 
srće i posrće kao Pijan, a muči se kao zmija na trnu. Vje- 
rujte mi, da mi je gdjekada, da bih najvolio poludjeti, da 
se riješim svih tih muka — — — Naime: da ne mogu 
misliti na svoju staru majku, na djecu i na ženu — — — 
To su muke! 

g Budite za njih bez brige. Ne će oni stradati — tješio 
ga je sudac 1 počeo se u neprilici ogledavati oko sebe 
osjetivši, da već nije ni zgodno, koliko se je on s njim 
upustio u razgovor pred ostalim zatvorenicima. 

— Naravno, naravno — — Nij i 

3 < — Nijesu uzalud članov. 
dviju velevlasti! — reče on, ne krijući poruge. & 

— Što mislite?! — iznenadi 

7! s š tivši 
ko e sudac,.ne shvativši, 

— Članovi su crkve i države! ijedi I 

V ! — procijedi on kroz 
zube, — A nitko pametan ne će smjeti ustvrditi, da smo 
Mi tu radi njih, a ne one radi nas — — — 


— Ne uzrujavajte se bez razloga — opomene ga sudac. 


112 


— Naravno: bez razloga! Vi zatajujete svoju bijedu i 
nevolju, jer nemate srca, da jaučete u sav glas, kao što 
sam zatajivao i ja svoju, dok se je dalo — — — 

— Smirite se, smirite, Bojaniću, a sad sam vam donio 
optužnicu, da vam je predam — govorio je sudac veoma 
smeteno i nesigurno, te sam nije mogao točno pratiti, što 
je i kako je govorio, osjećajući samo jedno posve svijesno 
i nesumnjivo: da želi, da se što prije izvuče iz te smrdljive 
sobetine. 

Ne može se reći, da nije čista, oprana, obijeljena, a i 
posteljina je u redu, no usprkos svega toga velikog reda, 
vladao je sobom užasno težak zadah, koji se ne da prispo- 
dobiti ničim iz običnoga, slobodnog gradjanskog života. 
Možda slično zaudara trap, u kojem se nalazi velika koli- 
čina trulih krumpira. 

Sudac istražitelj često zalazi u uze, pa i u tu bolesničku 
sobu, te je naučen na značajni uznički »miris«, no svaki 
put se prebrzo umori i jedva čeka, da se udalji 1 zahvati 
koji gutljaj zraka s onu stranu tih prostorija. Danas su ga 
osim mirisa udarali po mozgu i Bojanićevi izrazi, a ponaj- 
više njegov čudni smiješak, koji je dolazio do srca i tamo 
se zabadao kao oštrim pandžama. 

— Želite li uložiti prigovor proti optužnici? — pitao 
je sudac, pružajući mu spis državnog odvjetnika i dostav- 
nicu, da je potpiše 

— Ne, gospodine suče. Želim, da je odmah pravomoćna 
i da bude čim prije glavna rasprava — odgovori Bojanić, 
primajući spise. — Zbog česa me tuži?! — reče i lagan mu 
smiješak preleti preko usana. — Svejedno je, al me ipak 
zanima. Je 1 ubojstvo il umorstvo?! 

— Umorstvo — odgovori sudac nasilu mirno, kao da 
ta mala razlika nema nikakove važnosti, već da je možda 
razlika samo u izrazu. 


— Umorstvo! — reče Bojanić veoma naglo, povišenim 
glasom, pa je bilo očito, da je strahovito iznenađen, usprkos 
riječi, koje je čas prije rekao. — Pa, to je nevjerojatno! 


— Rekoste, da vam je svejedno — — — 

— Naravno. Svejedno mi je, jer i tako ne ću dugo, al 
sam, vidite, budala, pa se uzrujavam, a inače sam bio posve 
načistu, da će ovako biti, jer je uvijek ovako: kad kakova 

palavorda i lupača plati glavom, kao što je morao platiti 
Prije ili poslije, onda je to vazda označeno i tuženo kao 
umorstvo: glava za glavu. Kad kakav doušnik dočeka u za- 
sjedi i ubije ili teško rani poštena čovjeka, onda je to ili 
ubojstvo u nužnoj obrani ili laka tjelesna ozljeda. Točno je 
ovako, no pozdravite gospodina državnog odvjetnika, da 
nijesu u zavidnijem položaju ni njegovi drugovi u ostalim 
državama. Nije to samo naša osobitost, nego povlastica svih 
onih, . pa vlast, a — kako znate — redovno je, da 
u svakoj žavi i i bič i 
na i "kana netko ima u rukama uzde i bič i 
— nom ste danas raspoloženi! 
— e samo danas, gospodine suče! Danas sa 
| 1 ! D m samo 
Vinnie : Tazgovor, a inače se savijem tu u svome kutu 
po dva dana f i i jev 
a am ne progovorim. Danas sam dobio proljev 


kos Ne ulažete prigovora?! — reče sudac samo, da već 

— Ne, al vas molim, da optužnicu dadet iti 
mome branitelju, Vi ćete ga i vidjeti možda još o 
vas molim, da ne zaboravite reći mu, da je optužnica pita 
vomoćna i neka dođe k meni na Tazgovor. : 

— Ustajete li već? 

— Ne bi li on mogao doći ovamo u bolesničku sobu? 

= To biste morali pitati nadglednika uza, no ja mi- 

slim, da nije zgodno. Ne vjerujem, da će dopustiti. Ako 
još ne ustajete, možete počekati koji dan, pa mu onda ja- 
viti, da dođe na razgovor. Vi ćete međutim svakako ustati 

— Ja već ustajem pomalo, samo se brzo umorim pa 
sam stoga najradije u krevetu, dok se posve ne oporavim. 

— Što vam veli liječnik: smijete li ustati? 

— i : i ne pitam, 
2. oomajte ga, da čujete, što će vam reći, p i - 
čite. Uostalom ja ću i sutra doći ovamo, pa a ma 
Liječnik danas dolazi na pregledbu? ZZ. 

— Dolazi, al mene ne pregledava. 

— Za to? — iznenadi se sudac. 

— Volimo se i složismo se, da mi on ne može niš S 
moći i da nije potrebno, da se preda mnom miona id 
da je stanje tog Pitanja drugačije. Uostalom ja bih ga za- 

tvorio, a da ne bih ni okom trenuo, jer bi on ipak morao 
biti liječnik. . 

— Molim vas, u što vi sve danas zalazite! — usklikne 
sudac u očitoj neprilici. 

— Ovo je škandal, gospodine suče! Pošten gospodar 
pazi savjesnije na svoje šugavo pseto nego li se tu pazi na 
naše zdravlje, a među nama ima ljudi, koji tu nevini leže 
mjesecima i mjesecima! Za mene je doista manje više, i ako 
je i to škandal i nečuven zločin! 

— Ne ćete valjda, da zatvor pretvorimo u sanatorium?! 
— odvrati sudac već ljutito. 

— Ne, gospodine, u sanatorium, već bih ja predložio 
ovako: zatvorio bih sve predsjednike sudbenih stolova, sve 
suce istražitelje, sve nadziratelje uza i sve državne odvjet- 
nike u skupne sobe i na neodređeno i posve neizvjesno vri- 
jeme, pa bih im onda odredio, da moraju kao pametni i 
pošteni stručnjaci izraditi osnovu zakona o zatvorima. To 
bih ja, vidite, htio! Dodao bih im i kojega jačeg branitelja! 

— Ako ovako nastavite — reče sudac posve ozbiljno — 
odredit ćemo, da se stavljate na motrenje. 

— To će biti izvrsno, gospodine suče! Onda će barem 
nešto više vremena biti sa mnom ovaj naš veliki Eskulap, 
pak ću ga moći točnije proučiti i onda ću vam napisati o 
njemu svoje mnijenje. On će motriti mene, a ja njega. 

— Do viđenja! I smirite se, gospodine Bojaniću, pa 
ćete se onda lakše i brže oporaviti — reče sudac posve pri- 
jateljski i pođe. 

— Budite bez brige, gospodine suče! Ja ću se opora- 
viti sigurno, pa ne će izmaći veselje gospodinu državnome, 
da traži moju glavu! Neko sam vrijeme već i ja vjerovao, 
da ću otići na drugi svijet s nerasčišćenim ovim pitanjem, 
No sad sam uvjeren, da tako ne će biti. Ja ću za par dana 
iz ove sobe. Da: molim vas, učinite, da idem u samicu. 
Ipak je zrak nešto bolji i bit ću mirniji. Kad vi reknete, 
nadziratelj uza će to odrediti. Molim vas. A i bolje je: vi- 

dite, kako ja svašta govorim, kad me ovo spopadne, pa vam 
kvarim pitomce, kad sam u skupnoj sobi. U samici ću moći 
razmišljati po miloj volji i ne ću nikom ništa govoriti osim 
stražarima i vama, kad me izvolite pohoditi. 

— Reći ću gospodinu nadziratelju — odgovori sudac 
s hodnika. 

Bio je veoma uzrujan, te je osjećao, kako mu u gru- 
dima sve nešto vari i ključa, kao da će iskočiti. Legne na- 
uznak, stisne oči i skupi svu snagu i volju, da ne misli ni 
na što, da se tako smiri. Pred očima su mu neprestano bila 
djeca i majka. Nije ih ovio određenom misli i brigama, već 
je samo lebdio oko njih — posve neodređeno, posve mirno 
i bespomoćno, gledajući ih s bolom i strepnjom, s tugom i 
užasom, što im on ne može nikako pomoći ni u kojem po- 
gledu ni uz najbolju volju. Na grudima je prekrižio ruke 
i rasplinuo se u tim teškim mislima, koje su bile određene 
i jasne samo toliko, što su bile — bolne — — — 

Kraj majke se je i djece na čas pojavljivala Zlata kao 
bajoslovna prikaza; zasjala, zatreperila i nestala, da se opet 
za kratko vrijeme na isti način pokaže. Nije ni slutio, čime 
se bavi i zarađuje koricu kruha njegovoj sirotinji, a nije se 
usudio ni razmišljati o tome, jer je u podsvijesti vidio, da 
je bolje, da u to ne dira—> — — Nije ni slutio, da je i ona 
prikovana za krevet, jer ga redovitije posjećuje samo Mara, 
a ona mu nije spominjala njezine bolesti. Iz pisamca, što 
mu ga je Zlata turnula u džep prilikom posljednjega svog 
posjeta, nije mogao zaključiti, da je bolesna, Istina, ona se 
nekako oprašta od njega, no u riječima: »Sve mi oprosti, 
dobri moj Dragane, i budi miran« — nije mogao opaziti ni- 
kakova zla, kad na početku pisma kaže: »Ja ću izdržati 
borbu, da prehranim mamicu i djecu. To vjeruj i to znaj.« 

Znao je, da radi, jer je sva briga na njezinim plećima; 
nije se usudio nagađati, što radi, pa onda nije ništa drugo 
ni mislio. Radi —> —— i pojavljuje se na mahove pred nje- 
govim očima kao nebeska prikaza — — — 

Još je istoga dana poslije podne ustao i hodao po sobi 
dulje od jednoga sata. Činilo mu se, kao da je u zrako- 
plovu i da su svi predmeti začarani, pa plešu pred njim i 
nastoje, da uteku i da se sakriju njegovim očima. 

Još su šestorica bila s njim u bolesničkoj sobi, no nije- 
dan nije bio teže bolestan od njega, pa su se šalili i za- 
bavljali. 

— Baš si lud, što ustaješ, kad te nitko ne goni, a jedva 
se vučeš! — reče mu Pišta, tat po zanimanju, koji je već 

ožda deseti put ovdje i svaki put se jeftino izvukao svo- 
a desi najeo s skratnošći i tobožnjom pit i poi 
koja je vazda zavela svakoga suca. Njegova je odlika dh 
ština u tome, da je vazda priznao nešto više, nego . ga 
je državni odvjetnik tužio, da se s tim lakše otme s om 
težem činu, koji mu je upisivan u grijeh. Kad je do 2. 
da je istina, što je sam priznavao, a nije bio e E 
toga sumnjičen ni po policiji ni po državnom odvje ni u, 
bilo je posve naravno, da je svaki nepristran čovjek pomi 
slio da ima posla s iskrenim pokajnikom, koji je pre 
ali, eto, skrušeno priznaje sve, što je učinio, bez obzira, 
da li to vlasti znadu ili ne, a kad je tako — zašto bi pri- 
znavao ono, za što prvotno nije optuživan, ako bi kanio nije- 
kati i ono, za što je tužen?! Očito je, da nije ni kriv za sa 
što ne priznaje. Na taj je način sretno plivao usprkos teške 
otegotne okolnosti, što je već toliko puta bio o 
Ovoga je puta donio na leđima rekordan broj djela: ne . 
dvadesetak provala, za koje ga okrivljuje policija, i pe ) 
koje on iznosi, i koje su objektivno utvrđene, naravno: na 
ju njegovih iskaza! M : 
Papas“: mi je! — odgovorio je Bojanić. — . mi 
je bolje, a treba znati, da ova moja bolest ne podnosi kre- 
veta, Što manje u krevetu, to bolje. : 
— Misliš li ti još dugo tako? — upita Pišta. 
— Tu u bolnici?! 
— Ne, ne. Uopće! Misliš li još dugo nosati tu svoju 
oglodanu glavu?! ' 
— Već sam vjerovao, da je gotovo, no sada sam si- 
guran, da ću doživjeti jesen, kad ovih tjedana a 
umro. Siguran sam — govorio je on, smiješio se i sva X. 
časa podizao desnicu i zagledavao se u nju, kao da nešto 
traži na njoj, ' 
— Ja ne bih dao groša za tu tvoju jesen — dobaci neki 


ugi ići dag 
drugi. DB | 
— Nije ni važno, što bi ti dao za nju! — odvrati Bo- 
janić ljutito. — Ni meni samome nije do života, al bih EK 
i ia KR ŠA 

htio — —— JP : 
— Doživjeti Matuzalemove godine! — dobaci stražar 


kroz rupicu na vratima. 

Svi se trgnuše, a Bojanić priđe k vratima i primakne 
oko na rupicu, da vidi, koji je to, što se umiješa. Udari 
okom u oko, pa se prepade onoga, što je vidio. Stražar se 
je bio rukom naslonio na vrata tako, da mu je rupica bila 
među palcem i kažiprstom, pa preko njih gledao u sobu 
držeći oko malko podalje od ruke tako, da se je s nje ode 
bijalo svijetlo i padalo mu na rožnicu, dajući joj neobično 
stravičan izgled i oblik. Bojanić se trgnuo pred tom slikom, 
zanijemio i gledao kao okamenjem, a stražar je međutim 
nekoliko puta nemirno trenuo, te se Bojaniću učini, da 
gleda strahovitu neman, kojoj je oko jedan cijeli svijet tako, 
da se od njegove goleme veličine i ne dospijeva spaziti i 
tjelesina, no njezina se veličina sluti, osjeća, upravo vidi 
netjelesnim očima, koje ne varaju. 


— Strašni ste! — reče Dragan tihim glasom kag u 
omaglici. 

g Zar nijesam pogodio, što biste vi željeli?! — upita 
stražar, smijući se. — Svaki od vas kaže, da mu nije do 


života, al kad mu se u optužnici ponudi konop, onda se 
odmah otrijezni! id 
ST. Strašni ste! — ponovio je on kao stroj, ne podi- 
žući oka sa rupice. — Nijesam mogao ni slutiti, da čovjek 
može tako izgledati. 

i — Pa što je na tome, što vam velim?! — upita stražar 
1 uspravi se. 

. = Nije ništa na tome, što ste mi rekli — odgovori Bo- 
janić. — Ja znam, da se vi šalite. Samo sam vas gledao 
i vidio vam oko — — — 


. — Pa što je u mom oku strašno?! — reče on i odmah 
iza toga nastavi prigušenim glasom: — Pst! Eto nared- 
nika! — i iza tih riječi odšeta lagano pred slijedeću ćeliju 
i vikne: — Mir! Ne galamite! 

' Bojanić se uspravi s vrata i malko se odmakne od njih, 
a čas poslije toga začuše se pred ćelijom užurbani naredni- 
kovi koraci, koji su bili toliko određeni i nejednaki sva- 
čijim ostalim koracima, da su ga već iz daleka poznavali 
PO koraku i stražari i uznici, 

.— Mir, tati Kristuševi! — viknuo je, nagnuvši se na 

rupicu bolničke sobe, 

— Tu je mir kao u crkvi! — odvrati mu Pišta jakim 
glasom, no posve pristojno. 

— A tko vas pita, da se javljate, vi galženjak pro- 
kleti! — vikne narednik ljutito i tresne šakom o vrata. 

— Ne žderite se bez potrebe! — odvrati mu Pišta, no 
narednik ga očito nije ni čuo, jer je već bio otišao dalje. 

I Bojanić je bio uskipio, pa se već htio umiješati i do- 
baciti mu koju, da mu rekne svoje mišljenje o njegovu vla- 
danju i postupku prema ljudima, no ipak se svlada, sje- 
tivši se, da je zamolio suca istražitelja, da bude smješten 
u samicu, Ako bi se narednik protivio, to bi se moglo uči- 
niti mnogo teže, no ako nadziratelj uza i ne bude pitao 
ni tamničara, a kamo li i narednika, ovaj mu ipak može 
još više ogorčiti život u samici nego li u skupnoj sobi, jer 
je onda vazda sam na njegovu udaru i naletu. S toga se 
je svladao i šutio, te opet počeo hodati po sobi. 

Nije se mogao otresti dojma, koji ga je obuzeo, gle- 
dajući oko kroz malu rupicu na tamničkim vratima. Ti si 
u sobi, u uskom prostoru, a iza tebe vrata bez kvake, ali 
s malom rupicom, koja je zavješena limenom pločicom iz- 
vana tako, da je ti iznutra ne možeš pomaknuti, a oni je 
izvana mogu nečujno dignuti, kadgod hoće, kad se ti naj- 
manje nadaš i kad ti je najmanje ugodno. Podignu je, po- 
maknu je na stranu, naslone na rupicu svoje oko i pro- 
matraju te— — — A ono je oko jedan cijeli stravični svi- 
jet, beskrajno veliko, široko, duboko, bezgranično toliko, da 
te uhvati groznica, kad smotriš njegovu užasnu veli- 
činu — — — Gleda te kao proždrljiva neman,a ti se stisneš, 
sćućuriš se, da si što manji, e da bi mu tako pružio što 
manju plohu, koja će primiti udarac i osjetiti bolove, no 
uzalud se skupljaš, uzalud se snizuješ i nestaješ sam u sebi, 
kad te ona čarobna neman ipak stiže i udara svuda, po 
svim dijelovima tijela u najvećoj njihovoj površini — — — 

— — Tako se mi krećemo životom kao po zaključanoj 
ćeliji, a jedno oko na nas vreba — —— Ne, ne! To nije 
istina — — Milijuni očiju, bilijuni nemani, milijarde očiju — 
— —I sve strašnije i moćnije od nas i sve neprijateljski 
zažagrene, kao da gledaju kroz rupicu na vratima uzničke 
ćelijice— — — A mi idemo životom, dižući glave i pitajući, 
po što je svijet?! — — — Vjerujemo, da smo veoma veliki 

i važni— —— A i jesmo važni, sve dok ne opazimo bili- 
june onih drugih, koji su važniji ——— A tko može biti 
važniji?! — — — 


— Što bi ti htio? — upita ga Pišta. 

Bojanić se trgne iz misli i zagleda se u njega. 

— Što blejiš tako?! — opet će Pišta, — Rekao si, da ti 
nije stalo do života, ali da bi ipak htio — što bi htio?! 

— To sam samo tako rekao! — odgovori on rastreseno 
i požuri korake. — Htio bih, da bude rasprava čim prije. 
Eto, to bih želio! 

— Ako se njima svidi, bit će, ako li im se ne svidi, 
načekat ćeš se, ako te Svemogući bude htio držati ovdje, 
da čekaš. 

— To ide redom! — odgovori Bojanić. — Glavne ra- 
sprave raspisuju redom, Tu nema velikog izbiranja. Kako 
koja naleti, tako se i raspisuje — tumačio je Dragan struč- 
no. — Ja to znam, pa sam siguran, da će tako biti i s 
mojom raspravom. Doživjet ću je — —>— A već sam bio 
posve siguran, da ću prije otići. 

— Tebi je posve svejedno, da li umreš koji dan prije 
ili koji dan poslije osude. 

— Nije mi svejedno, kad sam osjetio želju, da je do- 
živim. Sada mi je potrebno, da do kraja vidim pravdu na 
djelu. 

— Već je vidiš na putu! Znaš, kuda je udarila, kad 
smo svi vjerovali, da možeš biti optužen samo radi uboj- 
stva, a oni ti natovariše umorstvo! To ti je najbolji dokaz, 
kojim putem je krenula ta tvoja gospođa Pravda. 

— Gospođica Pravda! — ispravi ga neki iz ugla. — 
Ona živi kao vrijedna i milosrdna žena, al se nije nikad 
udavala! 

— Zovi je, kako hoćeš! — odgovori Pišta. — Ja se 
dosad ne mogu na nju tužiti. 

— Naravno, da ne možeš, kad ti je vazda uspjelo, da 
joj se pobljuješ u krilo, a ona sirota nije ni slutila, da je 
s takim palavordom, već se zanosila, da je u zagrljaju sa 
svojim najmilijim odabranikom! 

— Sporedno je, kako je bilo, a glavno je, da smo dobri 
prijatelji — odgovori Pišta. 

— Čini mi se, da je ovoga puta i ona otvorila oči, pa 
se dobro pričuvaj! 

— Bojim se, da mu ne će ništa pomoći! Ovoga je puta 
dolijao! — reče neki drugi. 

— Još se uvijek ne bih mijenjao s Bojanićem! — reče 
Pišta povišenim glasom i sa smiješkom se zagleda u Dra- 
gana, koji je nemirno vukao po sobi svoje rasklimane kosti, 
zavagujući, kao da je sav izlomljen, 

— Ni ja s tobom! — odvrati Dragan, zastade i sjede na 
Pištin krevet. — Meni je strahovito žao, što sam učinio, 
ali mi je lakše odgovarati za ovo, nego da odgovaram za 
krađu. 

— Samo se ti tješi! — odgovori Pišta i glasno mu se 
nasmije. — Ja, dragi moj, kad idem na posao, ne nosim sa 
sobom ni škljoce, a kamo li sjekire! 

— A zašto je ne nosiš?! — upita Dragan živo. — Od- 
govori brzo i pošteno, ako je moguće! 

— Da se ne bih njom branio, ako me tkogod potjera 
s posla! 

— A zašto se ne bi branio, ako te tko napadne?! To 
mi odgovori po duši, ako vjeruš u nju! . 

— Jer je takav čin mnogo strože kažnjiv — odgovori 
Pišta posve mirno. 

— Točno! — odvrati mu Bojanić i pobjedonosno se na- 
smiješi. — Nije tebi, što je veći grijeh ubiti, nego što je 
kažnjivije, kad se ide u krađu oružan! Tebi se radi samo o 
kaznenom zakonu, dragi moj Pišta! 

— Nego o čemu bi mi se drugom moglo raditi?! — 
upita onaj u čudu. — Na što drugo mogu misliti, kad po- 
đem u krađu, već da se sretno izvučem, a ako me ulove, da 
dobijem što manje!? 

Bojanić mu ne odgovori, jer se je opet bio zabavio svo- 
jim mislima, ogledavajući ruke. Svaki čas je pogled bacao 
na visoki prozor, a onda ga opet spuštao na ruke i pozorno 
ih promatrao. Nenadano je izvukao iz džepa optužnicu, 
otvorig je i počeo čitati. 

— I radi umorstva on tebe?! — reče Pišta, gledajući u 
njega. 

— Da. Evo veli, da sam ga ubio nakon zrelog razmi- 
šljanja — odgovori Bojanić, ne dižući pogleda s papira, 

— Kako to, da ti je ostavio optužnicu, kad si tražio, da 
je dostave branitelju? — upita neki. 

— Imadu više primjeraka — — — 

— I, naravno — opet će Pišta: — traži tvoju vrlo po- 
štovanu i dragocjenu glavu?! 

— Da — potvrdi Dragan dosta tiho. — Predlaže, da 
budem suđen na kazan smrti — — — 

— Ti ne trebaš ni branitelja, kad poznaš sve para- 
grafe! — javi se neki, koji je dotada mirno kunjao u svom 
krevetu i slušao njihov razgovor. 

— Izučio je školu na ovom sveučilištu! — reče Pišta 
zlobno. — Zbilja, kolko si ti prvi put ovdje sjedio? 
Godinu? Dvije? 

— Tako nešto! — odgovori neki umjesto Dragana, 
koji je šutio, kao da je to pitanje prečuo. 


— Za četvrt milijuna! — usklikne Pišta. — Je I de, 


da si bio toliko zđipio? 

Dragan je šutio, lagano ustao s kreveta i opet se 
ushodao. 

— Već si i zaboravio! — nastavljao je Pišta. — Ja 
nijesam još zaradio ni dvadeseti dio te svote, a odsjedio 
sam već pet puta više nego ti. Eto, te ti je ta gospođica 
Pravda! Što veliš na to?! 

Dragan je šutio, premotao optužnicu i metnuo je u 
džep, pa lagano nastavio šetnju, podbočivši se rukama o 
kukove. Osjetio je, da je već posve umoran, no nije htio 
leći, dok ga drže na biljezi, jer bi pomislili, da im na taj 
način želi izbjeći. Hodao je i šutio, a drugovi su dobacivali 
svaki svoju i na svoj način, a na njegov račun. 

— Imate vi, braćo, pravo u svemu, što govorite — 
reče on iza veoma duge šutnje. — I meni se čini, da su 
veliki tatovi blaže kažnjeni od malih, a oni najveći uopće 
nikad ni ne dospiju pod udarce kaznenog zakona, no to vam 
je naravno. Na zmiju leti i dijete i gnječi joj glavu, a pred 
zmajem se sklanjaju i cijela sela — — — 

— A vjeruješ li i ti u zmajeve? — javi se neki treći 
i podiže glavu, da ga bolje vidi. 

— Vjerujem! — odgovori on. — Kako ne bih vjerovao, 
kad su im našli kosture. Imate ih po muzejima, pa idu 
ljudi, da ih gledaju. 

— Oni su živjeli prije Isusa?! 

— Milijune i milijune godina prije — — — 

— Kakovi su te milijuni spopali, kad je svijet stvoren 
prije pet hiljada i — — ne znam, ali mi se čini, prije pet 
hiljada i šest stotina godina? — govorio je Pišta važno i 
uvjerljivo. 

Ni A tko ti je to rekao?! — upita ga Dragan posve 
mirno. 

— Pa, biblija, brate. Židovi računaju svoje godine 
od stvorenja svijeta, pa ako je sve istina, što piše u bibliji, 
kako ne bi bilo i to, što je najvažnije?! Ako su zmajevi 
kada živjeli, mogli su živjeti do općeg potopa, a onda ih 
je nestalo. 

— Nije ih moglo onda nestati — usprotivi se neki — 
jer je Noe morao povesti sa sobom od svake životinje po 
par, pa je onda imao sa sobom i zmaja i zmajicu, ako su 
dotada živjeli! 

— I to je istina! — prizna Pišta pošteno i bez okli- 
jevanja. — Nego, braćo, Bog zna, kako se je onoliko blago 
i onoliko zvjerinje međusobom vladalo u arci?! 

— Kad Bog hoće — — — 

— Jest to, al Bog je mogao htjeti, da se i drukčije 
spase, a ne baš, da ih stari Noe trpa i voza sa sobom, 


gledajući, kada će mu koje — a bilo ih je svakakvih, 
kojima nije bilo vjerovati ! — skočiti za vrat i napiti mu 
se krvi. 


Dragan je šutio i pustio drugove, da se vozaju neiz- 
mjernošću vremena i prostora. Neprestano mu se je motala 
po glavi optužba radi umorstva. Prije nije nikada ni 
pomišljao, da bi to pitanje bilo za njega važno: čin je tu, 
pa je posve sporedno, kako ćeš ga nazvati. Tako je mislio, 
dok nije vidio crno na bijelu postavljeno ime tome njegovu 
činu. Vidio je i zgrozio se. Nije bilo pitanje kažnjivosti, 
jer je to za njega u bitnosti bez ikakove važnosti, sudeći 
posve ljudski: on tako i tako ne će doživjeti svršetka 
kazne, pa da bude i najmanja za čin, koji je počinio, pa 

ako bi bio i najblaže ocijenjen. Ne radi se o kazni nego 
o ocjeni njegova djelovanja — — — Nije on ubio poslije 
zrelog razmišljanja, jer uopće nije ni pomislio, da bi ubio. 
Pograbio je sjekiru i razmahnuo svom snagom — — — 
Pogledao je na desnicu, no sjeti se, da bi drugovi mogli 
primijetiti, kako s posebnim zanimanjem motri ruke, i 
da bi se mogli dosjetiti, zašto to čini, pa ga opet i time 
bockati. 


— — — Razmahnuo je svom snagom — — i onda je 
morao znati, da će pod udarcem sjekire prsnuti mozak, 
a kad mozak prsne, onda je gotov i život — — Da, al on 


nije ni pomislio, da zamahne sjekirom, a kamo li bi onda 
bio mogao pomišljati, da će pod udarcem sjekire prsnuti 
Dujmovićev mozak. On na to nije mogao pomišljati, a 
kad nije mogao pomišljati, onda ne može zbog toga biti 
ni pozvan na odgovornost, jer on to nije htio. Može odgo- 
varati — — — može odgovarati, zašto nije promislio, što 
čini — — — Može odgovarati samo za ono, što je htio! 


Smeo se je u mislima, te mu više nije bilo ništa jasno 
osim toga, da on doista nije ubio poslije razmišljanja, jer 
nije ni pomislio, da ga ubije. To se je sve odigralo u jed- 
nome jedinom hipu, kao kad frkne iskra munjine i ubije i 
upali i nestane — sve u jednom hipu, koji se u cijelosti 
zbivanja odigra prije nego li se može i izreći. Brzo kao 
pomisao. Točno: brzo kao pomisao — — — Tako je bilo. 
On nije mogao ni promijeniti ni spriječiti događaja, jer kad 
je sijevnula misao, već je sjekira sjedila u mozgu i više 
nije bilo što razmišljati. 


Slijedećeg je jutra izišao na dvorište no ne na 
zajedničku šetnju, već posebno tako, da se nije morao 
vrtjeti u onom vrzinu kolu, koje se zove skupnom šetnjom. 
Nije znao, da li se je za njega zauzeo sudac istražitelj 
ili nadziratelj uza ili je sam tamničar na svoju ruku tako 
odredio, no samo je bio siguran, da se liječnik nije sjetio, 
da mu odredi, da se dulje zadržava na svježemu zraku! 
Dopušta mogućnost, da je svaki od spomenute gospode 
mogao na to misliti osim liječnika, kojemu bi bila dužnost. 

— Hvala vam! — rekao je tamničaru, sjedeći na 


* dvorištu u zaklonici od vjetra. — Ovdje mi je ipak 


mnogo ugodnije nego u onoj smrdljivoj sobetini. Zahvalan 
sam vam. 

— Nemate na čem zahvaljivati — odvrati tamničar. 
— Kad se oporavite, tražit ću, da vas dodijele k meni u 
pisarnu, pa mi je onda i stoga stalo, da čim prije ozdravite. 

Bojanić se trpko nasmiješi na te njegove riječi, no ne 
reče ništa. 

— Vi se tome smijete?! 

— Da. Smijem se, kako vi velite, da vam je stalo, 
da čim prije ozdravim, a i sami znate, da se od ove ne 
ozdravlja! Mogu se samo pridignuti i ništa više. 

— Varate se, dragi moj! — usprotivi se tamničar posve 
ozbiljno, no nije bilo sigurno, da li to čini iz uvjerenja ili 
samo da ga osokoli. — Ja mnoge poznam, koji su već bili 
i zdravi, da bi njima mogao razbijati pećine. A govorilo 
se baš kao i za vas: »Teška sušica!« — — — 

— Mene jedino tješi, što je uznički liječnik rekao, da 
ću sigurno umrijeti! 

— A rekao vam je to?! ; 

— Da. Kad je odredio, da prijeđem u bolesničku sobu, 
rekao mi je veoma srdačno i ljubazno: »I tako ćete ubrzo 
crknuti, pa je bolje, da crkavate tamo, gdje je za to mjesto, 
nego da budete među tom zdravom marvom.« 

— On se uvijek šali! — reče tamničar, da ublaži 
Draganove riječi, odnosno da ctupi oštrinu liječnikovih 


izraza, kako ih je on prikazivao, — On je izvrstan čovjek 


i vanredan liječnik, no ne polaže važnost na izraze. 

— Ja znam, da je izvrstan stručnjak, pa me ta okol- 
nost učvršćuje u uvjerenju, da se namjerice loše postupa 
s uznicima, dok tako čini čak i on, koji je poznat kao 
vanredan stručnjak. 


— Ne, ne, gospodine Bojaniću. Vi se varate! — branio 
je tamničar. — On čini sve, što može i što je nužno. 
— To nije istina. On čini, sve što može — to može 


biti, ali onda spada u tamnicu, jer je kao liječnik vazda 
i svagdje dužan sve, što je nužno za zdravlje svojih bližnjih, 

a ne samo ono i onoliko, koliko mu netko dopusti, da može 
činiti. Ili je luđak ili je zločinac. Trećega nema. Ja sam mu 
već i rekao, da mu uopće ne dopuštam, da se za mene 
zanima, jer ne ću, da misli, da sam budala. hn 

— Ne budite nepravedni! Nemojte tako suditi. Ja vas 
uvjeravam, da njemu nitko ne određuje, kako ima postu- 
pati s bolesnicima osim njegove savjesti. 

— S tim gore po njega! 

— Istina jest, da mu je određeno, koliko se smije 
potrošiti za bolnicu godišnje. Određenu svotu ne može 
prekoračiti, 

— Do pred kratko je vrijeme bio drugi liječnik na 
ovome mjestu? 

— Jest. On se je zahvalio, pa je sadašnji primljen. 

— Zašto se je onaj prvi zahvalio? 

Tamničar se je nasmiješio umjesto odgovora. 

— Zastupao je mnijenje, koje zastupam sada ja — 
je P te?! 

— Ja vam ne bih znao reći — odgovori tamničar 
nesigurno. 

— I vidite: dođe na ovo mjesto starac, koji je već 
islužio i pred Bogom i pred ljudima! Naravno — — — 
Liječnik se ne može primiti mjesta, koje je namijenjeno 
— oprostite, ne smijem pred vama govoriti, jer znam, da 
me vi ne biste htjeli prijaviti, a onda ne ću ni da vam 
savjest teretim, 

— To je lijepo od vas — odgovori mu tamničar i 
žurno ode, jer su ga zvali u pisarnu, no za par časaka se 
povrati i zovne Bojanića: 

— Meni muštuluk! — reče mu. 

— Zašto? O čemu se radi?! — iznenadi se Dragan i 
odmah ustade. 

— Došao je dr. Kresović k vama na razgovor. Izvolite 
sa mnom. 

— K vama u pisarnu?! 

— Da. Donio je od predsjednika dopuštenje. 

— To je divno. Gore u razgovornici smrdi kao i u 
ćelijama, pa je upravo užitak, kad mogu na razgovor izvan 

onoga smrada! Vaša je pisarna posve drugi svijet. Kao 
da ni ne spada k zatvoru. 

— Nije ista zgrada, a i dvorište nas dijeli. Ipak ima 
nešto zatvorske duhe. Vjerujte meni, jer ja imam dobar 
nos za to, a imam i iskustva kroz dugi niz godina svoje 
službe. Ja ne znam, koji je vrag, al sve tamnice imadu 
jednak miris. k 

— To se inače zove i drugačije, a vi možete reći i 
»miris«. 

— Svejedno. Zovite, kako hoćete, no jednak im je vonj. 

— To je naravno, kad znate, da se u njima svagdje 
isparuju iste misli: mržnja, osveta, čežnja, proklinjanja — 

— Pa ne smrde misli?! 

— Ako ništa drugo, rekoste pravi izraz za uznički 
»miris«! — reče Bojanić i nasmije se. 


Čim se je desila ona nesreća, Zlata je telefonirala 
dru Kresoviću, Jedva je izgovarala pojedine riječi: 

— Znate sve! Čuli ste — — Molim vas — — Vjerujte 
mi, da me je sram, da dođem k vama i da vas zamolim, 
da ga branite. Stoga vam telefoniram — — Molim vas, 
smilujte se, gospodine doktore! 

— Vrlo rado, milostiva! — odgovorio joj je on veoma 
susretljivo i prijateljski. — Ni ne trebate k meni dolaziti. 
Ja ću učiniti sve, što budem mogao. 

Odložila je slušalicu kao u snu, kao u omaglici, a u 
ušima joj je zvonilo Kresovićevo »milostiva« kao krvava 
poruga, i ako je znala, da se on nije rugao, već tako rekao, 
jer je tako govorio i prije, kad je s njom razgovarao. 

Što je obećao, to je i izvršio, pa se odmah uputio na 
redarstvo i nastojao, da mu olakša položaj, no bilo je sve 
tako strahovito jednostavno i jasno, da se nije dalo ništa 
promijeniti. Na redarstvu su ga preslušali i bili bi ga mogli 
odmah otpremiti sudbenom stolu, da nije bilo nekih tele- 
ionskih razgovora, koji su se vrtjeli oko toga pitanja. 
Učinilo se je, kao da bi mogao još netko biti upleten u 
tu krvavu priču, pa je stoga trebalo počekati s njegovim 
otpremanjem k sudu. 

Kresović je bio veoma iznenađen, kad je doznao, da 
je i Zlata pritvorena, pak je odmah otišao na redarstvo, 
da upita, što se kani s njom. Referent mu je kazao, da još 
ni sam ne zna, dok svjedoci ne budu preslušani, pa neka 
dođe sutra poslije podne, kad će mu svakako moći reći 
štogod više. Kad je sutradan došao, Zlata je već bila 
puštena na slobodu, a Draganov spis spremljen, da zajedno 
s njime bude poslan sudbenom stolu. 

Otada se je Kresović češće navraćao k Bojaniću na 
razgovor toliko samo, da vidi, da nije osamljen i napušten, 
jer inače nije imao što s njime razgovarati. Slučaj je posve 
jednostavan, pa mu branitelj nije imao što ni dodati ni 
oduzeti, a i Bojanić je bio čovjek, koji je razumio i svoj 
čin i svoj položaj, pa nije bilo teško s njime razgovarati i 
voditi ga. Osim toga, stekao je i stanovitu okretnost u sud- 
benom postupku za svog ranijeg zatvora, kad je bio pisar 
kod jednog vijećnika, 

— Izabrali ste dobrog branitelja — reče mu tamničar. 

— Mi smo ratni drugovi i davni prijatelji. 

— Onda vas dobro pozna?! 

— Nažalost! I prvi me je put on branio. Samo — — 
tada je bilo posve drugo! Onda me je bilo lako braniti. 

— Ja mislim, da je baš obratno — odgovori tamničar. 
— Ja doduše, ne znam točno vašeg slučaja, al kolko sam 
na brzu ruku mogao pročitati sudbeni spis i kolko znam 
iz novina, ovo je lakši slučaj nego li je bio onaj prvi. 

“— Čini vam se! — odgovori Dragan i duboko uzdahne, 
kao da mu se trga utroba. — Ne znate vi, da me državni 
tuži radi umorstva?! 

— Znam — odgovori tamničar posve mirno. — To 
mu je zanat, da tuži i da tuži vazda što teže, pa mu s vre- 
menom prijeđe u krv, da svaki slučaj gleda povećalom, 
kao da se je poplašio i da zove u pomoć. Taki su svi osim 
jednog jedinog, kojeg ja poznam u svojoj dugogodišnjoj 
službi kod suda. Al to je čovjek! On svaku vagne prije 
nego napiše, kao da tuži svoje dijete il svoga brata. »Boli 
to, boli, kad čovjek pročita i vidi, da ga netko neozbiljno 
i lakoumno tuži zbog onoga, što nije učinio ili kad vidi, 
da se upravo zlobno čin uveličaval« — Tako je govorio taj 

gospodin i svaki je sudac, skoro u svakom slučaju, kad je 
imao pred sobom njegovu optužnicu mogao zbrojiti i suditi 
prema onome, što je on napisao! Al taki se ne rađaju. 
Velim vam: u mojoj dugoj službi — već punih trideset 
godina! — poznam samo njega jednog jedinog takog. 

— Vjerujte mi, da me je ova optužnica ujela za srce, 
kao da sam nevin u ovoj stvari kao od majke rođen. Sve 


'dok je nijesam primio, bio sam skrušen pokajnik i srce me 


je boljelo, kad sam god pomislio na svoj strašni čin — a 
na drugo nijesam ni mislio! — no otkad dobih optužnicu, 
osjećam, da sam žrtva nepravde, da me progone kao srnu 


" samo stoga, što me žele zaklati kao nevinu žrtvu. Više ni 


ne mislim ni ne osjećam, da sam pogriješio, da sam načinio 
strašan zločin — ne, vjerujte mi! 

— Ništa ne znači optužnica! — tješio ga je tamničar. 
— Svaki sudac prosuđuje po onome, što čuje na glavnoj 
raspravi, a ni ne brine se za optužnicu, koja je tu samo 
stoga, što bez tužbe ne može biti ni rasprave ni osude. 
Eto, toliko, da se udovolji zakonskim propisima. Neka vas 
to nimalo ne uzrujava. Vi ste pametan čovjek, pa morate 
razumjeti i državnog odvjetnika, 
.. — Ja ga razumijem i znam, da mu mora biti zadaća, 
da se pronađe istina i da svaki krivac bude kažnjen po 
svome činu, a ne da za svaki čin netko mora biti po-što, 
po-to kažnjen, i da svaki krivac mora biti kažnjen po naj- 
višoj stavci, a svaki učin ocijenjen po najvišoj oznaci! 

— Malko pretjeruju, to je istina, ali ne smijete uzimati 
k srcu. Svatko s vremenom počme pretjerivati u svojoj 
službi. 

— Ja mislim, da je svatko s početka najrevniji i da 
pretjeruje, a onda s vremenom popušta, pa čak možda i za- 
nemaruje. 


— To je istina — reče tamničar smiješeći se — pa 
to najbolje vidite na našem naredniku! 
— To je druga stvar! — odgovori Bojanić, pa se i on 


nasmije, —> Narednik je histeričan dijevac, koji će svršiti 
u ludnici, ako se kojega maglovitog jesenskog dana ne 
objesi od silnog bijesa na nesretne »tatove Kristuševe«. 
On nam ne može poslužiti kao primjer osim — kakav 

nijedan čovjek ne bi smio biti u svojoj službi. Međutim 
nije ni on kriv onoliko, koliko onaj, koji ga drži na ovome 
mjestu. Ne smije se dopustiti, da ima posla s ljudima čovjek, 
koji je bijesan do podne na sve i sebe samoga, a poslije 
podne i na Svemogućega i koji još jedinom Svevišnjem 
nije ozbiljno rekao, da je »tat Kristušev« samo stoga — 
kako on sam kaže! — što Ga nije nikada još imao pod 
svojim ključem u skupnoj ćeliji! Eto, to vam je prava 
slika i prilika Božja! 

Tamničar se je samo smiješio tako, da se ne može reći, 
da odobrava Bojanićeve riječi, kao ni da im se protivi. 
Uostalom on je najbolje poznavao svoga vrijednog nared- 
nika, kojega se je bojao samo — radi njegove prevelike 
revnosti, pa se stoga nije nikad usudio, da iziđe u grad na 
dulje vrijeme, a na njemu ostavi brigu oko straže i cijelog 
uzišta. Kad bi izišao i na kratko vrijeme, bio je siguran, da 
će po povratku dobiti od njega sijaset prijava, a isto tako 
sijaset pritužbi na njega. Bilo je čudo, kako je on bio brz u 
tom poslu! Za par časaka mu je uspjelo uzbuniti sve stra- 
žare i uznike, pa se ne bi čulo ništa do njegove vike stra- 
hovito kriještavim visokim glasom i potmulog mumljanja 
cijelog uzišta, kao da su se i stražari i uznici pretvorili u 
jednu jedinu neman, koja užasnim bijesom frče iz nosnica, 
spremajući se, da skoči na svoju žrtvu. 

— Ipak je on bolji, kad ga čovjek gleda s ovu stranu 
“brave — reče tamničar. — Vi s onu stranu vidite sve 
uveličano. 

— Ako je tako, onda bi državni odvjetnik morao doči 
s onu stranu brave, da mu bude lakše sastavljati optužnice! 

— I opet pretjerujete! 

— Mi smo se zapripovijedali, a dr. Kresović čeka, — 
reče Dragan i pođe. — Mi možemo nastaviti i poslije. Imamo 
vremena, hvala Bogu. 

— Ja baš ni nemam! 

— Ne kanim tvrditi, da ste besposleni, ali ćete mi lako 


žrtvovati koji čas, kad opet budete raspoloženi za pripo- 


vijedanje. 

LI. 


— Ja imam posla vani, gospodine doktore, pa vama 
prepuštam svoju sobu. Vladajte se kao u svojoj kući! — 
rekao je tamničar dru Kresoviću i izišao. 

— Hvala ti, što si došao tako brzo. Bijesan sam, otkad 
sam dobio optužnicu — govorio je Bojanić i kašljucao. 

— Ne trebaš se ništa uzrujavati — mirio ga je Kre- 
sović. — Bolje je, da je već tu, nego da je još čekaš. 

— Nijesi me razumio! Mene ne uzrujava optužnica 
sama sobom, jer sam je već jedva čekao. Bijesan sam zbog 
ocjene čina. Tuži me zbog umorstva. 

— A to te uzrujava! — iznenadi se branitelj. — Vjeruj 
mi, da to ne smije biti razlog uzrujavanja, jer ne znači 
upravo ništa. 

— Ne znači s tvog stanovišta, pa — ako ćemo strogo 
i pametno! — ne znači ništa ni s mog stanovišta, jer mi je 
posve svejedno, da li ću umrijeti za dva mjeseca na vješa- 
lima ili za četiri mjeseca u sušici, poslije duge i teške 
bolesti. Posve je svejedno — ali za mene ipak nije svejedno, 
jer mi se je strahovito uvrtjelo u glavu, da je to neopro- 
stiv zločin od državnoga, da me ovako lakoumno optužuje! 
Koji normalan pošten čovjek može reći, da sam ja Dujmo- 
vića umlatio poslije zreloga razmišljanja?! Molim te, ko 
Boga, reci! A on mene ipak tako tuži i usuđuje se potpisati 
takav sastavak! 

— Nemojmo trošiti vremena na to, kad ne možemo 
ništa promijeniti, Sam si izrazio želju, da optužnica postane 
odmah pravomoćna! 

— To jesam, jer nemam što dulje čekati, pa zašto bih 
otezao s prigovorima?! 

— U redu! Onda budi zadovoljan i ne prigovaraj ni 
sada! Optužnica je pravomoćna i temelj je raspravi, koja će 
biti brzo određena. 

— Jesi li već pitao, kada će biti? 

. — Jesam. Bit će skoro. Možda ne ćemo čekati ni mje- 
sec dana. 

— To me veseli, no znaš, zbog čega se sada najviše 
veselim?! Prije sam se želio čim prije riješiti toga užasnog 

tereta na duši. Nekako sam osjećao, da će biti mnogo raz- 
jašnjeno — u mojoj duši i savjesti! — sa samom osudom, 
pa sam je očekivao s veseljem, čim sam počeo vjerovati, da 
ne ću umrijeti prije rasprave. Sada, otkad dobih optužnicu, 
veselim se samo tome, kako moramo na glavnoj raspravi 
operušati državnog odvjetnika, To će biti slavno, vjeruj mi. 
Ja mu ne bih želio biti u koži — govorio je Bojanić, trljao 
ruke i smijao se kao dijete. 

I Kresović se je smijuljio, promatrajući ga, pa iza oduže 
stanke reče: 

— Čim misliš na to, ne ljutiš se zbog optužnice, a io 
je dobro. 

— Ja mislim na osvetu baš zbog ovakove optužnice! 
Za to i mislim na državnoga i veselim se. Ti ga moraš uzeti 
preko koljena, da zapamti, kad je sastavljao ovakovu op- 
tužnicu. 

— Moraš znati, da je položaj državnog odvjetnika 
uvijek! jači i čvršći nego braniteljev. 

— Jednaki su! 

— Po zakonu, no stvarno je ipak njegov položaj po- 
vlašten. A da i nije, na stvari ne mijenja ništa. Ti si pametan 
čovjek, pa moraš razumjeti i znati, da njega ne vodi nijedan 
lični razlog, kad sastavlja optužnicu. Misleći posve ljudski, 
uvažavajući sve naše mane i loša nagnuća, moraš doći do 
zaključka, da je njemu — u najgorem slučaju! — ravno- 
dušno, kako tuži, uzimljući događaje i ljude kao cigle, ko- 
jima ziđe svoju optužnicu. Ja međutim mislim, da nije ni 
tako kod većine državnih odvjetnika, već da sa mnogo srca 
prate sudbinu onoga, koga moraju tužiti. 

— To je posve krivo shvaćanje! Ti govoriš kao — drug 
s druge strane sudačkoga stola! — odvrati Bojanić. — Ja 
sam uvjeren, da oni upravo strastveno zastupaju najoštrije 
stanovište i onda, kad je svakome pravniku jasno, da je 
neopravdano. Oni gone, jer im je u krvi kao lovnom vižletu, 
da goni zeca. I jedan bi državni odvjetnik bio ili redar, 
policajac, ili žandar, da slučajno nije polazio visoke škole! 
Osim toga, oni tuže onako, kako im se ozgor namigne, jer 
su dužni slušati. 

—Uu tvom slučaju sigurno nije nitko imao razloga, da 
namiguje! — odvrati Kresović povišenim glasom. — Ovo 
nije politički događaj, da bi se netko uplitao. 
vuni Dosta je, da je gospođa Ljubica iz mjesta, iz kojega 
jest, pa da ima pravo na veću zaštitu i obzire nego mi 
drugi! 

— To ne će biti tako! 

— Ti govoriš proti svom uvjerenju, samo da smiriš 
mene, kao što državni tuži, da udovolji nalogu! — reče Bo- 
janić skoro ljutito. — Međutim ne trebaš ti mene zalagivati 
kad ja sam znam, kako je i kako te stvari idu! I 

— Sada svršimo, ako si za to — predloži Kresović i 
nasmije se. — Riješi li mi to pitanje ovako ili onako, na 
stvari ne mijenja ništa, pa onda ne gubimo uludo vremena, 
kad ga ni ja ni ti nemamo previše, 

uha Oprosti! Ne miješaj mene sa sobom, jer ako mi odu- 
zeše sve, u vrijeme mi ne taknuše, pa ga imam i za izvoz! 

Ja Oprosti! Zabunio sam se. Tebi se ne žuri, ne žuri se 
ni meni, dogod imamo pametna razgovora, no ipak — 
imam poslova i moram još kojekuda dospjeti. 

(a Ako su ti svi unosni kao ovaj sa mnom, onda je 
bolje, da tu sjediš i sa mnom pripovijedaš. Ja ću ti barem 
biti zahvalan i, ako se bude moglo posredovati kod »ve- 
toga nici budi bina da ću mu pripovijedati za tebe. 

— Ne za živu glavu, jer si ! 6 = 
ore bti nI jer si onda stradao! Ne će te pu: 

— Zašto me ne bi pustio, kad mu budem pripovijeda 

o tebi I ga i branitelju sirotinje? Kn 

Sr O čito ne znaš povijest nekog Ivana, koji je nosio 
I : i AT pauperum«, odvjetnik sirotinje, si- 

— Ne znam. Što je bilo s njim? 


a Zauzimajući se za sirotinju uzbunio je i svetoga 
Petra 1 nagovorio ga, da traži dekret o svom namještenju za 
rajskoga vratara, pa s tim izazvao odredbu, da više ni jedan 
odvjetnik ne smije ni priviriti k svetom Petru, a onda, po- 
čija naravno, ni u raj. Stoga mu ne spominji mene za živu 
PE sa ST sam sebi, jer će se prestrašiti, pa i 

— Ne, ne. Ja sam uvjeren, da sam toliko patio, te za- 
služih raj tako debelo, da me ni on ne može potjerati 


iz njega! 

— Sreća je, da imaš u sebi takovo uvjerenje! 

— Ono me nikada ni ne ostavlja! — potvrdi on. — 
Zanima me, kako je moguće, da su dopustili, da ovdje 
razgovaramo?! 


— Ja sam izričito molio. Razložio sam predsjedniku, 
da je ovdje toplije i da možeš udobno sjedjeti, pa je odmah 
pristao, jer zna, da si bolestan. 

— Čudo, da to zna. 

— To nije nikakovo čudo, jer je njegova dužnost, da 
se zanima za sve, što se događa pod njegovom upravom. 

— A znaš li, koliko on ima tih dužnosti?! 

— Za to je tu nadziratelj uza, koji je odgovoran za 
red i kojemu mora sve biti poznato, da on onda obavješćuje 
predsjednika. 

— Sve su to priče za malu djecu, moj doktore! Ako mi 
budu dali da drugi put dođem na zemlju, bit ću reorgani- 
zator uza i uopće postupka s ljudima, koje druga, jača, orga- 
nizirana i naoružana braća lišavaju slobode. Kad već to 
mora biti — a i ja dopuštam i priznajem, da mora biti! — 
onda to treba urediti bar približno ljudski! 

— Pusti ti te preporoditeljske misli, a bavi se pitanjem 
svoje obrane. Bit će mnogo korisnije, da tako možemo doći 
na glavnu raspravu mirno, promišljeno, dostojanstveno i pri- 
mjereno strašnome dogođaju. Poslušaj ti mene — govorio 
je Kresović mirno i prijateljski. 

— Nemaš pojma, kako u meni sve kuha i krklja! — 
reče Dragan veoma povišenim glasom, kao da će početi 
vikati. — Nijesam siguran, al mi se sve čini, da je ova moja 
bolest izazvala u mome mozgu neko vrenje i kvasanje, 
koje me razapinje kao — — Htio sam reći, kao da sam u 
blagoslovljenom stanju s tim preporođajnim mislima, no 
ne bi bilo umjesno — — | 

— Možda bi mogao reći, da si bređ s njima?! 

— Ne, ne! — odgovori Bojanić i nasmije se u sav glas. 
— Državni bi odvjetnik sigurno rekao, ako dobro zna 
hrvatski, da sam — skotan s tim prevratničkim i bezbožnim 

svinjarijama! — — — Doista mi se čini, kao da ću puknuti 
od obilja misli i osjećaja. Još nikada u životu nijesam bio: 
ovako raspoložen! Međutim nemoj misliti, da je optužnica 
izazvala u meni i sve ove osjećaje! Ne nipošto. Ona me je 
samo uzbunila proti toj nekakovoj pravdi i proti držav- 
nome i ujedno me orobila za moj divni pokajnički osjećaj, 
kojega, nažalost, više nema ni za lijek. Ja osjećam taj uža- 
sni manjak, pa se s toga nadam, da ću ga moći opet u sebi 
uzgojiti do glavne rasprave, jer bih joj inače pristupio kao 
odvratna divlja zvijer, koja bi se zgadila i meni samome. 
Ja se sada samo bunim, a ni na kraj pameti mi nije, da se 
saberem, da se pokajem i tako pristupim raspravi kao na 
svetu pričest. Vjeruj mi, da sam upravo tako osjećao, sve 
dok ne primih ovu strahotu! Od toga časa kao da je đavo 
PE .. Panj kako rekoh, sretan sam, što osjećam 
sebi taj manjak, jer j i želja ži 
koi gline i jer je onda odmah i želja živa, da ga 
so Zasada nastoj, da se ne baviš nikakovim drugim 

mislima osim onima, koje će ti poslužiti za obranu, odnosno, 
ako i ne za obranu, a ono ipak i barem za razjašnjenje 
tvojega cijelog načina života i napose i samoga čina. 

ma J a sam napisao neke stvari, koje će ti možda moći 
poslužiti kad se ti budeš spremao za obrambeni govor 
pa ću ti ono dati. Napisao sam svašta, no sada vidim, da 
nema onoga, što je najbitnije: zašto se je sve to odigralo 
tako, a ne drugačije, i onda: jeli to moralo biti tako. 
Lao su veoma teška pitanja, na koja nije lako od- 
Mae. ne De i laka, ne bi se ni rješavala u tamnici, 

— ovo sada! — u tamnič j pi i 

kućnim zabavama i na NI mv 

— Sreća je, što si još dobre volje! 

— Ovo je sada ovako, dok si ti sa mno 
ostanem sam, mogle bi se zmije o mene ok Peer 
nem pisati, što osjećam i u takovim časovima, ispast će na 
papir užasi, kakove još nije nosio! Smrkava mi se pred 
m jA Kad sam prošli put bio ovdje, upoznao sam se 
_ ekim divnim provalnikom, Georgijcem Mošom Kakhi- 
elachwilli, odnosno — nije bio provalnik, nego stručnjak 

međunarodnoga glasa u krađama dragulja. Čitat ćeš, jer 
sam nešto napisao u svojim zapiscima. Tada se nijesam 
slagao s njegovim nazorima, jer sam bio janje krotko — — 

— A danas se slažeš?! 

— Ne, ni danas, no razlog je drugi: danas mi je on 
premalo vuk! 

— "Tako si daleko dotjerao?! 

— Ne, doktore, tako! Ja nijesam nikuda tjerao ni do- 
tjerao, nego su mene dotjerali! Jest: tako su me daleko do- 
tjerali! Ja ti ne bih mogao rastumačiti, otkuda meni to sve, 
no osjećam, da je u meni, a znam, da nijesam ni od koga 
prihvatio, pa onda moram zaključiti, da je to već bilo u 
meni pod pepelom, te je trebao doći samo ovaj životvorni 
vjetrić našega divnog društva, da taj oganj razplamsa u 
meni. Sve bih porušio — — — 

— To je onda, s dopuštenjem, ludovanje, jer kod pa- 
metnih ljudi ne može rušenje biti samo sebi svrhom. Tko 
ruši, mora znati, što će podići na tim ruševinama. Tada ru- 
šenje može biti opravdano, a često je i veoma potrebno, 
pa i hitno. 

— Sve je promašeno, jer je zavladala laž i opsjena. Ne 
dopuštaju zdravim očima, da pogledaju, jer čim se u nešio 
zagledaš, lupnu te kakvim zakonom po mozgu: »To ne smi- 
ješl« — — Ta, nemojte, braćo ljudi, ako Boga znate! Pustite 
me, da vidim, da okusim, da iskusim, jer vi meni bađava 
pripovijedate, da je vatra vruća i da peče, dok ja ne znam, 
jer nijesam iskusio, ni što znači »vruć«, ni što znači, da 
»peče«. Pustite me, zbacite s mene oklop vaših zabrana, 
skinite mi s očiju ovoj vaše pretjerane brige. Moja je 
dužnost, da napredujem, ja hoću da napredujem, al moram 
vidjeti, što je naprijed, a što natrag. Hvala, ja ne ću da 
gledam vašim očima ni onda, kad vi tvrdite, da me vodite 
u raj zemaljski ili u raj nebeski. Ne! Ja ne ću slijep ni u 
jedan ni u drugi! 

— Na taj način moraš doći do zaključka, da treba obu- 
staviti sve zakone i pustiti svakome, da sve iskusi, kao da 
su stoljeća i tisućljeća prošla uludo. Ti bi htio, da stičemo 
i ona iskustva, koja su već naraštajima prešla u našu krv. 
Je li tako?! 

— Nije tako, i ti znaš, da nije tako, pa me samo pitaš, 
jer me želiš zavesti u neki ćorsokak, da mi se onda na- 
smiješ! Al ne ćeš lako! ' 

— Oprosti mi, no ja se sjećam, da si se ti i u zaroblje- 
ništvu znao gdjekad uzbuniti proti štitništvu, koje smo ti 
bili posve opravdano nametnuli, a poslije si i sam morao 
priznati, da si imao krivo, a da smo bili u pravu mi, koji 
smo nad tobom izvršivali neku vrst sile. 

— To je točno. 

— Prema tome se sada tješim, da ćeš uvidjeti, da si 
na krivom putu. Moraš se samo smiriti i početi mirno i tri- 
jezno prosuđivati. 

— Ti se šališ, dok govoriš o mome nekakovom krivom 
putu, a ni ne znaš, do kakovih sam zaključaka došao u svo- 
jim razmišljanjima i da li sam uopće i došao do kakovih 
zaključaka! 

— To je točno, no rekao si, da bi sve porušio, pa je to 
dosta, da zaključim, da si na krivome putu. 

— A ja ti velim, da to nije istina! Ja nijesam još došao 
ni do kakova pojedinačnog zaključka, ali znam, da nijesam 
na krivome putu i da bi opći potop došao kao naručen! To 
ja tebi kažem, dragi moj doktore! Ti se baviš svojim po- 
slom, dobro živiš, mnogima činiš dobro, gdjekoga i oguliš, 
ako ti spretno — odnosno nespretno po sebe! — naleti pod 
ruku i onda, posve naravno, braniš općenito poredak, i ako 
si i sam na biljezi kojekakovima kao divlja zvijer! 

— Ne miješaj pojmova. Ti si se bio dao u opća ljudska 
razglabanja, a sada padaš u našu žabokrečinu. Digni se 
opet, pa iz ptičijeg visa pogledaj na ono, o čemu si čas 
prije govorio, pa ćeš vidjeti, da si na posve krivome putu. 

Međutim ne gubimo se i opet u jalovim raspravama, kad 
imamo pune ruke posla. Vratimo se na pitanje, koje si sam 
izvrsno postavio: »Zašto se je sve to odigralo tako? Je li 
moralo biti ovako ili bi bilo moglo biti i drugačije?!« — 
To su pitanja, koja ti moraš do glavne rasprave izvesti na 
da Kako je moguće, da je ovim stazama udario Dragan 
ae koji nema nijednoga pretka u kaznenom imeniku?! 
O ga je dovelo do ovoga užasnog vrhunca?! 

— Ja o tome mnogo razmišljam, ali se ne mogu odlu- 
čiti za ono rješenje, za onaj odgovor, koji mi se neprestano 
nameće. Ne mogu — — — 

— Na što misliš?! 

— Velim ti, da se ne mogu nikako odlučiti, pa samo 
vrludam. Ne mislim ni na što određeno, ali osjećam, da je 
rješenje tu, u meni! I ja sam siguran, da sam ja nažalost 
morao raditi onako, kako sam radio. Zašto sam siguran, da 
je tako, ne bih ti znao razjasniti, a onda, posve naravno, 
još manje znam, zašto sam morao tako raditi. Ja sam kao 
slijepac, kojega njegov osjećaj za daljinu sigurno vodi, kad 
mu ne smeta veliki šum, ali koji ti ne bi znao opisati puta, 
kojim prolazi. On ne će udariti u onaj predmet, koji je 
pred njim, jer ga sigurno i nepogrješivo osjeća, ali ti ne 
će moći reći, da je to recimo brzojavni stup, kojega tako 
sigurno osjeća. Sa mnom je točno tako. Ja mislim, da je u 
nama neka sposobnost, koju su zanemarili naši pra-pra- 
prašukundjedovi, pa se sada u nama sama gdjegada pojavi 
samo kao sijevanje i grmljavina iz vedra neba. Mi zinemo, 
zabezeknemo se i — klimamo dalje, kao da se nije ništa 
ni dogodilo, jer nijesmo sposobni, da razumijemo. Naravno: 
kako bih se ja mogao objesiti o svoj perčin, kad šišam 
kosu do kože?! 

— Smiri se, kad si sam, pa razmišljaj bez naglosti, 
bez nagonjenja i usiljavanja, pa ćeš doći do jasnih za- 
ključaka. 

— Često sam puta već pomišljao, tko je prisilio naše 
prastare praroditelje, da zaborave svoje tajanstvene spo- 
sobnosti: žrec ili žandar?! A jedan od njih svakako jest, 
ako nijesu obojica sporazumno, jer im jednako smeta svaka 
viša sposobnost čovjeka siromaka, 

— Istina je upravo na protivnoj strani! 

Bojanić prasne u glasan smijeh, pa istom, kad se je od 
srca ismijao, reče: 

— Ti bi morao nastupiti u kazalištu. Uvjeren sam, da 
bi postigao golem uspjeh! 

— Ne šali se ti sa mnom, Dragane. Ja ne glumim, nego 
ti divanim posve ozbiljno. Duhovna i svjetovna vlast idu 
ruku o ruku, da nas usreće na ovom i na onom svijetu. To 

su činjenice, o kojima se ne može ni raspravljati, a kamo 
li, da bi ih istom trebalo dokazivati, : 

— Dopuštam ja to, ali ti moraš priznati, da su oni 
patentirali putove, koje su ogradili gvozdenim rešetkama, 
i kojima hoće da nas usreće, te ne dopuštaju ni da se ide 
drugim putem istome cilju niti pomisli, da takav put uopće 
postoji! A ja, vidiš, ne ću na ularu ni u nebeski ni u zemalj- 
ski raj! Ne ću! Ako mi je Bog dao razum i slobodnu volju 
— a svi mi tvrde, da je tako! — onda me pustite, da idem 
svojim putem, jer sigurno ne ćete ustvrditi, da ja sebi ne 
želim dobro! 

— Moj Dragane, odgovor je vrlo jednostavan: išao si 
sam po svojoj volji i — dotjerao dovle. Želiš još i dalje 
ovim putem za svojom slobodnom voljom?! 

— E, vidiš, sada ti moram reći jasno i glatko: to nije 
bila moja slobodna volja i ja nijesam mogao birati: pogra- 
biti ili ne pograbiti sjekiru! Ne! Ja nijesam mogao birati, 
jer uopće nijesam ni mislio! — vikao je on veoma poviše- 
nim glasom. 

— Morao si misliti, bio si dužan misliti! 

— Ja nijesam hotimice, namjerice prestao misliti, već 
naprosto nijesam bio sposoban uopće išto misliti. Tu ne 
može biti govora o slobodnoj volji. To je priča za djecu, to 
je opsjena. Ja ne ovisim, odnosno ne ovisi moje djelovanje 
o mojoj nekakvoj slobodnoj ili neslobodnoj volji, nego o 
stupnju mojega razvoja, o mojoj duševnoj visini i snazi: 
O tome sve ovisi i ni o čemu drugome. 

ok Dolaziš svakako na stanovište slobodne ljudske 
volje. 

— To nije istina! Tko ne bi svojom slobodnom voljom, 
ako mu je na raspolaganju kao lula, htio biti radije svetac 
nego razbojnik?! 

— Nije svima dano, da budu sveci! 

— Eto! Nije svima dano! To je prava riječ, koja je 
protivna onoj: svi imademo slobodnu volju. Ja donosim na 
svijet toliko prtljage, na kojoj ne mogu promijeniti ni je- 
dnoga gumba, pa me nitko normalan ne može i ne smije 
kriviti, što to ne učinim, kad se zna, da ja ne mogu isprav- 
ljati ono, što nijesam stvorio! Mi smo se naučili na neke 

klimave tračnice, po kojima gegamo radije nego da stupimo 
kraj njih na čvrstu zemlju i idemo slobodnim korakom. | 

— Sloboda može značiti i najveće ropstvo: ropstvo 

glupostima, zabludama, neshvaćanju, praznovjerju i tako 
dalje. 
"U Može, ali ne mora to značiti. Uostalom, ako se tvrdi 
— da se opet povratimo na polaznu točku! — da imamo 
slobodnu volju, praćenu i pomaganu zdravim razumom, 
onda mi i ne možemo zapasti u zablude, jer smo slika i 
prilika Božija, koja po svojoj naravi teži dobru, a ne zlu. 
Ako je istina na protivnoj strani, da smo skloni i brži na 
zlo nego li na dobro, pitanje je strahovito i neizbježivo: tko 
nam. usadi u srce toliku zloću s očitom nakanom, da nas 
upropasti?! 

— Znaš, što, Dragane?! Poslušaj ti mene, pa se mani 
ćorava posla i ne gubi vremena u jalova umovanja, već se 
zadubi u svoj slučaj, prouči ga sa svih strana i dođi do 
pametnih zaključaka i odgovora na pitanja, koja si i sam 
postavio. To će ti biti mnogo pametnije nego ovo tvoje 
tobožnje umovanje, kojemu fale i temelji i logika. 

— 'To je opet jedna tvoja politička tvrdnja, kao što je 
bila i ona, kojom si branio postupak državnog odvjetnika: 
Govoriš preko ili barem mimo svojega uvjerenja, jer se ne 
ćeš upuštati u ova pitanja, koja su ipak mnogo važnija 
od pitanja, da li ću ja biti suđen na vješala prema želji 
državnog odvjetnika i obješen ili ću biti suđen na koju 
godinu zatvora. Vjeruj mi, da je ono pitanje mnogo važnije! 

— Ne ispravi ti krive Drine! 

— Hvala na priznanju, da je ipak tu ta »kriva Drina«! 

— Nijesam ti svojim riječima želio dati toga priznanja, 
već sam ti htio reći, da muzeš jarca u rešeto! Uostalom 
sada je već vrijeme, da ja idem. 

— A nijesmo još ništa ni razgovarali! — iznenadi se 
Bojanić. 

— Priznaješ: ovo je sve bilo ništa?! 

— To ne priznajem, ali mislim, da nijesmo razgovarali 

o mojoj obrani. Što ćemo i kako ćemo?! 
_ Rekao sam ti, o čemu moraš razmišljati! Razmišljaj 
ti, a razmišljat ću i ja, pa ćemo već štogod smisliti. Prije 

rasprave ćemo se temeljito posavjetovati, da ne n 
ASpI 2 , astane 
nigdje nesporazumak između moje obrane i tvojih izjava 
jer bi to bilo barem nezgodno, ako ne opasno. : 
lhs Što se tiče samog čina, tu ćemo se slagati, no inače 
mi nemoj kratiti, da ja dajem izjave, kakove ja hoću i ka- 
kove odgovaraju mome uvjerenju i shvaćanju. Nijesam ja 
uludo prošao ovu strahovitu školu! 
— Io tome ćemo se posavjetovati j j 
sa. X. o , jer će svaka tvoja 
izjava biti veoma važna za prosuđivanje samoga čina 
— To ja i želim! To je i potrebno, j j dj 
VALE im! , jer moje zlodjelo 
nije niklo iz zemlje kao glog bez veze s cijelim En 
životom i odgojem i mišljenjem i — siguran sam! — i s 
ue što bi bilo vrijedno ispitati! Međutim ti si u 
željeznim gatrama i ne smeta te, da među njima i dalje 
kaskaš dao divlja zvijer — — — 


— Nijesam ni dospio, da ti kaže j 
1 hk m, da te je pozdravila 
SE — reče mu Kresović, skočivši na ovo bez ikakova 
prijelaza. — Od velikih i dubokih misli ne dospjesno na 
ono, što nam je najbliže. a 
— Hvala ti, doktore. I vjeruj mi i 
store. jeruj mi, da si sada rekao 
dj Po samo si je malko izvimnio. Ja mislim ovako: 
ni zaboravim ove najbliže i svagdanje užase, nasilu se 
no m u ove zamršene, visoke i duboke misli 
soli da e je ovako i da ja to svijesno osjećam. 
Prekide se u riječi i zašuti itelj je č 
a .. zašuti. Branitelj ga je čas mirno 


— Bila je nešto bol ag ž 
i opet je u poslu. olesna, no sada joj je već posve dobro 
— Molim te kao Boga Meo 
i Ž » znaš li, gdje je namj o 
Ca ita naglo, kao što naglo poleti za I m 
guši. ovjek, koji 
— Ne znam. Gospođica j : 
asd lica je Mara bila kod men 
da pita E nes Kaže, da je išla k sudbenom stolu 
: i je, pa da joj je sudac istražitelj rekao, neka 


bi mene obavijesti ata 
dlamtvor. jestila, kako: želiš, da dođem k tebi na 

i jej ipovij ? — pitao je on nekako 
— Što ti je još pripovijedala? — P 
bojažljivo i neeieaniih kao da se boji odgovora, a ipak ne 
ž ljeti, a da ne pita. 
noža Ps Bio sam prezaposlen sa strankama, po 
se oboje žurili, da svršimo čim prije, kad nijesmo ima 
ž i li 
išta važno, što bismo razgovara! ' : 
7 — Nije ti rekla, kako je moja mamica?! aa 
— Rekla je, da je zdrava kao drenovina, da nepre 
radi i da te je pozdravila. 
— I ništa više? ' u 
— Koliko se sjećam, ništa više — odgovori opa 
i zagleda se nekuda, kao da razmišlja, e da bi se Šo ia rad 
li mu je još što rekla. Iza kraće stanke reče: — | % . 
Spomenula je — možda će te i to zanimati — da je neka 
stric Petar skoro vazda s njima i da ta pa ka 
_ I to ti meni pripovijedaš kao slučajno! — us 
ianić. — Sve kao da bi i ne bi! o 
Koopa 2 to tebi tako važno?! — iznenadi se Kresović. 
— Ta, naravno, čovječe Božiji, da mi je govern 
važno! — govorio je Dragan užurbano, kao da se s + 
otimlje za misli i riječi, — Ti niti ne možeš pojmiti, | aj 
ie meni to važno! Mara mi je pred nekoliko mjeseci rekla, 
da je bio kod mojih i da ga zovu svi stricom Petrom, Z 
da je on to tako želio, no sada već dugo nijesam ništa čuo 
iemu, pa mi je s toga to tako važno. . LE 
ž Pi iko ti je taj tvoj stric? — pitao je branitelj, ne 
* . . A .. _ * . ijesti. 
shvaćajući još uvijek važnosti svoje vij a ' 
2 To ti je — — Kako bih ti rekao?! To ti je onaj 
veliki, nepoznati — Nitko! da 
ZZ To je, ako se ne varam, iz Odiseje?! e ' 
_ U kadetskim se školama nije tratilo vrijeme takim 
besposlicama, pa nemam časti poznavati gospodu Homera 
i Odiseja, ali znam i često sam puta čuo, kako se e 
j j ili i; — — — Na primjer, sjećaš se, 
da je okrao ovaj ili onaj 
kad je Bojanić okrao državnu blagajnu, a a 
i ić i kako nije nitko 0. 2 
branio dr. Kresović i dokazao, ! 
ij j id d što dogodi u bilo 
To nije osamljen slučaj, jer kad se god og ilo 
kle udejeka javnoga dobra, javne imovine, uvijek se kaže: 
—— Pa što je učinio? Tko je tim oštećen? Tko će osjetiti 

s toga kakovu oskudicu?! — — Nitko! — — Eto, doktore: 
taj veliki Nitko, koga svi kradu, a nitko ga ne može okrasti 
— to ti je taj moj stric Petar. 

— Pusti to, a reci mi, tko je i što je, ako hoćeš. 

— Ne znam, ni tko je ni što je! Zapravo — on prosi, 
kad nema pametnijeg posla. On je prosjak. 

— Prosjak, kojega svi okradaju i ne mogu ga okrasti?! 
— reče Kresović i nasmiješi se. 

— Točno, točno, doktore! Sada si ga posve točno ozna- 
čio. To je, eto, taj naš stric Petar! On je prosjak i — ja sam 
uvjeren! — jedini čovjek u Zagrebu, koji osjeća, da je 
sretan, Kladio bih se na svoju glavu i na svoju dušu, da se 
on ne bi mijenjao ni s banom ni s nadbiskupom, a sigurno 
ni s kime još i višim! Ne bi. A prosjak je i ide po gradu 
poderan i zamazan, da bi se čovjeku moglo smučiti, kad 
bi morao s njime sjedjeti kod istoga stola. Naravno: mislim 
na čovjeka našega gospodskog kova, jer inače čovjek i jest 
onakav, kakav je moj stric Petar. 

— Kako si se namjerio na njega? 

— Ne znam ni sam. Uostalom to ćeš naći u mojim 
Zapiscima, koje sam ti već spomenuo, a dat ću ti ih, kad 
slijedeći put dođeš k meni, jer mi je sada teško ići u ćeliju 
u drugi kat po njih, kad nije hitno, Dođi brzo opet, pa ću 
ti ih onda dati. Tamo ćeš naći svašta, pa i o ovome Petru 

Blaževiću. Tako se on naime zove, a rodom je odnekud iz 
Like, ako je istina, što mi je govorio, 
| Ea Ne razumijem, kako ih on može pomagati, a tako 
je gospođica rekla, kad je i sam prosjak?! 

=. Pomagati?! — — Ja baš i ne bih znao, ali — — — 
Pomaže ih već svojim ljudstvom, što je uz njih, ako ga 
ustrebaju — — Nego, vidiš li ti, moj brate, čuda?! — 
uskliknu on nenadano i zašuti. 

— A čega si se sjetio?! 

* aja Mislim na strica Petra — — — Ion je ostavio selo 

a0 1 ja 1 moja mamica, te pošao za srećom i našao je! Da! 
Našao je Sreću, moj doktore! Sreću je našao, proseći! Ra- 
zumiješ li ti mene?! A vidiš li nas ostale, koji pođosmo 
istim njegovim stopama iz sela u gradove, da tražimo 

. sreću?! Vidiš li ti nas, gdje se nasukasmo?! Vidiš li ti, gdje 
sam ja zapao i jaučem za pomoć, a nitko mi Đ će . ne 
može pomoći ni pokazati mi izlaz iz ove pećinet: Dovikuju 
mi, da sam ja sam ovo htio i da sam. sam kovač s. ne- 
sreće, umjesto da bace pogled daleko iza svih nas i da tamo 
spaze uzroke, kojih mi nijesmo skrivili, pa da mi pose 
i učine me sretnim, kao što je sretan moj moi po 
stric Petar! Tu je, vidiš, uzrok mojih svih nesreća! 


— U čemu? : a m. 
— U tome pohodu k sreći! Ja sam pošao — 
mamica me je povela — — Moja divna, nevina sirotica! 


Ona je suhu koricu kruha začinjala suzama, samo da može 
prištedjeti koji novčić za moje školovanje i tako me m 
Al nije ona kriva, jer nije znala, da se onako ne može u 
grad. Ja to sada osjetih — — — 

— Što si osjetio? M 

— Dok prokuham, dok proživim, reći ću ti. Ja mislim, 
da je tu ključ i za sve moje nesreće — — — Je li ti još 
što rekla o njemu? 

— O kome? 

— O stricu Petru? Ne znaš, gdje je, da li često dolazi 
k njima? Ne znaš pobliže, kako to misli, kad ti reče, da 
im pomaže i da je skoro vazda s njima?! To me patis 

— Ne znam to. Nije mi ništa više rekla, osim onoga, 
što ti rekoh. Ništa više. Ako želiš, mogu je pitati, ako opet 
skoro dođe k meni, a možeš je i sam pitati, kad dođe k tebi. 

— Već je dugo nije bilo. 

— Ona je dolazila i jučer, no nijesu joj dali, da te 
pohodi u bolesničkoj sobi, a ti nijesi silazio u razgovornicu, 
pa s toga je nijesi mogao vidjeti. Sada će biti posve druga- 
čije, kad si ustao. Molit ću predsjednika, da i njoj dopusti, 
da ovdje može s tobom razgovarati, pa ako dopusti, ne će 
trebati čekati nedjelje, kad je i onako u razgovornici cijeli 
vašar, pa se ni ne može razgovarati. 2 : 

— Bit ću ti veoma zahvalan, ako mi to učiniš! Kad bi 
onda i moja Zlata mogla tako doći, da se porazgovorimo 
— — I barem, da se ovako vidimo, a ne preko dviju 
ograda, pa ma ne progovorili ni jedne riječi! 

— Nastojat ću. Možda će mi poći za rukom. Najzad, 
tražit ću razgovor za sebe, a od njih koja može vazda doći 
sa mnom. 

— To bi bilo divno! Predsjednik ne treba ni znati, da 
nijesi sam. Al dopuštenje ti može dati i sudac istražitelj. 
On je bolji nego predsjednik, pak ćeš s njime lakše izići 
na kraj. 

— On mi ne može dopustiti, da ovdje razgovaramo. Za 
ovo je potrebna predsjednička vlast. 

— Kad ti je dopustio danas, ne će ti odbiti ni u buduće. 

— Ja nijesam toliko siguran, jer iznimka ne može i ne 
smije postati pravilom, a ovo je iznimka s obzirom na tvoje 
zdravstveno stanje. 

— Koje se ne će tako naglo poboljšati, da ne bi oprav- 
davalo još neko vrijeme isto takovu iznimku! Predsjednik 
je dobar i obziran, koliko je moguće i koliko mu to dopušta 
ovaj užasno glupi birokratski sistem, koji nas sve davi i 
guši. 

— To je istina, no meni je malko nezgodno, da ga ja 
išto posebno molim. I danas sam to učinio samo s toga, što 
me je nagovorio sudac istražitelj i to pred samim pred- 
sjednikom. On je spomenuo, da mi gospodin predsjednik 

može dopustiti, da ovdje razgovaramo, pa sam tada posve 
naravno molio. Inače ne vjerujem, da bih bio to učinio. 

— Zašto ne?! To barem nije nikakova osobita povla- 
stica ni milost. Ja držim, da se time nimalo ne ogrješuješ 
o ostale svoje drugove baš s obzirom na moje zdravstveno 
stanje. A zašto ga ne voliš moliti? 


— Ja sam s njime lično u veoma srdačnim odnosima, 
pa sam s toga načinio nešto, što se prijatelju ne smije uči- 
niti, kad je kao mula upregnut pod birokratska kola. On 
naime prestaje onda biti i čovjek i prijatelj, a ostaje samo 
puki stroj bez duše i mozga i srca. Poslao sam mu za Božić 
bocun vina od nekih desetak, dvanaest litara, baš kao što 
sam poslao i još mnogima drugim, i to činim već ne znam 
ni sam otkada. On mi je bez i jedne riječi povratio vino po 
mome vinciliru, koji mu ga je i donio. Znaš, što to znači?! 

— Da si ga kušao podmititi! 


10. Budak Ill, o 


— Da. Samo se tako dade tumačiti njegov čin, jer je 
on očito tako primio moj postupak. Ispričao sam mu se i 
zamolio, da vjeruje, da mi nije bilo ni na kraj pameti, da 
bih cijenio, da ga mogu podmititi s desetak litara vina. On 
se je smijuljio i — velikodušno mi oprostio, smatrajući 
očito, da je njegov postupak bio savršeno u skladu s nje- 
govim sudačkim položajem. Naravno, nijesam mogao ništa 
drugo nego da se i ja smijem čovjeku, koji tako malo cijeni 
svoje dostojanstvo, držeći, da visoko diže ugled svojega 
položaja. 

— Čini se, da si veoma uvrijeđen, dok tako govoriš?! 

— Ne. Nijesam uvrijeđen, no boli me i sama pomisao, 
da je netko mogao pomisliti, da se kraljevski predsjednik 
sudbenog stola može kupiti za litru vina! Nijesam nikada 
prije pozvao ni na čašu vina čovjeka, s kojim dolazim u 
doticaj kao odvjetnik u odvjetničkim poslovima, a s njime 
sam to učinio, što ti rekoh, jer sam osjećao upravo svojom 
dužnošću, da mu nekako pokažem svoje osobito štovanje i 
pažnju i naklonost, jer ih doista zaslužuje svojim isprav- 
nim, požrtvovnim i nepristranim, savršeno sudačkim vod- 
stvom predsjedničkih poslova, a onda još s moje strane i 
s toga, što smo nekako veoma blizi lično, i ako mi nikada 
nije imao zgode iskazati nikakove posebne pažnje, a niti 
mi ju je iskazao. Ovo me je s tim više ovlašćivalo na taj 
korak, jer nije bila naplata za učinjeno, a znao je, da ja 
nijesam takav, da bih ga time htio izazvati za buduće na 

.kakov bilo čin, koji ne bi bio u savršenom skladu s njego- 
vom savješću. S toga učinih tu ludoriju. 

— Budimo praktični, pa izrabimo događaj: sada će ti 
s tim više učiniti sve, što je u granicama zakona, pa onda 
traži svaki put razgovor ovdje. 

_— Ti bi htio izrabiti moju veliku nepriliku! — reče 
Kresović i trpko se nasmiješi. — Ne mariš da se preneseš 
u moj položaj, pa da razumiješ, kako mi ga je sada teško 
moliti, da mi učini i ono, što mi je dužan učiniti i bez moje 
posebne molbe! Užasno mi je nezgodno. Jednostavno ne 
mogu razumjeti, kako sam došao na pomisao, da baš njemu 
iskazujem nekakovu svoju neumjesnu pažnju, kad sam se 
vazda držao savršeno daleko od svih sudaca baš s toga, 

da ih ne dovedem u nezgodan položaj s obzirom na naše 
zanate! 

— Mani to sada, pa izrabi ne u svoju nego u moju 
korist! 

— Izrabit ne ću ništa, ali ću svakako tražiti ponovno 
ovdje razgovor i to opet preko suca istražitelja. 

— Tako, tako, molim te! I onda nastoj, da mi budeš 
mogao više pripovijedati o mome stricu Petru ili mi dovedi 
Zlatu ili Maru, da mi one pripovijedaju o njemu. Znaš li, 
što radi moj Željko?! 

— Nijesam siguran, no čini mi se, da je negdje u 
zanatu, 

— Da. Ja sam mu našao mjesto kod postolara Fučeka, 
Poznaš ga? Vrlo ugledan građanin i pošten čovjek. 

— Znam. Poznam ga. To je sreća, da ga je on primio, 
kad si već odlučio, da maloga dadeš u zanat. 

— Htio sam ga, posve naravno, dati u školu, no onda 
su me smotale moje poznate neprilike i nesreće tako, da su 
sve moje osnove pale u vodu. Morao sam mu naći kakovo 
mjesto, da izuči zanat. Moram ti priznati, da nijesam ni 
pomišljao, da bih ga dao učiti postolarski zanat, jer je to 
najnesretnije zanimanje na svijetu, U svim gradovima, u 
svim državama najlošije poslovne prostorije imadu posto- 
lari. Zašto je to tako, ja ne znam i na stvari ništa ne mi- 
jenja, što po koji imade gospodsku radionicu. To su sretne 
iznimke. Stoga nijesam ni pomišljao, no ipak mi nije pre- 
ostalo ništa drugo nego da ga dadem baš u postolariju, jer 
2 o nijesam Eo naći. Sigurno ga naš ugledni i 

o poštovani gospodi i 
. a ije E n Fuček mlati kao vola u kupusu, no 
— Zašto bi ga mlatio?! — iznenadi se Kresović. 


— Jer to spada u šoštarsku naukovnu osno Š 
. . ide b i 
i sukanje dretve. Jedno bez drugoga ne ide. PAN 


— Fuček je, zabora, čestit obrtnik i i 
mi i ugledan građanin 
— Naravno: tim se onda savršenij i j 

> je provodi kod njega 
naukovna osnova. Nemoj ti misliti, da taj tobožnji ugled 
i građansko poštovanje mogu štogod Promijeniti na stolje- 

ćima običaja i predaje. Šegrt spada pod batine kao slanina 
pod kupus. Tu nema pomoći! No što ću mu ja?! 

— Ne vjerujem, da ga tuku. To nije moguće. 

— Oprosti mi, no meni se čini, da i po treći put go- 
voriš nekako po dužnosti! Braniš nešto, u što sam ne vje- 
ruješ. Nemoj zapadati u konvencionalnosti, kad si bistriji 
od mene i bolje poznaš i ljude i prilike nego ja. I vrapci 
pjevaju na krovovima, da šegrte mlate svi, a napose pekari 
i postolari. Ja 'ne znam, zašto ti rekoh baš samo ta dva 
zanata, kad bih bio mogao reći i kovače i kolare i stolare 
i mesare i sve, koje hoćeš. Svi oni boluju od uspomena iz 
svojih naučničkih dana, pa moraju povratiti sve, što su 
primili u zajam. To je prokletstvo, no ne bi na njemu ništa 
promijenilo, da ga naprosto niječemo, kad postoji. Ne ko- 
risti zatvarati očiju pred suncem, koje vidiš i spuštenih 
vjeđa. 

— Ja bih ti mogao navesti obrtnika iz svih spomenutih 
struka, za koje bih preuzeo lično odgovornost, da nikada 
ne metnu ruke na naučnika! 

— To su vrlo rijetke iznimke i možda samo oni, koji 
su već tako bogati, da sami ni ne rade, već sve prepuštaju 
poslovođi i radnicima, pa onda i dužnost, da mlate siro- 
mašne naučnike. 

— Varaš se. Poznam ih lično mnoge i iz svih mogućih 
struka, 

— Dao Svemogući! Ja ću biti sretan, ako Fuček drži 
moga Željka kao svoje dijete, pa to onda znači, da ga gdje- 
kada i poplaši, kad je baš potrebno, no — — Bojim se, da 
ga mlati kao vola u kupusu — — — To spada u naukovnu 
osnovu! Al, eto, što mu ja sada mogu?! Ne mogu više po- 
moći ni sebi, pa kako bih pomogao svojemu djetetu?! Nego, 
molim te, doktore, ti si i tako žrtva moje nesreće, pa budi 
do kraja. Ako ti se pruži zgoda, reci koju dobru riječ onoj 
životinji, Fučeku. Reci mu, neka ga ne mlati. Dijete je 
slabo, pa će ga ubiti ili osakatiti, a vjeruj mi, da bih volio, 
da ga i ubije, nego da ga osakati. : 

— Molim te, ne zapadaj u skrajnosti. Ne znaš uopće, 
kako s njim postupa, ali znaš, da je Fuček pošten i ugledan 
građanin, pa iz toga, što znaš, zaključuješ, da — životinja 

mlati dijete »kao vola u kupusu«. Ne razumijem, kakovo 
je to zaključivanje?! 

— To ti je, dragi moj prijatelju, vrlo zdravo zaklju- 
čivanje! Vjeruj ti meni! Svakako mu na lijep način govori, 
a ako ti je moguće, možeš mu neopazice ostaviti u radio- 
nici onu tablicu s natpisom: »Dobar čovjek ne muči svoje 
životinje!« To je, doduše, krilatica društva za zaštitu živo- 
tinja, no kad još nemamo društva za zaštitu ljudi, onda se 
moramo uteći zaštiti onoga, što imamo. Šteta, što nijesmo 
konji, jer bismo na svakoj gradskoj uzbrdici sretali te ta- 
blice. Zamisli, kako bi se veselili pekarski šegrti, kad idu 
pod svojim teškim košarama peciva, da barem vide takove 
napise, kad već nemaju nikakove druge zaštite! 

— Oprosti: tu su zakonski propisi, koji i te kako štite 
naučnike! Posve je krivo i naopako, što govoriš. 

je Fućkam ti ja na zakone, kojih se nitko ne drži! I 
najprimitivniji, najprimarniji je propis kršćanstva, da smo 
svi braća i da moramo kao braća dijeliti i sreću i nesreću, 
pa bi ipak moja sirotinja pocrkala od gladi među svojom 
kršćanskom braćom, da se ne nađe kakav prosjak, koji se 
za njih zauzme. Oprosti mi, no opet sam na nizbrdici, da 
se skliznem i da otvorim — — — Ne znam, gdje bih svršio, 
da počnem. Sreća je, da me ne čuje naš dobri i požrtvovni 
otac Josip! Veoma bi se žalostio, no što mu ja mogu?! 
Ovako je i ovako moram govoriti — — — , 

— Svake vam nedjelje drži propovijed?! 

m3 Ne samo nedjeljom! On je među nama skoro svaki 
dan i vazda pripovijeda i poučava i svjetuje. Naravno, on 
je druga stvar — — — Što govori inom, i sam ji - 
tvrđuje čin ——— Nj itolee arko 

J om Njemu to nije zanat! 

— Kao da drugima jest?! 

— Oprosti: niti sam ja o tome govorio niti ti sad 
tome vodiš proti meni istragu! K j ao 
to, onda ću ti reći, što lala o Ee KEEP RA 

— Dragi moj Dragane — reče Kresović malko sveč 
i EE . . . ano 
1 BI edema, da ti i ovom zgodom izrazim svoje 

— Ida otideš — nastavi Bojanić. 

— Da. Ti pogađaš moje misli. Doći ću ti opet najzad 
za tjedan dana, a međutim mi se dobro oporavi i iziđi 
između boležljivaca. A : i 

— Budi bez brige. Na raspravu ćemo pristupiti. Po- 
zdravi moje — — — 


LII. 


Mara je slijedećeg jutra nazvala Grudanića i slučajno 
ga od prvoga puta uhvatila na telefonu. Rekla mu je 
Zlatinu poruku na veoma uvijen i oprezan način, no on ju 
je potpuno razumio. 

— Znači li to, da baca koplje u trnje?! — upita Gru- 
danić, 

— Čini mi se, da misli upočivati na lovorikama — od- 
govori ona. s 

— Da se ona ne bi prevarila?! Moglo bi joj kasnije biti 
žao. 

— Rekla je, da se samo zasada ne dira, dok ona .ne 
rekne, a to onda znači, da ne kani posve napustiti. Istina 
— moram vam priznati, da je moj dojam, da je to svršeno, 
ako je ponovno ne izazovu kakvom velikom uvredom. 

— Kakogod hoće! 

Grudaniću je bilo drago, što je doznao za to Zlatino 
raspoloženje, jer je bio slobodniji u razgovorima s posred- 
nikom, koji želi u ime Wetterovo otkupiti one bilješke. 
Odmah je javio glavnom uredniku, što je doznao. 

— Onda možete biti mekši s gospodinom Wetterom u 
cijeni! — reče mu urednik. 

— Možemo manevrirati, no ruke su nam vezane pot- 
puno, jer je gospođa poručila samo, da zasada ne objelo- 
danimo i da čekamo, dok nam ona ne poruči ponovno, što 
trebamo učiniti. 

— To ne ide tako! Mi smo javno glasilo i spremni smo 
učiniti sve, što je nužno u interesu javnoga ćudoređa i po- 
štenja, ali se ne možemo dati vezati ničijim hirima: danas 
hoću ovako, sutra hoću onako — govorio je glavni urednik 
veoma odlučno. — Taj materijal za nas nema vrijednosti, 
čim se propusti čas, koji je bio povoljan za navalu, a to je 
već danas, kad smo već navalu najavili i otvorili. Kad ne 

ide danas, ne ide više nikada. S time morate računati i na- 
stojte, da što više izvučete, pa je stvar svršena, 

— Oprostite! — počeo je Grudanić nesigurno. — To su 
podatci moje rođakinje, koje je ona teškom mukom sku- 
pila — — — 

— U redu! Nitko joj ih ne kani oteti. Vi ne ćete tih 
podataka nikome izručiti osim njoj, ako ih želi natrag, pa 
prema tome imamo posve slobodne ruke prema Wetteru. 
On mora platiti, da ništa ne objelodanimo, a ne te podatke, 
kojima mi ne raspolažemo, 

— A šta onda, ako je i on obaviješten, da mi više ne 
ćemo štampati najavljenih podataka?! 

— Od koga bi on to mogao doznati?! — upita urednik 
usplahireno i dušmanski pogleda Grudanića. — Jedino, 
ako mu vi kanite to saopćiti. 

— Oprostite! Nemate prava, da me sumnjičite, kad 
znate, da se radi o mojim rođacima, kojima je u računu, da 
se on i dalje boji takih napadaja. 

— Od koga bi on mogao doznati?! 

— Od same gospođe. Ona mu može reći u svađi ili u 
prijateljskom razgovoru, da obustavlja paljbu, a kad on to 
dozna, onda će fućkati na naše uvjete i ne će više uopće 
htjeti pregovarati. 

— To bi bilo veliko zlo. Stoga morate svakako večeras 
zaključiti, da se izvuče, koliko se najviše dade. Bolje je išta 
nego ništa, jer ako ne ćemo mi ovako, uredit će mimo nas 
stari Rosenzweig i onda ćemo još dobiti žestoko po nosu. 
Nije to prvo naše iskustvo s takim poslovima, pa se nemojte 
igrati i šaliti. 

— Nije mi ni na kraj pameti! — odvrati Grudanić 
veoma ozbiljno i mrko, jer je još uvijek bio ljut, što je po- 
sumnjao na njega, da bi on mogao davati Wetteru oba- 

vijesti, koje su nepovoljne i štetne po poduzeće. — Ja se 
samo bojim, kako sam vam rekao, da će moja rođakinja 
sama pokvariti taj naš posao. 
.  — Najzad, ako pokvari — pokvari! Što možemo?! Meni 
Je zapravo najvažnije, da nas Rosenzweig ne zateče ne- 
okretne i nesposobne za vođenje posla, To treba izbjeći, a 
ujedno je i važno, da se ne propusti ovako dobra zgoda. Bio 
bi doista idiotizam, jer mi ne činimo nikom nikakova ni zla 

ni nepravde, a Wettera umirujemo i poduzeću zaradimo 
lijepu svoticu. To se ne smije propustiti, pa večeras bez- 
uvjetno završite. 

Wetter je međutim marljivo pregledavao račune, slagao 
proračune, zavirivao u knjige i sve potanko i najsavjesnije 
ispitivao, vagao i ocjenjivao, da vidi, da li je posao zdrav, 
Kakogod je bio strog, koliko je god izmišljavao i pretpo- 
stavljao neprilika i mogućih i nemogućih, vazda je bio pot- 
puno siguran zaključak, da je posao posve čvrst i da mu ne 
prijeti nikakova opasnost. ' 

Naravno da bi mu naškodio ozbiljan napadaj, jer su 
kupci veoma osjetljivi i brzo se usplahire, a pogotovo su 
državna poduzeća na to osjetljiva, pa mora pod svaku cijenu 
osujetiti Zlatine osnove. 

Nijedna mu cijena ne smije biti previsoka, jer se radi 
o nenadoknadivom gubitku. Ako mu se taj posao izmakne 
iz ruku, onda je za dugo vremena potpuno onemogućen i 
pokopan, a kako su već nastala mnogo teža i ozbiljnija 
vremena, pitanje je, kada bi se uopće mogao opet namjeriti 
na posao, koji bi mu mogao osigurati dobru i obilnu koru 
kruha. A njegova »kora kruha« nije ni malene cijene! 

Siguran je, da sada kroz dulje vremena ne će moći 
raditi i zarađivati, kao što je to činio dosada, jer su se oni 
nesretnjaci, bez kojih ne može na drugoj strani, sigurno 
uplašili, da ne znaju ni kako im je ime, pa će trebati dugo 
i dugo opreznoga rada, dok ih opet pridigne i osokoli, no to 
ipak ne će značiti, da njegov položaj nije veoma unosan i 
bez tih posebnih zarada! 

Sada je međutim najvažnije, da se riješi i oslobodi 
Zlatine osvete. Ona se jučer nije šalila, kad mu je onakim 
glasom najavila, da će glavni obračun istom slijediti. Tu 
nije bilo ni sjenke šale, pa mora bezuvjetno najhitnije i 
najodlučnije urediti to pitanje. Nesreća je, što plaćene 
cijene ne će moći prevaliti na poduzeće, jer su sva otkrića 
uperena proti njemu lično — a to je i posve naravno, jer je 
on pravio neobične poslove, a ne poduzeće kao takovo. Nje- 


govi, samo njegovi su svi ti skokovi, pa onda mora platiti | 


i njihov ceh iz svoga džepa, dok mu se ne pruži dobra 
zgoda, da ga prevrne na Ljubičina leđa. 

— — Pedeset, šezdeset tisuća dinara — — Ni govora! 
Nije poludio! I onda još platiti i svog posrednika, što ne će 
biti manje od desetak tisuća, kad sam predlaže po pet za 
svakoga od novina; onda će ze sebe tražiti posve opravdano 
najmanje dvostruku svotu. To je svega sedamdeset tisuća i 
to — prijedlog njegova posrednika, a što oni tamo misle, 
to se zapravo ni ne zna, no osjeća se, da su — razbojnici, 
a to znači, da znadu dobro računati. Ni govora! To bi bila 
propast za Maksa, Mora on to urediti na mala vrata — — — 

— — Naravno — — — 

Podigne telefonsku slušalicu i zatraži broj. 

— Mogu li govoriti s gospodinom Grudanićem? — upita 
prigušenim, piskutljivim glasom, kad su mu se javili s pro- 
tivne strane. Nastojao je, da glas posve promijeni. — A, vi 
ste! Milo mi je, Molim vas, mogu li vas oko podne gdje 


vidjeti? — — — Jedan prijatelj — — Da. Vrlo važno, no 
zasada neka bude potpuno među nama — — Nikome, baš 
nikome, — — Bilo bi najzgodnije u kolodvorskoj restau- 
raciji — — Budite bez brige, ja vas poznam. Dobro — — 


Već u dvanaest. U redu. 

Duboko je odahnuo, kad je odložio slušalicu. Led je 
probijen, on će doći, reći će mu — — Što će mu reći? Što 
mu smije reći? 

Nestrpljivo se je ushodao po sobi, trljao ruku o ruku i 
razmišljao, što će mu sve reći. Tako — — To ide samo 
preko vas, pa nije opravdano, da se pune tuđi džepovi. 
Tako — — Zar je u tome što nepošteno?! Tko je tim oštećen 
ili prikraćen? Ima li Zlata ikakovu korist od toga, što njega 
napada i blati po novinama, a sve izmišljotine, vjerujte mi: 
najobičnije, najprostije izmišljotine! Vjerujte mi, gospodine 
Grudaniću — — Vi ste pametan čovjek, pa možete pojmiti 
i razumjeti, zašto mi je toliko stalo, da se ne iznose ni iz- 
mišljotine! Sve to škodi poduzeću, a što škodi poduzeću, 
škodi i meni lično — — Naravno, imate pravo: ja mogu 
podnijeti tužbu i odgovorni će urednik drmati gatrama, no 
poduzeće je ipak vučeno po blatu i to se ne da oprati ni- 
kakovom osudom — — Naravno: vi razumijete! To se tako 
kaže »vuče ga po blatu«, kad bude napadnut u novinama, 
ali se ne misli, da su novine blato. Vi to najbolje znate. 
Novine ga vuku po blatu. To su, čini se, vrlo poštovani 

čitaoci — — — Svakako se na njih odnosi taj izraz, a ne na 
novine i novinare — — Ne budite preosjetljivi, gospodine 
Grudaniću, kad i sami znate bolje nego ja, kako se to go- 
vori i što znači — — Čovjek dospije u blato, čim dospije u 
novine i onda je gotov — — Radi toga je meni toliko stalo, 
da se u moj posao ne dira, Siromašna gospođa Dujmović — 
Naravno, naravno: i gospođa je Zlata u užasnim prilikama. 
Ja sam, znate, prisni prijatelj gospodina Bojanića, a i same 
gospođe — — Znate, kako smo mi muškarci prijatelji 
lijepih žena — — Naravno! Debeli smo mi prijatelji, pa 
sada dospjesmo u ovolike nesporazumke! A, vjerujte mi! 
Samo bedastoće i nesporazumci, a novinari uhvatili kao 
gladni psi! — Oprostite, ne mislim na vas nego na one 
druge novinare! Molim vas, oprostite. Znate: Ja sam obični 
siromašni Židov, pa sam nevješt svim tim skokovima! 

— Izvrsno! — reče skoro glasno i udari rukom o ruku. 
— Izvrsno. Ne ću mu ni reći, da sam ja Maks Wetter! Iz- 
vrsno. Ako me pozna — — To ne mijenja ništa na stvari. 
Reći ću mu, da sam ja svoj stric, koji jako voli siromašnoga, 
dobrog sinovca Maksa, pa se s toga i izlaže za njega. Ako 
me pozna, smijuljit će se i šutjeti, no svakako — s njim 
nijesam govorio ja nego moj stric — — — 

Još prije dvanaest sati Maks je sjedio u uglu tako, da 
ga je mogao vidjeti samo onaj, koji se je ogledavao po 
restauraciji. Od vrata je bio zaštićen pomičnom drvenom 
ogradom, pa su kraj njega prolazili putnici, a da ga ni 
jedan nije ni primijetio, dok je on svakoga dobro vidio 
kroz pukotinu između zida i ograde. Kad je vidio Gruda- 
nića, zovnuo ga je ispod glasa, našto je on odmah zakrenuo 
oko ograde k njemu, nasmijao se i rekao dosta glasno: 

— O, vi ste to, gospodine Wetteru! Osobita čast i sreća. 

— Wetter jesam, gospodine Grudaniću, no ne onaj, 
kojega vi mislite — odvrati onaj, držeći se posve ozbiljno. 

Grudanić se malko trgne i odmah razumije, pa reče 
tiho: 

— Oprostite! Mislio sam, da ste vi gospodin Maks 
Wetter, no ima toliko sličnih ljudi — — — 

— Ja sam njegov stric Marko — odgovori Wetter. — 
Nego, da ne duljimo. Vi znate, što me zanima. Ja volim 

Maksa kao oči u glavi, jer nemam svoje djece — — Ovo 
su sve izmišljotine, a oni vaši hoće, da ga ucijene. Stoga 
sam se ja odlučio, da govorim s vama. Ništa ne tražim, nego 
vas molim, da budete obzirni i da ne gonite žestoko. Za- 
tegnite, pa vam ne će biti krivo. Ništa nepošteno, ništa 
osobito ne tražim! Molim vas! — govorio je Wetter i oprez- 
no mu turnuo u džep nekakov zamotak papira. 

Grudanić je to primijetio, no nije rekao ni jedne jedine 
riječi, već se je pretvarao, da je sav obuzet pozornim slu- 
šanjem njegovih riječi. 

— Mi ćemo se opet brzo vidjeti, a sada, molim vas: 
nemojte nikada reći mom sinovcu Maksu, da sam s vama 
Tazgovarao o ovome. 

— Budite bez brige! — odgovori Grudanić, jedva 
suzdržavajući smijeh. — Meni je osobito milo, da sam upo- 
znao gospodina strica — reče, no naglo ušuti, jer bi inače 
bio prasnuo u smijeh, te mu nijemo pruži ruku i otide van 
prema tračnicama, kao da doista nekuda putuje, a Maks 
udari prema gradu, pa žurno na tramway. 

Otišao je opet u poslovnicu, jer mu se je činilo, da je 
prerano, da otiđe kući ili u kavanu. 

— Je li što novo, gospođice? 

— Nekoliko telefonskih razgovora — odgovori ona. — 
Izvolite. Sve sam zabilježila. 

— Kapetan Stefanović?! Oho! Što je rekao? 

— Da će za pola sata biti ovdje. 

— A jeste li mu rekli, da mene nema? 

— Jesam, no on je odgovorio, da će se ipak navratiti, 
jer da ćete se možda dotada povratiti. Ja sam mu rekla, 
đa ćete možda još doći. 

— To ste mu rekli, samo da dođe, da se s njime po- 
zabavite! Poznam ja svoje ptičice! 

— Oprostite, nije tako! — usprotivi se gospođica i po- 
crveni. — To sam mu rekla još prije nego sam znala, za što 
me to pita. 

— Dobro, gospođice! — odgovori Maks ljubazno, no 
Posve poslovno i otiđe u svoju sobu. Nije bio nimalo raspo- 
ložen, da se s njome šali i zabavlja, jer su ga brige pri- 
tiskivale kao mora. Dobro: ovo mu je sada uspjelo i vjeruje, 

da će Grudanić pošteno i čvrsto zagristi, jer pet tisuća nije 
malenkost, već zalogaj, kojim bi se davila i veća životinja 
od običnoga siromašnog novinara — — To je uspjelo, no 
tko bi znao, kako će se i usprkos toga dalje ta stvar razvi- 
jati?! Nije to malenkost, kad čovjek vidi na kocki svoj 
položaj i svu svoju budućnost, a ta kocka je kakav ne- 
ugledni, nepismeni novinski člančić — — — I, najzad, nije 
njima ni vjerovati. Danas se pogodiš i platiš, a sutra iziđe 
kakav napadaj, kao da nijeste ni razgovarali. Što je to?! 
“Kakav je to bezobrazluk?! — — Oprostite: dobili smo do- 
pis, a mi smo javno glasilo, koje ne služi interesima poje- 
dinca nego interesima općenitosti, interesima cijeloga na- 
šeg hrvatskog naroda! Nijesmo smjeli odbiti — — — A 
naš dogovor?! — — Oprostite, dragi gospodine Wetteru, 
no ovo je posve nova stvar, koja s onom prvom nema 
upravo ništa zajedničko osim vas i vaših poslova, Inače je 
sve posve novo! g ; 


Eto, tako to može biti, pa kako bi onda mogao biti 
miran?! Istina, on sam mora u svojoj duši priznati, da te 
novine i ti novinari i nijesu tako strašni, kako se to njemu 
čini sada, dok je tako loše raspoložen prema njima. A zašto 
je loše raspoložen?! Naravno, ako će pošteno, mora priznati, 
da tu novinari uopće ni ne ulaze u pitanje! Tu su novine, 
tu su događaji, koji moraju ispuniti novinske stupce, a 
onda dođu ti učeni, siromašni, čestiti i požrtvovni ljudi, 
koji se zovu novinari, pa te događaje slože u novinske 
stupce, da mogu biti mirno jedni kraj drugih i — novinari 
su svršili svoju zadaću. Što oni tu mogu učiniti? Novine 
izlaze, jer to hoće oni, koji s njima računaju kao i s osta- 
lom robom — netko ima ciglanu, netko je liječnik, netko 
trgovac blagom, netko odvjetnik, netko opet ima tvornicu 
sapuna, a kakav Rosenzweig izdaje novine! — i, eto: no- 
vine izlaze, događaji nastaju, novinari moraju zarađivati 
koru kruha, jer oni prodavaju svoje pero, kad nemaju ni 
dragulja ni uglja na skladištu, i — tako se onda rodi kakav 
napadaj na Maksa Wettera — — Što su tu krivi novinari?! 
Kad ti dospije ruka među mlinsko kamenje, koje ti ju vrlo 
srdačno i savjesno samelje kao kukuruzno zrnje, nije si- 
gurno toj nesreći krivo mlinsko kamenje — — — 

Uostalom — Grudanić je zagrizao, pa će on to kao pa- 
metan čovjek znati urediti, da ne bude ni za koga nikakove 
štete. Ako se novinskom poduzeću i izmakne koja hilja- 
darka, nije nikakova nesreća ni stvarni gubitak. 

Nemirno je hodao po sobi i neprestano trljao ruku o 
ruku. Nije pravo razumio, zašto je toliko nemiran poslije 
uspjelog sastanka umjesto, da je sada mirniji nego li je bio 
prije. Naravno, pet tisuća nije malenkost, ali — — — Rodit 
će one deseterostruko i stostruko, ako njega Svemogući 
pusti, da u miru radi još koju godinu! Nije mu žao — —>— 
Istina, šteta je dati tolike novce onakoj rđi novinarskoj, 
al — — I psetu baciš komad kruha, kad te napadne. Moraš 
ga čim bilo zabaviti, dok odneseš svoj plijen. Moraš — — — 

Nije prošlo ni desetak časaka od njegova povratka, kad 
gospođica najavi kapetana Stefanovića, koji je odmah za 
njom ulazio. : 

— Neka ti drugi, čekaju, dok ti njih milostivo primiš! 
i govorio je Stefanović prijateljski. — Meni se žuri, a ne 
žuri mi se radi mene, nego radi tebe. 

.. Wetter ga je primio stojeći i pružio mu obje ruke, 
smijući mu se veoma susretljivo i ljubazno. Poslije onog 
razgovora osjećao je, da mu je nekako mnogo bliži i draži, 
pa je čak zaboravio i njegovu viku o nekakovoj krađi — — 
Sve mu je zaboravio, pa možda i oprostio. 

— Baš mi je drago, da si se navratio! 

— A meni, da gi se povratio! 

— Bio sam samo na čas izišao, da nešto uredim. 

— Je 1 ti uspjelo, što si želio?! 

— A što meni još nije uspjelo, kad sam nešto htio?! 

— Nešto si obijestan, Maks! Pazi, da se ne pokaješ — 
govorio je Stefanović ozbiljno i teško, kao da doista zna 
kakovu nepriliku, koja mu prijeti. 

— Zašto bih se ja kaja činim niko; i- 
m j jao, kad ne nikome ni 

-— A svi trgovački skokovi, koji bi se u običnom životu 
Zvali posve drugim imenom?! 

— To je pitanje sposobnosti i nesposobnosti. Tko je ne- 
sposoban, mora služiti sposobnima i nema mu pomoći. To 
Je prirodni zakon. 

— Nosim ti velike novosti — reče Jovica posve mirno. 
— Bio sam kod gospođe Zlate, 

— Kod nje si bio?! — iznenadi se Maks, a oči mu ne- 
mirno zaigraju. — Što si čuo? Što kaže? 

— Sjedi, da lakše podneseš — odgovori Stefanović, 
smiješeći se. — Iznenadit ćeš se. 

— Više me ništa ne može od onakih iznenadati. Vi 
i ne znate, s kim ovdje imate posla. Došli ste sa ratišta 
ravno u salone, pa vas tu mogu vući za nos, koliko hoće i 
kako hoće, da ništa i ne primijetite, jer se svemu čudite, 
kad vam je sve novo i sve veliko! Vidjet ćete, kad se 
jednom prenete iz svoje opojnosti. 

— Zlatu ne ću moći ni onda bolje upoznati, nego li je 
poznam sada! — odgovori Stefanović, promatrajući ga 
uporno i pronicavo, sjetivši se onoga, što mu je govorila 
Zlata, kako ih Wetter zavodi u svoju korist — A, ja držim, 
da si je već i ti mogao dobro upoznati. 

— Ja znam, da se u njoj više ne varam, kao što sam se 
dugo varao. Čuo si je sinoć, kako govori, a i sam si vidio, 
da joj je već ono duše na jeziku — kad bi uopće imala 
dušu! 

— A nema ona duše?! — upita Stefanović kao da nje- 
govu tvrdnju prima ozbiljno i čudi se toj činjenici. 

— Tko bi je kuji dao?! 

— A ipak, Maks — reče kapetan povišenim glasom — 
ona je bez duše daleko nad tobom i tvojom izabranom 
dušom i nada mnom i nad svima nama skupa! Daleko i 
visoko nad svima nama! 

— Što te je opet opčarala?! — upita Maks podrugljivo, 

— Jest. Potpuno me je opčarala svojom velikom dušom, 
za koju ti tvrdiš, da ne postoji. Da, razumijem te: gojimi 
nemaju duše, jer nijesu ljudi nego životinje i njihovo je 
sjeme životinjsko — — — 

— Ti si, doista, kapetane, životinja, kad tako možeš 
sa mnom govoriti i poslije našeg preksinoćnjeg razgovora! 
Ja sam s tobom razgovarao kao s pametnim, obrazovanim 

čovjekom i prijateljem, a kod tebe je to sve palo u bez- 
danku kao u magareća ušesa! Doista — — Luđi sam ja bio, 
koji sam se upustio s tobom! 

Š 
— Nemoj žaliti, Maks. Nije sve i vjeruj mi 
' žaliti, , propalo i vjeruj mi, da 
ti u mnogom pitanju posve odobravam i slaž ; 
Ra lida v i slažem se s tobom, 
— Ne vjerujem! 
— Vjeruj mi! No — da se i ijašnji 
' _& povratimo na prijašnji pred- 
met. Bio sam sinoć kod Zlate i reče mi, da d Mao, . 
se nije šalila, kad ti je kazala, da obračun još nije gotov 
= o na pa iamo Poo poručivati! Ja to znam 
i zabiti cviku na pravo mjesto i gdj i- 
manje očekuje! Es 
— Nije se, kaže, šalila, već j isli jozbiljnij 
* » Šalila, je mislila najozbiljnije, n. 
poslije se je posve smirila u svojoj duši, pa ti PomEsk 
da možeš biti posve miran, jer je obračun dovršen Ona 
je svršila i ne želi više dirati u te rane. i 
— Kako?! — zabezekne se Wetter či 
x “s , a pred očima mu 
sijevne onih divnih, golemih pet hiljadarka, koje su za- 
makle u Grudanićev džep, sijevnu kao pet gromova i svih 
ga pet pogodi ravno u srce. 
— Točno ovako, kako ti kažem. Ona j 
p Toč , : je gotova s obra- 
čunom i više ne će biti novinskih napadaja i otkri 
žeš 3 mirno spavati. di PAS 
— No—— Znaš — otezao je Wetter, sam 
gine r , o da se sa- 
bere i Bi svoje veselje i iznenađenje — — Znaš, meni 
i nije stalo do tih gluparija! Neka drljaju i piš 
hoće. Mene se to ne tiče! gia PTSP? 
— Maks! Nemoj barem preda mnom iti i i 
sm : I om glumiti i ne budi 
paz već o Bogu i onoj plemenitoj duši, što te 
želi upropastiti, kao što bi mogla i kao što bi i j- 
veće moralno opravdanje! * Poe man 
— Ne šali se, Jovica! Nijesmo djeca! io j 
» Jovica! jeca! — govorio je Wet- 
ter posve sabrano i mirno, a pred očima su mu S obliku 
svjetlica skakale hiljađarke. — Mene veseli radi nje, da 
. je ole i preda mnom i pred tobom, da je ona ono sve 
.. avala i da sada žali, čime priznaje, da je krivo postu- 
Pp I Kako bi se drugačije mogao razumjeti njezin postu- 
A 1 Zašto nenadano ta blagost, to milosrđe i praštanje?! 
.. e bi ona ustuknula u najvećem zaletu, ako ne 
a, što je opazila pred sobom j ju bi i 
e p m jamu, u koju bi se bila 

— Velik si, Maks! Bio il ne bio značajan predstavnik 
svoje rase — ja to ne ću prosuđivati! — besprimjeran si u 
svojoj drskosti! Oprosti mi izraze. Ne želim te vrijeđati, no 
da označim, što ti predstavljaš, morao bih tražiti i još jače 
i krupnije, koji bi još uvijek bili preslabi, da označe tvoja 
svojstva. 

— Nepromišljen si i krivo sudiš — govorio je Wetter 
savršeno mirno, osjećajući, da hiljadarke pomalo iščeza- 
vaju i ustupaju mjesto velikome veselju, što je time jeftino, 
najjeftinije dovršena ta neugodna priča. — To je sve bila 
vješto namještena komedija, koja mi je bila neugodna — 
to priznajem! — no koja bi i najzad bila svršila tako, da 
bi pokopala svojim ruševinama svoje tvorce i glumce. Ni- 
jesam ja od jučer u poslovnome svijetu, pa da ne znam, 
kako se to razvija! Ona se je bila zaplela kao pile u kučine, 
pa je jedva dočekala, da joj se je pružila dobra zgoda, da 
može izmaknuti svoja jadna leđa, i sada se jezuitski pre- 
nemaže i prevrće očima: »Wetter, ja ti praštam!« —— 
Hvala, milostivice! Vi ste zaista velikodušni i pametni, što 
na vrijeme izmaknuste svoju dragocjenu glavu! Inače biste 
je bili iznijeli u komadima i psi bi se bili veselili, dok ne 
bi opazili, da su same kosti i nešto istrošene kože! 

— Dosta je, Wetter! — Reče Stefanović veoma ozbilj- 
no, no više ožalošćen nego ljutit. — Da mi to tko pripovi- 
jeda, ja mu ne bih vjerovao, već bih tvrdio, da iz njega 
govori zloba i mržnja proti tebi lično i proti tvojoj rasi. 
Ovako ——— O moj, Wetter! — — — I ti vjeruješ, da si 
i ti izabranik Božiji?! Bog može biti samo jedan, no vjeruj 
mi, kad bi ti doista bio njegov izabranik, da bih se ja od- 
metnuo od takova Boga, jer ne bih mogao vjerovati, da 
je to ON. 

Wetter ga je mirno gledao i smijuljio se, ne upadajući 


ni jednom riječi u njegov govor, pa nije ništa rekao ni kad . 


je Stefanović umuknuo, Iza dulje stanke reče: 

— A iko ti je rekao, da sam ja Božiji odabranik?! 

— Član si izabranoga naroda, pa je ,onda odgovor 
jasan! 

— U svakom žitu može biti kukolja, pa i kod nas. Nego, 
budi miran, Jovica, i dopusti mi, da ti se divim! Velik si 
u svojoj djetinjoj prostodušnosti! a 

— Što ti to sada ovamo ulazi?! — iznenadi se Stefa- 
nović. — Nije valjda prostodušnost u tome, što tvoje drža- 
nje izjednačujem s najstrašnijim, što sam u životu doživio?! 

— Nije u tome tvoja prostodušnost — odvrati Wetter 
posve mirno — nego u činjenici, što ne možeš pojmiti, da 
ja mogu i smijem samo ovako govoriti, kako govorim, jer 
tako mora raditi svaki pametan poslovni čovjek. Druga je 
stvar, što ja mislim o njezinu postupku, no ta druga stvar 
ne spada sada ovamo. 

— Kako, kako?! Ja ne razumijem, što to govoriš, kako 
misliš?! 

— Za to ti i velim, da si prostodušan, naivan, kakogod 
hoćeš! Zar ti ne znaš, ne znali te jadi, da u ratnom izvje- 
štaju nijesi nikada imao priznanja, da ste vi tučeni?! Na- 
ravno, ni protivnik nije za sebe priznao, da ste ga vi kada 
pobijedili, već ste i jedni i drugi svaki put prikazali svoj 
poraz kao protivnikovu slabost, a svoju volju i želju, da 
bude baš onako, kako vas je — neprijatelj uredio! Je li to 
jasno?! Hoćeš li, da ti još tumačim?! 

— Dosta je i nevjerojatno je! — odgovori Stefanović, 
gledajući ga u pustome čudu. — Doista je u tebi đavo! 

— Nije osim onoga mojih pradjedova od nekoliko ti- 
suća godina, no takvoga nosiš i ti u sebi, samo što je tvoj 
drukčije dlake, jer se je po balkanskim raskrižjima pario sa 
svakim, tko je naletio. 

— Tako ti počinješ sa mnom govoriti?! — reče Stefa- 
nović, u očitoj neprilici, da li bi se srdio ili smijao. 

— Oprosti! To nije ni uvredljivo ni podrugljivo ni ne- 
istinito, jer nema čiste rase. Sve su miješane baš po raskri- 
žjima, kako je tko na koga naletio u zbivanju stoljeća i na- 
roda. Možda je ipak jedna jedina rasa sačuvana od toga 
prokletstva. 

— Tvoja?! — reče Stefanović već mirnije. 

. — Pogodio si. Svemogući nas je sačuvao baš time, što 
je dopustio, da nas drugi preziru i progone! To ti je naj- 
bolji dokaz, kako čovjek ne smije nikada očajavati, kad mu 
se učini, da su ga napale nesreće, jer nikada ne zna, nije li 
nis to njegova najveća sreća. Mi smo ti najbolji primjer 
za to, 

— Neka ti bude i taj dokaz, da si Božiji izabranik! — 
reče mu Jovica, gledajući mimo njega, — Morao bih ići, 
pa nemam više vremena, da se s tobom nadmudrivam. 

— Obećaj mi, prije nego otideš, da se ipak ne ćeš od- 
metnuti od Boga. Znaš, gdjekada svakom od nas ustreba, 
pa je onda dobro, da smo s Njime u dobrim odnosima. 

— To znači, da se ti ipak otvoreno priznaješ Božijim 
izbranikom?! — upita Stefanović i nasmije se. 

— Kad sam već jednom počeo s tobom o tim pitanji- 
ma otvoreno razgovarati, onda nema smisla, da se pre- 
tvaram. Istina je samo jedna, a ako priznaješ jedan dio, 
moraš priznati i drugi, jer — istina je samo jedna i je- 
dinstvena. Pitaj svoga popa, pa ćeš čuti, što će ti reći. 

— Sada, da znaš — reče Stefanović, kao da je posve 


prečuo sve, što mu je sada govorio: — ne trebaš se više 
bojati Zlate, pa mirno nastavi poslove, ali — ovo ti ja 
sada velim: — nemoj više onako drsko! Zadovolji se i ma- 


njim zaradama i manjim brojem povampirenih vagona ili 
— uopće udešavaj drugačije! 

— Sami smo, pa se možeš šaliti, jer od šale glava ne 
boli! — odvrati Wetter, smiješeći se i udarajući prijateljski 
kapetana rukom po ramenu. — Neiserpiv si. Vidjet ćeš 
za kojih pet, šest mjeseci obračuna, što će ga dobiti go- 
spođa Ljubica! Ne će vjerovati sama svojim očima — to 
ti veli Maks Wetter, a ti, kome god hoćeš, moj dragi Jo- 
vica. Tada mi reci, da kradem! 

— Ne kažem ti, da okradaš gospođu Ljubicu — odgo- 
vori Stefanović. — Ona doista dobiva svoje, ali ti svojim 
skokovima izlažeš posao najvećim opasnostima! S toga sam 
te opomenuo, a ovo ti sada velim, da vidiš, da ja znam 
dobro tvoju igru. Međutim meni je drago, da mi ostanemo 
dobri prijatelji, pa sam sretan, što sam ti mogao donijeti 
ovako divnu poruku od Zlate, ali sam sretan i zbog go- 
spođe Ljubice, jer je ipak posao njezin, a na njega bi naj- 
zad pao sav teret posljedica. 

— Milo mi je, što se je Zlata pokajala, al da i nije, 
ja sam već bio zapeo na pravo mjesto, pa bi se njezina 
otkrića ukiselila prije nego li bi bila ugledala svijetlo ovoga 
svijeta. To ti velim ja, Maks Wetter, kao što me ovdje 
vidiš! 

— Neka ti bude i to uvjerenje, no uzalud bih ti tu- 
mačio, da se ona nije pokajala, što bi prije bila griješila, 
jer je svačija dužnost, da zločine prijavi, a pogotovo je 
to svačije pravo, kad se time ujedno brani. Nije se ona tako 
pokajala, već je u njoj sjevnula velika iskra Božija, koju 
ti ne možeš ni pojmiti — — — 

— Ne mogu pojmiti?! — — — 

— Je li dolazila danas gospođa Ljubica? — upita Ste- 
fanović, prelazeći i ovaj put bez ikakova prijelaza na novi 


predmet. 


— Nije je bilo ni jučer ni danas. Sigurno pakuje. 

— A ne, dragi moj. Mi smo sinoć raspakovali i ono, 
što je već bila spakovala. Nema o pakovanju ni govora! 

“— Ta nije moguće! — usklikne Maks veselo, — Vje- 
ruj mi, da sam bio iskreno zabrinut zbog nje i bojao sam 
se, da će uništiti posao svojom naglošću i nespretnošću! Baš 
sam veseo, da se je predomislila. 

— Sve ostaje, kao što je bilo i dosada pod jednim je- 
dinim uvjetom: u buduće budi oprezniji, da ti ne može 
svaka žena skočiti na žulj! Ovo nije dostojno tvoje spreme 
i iskustva, a ni tvoje trgovačke rase. Ne treba varati ovako 
prljavo, na malo, kao kakav bakalin! To nije dostojno! Vje- 
ruj mi, Maks, i oprosti mi, što ovako govorim, no to ti je 
najbolji dokaz, da sam ti doista prijatelj, jer te volim, 
usprkos svega, što doživjesmo i što ti izgovorih. 

— Ja znam, da me voliš i, vjeruj mi, ponosan sam na 
prijateljstvo takova junaka! — govorio je Wetter veoma 
povišenim i svečanim glasom, kao da drži zdravicu. — Ovo 
nije prazna riječ, što ti velim, Jovica! 

Stefanoviću su godile te riječi, pa se je zadovoljno smi- 
ješio, pružajući mu ruku na oproštaj. 

— Kud se tako žuriš? Mogli smo skupa otići u kavanu. 

— Drugom zgodom vrlo rado, no danas ne mogu. Žuri 
mi se. 

— Sigurno kakav ljubavni sastanak?! 

— Ni govora! — usprotivi se Stefanović i glasno se 
nasmije. — Ti misliš, da se čovjeku može žuriti samo na 
ljubavni sastanak! Reći ću ti: idem na objed gospođi Lju- 

bici. Pozvala me je, da se dogovorimo radi nekih važnih 
poslova, 

Wetter ga je gledao zažarenih očiju i smiješio se, pa 
onda reče polako i značajno: 

— U sto dobrih časa! Ne zaboravi onda ni na mene! 

— A kog bih đavla s tobom, sve kad bi i bilo, kako 
ti misliš?! 

— Meni je dosta, da rekneš koju dobru riječ o meni! 

— I da ne govorim ovako, kako govorim s tobom — 
je li?! Ne boj se, Maks. Već sam ti rekao, da se ne smiješ 
baviti kramarskim poslovima! Ne zarađuj trice na vagonima 


nego hrpe na ugovorima, pa — sretne ti bile, jer tvoje 
i jesu! 

— Trsit ću se! — odgovori Maks vojnički i skupi noge 
u pozor, 


Stefanović je išao žurno, jer mu se je činilo, da je 
već okasnio, i sve je razmišljao, što bi mogao biti uzrok, 
da Ljubica nije došla u poslovnicu, kad mu je sinoć rekla, 
da će doći. Bila je nemirna i skoro očajna, kada je sinoć 
došao. 

Sjedjela je na divanu, s velikim ručnikom oko glave, 
i neprestano uzdisala i stenjala. 

— Došlo mi je, da poludim s tim ljudima! — zavapila 
je, kad je opazila Stefanovića. Pružila mu je ruku i ponu- 
dila ga, da sjedne kraj nje, a onda mu ukratko ispripovije- 
dala, kako joj je stolar, Pakujući, razbio veliki svjetionik. 
Kad je to vidjela, vrativši se iz poslovnice, odmah ga je 
potjerala i nije mu dala više, da pakuje. 

Stefanoviću je bilo veoma drago, što je prekinula 
pakovanje, pa bilo i uz cijenu velikoga i skupocjenog »lu- 
stera«, Glavno mu je bilo, da ne pakuje, a drugo je bilo 
sve manje i sporedne važnosti. Počeo je odmah, iz daleka 
i polagano, uopće odvraćati od odluke, da otide. Ono je ona 
prekjučer, u najvećoj naglosti i nepromišljenosti, pod ne- 
sretnim dojmom one novinske bedastoće, rekla, da ide, 
on prihvatio i još je podupro, rekavši joj, da će i sam za- 
tražiti premještenje, a sve — nepromišljenosti! Zašto bi 
oni ostavljali ovdje drugima položaje i bogatstvo, kad mogu 

sami uživati i žeti?! Zar su uzalud dali milijun života, pa 
da sada moraju bježati pred nekim nepoznatim novinari- 
ma i pred umišljenim opasnostima, kad je sve u najvećem 
miru i redu?! 

— I pustiti se od one blatiti po novinama?! — propišti 
gospođa Ljubica. 

— Oprostite! Ona prije svega možda i ne zna za onu 
novinsku vijest, a ako i zna, u njoj nijeste spomenuti vi, 
nego je posve očito, da se udara na poslovođu. Čak se ob- 
zirno govori i o samom poduzeću. 

Gospođa je stisla glavu rukama i šutke se zagledala 
u prijatelja, ne znajući ni sama, što bi mu odgovorila, no 
u tom se času sjeti svoga opširnog pisma ocu. Pisala mu 
je skoro zanosno, a puna vjere u sebe, svoju snagu i svoje 
suradnike. Zar je smije smesti kakova bila novinska bi- 
lješka, koja i nije jasna, te se, zapravo, i ne zna, na koga se 
odnosi?! Kad su je o tome uvjeravali i Wetter i Stefano- 
vić, nijesu je mogli uvjeriti, a sada je i sama došla do toga 
zaključka. Čitala je i — nije jasno. Može se ticati njezina 
posla, ali se može odnositi i na druge. Zašto bi ona ostav- 
ljala tako dobro uvedenu trgovinu i išla k ocu, da joj se 
tamo rugaju?! Ima Jovica pravo — — — 

— Ivi mislite, da ne bi bilo pametno otići?! 

— Bilo bi sramotno! Vjerujte mi, gospođo! Ne bi bilo 
dostojno ni vas ni vaših starih. Što bi vam rekli vaši 
đenerali, da čuju, da ste pobjegli još prije svršena boja?! 

— I mislite, da ostanem?! — ponovila je ona tiho, 

— Svakako! Wettera treba dobro stresti, da zapamti, 
kada je dao povoda, da se i pomisli, da je koji novinski 
napadaj u vezi s vašim poslom, pa će on već paziti. 

— Ja bih i ostala, da nijesam ovako posve osamljena — 

— Ako smijem — počeo je Stefanović polako i oprezno 
— ja vam stavljam na raspolaganje svu svoju pažnju i sve 
svoje slobodno vrijeme. Sve ću učiniti, da vam olakšam — 

— Zaista hoćete, gospodine Jovica?! — priupita ona i 
pogleda ga već dosta veselo, 

— Hoću, gospođo, i bit ću sretan, ako budete zado- 
voljni mojom pomoći i mojim prijateljstvom. 

Bio je raspoložen, da ide još dalje sa svojim izjavama 
no onda se svlada, držeći, da bi bilo neumjesno i neoprezno, 
da Joj se više približi barem, dok se ne riješi pitanje smrti 
Bokojnoga Dujmovića. Mora počekati, dok prođe glavna 
rasprava, a onda — — — 

— Hvala vam, gospodine Jovica! — rekla je toplo 
i nan i. pa oo preko mora traži! 

n se je zadovoljno smiješio i smišljao, kako bi ioi pri- 
kazao Zlatino držanje, no iza duljeg =: ones misa 
da je ipak bolje, da ne nagli. Neka se gospođa najprije te- 
meljito smiri, pa će onda moći s njom mnogo lakše razgo- 
varati i prikazati joj sve u onom svijetlu, kakovo Zlatino 
držanje doista baca oko sebe i na cijeli njezin duhovni 
lik. Iskreno je želio, da i Ljubica barem približno osjeti 
njezinu dušu, kakova doista jest, pa s toga ne bi nipošto 
želio, da pokvari već s početka, jer bi onda poslije bilo 
veoma teško ispravljati. 

Neko su vrijeme oboje šutjeli. 

— A što ćemo, ako opet počnu novine?! — upita ona 
posve tiho. — Zapravo: nijesu još ni počele, nego samo na- 

javile, pa što ćemo, ako ispune svoje obećanje?! 
pan Panom ja upućen, one ne će više donijeti ni 

jedine eške o ovom pitanju! — o, ri o: 
pr io et = ah pitanju odgovori on posve 

— Otkuda vi to znate tako sigurno? — iznenadi se ona. 

— Razgovarao sam s jednim novinarom iz uredništva 
onog lista. Stari smo Prijatelji i znanci, pa mi nije bilo 
teško. Odmah sam se zanimao, pa mi je prvi put rekao 
da ne može ništa učiniti, jer da je to veoma težak slučaj, 
no ako što povoljnije dozna, da će me potražiti i reći mi, 
I večeras me je našao u kavani — pred pola sata — i reče 
mi: »Budi bez brige! Tko je dao podatke za novine taj 
je dao .. da se više ništa ne štampa.« ' 

ča nije moguće?! — iznenadi se Ljubica i skide 
ručnik s glave. — Pokaj j jbolji j 
iu Pai Paki jala se! To je najbolji dokaz, da je 

Stefanović se skoro zaprepasti, kad ču njezine riječi 
no ne usudi se usprotiviti se takome tumačenju, da joj 
ne bi postao sumnjiv, ' 

— Je li vam taj novinar što rekao, kakovi su po- 


datci?! 
— Porazni! — odgovori on. — Nijeste vi oštećeni nego 


država, jer je varano na onome, što nije ni dobavljeno. 


Nije ništa izmišljeno, jer se je samo uredništvo osvjedočilo 
o svemu prije, nego li je dalo u novine onu bilješku. Sve 
je istinito. 

— Sigurno je tako, kako vam je taj govorio?! 

— Zašto bi mi lagao, kad uopće i ne zna, zašto me ta 
stvar zanima?! Ja sam potpuno uvjeren, da je sve ovako. 

— Pa, ako je tako, zašto onda povlači? Zašto ne udari?! 

Stefanović se malko nasmiješi umjesto odgovora. 

— Što je smiješno u mome pitanju? 

— Moj odgovor! — reče on i još se jače nasmiješi. — 
Vjerujte mi, da je smiješan odgovor, koji vam moram dati 
na vaše pitanje! 

— Ne razumijem vas, gospodine Jovica. U čemu je 
smiješan vaš odgovor?! 

— Ija sam pitao, zašto povlači tako ubojito streljivo, 
pa mi moj prijatelj reče, da se je predomislila i ne želi ni- 
kom nanijeti štete, a koristiti i tako ne može nikome, pa 
ni samoj sebi. Ona se naprosto ne će da osvećuje! Eto, zato 
povlači! Recite, nije li to smiješno?! Ja sam se, vjerujte mi, 
nasmijao u sav glas, kad sam to čuo. 

— Zato je ona to povukla?! — upita Ljubica, otežući 
i pozorno gledajući u njega. — Tako je to — — — 

— Tako, tako! — potvrdi Stefanović. — I to je sigurno, 
jer moj prijatelj nema nikakova razloga, da što preinačuje, 

jer i ne sluti, da bih ja mogao imati bilo kakove bliže 
veze sa svima ovim događajima. On zna samo toliko, da se 
zanimam, jer je ubijen jedan bivši oficir i ništa više, a to 
je premala veza — oficir ja, oficir on! — pa da bi htio što 
slagati na štetu ili na korist ubojičine žene. 

— To je istina — — — 

— Vjerujte mi, kad sam čuo taj njezin razlog, od srca 
sam se nasmijao. Učini mi,se kao nekakova sveta Para- 
skeva — — — 

— Pa nemojte, gospodine Jovica, sada tako o njoj! — 
reče Ljubica dosta odlučno i skoro oštro. — Svi ste vi 

muškarci nalazili u toj ženi neke osobite čare, a ja to 
nijesam mogla pojmiti i — da vam pravo kažem! — bilo 
mi je i krivo. Sada, kad i ja počimam uviđati, da je doista 
neobična žena, vi je izdajete i počimate joj se smijati. 


To nije lijepo i znak je, ili, još bolje, jedan je dokaz više, > 


kako ste svi vi muškarci najobičnije životinje: dok siro- 
mašno žensko izrabljujete, dobro vam je, a kad ga više ne 
trebate ili kad ne možete do njega, onda pljujete po njemu 
i smijete mu se, gdje biste morali pred njim prignuti 
ikoljeno. 

— Oprostite — počeo je on nesigurno i u najvećem 
iznenađenju, ne vjerujući svojim ušima — nijesam se smi- 
jao, da joj se narugam, jer i ja vidim, da je to plemenito 
mišljenje, koje ju je ponukalo na ovakav korak — s toga 
i rekoh, da je kao sveta Paraskeva! — no neobično mi je, 
da još imade ljudi na zemlji, koji se ravnaju i takovim raz- 
lozima. S toga sam joj se smijao, a ni s čega drugoga. 

Htio je nastaviti, te da on sa svoje strane ispjeva Zlati 
hvalospjev, no ipak zaključi, da je pametnije suzdržati se 
i pustiti Ljubicu, da zori sama u sebi i svojim mislima. 
Zašutio je i pozorno motrio prijateljicu, koja je naglo dola- 
zila k sebi, prosvijetlila, pridigla se i počela hodati po sobi. 

— Oprostite mi, gospodine Jovica — govorila je, ne 
gledajući u njega — što sam se ushodala. Ne da mi se sje- 
djeti i mirovati na jednom mjestu — —— 

— Boli 1 vas još glava?! 

— Ne! Vi ste me izliječili kao čudom. 


— Osobito laskavo priznanje za mene! — odgovori 
on i nakloni joj se, ustavši i sam, jer mu je bilo nezgodno, 
da ona hoda, a on sjedi. 

— Izliječili ste me svojom pričom o toj vašoj Zlati — 
popravi se ona. — To je mala razlika od onoga, kako ste vi 
razumjeli moje riječi. 

— Ne tumačeći ništa, gospođo Ljubice, i bez ikakova 
obzira na razloge, koje vi navodite, meni je dosta, da sam 
vas našao bolesnu i da ste sada zdravi — odgovori on smi- 
ješeći se. Osjećao je veliko zadovoljstvo, videći, da se i nje- 
zina duša otapa i otvara pred Zlatinom veličinom. Bio bi 

mogao početi u najvećem oduševljenju pripovijedati o njoj 
toliko divnih i zamamnih malenkosti, da bi se i Ljubica 
morala za nju oduševiti i uznijeti, jer ženska duša nije ni- 
kada zatvorena i tvrda pred slikama, kakove pruža Zlatin 
život, osim kad je ta ženska duša — ljubomorna, što bi ovdje 
moglo veoma lako biti! Stoga se je svladao. On je vjerovao, 
da mu je Ljubica sklona, pa je smio pomišljati i da ga 
voli više nego li se voli drug i prijatelj iz djetinjstva, te je 
onda s tim više morao doći do zaključka, da bi bila ljubo- 
morna na Zlatu, ako bi je on počeo previše hvaliti i dizati 
u zvijezde. Što više — sve da Ljubica i nije još ozbiljno 
zaljubljena u Stefanovića, bila bi radi njega ljubomorna na 
Zlatu samo stoga — da ga njoj ne priušti baš kao što pseto 
čuva svoju kost i onda, kad je sito, a isto tako ne da svome 
drugu ni blizu do kosti, koju ni samo ne može dohvatiti, 
jer je s druge strane plota ili u živici. Ne da k njoj, jer — 
ne da, ne podnosi, da je netko drugi gleda halapljivim i 
gladnim očima kao i ono samo! Stefanović je potpuno ra- 
zumio takovo raspoloženje ženske duše i s toga je šutio i 
motrio svoju prijateljicu s velikim zadovoljstvom — — — 

— Moram vam priznati, da sam doista zdrava — go- 
vorila je ona hodajući — i još više, da sam spremna raspa- 


kovati i ono, što je onaj spakovao — — — Ostat ću ovdje 
da vidimo, kako će se sve to razviti. 
— Izvrsno, gospođo Ljubice! — reče on oduševljeno. 


— To me veseli, Ono smo prekjučer oboje bili zatajili sami 
gebe u časovitoj klonulosti i slabosti. Vjerujte mi, i meni 
je gdjekada ogavno, što sve tu čujem i vidim, no onda se 
malko ohladim, smirim se i prelazim preko svega kao u 
šali. Ako je do bježanja, neka bježe drugi, a ne ćemo mi! 

— Točno, točno, gospodine Jovica. Neka bježe drugi, 
a naše je vrijeme, da se smirimo i ustalimo u onome, što 
smo postigli. To je točno. Vi imate pravo. 

Dugo su šutjeli. Stefanović je pomišljao, kako se mora 
požuriti, jer još treba na večeru i onda na sastanak s Ma- 
Tom, a nije znao, kako bi se vješto izvukao, da mu Ljubica 
ne zamjeri, što je ostavlja i odlazi. I nenadano, bez razmiš- 
ljanja, reče, kao da mu je netko ubacio iz oblaka u usta: 

— Morat ću otići, gospođo Ljubice, jer me čekaju neki 
drugovi. Moramo rješavati neke naše oficirske poslove, 

— Morate ići?! — iznenadi se ona. — Ja sam mislila, 
da biste ostali kod mene na večeri, da se porazgovorimo 
o svim ovim pitanjima. Sada smo samo nabacili, a poslije 
dolazi obradba i uljepšavanje. 

— Žao mi je, vjerujte mi, no moram otići. Doći ću 
opet sutra, ako dopustite. 

— Ako dopustim?! — začudi se ona. — Kako vi to sa 
mnom govorite, gospodine Jovica?! Ne rugajte se vi svojoj 
prijateljici ni onda, kad ona vas doista treba, jer se može 
desiti, da vam pokaže, da može i bez vas, ako ćete s poru- 
gama ići oko nje. 

— Vi se, očito, šalite, gospođo, sa mnom! — reče on 
posve mirno i bez ikakova uzrujavanja, — Tako možete 
govoriti samo u šali, jer ste sigurni za moje prijateljske 
osjećaje, pa nije moguće, da bi to bile vaše ozbiljne riječi. 

— A zašto ne bi bilo moguće?! Što je nemoguće na 
svijetu? Kad vi možete sirotu Zlatu ismjehivati, onda je 
sve moguće. 

— Ja sam vam rastumačio, zašto sam se smijao, pa 
mi nemojte biti nepravedni. Ako mi dopustite, možemo i o 
tome potanje drugom zgodom. 

— Dobro, dobro. Vidim, da vam se žuri i da želite 
što prije uteći, pa možete ići i želim vam dobar uspjeh i 
mnogo sreće! — govorila je ona s usiljenim mirom, kao 
da je već sve pregorjela, pa joj više nije ni do šta. — Mi- 
slila sam, da ćemo kod večere čavrljati — — — 

— Primam poziv, no večeras moram otići, jer sam 
vezan riječju, da ću doći, a vi dopustite, da onda sutra 
budem vašim gostom. 

— Dobro, ali onda za kaznu — morate biti kod mene 
i na objedu i na večeri, da se dosita napripovijedamo. 

— Srdačna hvala. Osobito sam sretan, što mi ukazujete 
toliku čast — odgovori on s iskrenim veseljem. 

— Da: što je s vašim dopustom?! — upita ona nena- 
dano. — Rekoste, da ćete skoro na dopust. 

— Tako sam mislio, dok sam vjerovao — — prekine 
se u riječi. 

— Što ste vjerovali?! 

— Ne zamjerite mi — govorio je on u neprilici, jer 


doista nije želio, da ona dozna više nego li on hoće da joj 
izravno i otvoreno kaže — no ja sam mislio, da ćete vi kod 
seobe trebati moje pomoći, pa sam s toga bio odlučio ići 
na dopust, kad vi budete selili, 

— A sada?! — upita ona i zagleda se u njega sa svo- 
jim velikim razigranim očima, 

— Sada — govorit ćemo sutra! — odgovori on i na- 
smiješi se. — Meni se na dopust ne žuri, a uteći mi ne će. 

— Dobro: govorit ćemo sutra i o tome! — reče ona i 
zadovoljno se nasmiješi, 

Tako su se sinoć rastali. Ona je ostala malko zamišlje- 
na, no inače dobro raspoložena i zdrava, a on je otišao 
raspjevane duše, videći, da je posve pristupačna onim osje- 
ćajima, koji obuzeše njega, kad je razgovarao sa Zlatom 
i čuo njezine osjećaje u mekoći njezinih riječi — — 


LIII. 


Wetter je kao sulud brzao po pisarni, trljajući ruku o 
ruku i sve izgovarajući poluglasno neke nejasne i neodre- 
đene riječi i komade rečenice, dok se nenadano ne ustavi 
kao ukopan kraj telefona i stane grozničavo drmati i zvati 
centralu, da ga spoji. 


— Halo! Halo! Zar spavate?! — vikao je nestrpljivo i 
jedva dočekao, da mu se jave s druge strane. — Da. Wetter 
ovdje. Molim vas — — Dobar dan — — Molim vas, veče- 


ras ne treba ići. Izvolite ih obavijestiti, da zasada moramo 
proučiti cijelu stvar još jednom, pa da ćemo ih zamoliti 
ponovno za sastanak, kad budemo smatrali za shodno — — 
Da, da. Točno ovako — — Ništa se vi ne brinite. Ja nosim 
odgovornost za svoje poslove — — — Kako?! Mogu, ako 
hoće još danas. Neka udaraju, ako imadu petlje — — — Ja, 
SO ist esl — — Večeras?! Ne znam. Bojim se da ne ću moći. 
Izvolite me sutra nazvati. Možda ću sutra navečer doći, pa 

ćemo razgovarati. Večeras ne ću moći — — Da. Auf Wieder- 
sehen, mein Freund! 

Odlažući slušalicu svalio se u naslonjač kao slomljen, 
i ako je osjećao u svakoj žilici pomlađenu snagu i svježinu. 
Ipak — klonuo je kao odsječena grana i očito zaspao, jer 
nije čuo, kada su vrata otvorena, a gospođičin mu je glas 
nenadano zagrmio u ušesima kao truba jerihonska: 

— Ako nemam ništa raditi, mogla bih otići! — izgovo- 
rila je ona pobožno uobičajenu formulu. 

— Ah, dijete moje! — reče on glasno, posve glasno kao 
da su u šumi, i pruži obje ruke prema njoj. — Znate, da sam 
sanjao?! Očito sam bio zaspao — — — 

— Vi se šalite — odgovori mala i u neprilici se na- 
smiješi. 

— Ne šalim se, ne — — Možete ići. Do viđenja popodne. 

Ustao je, nekoliko se puta protegnuo, protrljao oči, 
obukao kaput i izišao, odlučivši, da će prohodati prije nego 
otiđe na objed. Nešto ga je gonilo, da leti, da luta, da obigra 
cijeli grad, i bio bi najsretniji, kad bi mogao vikati na sva 
četiri vjetra, da ga čuju i znani i neznani, zvani i nezvani, 
da svi znadu, da je on čist, da se ne treba ništa više bojati 
— — Zapravo: on je bio i prije čist, ali je imao nekoliko 
trica, na koje tu glupani oko njega gledaju drugačije nego 
li ih gleda on, pa mu je prijetila opasnost od njih, od nji- 
hove zlobe i zloće prevelike — — — Od Zlatine zloće?! — 
— Naravno. I ovo, što sada ona radi, nije ništa drugo nego 
podmetanje Svemogućemu mjenice in bianco, da je potpiše, 


a ona će je predložiti, na isplatu, kad dođe gore — — k sve- 
tome Petru — — — 
Reći će mu: — Vidiš, ja sam učinila dobro djelo, smi- 


lovala sam se onom smrdljivom čifutu Wetteru. To je mje- 
nica na to moje dobročinstvo. 

— Komu si se smilovala?! — upitat će je njezin sveti 
Petar, kao da je tobože nije dobro čuo, a uistinu će u nje- 
mu uzavreti pradjedovska krv. — Kako to ti govoriš?! 

— Da — počet će ona mucati. — Smilovala sam se 
onom smrdljivom čifutu Wetteru. 

'Tako će ona govoriti, jer se jadnica ne će moći dosje- 
titi, da je cijelo nebo u našim rukama, a kad sveti Petar 
vidi, da se ona ne osvješćuje, reći će joj: 

— Hajde k Učitelju, pa Njemu to reci! 

— Komu? — upitat će ona, jer ga ne će odmah ra- 
zumjeti. 

— K našem Gospodinu Isusu Kristu — odgovorit će 
joj Petar — pa Njemu reci, na koga si izdala tu svoju 
mjenicu, 

Kad nađe Isusa, reći će isto i Njemu, a On će joj se 
nasmiješiti, jer vele, da je bio vazda blag sa svakim osim 
s trgovcima, i reći će joj: 

— Ne govori tako, kćeri moja! I moja je Majka Ži- 
dovka i moja je krv iz Davidovih žila, cijelo je nebo u 
rukama naroda moga — — — 

— — — Bez velikog je razmišljanja udario preko Je- 
lačićeva trga Dugom ulicom prema Gornjem gradu. Na 
uglu Sveučilišnih stuba i Duge ulice opazi nekoga starog 
odrpanca istom onda, kad mu je već pružio zamazanu ruku 
pod nos i propištao: 

— Udijelite, gospodine! 

Posegnuo je rukom u džep i širokim mu zamahom pru- 
žio cijeli dinar. 

— A! — propišta opet stari, kao da ga je zmija ujela. 
— Nijesam ni vidio! — reče i pruži mu natrag dinar, go- 
voreći ispod glasa: — Ne ću ga od vas, pa crkao! 

Wetter se je trgao, zastao, zagledao se u staroga, a krv 
mu šiknula u lice, pa i on skoro propišta kao i stari: 

— Tu smo se opet sastali?! 

Blažević ne odgovori ništa nego pođe jedan korak, da 
mu doda dinar, no Wetter se naglo izmače natraške za do- 
bra dva koraka, gledajući ga, kao što se gleda zmija, koja 
napreduje, sičući jezikom, a čovjek je ukočeno gleda i ne 
može se maknuti. Stao je kao okamenjen. 

— Nosite to! — rekao je Blažević. — Ne ću vam ga. 

Kad se Wetter nije ni ganuo, da bi dinar primio, stari 
ga baci pred njegove noge, okrene se i udari žurno prema 
Jelačićevu trgu, a da se nije ni obazreo na njega. Wetter 
je još nekoliko časaka ostao na istome mjestu kao začaran, 

jer se nikako nije mogao snaći. Osjetio je, da je sreo stra- 
hovitu opasnost i neumoljiva neprijatelja. Nije mu ništa 
učinio, nije ga zapravo nikada ni vidio, a kad su se prvi 
Put u životu sreli, pograbio ga je za šišak, a da nijesu me- 
đusobno ni progovorili. Danas se sretoše drugi put i Wetter 
mu je od svega srca pružio cijeli dinar, jer je tako divno 
raspoložen, a on mu ga vraća, gledajući ga krvavim očima. 
Prosi, a od njega ne prima tako bogatoga dara, već ga 
baca na ulicu kao smeće, gledajući ga uz to krvnički, kao 
da mu nije pružio milostinje nego otrov. Tu nema šale — — 

Saletješe ga teške misli, pa se povrati na Jelačićev 
trg i udari poprijeko ispred Jelačićeva konja prema Petrinj- 
skoj ulici. 

—— Čovjek se ne smije šaliti ovakim pojavama, jer 
bi mogao skupo platiti svoju lakoumnost. On nije poginuo 
u svjetskome ratu, a kamo li bi htio položiti glavu u naj- 
većem miru, u glavnom gradu, na glavnoj ulici i još — 
možda da pogine u podne, kad sva zvona zvone, kao da se 
vesele, što je jedan Židov manje! E, ne će tako, pa da ga 
stoji, ne znam kakovih troškova. 

— Kako se zove?! — pomisli i skoro stade, držeći, ka- 
ko bi bilo smiješno, da dođe, a da ne zna reći, ni tko je ni 
kako se zove ni gdje stanuje. Svakako bi bilo smiješno! 
Međutim on zna opisati, gdje Zlata stanuje, pa će tako po- 
goditi i na njega. On je tamo, tamo će ga naći— — A 
smije li Zlati poslati ponovno policiju na glavu?! I poslije 
ovoga, što mu je sada učinila, da ne bi srdačnije ni njegova 
rođena majka?! Istina je: to je mjenica, na temelju koje 
ona kani u raj, no njega se ne tiču njezini računi sa Sve- 
mogućim. Učinila mu je dobro i to joj mora priznati, pa 
ne bi bilo u redu, da joj pošalje policiju u stan, da tamo 
traži onog odrpanca. Mora to učiniti nekako pametnije. 

Sjetio se je! Prvotno je bio pošao, da govori s nekim 
policijskim komesarom, s kojim je veoma dobar prijatelj 
i koji bi mu svakako učinio sve, što je u njegovoj moći, rio 


sada se je predomislio. Ne će tako. Komesar bi mogao je- 


dino to učiniti, da pošalje kojeg agenta u potragu za sta- 
rim, a da ne bi sigurno dao svih nužnih uputa i upozore- 
nja, koja su potrebna, ako želi sačuvati Zlatu od uzruja- 
vanja i iznenađenja. I bez ikakova obzira na Zlatin mir to 

se mora izbjeći i zbog toga, kako ona ne bi mogla ništa po- 
duzeti, da staroga zaštiti, jer bi joj moglo poći za rukom, 
da ga spasi. Ovako — kad ona dozna, gdje je, on će već 
davno biti otpremljen u zavičajnu općinu, pa onda neka 
ona posreduje, koliko joj je god drago. Kad jednom otiđe 
od jedne oružničke postaje do druge, nema mu više po- 
moći, pa da je pravedan kao svetac. On ide pod svojim 
brojem i sa svojim spisom, u kojemu stoji, da je skitnica, 
pa da nije nikada svojom nogom gazio državne ceste. 

Ne će on komesaru, nego će odmah on sam glavom 
potražiti agenta, kojega također izvrsno pozna, sve će mu 
ispripovijedati, malko mnakititi, malko namignuti, pa će 
njega ovaj iščupati iz njegova brloga kao raka iz potoka, 
a da ne će čuti ni crna zemlja! 

Nije našao prijatelja. Negdje je u gradu u službi. Umoli 
nadzornika, da mu kaže, da ga je tražio, i da ga moli, neka 
ga pohodi u poslovnici, jer mu ima nešto reći. Malenko- 
sti, naravno, al su u interesu samog agenta—— Neke 
njegove lične stvari i pitanja, o kojima mu Wetter može 
dati dragocjenih podataka. 

— Vrlo rado, gospodine Wetteru! Reći ću mu, čim do- 
đe — govorio je nadzornik i ocjenjivački gledao Wettera 
nepovjerljivim policajskim okom, znajući, da se ne radi o 
agentovim poslovima. 

— Hvala vam! Hvala vam, gospodine nadzorniče! — 
ponavljao je veoma uslužno, prijateljski i užurbano. — 
Mnogo mi je stalo do toga, da mu učinim uslugu, kad mogu, 
pa sam se s toga i svratio. Tuda sam baš prolazio Petrinj- 
skom ulicom, pa sam se onda sjetio — —— 

Izišavši na hodnik stane neodlučno, jer ga je opet sa- 
letjela napast, da potraži prijatelja komesara. Možda bi mu 
on ipak bolje to uredio nego agent, koji mora ići onamo, 
kud ga pošalju, dok komesar može uhvatiti agenta i reći 
mu: »Hajde odmah trkom tamo i tamo«——— Naravno. 
Tko ima vlast, ima je. I još nešto: komesar je sigurno u 
uredu. Njega će sada naći, jer on rijetko kad ide na vanj- 
ska uredovanje. Eto treća vrata napnijed i — već ga ima! 
To je najpametnije. 

Pošao je i bez oklijevanja zakucao na vrata i ušag i ne 
čekajući, da mu se tko javi iznutra. 

— Oprostite, što ne čekam na odgovor! — govorio je 
ulazeći. — Znam, da nema žena, koje se tu rede, pa da bi 
im bilo neugodno, da ih tko zateče, kako se poljepšavaju. 

— Nema žena, al može biti kakav drugi posao, pri ko- 
jemu ne trebamo svjedoka osim policije! — odgovori ko- 
mesar ljubazno. 

— Kod vas nema ni te opasnosti. Nego oprostite mi, što 
sam došao, da vam ukradem malko dragocjenog vremena. 

— Da ste došli samo dva časa kasnije, ne biste me bili 
zatekli, jer je već skrajnje vrijeme, da idem kući. 

— Istina je, istina! — potvrđuje Wetter. — Samo deset 
riječi. Do kolko vi sati uredujete?! 

— Kako kada, a najredovitije uređujemo dvadeset i 
pet sati na dan! — odgovori komesar i nasilu se nasmiješi. 
— Čim mogu poslužiti? 

— Nemojte se smijati, no prisiljen sam, da tražim za- 
štitu — poče Wetter, sjedajući na ponuđenu stolicu, — Već 
sam nekoliko puta primijetio, da me prati i promatra 
neki odrpanac. S početka sam mislio, da samo prosi, pa sam 
mu svaki put dao milostinju, a on ju je primio i čudnovato 
me promatrao, kao da sam mu ubio oca. Međutim sam pred 
koji tjedan opazio, da on ne ide za mnom samo, da dobije 
milostinju. Što više — njemu nije do moje milostinje! 

— Želite li, da sastavimo zapisnik? — upita komesar, 
promatrajući ga dosta rastreseno i kuckajući olovkom po 
stolu. — Ili da podnesete pismenu prijavu?! 

— Bože, sačuvaj! — usprotivi se Wetter. — Ja sam i 
došao k vama lično, jer mi je mnogo stalo do toga, da se 
to uredi bez ikakove buke i vike i istrage. Treba pametno 
stvar pograbiti i riješiti je preko koljena, jer se radi o 
skitnici i prosjaku, a prosjačenje je zabranjeno, pa tu onda 
ne treba praviti velikih ceremonija. Eto, to je ono, zbog 
čega sam vas došao uznemirivati. Vi pošaljite agenta, neka 
ga nađe i dovede ovamo, pa — metnete mu ceduljicu oko 
vrata i pošaljete ga od postaje do postaje! Eto, samo to 
i ništa više! 

— Kako se zove? — pitao je komesar veoma umorno i 
zijevnuo. — Oprostite, noćas sam bio u službi, pa nijesam 
skoro ni oka stisnuo — ispričavao se je, mećući ruku na 
usta. 


176 


— Ne znam, kako se zove, no mislim, da stanuje tamo, 
gdje i Zlata Bojanićeva. To se zna, jer je već bila predvo- 
đena ovamo, pa nije teško ustanoviti. Tamo sam ga prvi 
put pobliže upoznao, Ona me je molila, da dođem, da me. 
zamoli za oproštenje, jer je znala, da mi je učinila mnogo 
svinjarija za sva moja dobročinstva, a kad sam došao tamo 
i kad sam s njom najljepše razgovarao, onaj je stari skočio 
na mene nenadano i bez ikakova razloga kao divlja zvijer. 
Uhvati me za šiju — znate, uhvatio me je, zapravo, jed- 
nom rukom za šiju, a drugom za tur — mi smo muškarci 
sami, pa vam mogu točno reći, kako je bilo! — i htio me 
podići i baciti napolje. Tada je ona viknula na njega, kao 
što čovjek vikne na svoje pseto, kad koga napadne, a on 
me odmah pustio, skupio se u hrpicu i sjeo kraj peći, baš 
kao što se pseto skupi i legne. 

— A šta je on radio kod nje? 

— To bi bilo zanimljivo ispitati, al nije vrijedno tro- 
šiti u to vrijeme i sile. Ja ću vam reći, do kojeg sam za- 
ključka došao ja kao prokušani praktičar i iskusan čovjek: 
on njoj služi za sve kućne potrebe, jer je već ne će ni pseto. 

— Tu se ne bismo složili! — odgovori komesar veoma 
lijeno i preko volje, no vidjelo se, da ipak nije mogao odo- 
ljeti, a da ne prigovori. — Još je ona veoma, veoma daleko 
od toga stupnja, dragi moj gospodine Wetteru. 

— Ovo je moje uvjerenje i ja sebi ne mogu pomoći! 
Stari njoj liže tanjure i —> — 

— Hajdemo dalje! — prekide ga komesar u riječi. — 
Ne ispitujmo, što je tamo radio, jer vi to ne znate, a tuma- 
čenje vam nije prihvatljivo, pa idemo dalje. Napao vas je?! 

— Jest. Napao me je. Kad sam ja odlazio iz njezine 
one špilje, režao je na mene kao pseto na vezu. 

— Ne razumijem, zašto bi on baš vas izabrao za objekt 
svojih napadaja?! 

— To ne razumijem ni ja, al vam pripovijedam činje- 
nice! Ne mogu naći rješenja, jer nemam nikakova uporišta, 
pa s toga baš niti ne mogu niti ne ću da podnesem pri- 
jave, jer bih morao uzvitlati prašinu, koja bi padala i 
meni u oči, kad ne znam, kuda bih je uperio i uputio. 

— Što biste vi onda željeli? 

— Još vam nijesam sve ispripovijedio. Danas sam ga 
našao u Dugoj ulici, pa i ne gledajući, tko je — vidio sam 
samo, da je prosjak! — pružio sam mu dinar i položio u 
ruku, On ga primi i zatim stane vikati za mnom, da se je 
svijet zgledao i strčao kao na čudu. Vikao je, da on ne će 
od mene milostinje i bacio dinar pred moje noge. 

— Ukratko: treba ga šupirati u zavičajnu općinu?! 


— To je i ukratko i nadugo! Ništa više, ali vas molim,' 


da odredite agentu, kojega pošaljete po njega, da ga mora 
dovesti bez buke i vike i napose, da ne smije nitko kod 
Bojanićevih primijetiti, da je uhapšen. To je vrlo važno, 
jer ćete inače imati dvadeset intervencija! Bit će najbolje, 
da mu se postavi zasjeda tako, da bude uhvaćen izvan kuće, 
u gradu. To nije teško, jer prosi. 

— Budite bez brige! Vi tražite samo ono, što mi pro- 
vodimo i bez ičije molbe i proti onima, koji nikoga ne sme- 
taju osim prošnjom. 

— A ovaj mene napada i, ja vas uvjeravam, da bi me 
ubio, da mu se pruži dobra prilika. 

— Možda to i ne bi učinio, al je dosta, da vas napada. 

— Rekoh vam: uhvatio me je za šiju i tur kao kakvog 
derana i ponio me prema vratima, a čas prije me je gledao 
kao medvjed. A ja sve mislim, da on i nije čovjek nego zvi- 
jer, kojoj je netko dao ljudski oblik, jer drugačije ne mogu 
razumjeti, otkuda mu onakav pogled i onolika snaga. 

— To spada u kabalistiku, a u policijskim propisima o 
tome ne spominju ni riječi — reče komesar, smiješeći se 
i ustane, — Ja ću odrediti, da ga nađu i dovedu, pa ću 
i ja pogledati, da li doista ima tako strašan pogled, kakav 
se je vama pričinio. : 

— E, vi onog pogleda ne ćete vidjeti, jer svaki gleda 
policiju krvnički, kad je daleko, a kad ga skliještite ovdje 
preda se, onda vas gleda milo kao tele sisu. Ne možete vi 
vidjeti onoga, što sam ja vidiol 

— Ne ću moći prije nekoliko dana, jer su svi agenti 
prezaposleni. Čim bude koji slobodan na par sati — — 

— Samo nemojte zaboraviti! ' 

— Zabilježio sam. 

— Smijem li vas podsjetiti?! Ipak je sigurnije, jer 
sam ja siguran, da ne ću zaboraviti — 

— Dok ste živ! — dometne komesar zlobno i na- 
smije se. 

— Ne ću dugo zaboraviti, jer sam se doista bio prepao! 

— A ipak nije bilo tako strašno! Vama se samo sada 
pričinja, kad mislite, da morate naći razloga i opravdanje 
za njegov izgon, a to uopće nije potrebno. Dovoljan je raz- 
log, što je bez zanimanja, jer prosjačenje niti je zanimanje 
niti je dopušteno. 

— Smijem li vas telefonski upitati? 

— Zašto ne?! Za dva dana me nazovite, ako, ine ne 
doznate, da se je što s njime dogodilo. 


. — Tako! — šanuo je Wetter zadovoljno, trljajući ruke 
i silazeći niz stepenice redarstvene zgrade. — Tako ćemo 
mi njega lijepo gurnuti kao šugavu ovcu preko gradske 
međe, pa neka tamo razmišlja, kako će gospodinu Wetteru 
bacati pod noge njegove poštene dinare! ——— Preko 
gradske međe?! Ne! U zavičajnu općinu! Tako smo rekli. 

Naglo je stao i skoro u istom trenu naglo okrenuo 
natrag i veoma žurnim korakom uzišao uz stepenice i kao 
vjetar banuo u komesarovu sobu. 

— Oprostite, oprostite, molim veni — dahtao je na 
jedan dušak. 

Komesar se je spremao za disadoje i bez riječi u čudu 
gledao Wettera, 

— Sjetio sam se! Molim vas: nemojte ga istjerati sa- 
mo preko gradske međe, jer će biti prije opet u gradu nego | 
stražar, koji će ga pratiti. Treba ga šupirati u zavičajnu 
općinu i tamo ga staviti pod stalnu pasku, jer će se inače 
i otuda vratiti. Kad se pašče nauči lizati masnu sjekiru, 
ne ostavlja je, pa i jezik izrezalo! 

— Budite bez brige! — odvrati komesar veoma lju- 
bazno i mirno. 

-— Hvala vam! Samo sam vam to želio reći. Opro- 
stite i do viđenja! — govorio je Wetter izlazeći. Požuri ko- 
rake, što je više mogao, jer se je sjetio, da je već veoma 
kasno, pa će se čuditi njegovi drugovi kod stola, što ga 
nema tako dugo. Bio je zadovoljan, vjerujući, da je sada 
stvar dobro razjasnio i uredio. Ne može biti nikakova ne- 
sporazumka — — — Kad jednom otpiri u zavičajnu općinu 

i dospije pod žandarsku stalnu pasku, neka mu onda po- 
mogne Svemogući! Ne će se lako ispod toga iskopati, pa 
da je svetac. 

Okrenu na Zrinjevac, pa prema Jelačićevom trgu. Pred 
sudbenim stolom je još bio u skupinama veći broj odvjet- 
nika i građana. 

— Sigurno je bila kakova velika kaznena rasprava! — 
pomisli on i ukloni se preko ceste, da se ni s kim ne sa- 
stane, jer nije bio raspoložen za razgovore. Nenadano osjeti 
na ramenu nečiju ruku. 

— Kuda tako hitno, mein lieber Herr Wetter? — upita 
prijatelj. 

— O! A otkuda vi?! 

— Bio sam stručnjak kod suda — odgovori onaj. — 
A, molim vas, kakova je to promjena nastala, da večeras 
ne trebam na pregovore?! 

— To je još zasada velika tajna — govorio je Wetter, 
smiješeći se, — O tome ne mogu još ništa reći, osim da su 
pregovori barem zasada posve nepotrebni i suvišni. 

— A poslije?! Je li to definitivno svršeno?! 

— Ja mislim, da je tako, no — molim vas: zasada ni- 
kom ni riječi, a pogotovo ne ovima od novina. Oni ne 
smiju znati, da sam ja ovako siguran svoje stvari. Njima 
recite, da vam večeras nije moguće doći, pa ih molite, da 
oproste, a kada ćete se sastati slijedeći put, to ćete im već 
javiti na vrijeme. 

— Velik ste majstor! — govorio je prijatelj, kima- 
jući glavom. 

— Oprostite, veoma mi se žuri — reče Wetter, pru- 
žajući mu ruku. — Ja mislim, da su već i dva sata po- 
slije podne?! 

— Tako će biti. Auf Wiedersehen, Herr Wetter! — od- 
govori prijatelj, produžujući u Nikolićevu ulicu. 

——— Sve polako, pa će biti sve u redu — — Zlata je 
sama riješila svoje pitanje, a ujedno i s Ljubicom, jer 
kad je posao s mirom, onda će biti i Ljubica zadovoljna 
i pustiti ga, da mirno radi. I raspakovala je već — — — 
To je divno! Uopće sve kreće na bolje — uvjeravao je sam 
sebe i hitao. — — Još samo s tim starim vukom — — Kad 

i njega postave na pravo mjesto, onda će Wetter opet biti 
Wetter na svome položaju. 

——Još samo malo! Još samo koji dan, pa će moći 
opet mirno i udobno raditi oko svojih uspjeha, koji ne mogu 
kasniti — — — 


LIV. 


Zlata se je pridigla i već istoga dana otišla k svojoj 
gospođi, da je vidi. 

— Slabi ste još za posao — rekla joj je gospođa. 

— Ako mi dopustite, milostiva, radit ću pomalo, jer 
znam, da je vama samoj preteško. Meni je već posve dobro, 
samo sam malko slaba, no to mi ne će smetati. 

Tako je i bilo. Obje su radile, koliko je koja najviše 
mogla, i tako su lijepo svršavale sve kućne poslove bez 
prevelikog napora. Gospođa je očevidno namicala Zlati la- 
ganije poslove, koji je nijesu previše zamarali, pa je uvečer 
otišla kući dosta lagana i prilično jaka. 

Istom kad je legla, osjeti strahovit umor, kao da su joj 
kosti samljevene. Pritajila se je, da bakica ne opazi, jer se 
je bojala, da bi je mogla slijedećeg jutra ustavljati, da ne 
ide na posao, a na to nije htjela ni pomišljati. I ako je 
gospođa bila s njom veoma ljubazna i gospodin je primio 
s prijateljskim smiješkom, ipak se je bojala, da je ne bi 
mogli čekati, ako bi dulje izostala, jer je gospođi teško, da 
sama sve radi. I stara je i boležljiva i, povrh svega, nije 
naučena, da sve radi sama, pa ne dospijeva ni na ono, na 
što bi inače dospjela igrajući se. Stoga je skoro sigurno, da 
dugo ne bi mogla čekati, a — najzad — da li je i dužna 
čekati?! Svatko nažalost gleda na svoje račune i probitke, 
pa i ne pomišlja na tuđe nevolje i nesreće. Čini joj se, da 
je gospodinovo držanje usiljeno i službeno, pa je to još više 
plaši. Rekao joj je: 

— Drago mi je, da ste nastupili službu. Znate, prvih 
mjeseci ne mogu dobiti dopusta ni pripravnici s akadem- 
skom naobrazbom, a kamo li oni niži. 

Ona se je začudila tome njegovom umovanju, no nije 
rekla ništa, kao da nije ni razumjela, kuda šiba, dok je 
gospođa odmah priskočila i rekla: 

— Bolest ne traži dopuštenja, da smije doći. 
— Naravno, naravno, no ako pripravnik oboli — — 


reče i prekine se u riječi, jer ga je gospođa ošinula takim 


pogledom, da mu se je riječ zaledila na usnama. 

— Ja mislim — reče gospođa, kad je Zlata izišla iz 
sobe — da poslije slijedećega općeg potopa Svemogući ne 
će više stvoriti ni jednog činovnika niti će dopustiti bu- 
dućem Noi, da ga uzme sa sobom u barku. 

— A zašto ti to meni tako govoriš?! — upita je vrlo 
mirno. 

— Oprosti mi, al moram i ja barem gdjekada koju 
reći. Zar ne vidiš, da se sirota jedva drži na nogama, pa 
kako onda možeš držati predavanje iz zakona o činovni- 
cima?! 

— Ona se jedva drži na nogama i zauzimlje mjesto, za 
koje nije, dok tamo zdrave i jake čekaju bez posla! To ti 
je najbolji dokaz, kako su moje riječi bile umjesne. Ti se 
sada žrtvuješ i radiš, dok i sama ne oboliš, a kad oboliš, 
onda će sve pasti na moju glavu. 

— Ne će, ne boj se, jer ja ne ću oboljeti. 

— Ja to i ne želim, ali se moram bojati, jer i najzad 
sve pada na moja leđa. Ja ne znam, što si našla na njoj, da 
je ne možeš otpustiti ni sada, kad za to imaš najopravdaniji 
razlog?! Tko ti može zamjeriti, što ne držiš sluškinju, koja 
nije sposobna za rad?! Ima okružnu blagajnu, pa neka je 
ona uzdržava, dok ne ozdravi, a tada neka traži drugu 
službu. Nijesi se ti s njome vjenčala. 

— Pusti ti to, stari, molim te, meni. Kad meni nije 
teško, zašto bi bilo tebi?! 

— Već sam ti rekao, zašto mi je teško i čega se bojim, 
pa me nemoj siliti, da ti deset puta ponavljam istu stvar. 
Uostalom radi, kako znaš, ali mi onda nemoj doći sa svojim 
tužaljkama! ' 

— Samo ti mene pusti s mirom i ne brini se. 

Na Zlatu je teško djelovalo gospodinovo tumačenje, 
pa da joj je bilo imalo zgodnije, bila bi odmah napustila 
službu i otišla, no ovako se nije usudila ni dahnuti ni pis- 
nuti. Što će, kuda će?! Gdje može dobiti ma i najčednije na- 

mještenje?! Ipak — i on ju je primio ljubazno i nasmiješio 
joj se, a to joj mora biti dosta. 

Preko noći se je prilično odmorila, pa je osjećala znatno 
olakšanje u cijelom tijelu i ustala na vrijeme. Željko je 
morao ustajati kad i ona, jer je kod majstora obavljao slu- 
žinske poslove, pa je morao vazda prvi biti kod njega. 
Pošli su skupa. 

“Zlata ga uze za ruku kao malo dijete, i osjeti, kako je 
suh i mršav, pa podigne ruku i zagleda mu se u prste. 

— Što gledaš? — upita on. 

— Ništa, ništa — odgovori ona. — Samo tako. Učinilo 
mi se, da ti je ruka zamazana. 

— Jest, ali se to ni ne da oprati — odgovori Željko. 
— Tako to crno na prstima imadu svi šusteri. 

Duboko je pogodiše njegove riječi, jer još nikada nije 
razmišljala, što to znači, da njezin jedini sin uči postolarski 
zanat. Što bi rekao njezin pokojni otac, kraljevski sudac 
kraljevskoga sudbenog stola?! Njegov unuk uči šoštarski 
zanat kao najzadnja sirotinja — — — Samo je jedan čas 
osjećala težinu njegovih riječi, no onda se opet osovi, sje- 
tivši se svojega rada i zanimanja. Još čvršće stište djetinju 
ruku, osjećajući, kako su im dlanovi vlažni, no odmah po- 
misli, da se to ona znoji, a ne mali. Slaba je — — — Što 
onda, ako uči postolarski zanat?! — — Sve su to užasne 
društvene predrasude, koje upropašćuju više čestitih duša 
nego ikakav drugi grijeh! Glavno je, da može pošteno za- 
raditi svoj komadić kruha. A što znači »pošteno«? Gdje je 
mjerilo toga poštenja? Da li je pošteno, da njoj njezin 
poslodavac drži predavanje iz činovničkog zakona i da 
njezinu bolest ispoređuje s izostankom iz službe kakova 
vježbenika bez akademske naobrazbe?! Kakvo je to 
poštenje?! 

Je li pošteno, kad Wetter zarađuje teške hiljade na va- 
gonima, koji nikada nijesu bili na tračnicama?! Svakako je 
to pošteno, kad ona nema srca, da ga prijavi, nego se veliko- 
dušno diže iznad te kaljuže i prašta mu, vjerujući, da tim 
činom vrši samo svoju dužnost. Svakako je onda njegov 
postupak pošten. A ipak nije! Nije poštenje u tome, što ona 

mora izvršiti svoju dužnost pošteno i stoga njega pustiti, da 
ga — nose mutni valovi njegove brzice. 

Je li pošteno, kad Željkov poslodavac radi s nekoliko 
siromašnih mladića, kojima ne da ni toliko, koliko im je 
dosta za kruh, a on radi daleko manje nego oni, a zgrće svu 
korist, psuje im oca i mater i ujedno pripovijeda, kako ga 
izrabljuju, da povrh svega toga uživa među građanima 
glas ugledna, poštena, požrtvovna i nesebična rodoljuba?! 
Je li to pošteno?! Naravno, da je i to pošteno, dok to takim 
smatraju svi — društveni dostojanstvenici, koji kroje metar 
za ćudoređe i poštenje. Kad ne bi bilo pošteno, ne bi bilo 
trpljeno — — — Ili je iznad svega toga nešto drugo, što ne 
znamo ili i o čemu ne govorimo?! 

Mnogo nam se toga ne sviđa, mnogomu ne znamo naći 
razjašnjenja, pa onda — poniknemo glavom i velimo, da 
tako sigurno mora biti, jer da nije tako, ne bi ga Svemo- 
gući dopustio. A ipak dopušta svašta, čemu mi ne možemo 
naći razumljiva i naravna tumačenja — — — 

Ona je prignula glavu pod najstrašniji teret, koji je 
normalan čovjek mogao zamisliti, pa se onda ne smije 
ničemu čuditi. Uvjerena je, da čini dobro, a što je dobro, ne 
može biti sramotno niti može biti izvan programa i okvira 
vječnoga zbivanja — — — I njezino dijete stupa istom 
stazom, kojom će putovati svakako lakše nego ona gazi 
svoju, jer je već iz djetinjstva bačeno na nju — — — 

— Budi dobar i poslušan — rekla mu je tihim glasom, 
samo da se trgne iz tih teških misli. — Slušaj majstora i 
sve, koje moraš slušati — — — I milostivu — — — Tako 
je zoveš, je li, dušo?! 

— Da, mamice. Svi je zovemo milostivom — odgovori 
dijete posve mirno i sabrano. — Čuo sam, kako je zovu 
ostali — — — 

U Zlati u prvi čas zavrije bijes na te njegove riječi, no 
brzo se svlada i sabra. Uopće je ogavno, da se bilo kojoj 
ženi govori kao u srednjem vijeku, no kad je običaj — 
zašto se ne bi govorilo svima, da se prije osjeti, kako je to 
suludo i neukusno?! Neka se gega, dok se ne izgega i ne 
prevrne. I njoj samoj nije nikada prije zapelo za uho, kad 
ju je tko tako zvao, dok ju je svaki put nešto udarilo po 


184 


glavi, kad je čula, da joj je tko rekao samo jednostavno i 
Priprosto »gospođo«. S kojim se pravom onda sada buni, 
kad i njezino dijete daje svojoj poslodavci poštovanje, koje 
ona traži i za koje drži, da joj pripada i po Božijem i po 
ljudskom pravu?! Najzad, što je više bila ona kao žena ma- 
loga, posve maloga i neznatnoga činovničića od žene jednoga 
vrlo uglednog i poštivanog postolarskog obrtnika?! Kako 
se god okrene, svakako je veći gospodin i najmanji samo- 
stalni obrtnik i od najvišeg činovnika, jer gospodin znači 
isto što i gospodar, a ni najviši činovnik nije toliko svoj 
gospodar, koliko i najneznatniji cipelar, limar ili opančar! 

Ako se ide još i dalje, može se nametnuti i ovakovo 
pitanje: zar je velika razlika u obrazovanosti velike većine 
građanskih žena, pa da bi one lično, same sobom zasluži- 
vale, da se među njima pravi neka osobita razlika i u 
samom nazivu?! 

Naravno, sve su to samo izrasline stoljeća i što bolesnih 
što besposlenih mozgova, jer se goli rađamo i goli odlazimo 
u zemlju, a to je najsilniji dokaz, da ne može biti među 
nama nikakove razlike po onome, što se vraća materi 
zemlji, pa onda ni nazivi nijesu opravdani nego jednaki i 
jednolični. A ipak je među nama silna, golema razlika, te 
ni dvojica nijesmo jednaki, pa skoro ni slični — — — 

Eto nje, a eto rođene njezine sestre Mare, a eno bakice, 
a još dalje je njihova pokojna majka! Sve različne kao da 
nijesu ni iz istoga stoljeća, a kamo li da su njih tri čak i 
od iste krvi! Bez sumnje, krv je teška na vazi prosuđivanja, 
ali je i njezina težina i važnost veoma relativne  vrijed- 
nosti — — — Međutim Željko svakako dobro postupa, 
zovući majstorovu ženu milostivom, kad je takav običaj. On 
je premalen i preneznatan, a da bi mogao popravljati i mi- 
jenjati običaje, koje nam je namro srednji vijek. 

— Moraš je dobro slušati — ponovila je iza dugog raz- 
mišljanja i lomljenja sa spomenutim Pitanjima. — Kao 
mene, i još bolje, jer ona nije mamica, pa teže prašta. 

— Slušam je — odgovorio je Željko. — Slušam sve, 
kad moram. 

Njegov je glas bio slab i nekako slomljen, a pogled ne- 
siguran. Neprestano je bludio kao poplašen. Dok majci od- 

govara na njezina pitanja, misli jedino i neprekidno na 
batine, kojima ga progone kao divlju zvijer na svakom 
koraku i kad je što kriv i kad mije kriv. I sada ih, stupajući 
kraj majke, osjeća na leđima i na rebrima ina svakom di- 
jelu tijela, jer i nema više mjesta na njemu, na koje nije 
pao koji udarac. On na to misli i strahovito pati ne samo 
zbog bolova, koje mora podnositi, nego i zbog toga, što se 
ne smije nikome potužiti osim stricu Petru. Ni sam ne zna, 
zašto ne smije nikom pripovijedati svojih muka i nevolja, 
ali je bio siguran i nepokolebiv u mučanju pred svima. Ono 
se je potužio stricu Petru, jer ga je baš našao, kako plače 
i još prije jednom, pa onda i poslije koji put progovore o 
tome, no ne voli ni s njim mnogo pripovijedati o toj strašnoj 
nesreći, koja ga uništava kao najteža bolest, jer se upravo 
boji, otkad mu je rekao, da bi on gazdi vratio čekićem. 

Rekao mu je — i Željku to vazda zvoni u ušima: 

»— — Ne bih ja, sinko, uticao, dok mu ne bih onim 
istim čekićem razmrskao glave kao zmiji« — — — 

Tako mu je rekao i Željko je poslije toga već mnogo 
puta poigravao čekićem u ruci, pomišljajući, kako bi ga 
zafrljacio majstoru u glavu. Istina, on nije pomišljao, da bi 
to i učinio, nego je samo razmišljao, kako bi to bilo, kad bi 
on bio kao stric Petar naopake naravi, pa kad se gazda baci 
na njega čekićem, da ga on pograbi i svom snagom povrati 
njemu ravno u glavu. Malena je njegova snaga, ali bi bila 
s čekićem dosta velika, da mu razbije glavu. Ne bi mu je 
razmrskao kao zmiji, kako je rekao stric Petar, ali bi mu je 
ipak mogao prilično jako raskoliti, jer ima i teških čekića, 
kojima se majstor baca za njim. Naravno demo on je 
samo pomišljao, kako bi to bilo, kad bi on to htio učiniti, 
ali mu nije još nikada došlo ni na kraj pameti, da bii 
učinio, jer je pred svojim majstorom osjećao pobožni strah 
i poštovanje, koje mu nije dopustilo ni da mu pogleda u 
oči, a.kamo li bi mogao na njega izmahnuti čekićem. 

Ne pomišlja on, da bi majstora udario, ali mu ne izlaze 
iz glave riječi strica Petra. Ne zaboravlja ih, a da ni sam 
ne zna, što je na njima toliko čarobno i nezaboravno. Najzad 
kad bi htio vraćati udarce, onda bi ih najprije vračao nauč- 
nicima, pa pomoćnicima i najzadnji bi onda mogao doći na 

red i majstor. Samo je on preslab prema njima, pa bi mogao 
vraćati samo čekićem i onima, koji ga udaraju rukama ili 
remenjem, jer on ne bi nikako mogao uzvratiti svojom sla- 
bom rukom jaki udarac pomoćniku, pa ni samim naučni- 
cima, jer su i oni mnogo jači od njega. U svakom bi slučaju 
morao vraćati samo čekićem — — — 

Ta mu se je misao posve svidjela, jer i ako mu se je 
činilo nekako — barem dopustivim, da ga udara majstor, 
pa i majstorica, nije mu sada išlo u glavu, da ga udaraju 
oni, koji su samo malko stariji od njega i koje majstor još | 
ćuška kao i njega. Naravno, ne ćuška pomoćnike, jer su to 
već — — — pomoćnici! Pomoćnici su to već, pa tko bi se. 
usudio, da i na njih stavi svoju ruku?! Pomoćnici su to! 
Naučnike udari, i ako je jedan već skoro izučio zanat, a 
drugi malko mlađi od njega. Ipak — udari njih, jer su 
naučnici, a tko ne bi udario naučnika, kad je već sama 
pojava njegova i njegov smijeh i njegov plač i njegova svaka 
riječ — sve je to čisti izazov, da mu dadeš ćušku ili bilo 
kakav udarac kao magaretu! Čini se, da je šegrt i stvoren 
samo zato, da u rađionama imadu koga tući — — — Željko 
to osjeća i ne buni se, kad nema upravo nikakove koristi, 
da se buni proti onome, čemu ne može uteći, kao što ne 
može uteći noći, koja dolazi, ili kao što se ne može skriti 


. pred udarcem groma, kojega ni ne naslućuje. Tu nema druge 


nego pognuti leđa, skupiti se u hrpicu i nastojati, da bude 
šta manja ploha, na koju će pasti udarci. Ništa drugo — — 
kad tuče majstor, pa i pomoćnik. To je već kao neke vrsti 
majstor, I on može tući, ali šegrti ipak ne smiju tući šegrte! 
To ne smije biti, i stric Petar ima pravo, da treba čekić 
vratiti — — — 

*———»Ja bih njemu vratio čekić« — rekao je stric 
Petar, a to se zna, da nije mislio drugačije, nego da bi i on 
njega zviznuo čekićem. 


Išli su dosta žurno, koliko je dopuštala Zlatina slabost, 
niz Tkalčićevu ulicu do Jelačićeva trga, a tamo su im se 
putovi razilazili. Ona je išla na Preradovićev trg, a on u 
Palmotićevu ulicu i onda u neku pokrajnu. 

—,Budi mi dobar, zlato! — reče mu majka na 
rastanku. . 

— Ne boj se, ne boj! — uvjeravao ju je i mirio mali, 
misleći, kako ga ipak naučnici ne bi smjeli tući, pa .ako 
njima kome vrati, to ne će značiti, da nije dobar. — Bit ću 
dobar, biti. 3 ž 

— I nemoj za živu glavu prigovarati, kad ti tko što 
kaže ili ti prigovori i pokara te. 

— Ne ću, ne! — odgovori on, no ujedno pomisli, da 
naučnici nikako ne mogu imati pravo, da ga i oni psuju i 
tuku, kad još i sami spadaju pod udar batina. Da im što 
skrivi, ne bi mu ni napola tako bilo žao, ali se ne radi ni- 
kada o krivnji, nego čim nema majstora, oni se odmah us- 
plahire i kao za šalu ga kvrckaju, da mu sve suze skaču 
kao bob, a oni se tobože igraju i šale. Da ih malko ne umiri 
gospodin Mirko — pomoćnik! — Bog zna, što bi od njega 
učinili, kad nema majstora, no nesreća je, što je gospodin 
Mirko najmlađi pomoćnik, pa ga se šegrti ne boje, kad su tu 
dva starija pomoćnika, koji drže s njima i kljucaju Željka 
kao i oni. 

Bit će on dobar, naravno, no već mu je tako, tako 
teško pod tim vječnim udarcima i u vječnome strahu kao 
mala životinja, koja u svakom stvoru vidi samo sredstvo 
za mučenje i ništa, potpuno ništa drugo. Trpio bi i snosio, 
kad je već tako pisano u šegrtskim zvijezdama, snosio bi, 
kad su i prije njega snosili i podnijeli toliki, no — eto: pa- 
metan čovjek, kao što je stric Petar, kaže, da bi on vratio 
čekić i da ne bi bježao! On ne bi bježao ni pred samim maj- 
storom, a on, Željko, se mora uklanjati i stuljivati i pred 
samim naučnicima. To ipak ne može biti pravo, a to sigurno 
nije ni volja Božija?! Bog ne će, da se djeca pate i da ih 
tuku kao mačke. Isus je prijatelj malenih — — — E, da, al 
On je rekao: 

»Pustite malene k meni!« 


Tako je On rekao, a majstori udese, da šegrti ne mogu 


do Njega i zato ti je onda tako, da ih mrcvare i progone 
usprkos Isusove zaštite. Jednostavno _ im ne daju 
k Njemu — — — : 

Zlata je stala i gledala, kako polagano odmiče, i učini 
joj se, da je mnogo slabiji nego li je dotada držala, da jest. 
Upravo — kao da je neko drugo, posve strano dijete, koje 

je tako strahovito usko u leđima i nekako pošiknuto na- 
prijed, kao da će se srušiti na lice, Zazebe je oko srca, gle- 
dajući tako za njim, pa se poboja, da će je uhvatiti vrto- 
glavica i da će pasti, te žurno pođe prema izlogu nekog 
dućana, nasloni se na njega i tako zastane, da se ojača za 
daljnji put. I otuda je okom pratila Željka, koji se je ne- 
koliko puta obazreo na nju, no nije primijetila, da li se je 
nasmiješio ili ne, a svakako je željela, da mu vidi! na licu 
mali, makar i najmanji smiješak, koji bi mu dao ljepši, 
zdraviji i veseliji, izgled. Bio je već daleko, pa nije mogla 
dobro ni vidjeti, kako se je brzo obazirao i opet okretao 
glavu naprijed. 

: Noge su joj drhtale, no nije joj bilo do stajanja. Morala 
je ići, jer će inače zakasniti, pa će se gospodin opet sjetiti 
činovničkog zakona i citirati joj, što kaže za slučaj, kad za- 
kasni koji pripravnik s akademskom naobrazbom, a što veli 
istom, kad se radi o onima, koji nemaju te naobrazbe. 

Teško joj je, veoma joj je teško, te se sama čudi, kako 
može izdržati tolike užase, toliku neočekivanu nečovječnost, 
s kojom se je sukobila — — — A u čemu je ta nečovječ- 
nost?! Tako — — — U svemu. Nije to uopće život, kakova 
oni provode. I zašto živu u takoj bijedi, u takoj slaboći i 
tako boležljivi i jadni svi redom, te se i ne zna, koje ih je 
jadnije i kukavnije?! Bilo bi mnogo prirodnije, da se jed- 
noga jutra nijedno ne javi ispod pokrivača, pa da netko 
dođe — netko, tko bilo! — i pokupi ih u crna kola i odveze 
na medicinski fakultet. Đaci bi se veselili, jer bi dobili ne- 
koliko lešina za paranje i proučavanje, a nitko ne bi za 
njima ni suze ispustio. Draganu ne bi nitko ni javio, da su 
pomrli, a Mara je pametna djevojka, pa bi razumjela, da 
je takovo rješenje bilo jedino logično i ispravno. Ne bi tu- 
govala, a prolila bi nekolike suze već radi bijede, u kojoj su 
pomrli, a i voli ih, jer su ipak njezini. Ni ona ne bi pri- 
povijedala Draganu, što se je dogodilo — — — 

— Kako bi to bilo divno rješenje! — pomisli ona, otkine 
se od izloga i lagano pođe. Čim se je malko razgibala, požuri 
korake. Sjeti se, da bi stric Petar prvi opazio, da su oni 
Pomrli. On bi se čudio, što se nitko ne čuje iz sobe, a bilo 
bi mu neobično i kad ne bi nje vidio, da ide rano u posao. 

Izišao bi na dvorište i počeo hodati, kao da nešto traži, a 
onda bi zastajkivao, dok se ne bi poslije dugog oklijevanja 
odlučio, da pokuca na vrata. Tada bi vidio, što je, jer mu 
nitko ne bi odgovorio, a on bi onda otvorio i ušao — — — 

Misli joj se zaustaviše na stricu Petru, pa i zaboravi 
pomisao na smrt i jeftino rješenje svih nesreća i neprilika. 
Taj stric Petar je čudna pojava. Ona ga ne razumije, a 
nema ni vremena, da ga proučava i nastoji razumjeti. Vidi, 
da ih voli i da je s njima kao sa svojom rođenom poro- 
dicom, a preko toga — ne razumije! S bakicom razgovara 
kao s rođenom sestrom, pa je Zlati jedino veselje i raz- 
blaženje u ovim užasima, kad gleda i sluša, kako se njih 
dvoje šćućure oko peći i pripovijedaju, kao da su se tu 
ročili — vukodlak i vještica! Ta je poredba pala Zlati u 
glavu, kad ih je jedne večeri promatrala sa svoga bo- 
lesničkog kreveta i više je se ne može riješiti, i ako to 
nastoji svim silama, jer joj se čini, da je uvredljiva i za 
jedno i za drugo i za njihov divni starački razgovor. Oboje 
su siromaški obučeni, neuredne kose, a u veoma slabom 
svijetlu su bili kao dvije sablasne prikaze, između kojih 
je prema Zlati liskala tajanstvena svjetlost — a to je bila 
svjetlost kroz onu pukotinu kraji vratašca na peći! K tome 
je došla Zlatina slabost, a možda i groznica, pa joj nije bilo 
teško stvarati najčudnije slike i prikaze, kad su početni 
dijelovi doista tu: počela su pred njom. , 

Stric Petar i s njom razgovara vrlo ljubazno, ali to 
nije razgovor kao s bakicom! Njih se dvoje zanesu kao 
dvoje mladih ljudi, kad sjede kod blaga i čavrljaju -—— — — 

Nešto je posljednjih dana zamišljen, a ne pripovijeda, 
što mu je, pa je zabrinuta, da se nije i njega prihvatila još 
kakova veća neprilika, nego li je ona, koja mu je vječna 
drugarica i pratilica. Još bi joj trebalo samo, da se njemu 
što dogodi — tada bi njezina čaša doista bila do vrha puna. 
Nije mogla ni slutiti, što bi mu moglo biti, pa odluči, da 
će zamoliti bakicu, da ona nastoji doznati, što mu je. S njom 
će se on raspripovijedati i kad je najlošije volje, pa će joj 
pomalo možda povjeriti sve, što ga tišti. 


I jutros je, čim je vidio, da su Zlata i Željko otišli, 
izišao u dvorište, kao da nešto traži, a uistinu je želio, da 

med k bakici, da se porazgovore. Istina, razgovarali su sinoć 
še asno 1 razgovaraju svaki dan, kad dulje, kad kraće, no 
jo . ima nekih stvari i pitanja, koja bi želio s njome 
dot si Tako — da joj kaže ili da joj možda i ne kaže, već 
mo da joj natukne iz daleka, pa neka onda ona dalj 
misli, kako joj se god svidi. ai 
Kad ga je opazila, javila mu se je i 
.s . a ; 
ako još ne ide u grad. Po a 
— Uprav nijesam odumio jutros ni izlaziti i 
p zlaziti — odgovori 
on, ulazeći. — Svašta mi se vrti po glavurdi, da a ne 
bi obletio bumbar ni za pola godine, pa mi je uprav drago 
da Pe ako vam ne smetam. 
— Ništa mi ne smetate, kad sam već sobu i 
: : Kk bu uredila — 
owe goa a krepko. — Ovo drugo i nije nikakav 
posao, kad ni Zlata ni mali ne dolaze u podne kući. S 
šuć, muć, pa proli, e 
pad — E, da. Taki vam je taj sav ženski posao — potvr- 
Za a da ine pazi na ono, što ona govori, jer je za- 
avljen svojim mislima i brigama. Mota mu se po glavi, da 
li je pametno, što je odumio, i bi li joj rekao, što misli, a 
ako se odluči, da joj rekne, kako bi joj to rekao, a da se 
o; osramoti. Već je prestar za djetinjarije i neozbiljne sko- 
ove, pa kad se.na nešto odluči, onda to mora biti ozbiljno. 
— Ne ćete, velite, jutros izlaziti?! 
— . ZZ se. ida ni sam ne znam, što mi je 
— — — A znate i sami, kako je. Niste od juč ij 
ni lako, pa znate sve. ata 
— Nek se vrši Božija volja! — 
ao | j uzdahne ona. — 
— Da vidite — govorio je, sjedajući j 
D jući — ja znam, da se 
bez Božije volje ne makne ni listić na grani ni ne pane 
perce sa vrepca, al Mu uprav ne znam, što j' upra? i 
tinju, pa joj ne da živjeti! na ao 
— Bog bio s vama, moj ič i će li 
Ma ce , moj striče, što govorite! Hoće li 
— Može još i gore, nego jest, to je isti i 
je istina, pa neka m 
oprosti! — reče on posve skrušeno. —Ijesam Zdjekada o 
; mahnit, pa ni sam ne znam, što tavrljam, A sretan sam ja 
' Bogu mome hvala, da se ne bih mijenjao ni s jednim boga- 

na što tužiti, kad sam već jednom uda- 

io ottai saa (a ipak svašta izvaljujem, kada mi nešto 

leže za jaku i pritisne me kao tovar cjepanica. A, . van 

.pravo kažem, kad gledam ovako vas, pa ovo vrije 2 če 
ljade, vašu nevjestu, i ovu dječicu, svašta mi dolazi u glavu. 

— Što ćemo, moj striče!? I meni je gdjekada, da svi- 
snem i sama pitam Svemogućega: »Reci, Svemogući, čime 
sam zaslužila ovakove muke i ovakova poniženja i ova- 

: De == 
LK dA Ga, slava Mu i hvala, šuti i ne g avlja se! Još nitko 
nije dobio od Njega odgovora. Sjećate li se onoga, kada je 
naš Spasitelj, na pomoć nam bio, zavapio u samrtničkim 
mukama: »Oče moj, ako je moguće, neka me mimoiđe ova 
čaša« — — Sjećate li se toga? Š 

— E, da: piše tako u svetom pismu. , 

— I popovi pripovijedaju o tome kod svete mise. Ko- 
liko sam ih puta čuo! Al još ni jedan ne reče, da se je Spa- 
sitelju Otac javio. Ne, ne! O tom nitko ništa ne kaže. Kako 
bi se onda javio vama, kukavnoj?! boku 

— I sama znam, jadna ti sam, da mi se ne će javiti, al 
ipak pitam i uzdišem. A koliko sam suza prolila i krunica 
izmolila rad ovog kukavnoga ptića, ie. 2 bez očiju još 
i prij li se je i naučio na njih gledati — —- 

i ja to, og vi meni, bakice, a pametna ste i mudra 
žena, je li to dijete zaslužilo, da bude slijepo? I čim je ono 
O iješiti?! kh 
. ie brate, ne znamo mi putova Gospodinovih! 
Možda su to i roditeljski grijesi. Tko bi znao! : 

— Ne griješite duše, moja mamice, ako znate, što je 
Bog! — reče Petar skoro u sav glas, kao da se je prepao. 
— Kako smijete tako govoriti o našem Svemogućem, slava 
Mu i hvala?! X 

— Ne kažem ja ništa zla i ne daj, Bože — — — 

— Znate, da nije dijete oslijepilo bez Njegove svete 
volje, a kad mislimo, da dijete nije skrivilo, vi velite, da je 
to možda za grijehe roditeljske! 

— E, da. To velim. 


— Ma, Bog s vama, zar bi i običan čovjek, i da je i zao, | 
mogao za roditeljske grijehe oslijepiti jadno nevino dijete, / 

a kamo li Bog?! Ne divanite, ako znate, što je Svemogući, 
moja mamice! Recite: ne znamo, pa — neka i bude. Ne 
znamo, ne znamo, al ne da je to On načinije za — — 

— Ni ja, jađan, nijesam tako mislila — prekide ga ba- 
kica, žureći se popraviti svoju zabludu — nego rekoh, ne 
znamo, pa onda Bog zna, zašto je to tako. 

—E,da, to jedruga — — — A vjerujem vam, da ste 
se namolili krunica i nalijevali suza uz ovakoga anđelka u 
takoj nesreći, I tko ne bi, bio bi srca vučijega — — Znate, 
ja nijesam nikada imao poroda od srca, a ni kod kuće nije- 
sam bio, pa da bih vidio djecu braće i sestara, te sam ne- 
kako vazda prolazio između tuđe djece — — — a, kako bih 
vam rekao?! Uprav ni sam ne znam, al mi se sve čini, da 
sam prolazio kao medvjed, kad ga ciganin voda na sindžiru. 
Uprav onako: gledao sam ih, i kad su me puštala u miru, 
puštao sam i ja njih, a kad su mi dosađivala ili me dražila 
i zadirkivala — a znate, da ima i toga! — malko sam na 
njih puhnuo i dreknuo, al nijesam nikada ni pomislio, da 
bih kome što učinio nažao. Bože me sačuvaj! Eto, nijesam 
ni znao, što je dijete, dok se ovo nijesam upoznao s vama. 
Vjerujte mi. 

— Vidim ja, moj striče Petre, kolko vi volite ove moje 
jadne sirote, vidim i Bog vam platio za sve dobro, što vi 
nama učiniste i činite radi našeg Svemogućega i u Njegovo 
sveto Ime. 

— Da, moja mamice! — otegne Petar. — Ništa ovo 
nije! Kad bih ja mogao, kao što ne mogu, onda biste vi 
vidjeli, što bih ja učinio i vama i ovoj djeci! Al, pusto, ne 
mogu! Ne da se. Nego, ako meni Bog da zdravlja, uredit ću 
ja ovo. 

Bakica ga je slušala s velikim zanimanjem, no nije 
mogla ni naslućivati, na što on misli, i što bi još više mogao 
učiniti za njih nego li čini dosada. 

— Al vidjet ćemo još — govorio je polako i otežući 
svaku riječ. — Može Bog dati. On može i nitko drugi. Nego, 
ja sam vidio kroz ovo mojih godina, što se provlačim svi- 
jetom: kad nijesam ništa tražio od Svemogućega, bio sam 
vazda sretan i zadovoljan, a čim sam što počeo od Njega 
tražiti, odmah se je sve prevrnulo i postao sam i nezado- 

voljan i nesretan i štogod hoćete! Nije mi dao, jer sam vazda 
tražio, što On ne dijeli. S toga sam uvidio, da je najbolje ne 
tražiti ni od koga ništa, ako hoćeš, da budeš vazda sretan 
kao ptičica na grani. 

— E, da. I jest tako — potvrđivala je bakica iz pri- 
stojnosti. 

— Teško onom, tko traži, pa bilo i od dragoga Boga 
— — — Znate, ja sam se dao na ovaj zanat, kao što drugi 
izuči kovačiju ili kolariju ili, reći ćemo, opančariju, pa 
pred svakoga pružim ruku. S početka mi je bila teška i 
ukočena i vazda sam gledao, kolko mi je tko dao, pa sam 
se veselio ili ljutio. S vremenom sam naučio, da tako ne 
radim. Što sam bio poslu vještiji, to mi je bilo manje stalo 
do toga, da znam, kolko mi je tko dao, dok nijesam danas 
dognao dotle, da istom uvečer pogledam, kolko sam skupio. 
Ja nikada — otkad sam uvještio! — nijesam zatražio ovo il 
ono od koga bilo. Bože, oslobodi! Ako mi ne da, onda bi mi 
bilo žao, kao da mi očevinu otimlje! S toga ja samo: »Udili, 
gospodine, udilije ti Svemogućil« I vazda tako. To mi je na 
jeziku, pa ne mijenjam. Ako hoče, da što da, Bog mu platio, 
ako li ne da ništa, hvala mu i za to, al ja ne gledam i ne 
zarezujem, jer ne ću da kvarim svoga zadovoljstva. Ja ni 
od Svemogućega, slava Mu i hvala, nikada ništa ne tražim. 
Ne, ne. Ja znam, da mi ne će dati, pa što ću ljutiti Njega, a 
sebe žalostiti?! Ja Mu se samo molim u čast i u slavu i 
ništa više. Preko mojih usta ne izlazi riječ: »Daj mi, Gospo- 
dine«. Samo: »Slava Ti i hvala, Gospodine!« — — — Osim 
u Očenašu — — — 

— To je lijepo, kad možete tako — reče bakica tiho. 
— Bome, ja sirota vazda kukam i molim i tražim nešto. 

— Možete i tako, ako vam pomaže, al ja sam uvještio, 


da se treba moliti samo u čast i slavu Svevišnjemu. Nikako . 


drugačije. Možda ja i griješim, al — nije grijeh, kad ne ću 
da Mu dosađujem. I, molim vas, što Ga mogu moliti, da tra- 
žim?! Meni ne treba ništa, a što trebam, On zna bolje od mene 
i to mi daje i bez molitve, jer je On moj Bog. Eto, za to ja 
Njemu samo zahvaljujem i nikada ništa ne molim. Ni od 
ljudi ne molim nikada ovo il ono, nego pružim ruku, kad 
sam se već dao na taj zanat i kad nijesam izučio nikakova 

drugoga, pa — što tko da, što ne da, meni je pravo, jer mi 
je i tako sve vazda čista zarada, 

— Blago vama, kad ste take naravi, pa možete tako. 

— E, moja bakice, da znate, kako sam ja vražije, a ne 
dobre naravi! I nijesam ja ovakav, jer bi moja narav bila 
ovakova, nego jer sam ja bacio ća tu nekakovu narav! Kad 
sam se nakusao dosta i gorkih i žukih, i preslanih i pre- 
kiselih, a nikada kako je za čovjeka, onda sam se najprije 
prepao, a poslije ukrutio i ukočio, pa počeo ništa, uprav 
ništa ne zarezivati, I tako malo danas, malo sutra, dok se 
nijesam posve uvježbao i počeo na sve fićukati. Ne letim ja 
jadna, za oblacima niti vjerujem u nekakovu pravdu ili 
ljudsko poštenje ili nekakovo milosrđe! Ne daj, Bože! Sve 
su ti to, dušo si moja milena, računčići, pa kad svatko gleda 
svoje računčiće, onda i ja podgurnem svoj, kao da ništa i 
ne mislim, i velim: »Udili, pospodine, udilije ti Svemogući!« 
Onaj i ne misli na mene, nego odmah turka ruku u Gospo- 
dinov džep i traži plaću za onaj krajcar, što ga je meni 
dobacio. Nije meni stalo, što je on budala, pa misli, da može 
za krajcar kupiti, ni manje ni više nego — vječno blažen- 
stvo, već mi je do toga, da mi dade onaj krajcar. I tako sam 
se naučio prolaziti životom kao ribica vodicom — — — 

— To je pametno, kad možete tako. I 

— Duga škola, duga nevolja, pa naučila na sve, 

— Ja, kukavna, ne mogu tako, nego po sto puta na 
dan umrem od tuge i po sto puta uskrsnem, moleći se 
Svemogućemu i vjerujući, da će mi pomoći. 

— To je lijepo, da vjerujete, jer bez toga ne biste 
mogli ni jednom uskrsnuti — — — 

Zašutjeli su, i Petar osjeti, da je došao čas, da govori. 
Nema više oklijevanja, nema okolišanja, već mora s istinom 
na vidjelo. Reći će joj kao sestri: — — Eto, tako i tako ja 
mislim, a što velite vi na to?! Ako se složimo, možemo 
tako, ako li se ne složimo, mi ćemo kao i dosada, pa — 
kao da nijesam ništa ni govorio. A i bila je ono benolija, 
što mi je puhnula u glavu! I kako bi se to moglo?! To se 
zna, da vi imate pravo. 

— Odlučio sam, bakice — reče on veoma odlučno, no 
tu zastade i ni makac više. 

— Što ste odlučili, striče Petre? — upita ona, kada je 
uzalud čekala, da dovrši misao. 

— A, da vam pravo kažem, bakice, uprav ne znam ni 
sam, što sam odlučio — poče on pentati, zagleda se preda 
se i poče se bez prekida i umora češkati po potiljku. — 
Tako, stara glava gotova bena, pa mi svašta puhne u nju. 
Mislim svašta, čemu nije mjesto i onda mi naleti, da i 
vama pripovijedam. Eto, moram vam reći, kad ovako sje- 
dim s vama, sve mi se čini, kao da sam se povratio u moje 
selo, pa da tamo sjedim sa svojom pokojnom — — — A 
i tko bi znao, je li pokojna il je još živa?! Da je sada sretem 
na putu, ne bi je ni pogledao, a kamo li bih je prepoznao. 
Već je tome i više od pedeset godina, što se ne vidjesmo, 
a pedeset je godina lijep komadić vremena — — Uprav 
mi je, kao da s njom govorim — — — 

— I mene želja mine, kad s vama razgovaram — reče 
bakica, pa se skoro nasmiješi, gledajući nekuda daleko u 
neodređenom pravcu. Preko lica joj se prelije svijetlo, ka- 
kova već davno ne okusiše njezini osušeni i zamračeni 
obrazi, — Čini mi se, da sam uprav kod kuće — — — 

— Eto, eto: — prihvati Petar žurno — kod kuće, kod 
kuće! I meni se sada čini, da sam kod kuće — — — S toga 
vam i divanim. Već sam prošao puno svijeta, otkad sam 
otišao od kuće i nikad mi se još ne učini, da sam opet kuću 
našao, dok se ne složismo u ovoj kolibici. 


— Jest, jest! — potvrđuje bakica, leteći mislima u 


svoje rodno selo, a pred očima joj zaredaju slike iz djevo- 
jačkih dana, kad je ona prolazila seoskim putevima kao 
vila planinkinja i svojim vatrenim pogledima strijeljala 
mlade momke kao usplahirene jelene, dok joj se ne ustavi 
i srce i pogled na lijepome i stasitom Bojaniću, koji je bio 


ne doduše njezin drug po godinama i izabranik po djevo- - 


jačkome nagnuću, nego po majčinu i očevu savjetu, ali za 
kojega su se otimale sve djevojke iz nekoliko općina radi 
njegova bogatstva i ljepote i položaja. Bio je udovac bez 
djece, na veliku imetku sam samcat, a povrh svega općinski 
bilježnik! Marija je bila zanesena svojim djevojačkim sa- 
njama i snovima kao i sve djevojke u njezinim godinama, 
no kad su joj roditelji obrazložili, a i ona sama dobro otvo- 

rila oči i vidjela pred sobom i bogatstvo i gospodstvo u 
rukama prekrasna čovjeka osrednjih godina, za kojim se 
otimlju sve njezine drugarice, kao da su im vrane popile 
mozak — i ona zaslijepi, zaboravi na sve svoje sanje i na- 
glavce se baci u Bojanićev zagrljaj, kao da su skupa odrasli 
i skupa brali prve pupove proljetnoga cvijeća u zajednič- 
kim pašnjacima — — — Ne bi smjela reći, da žali, jer je 
davno bilo, pa je već sve prežalila i preboljela, no nekada 
je često puta požalila, kad je vidjela, kako se on opija, a 
djeca — umiru — — — 

— Davno je bilo i već sam bio sve zaboravio — na- 
stavljao je Petar polako, kao da sjedi na pašnjaku kod 
blaga, kod naložene vatre, grije ruke i govori drugovima 
svoje prve mladosti: »Hajmo, braćo, pripovijedati, što nit 
je bilo nit će bitil« — — — Nijesam se nikada sjećao toga, 
dok se ovdje ne sastadosmo, pa kad ovako gledam vas i 
ovu dječicu, sve mi se čini, kao da su od moga srca — — — 

— Vidim ja, moj striče, kako vi nas gledate, Bog vam 
platio i na ovom i na onom svijetu. 

— Ništa je to, moja mamice, nego ako meni Bog da 
zdravlje, pa ako se bude dalo, vidjet ćete vi, što sam ja 
odumio — — — 

Htjede ga upitati, što je nakanio, no onda se pre- 
misli, jer joj se učini, da ne bi bilo umjesno. Činilo bi se, 
kao da se nečemu nada, kao što on očito i nagovješćiva 
nešto, a ona bi ga onda izazivala, da kaže, što kani, i da 
ga tako veže. Ne bi bilo lijepo, pogotovo, kad zna, da on 
i bez toga čini za njih sve, što može. Malko je šutjela, a 
onda reče: ' 

— Bog vam platio — govorila je tiho — i pogledao 
na vaše želje i misli vam blagoslovio. 

— Vi govorite kao kakav pop! — reče on i nasmije 
se. — Uprav vas je lijepo slušati, al On se, jadna, ne petlja 
u naše trice i kučine, kad nas jednom pusti iz Sebe, Ne 
znam ja to, al kroz ovo pedesetak godina sam svašta raz- 
mišljao, a nijesu me pojele brige ni za kruh ni za gospod- 
stvo ni za porodicu, pa sam mogao misliti svašta — — — 
Vidite li male Slavice: slijep anđelak još prije nego li je 
zinuo na svijet — — — 

— E, da — potvrđuje ona bez velikog razmišljanja, a 
da je i razmišljala, ne bi ga bila mogla razumjeti. Pred 
njezinim je očima davna prošlost, koja se ne da više nikako 
povratiti ni popraviti, Ne žali svoje mladosti, jer ju je pro- 
vela u poštenju, a žalosti je sve već pozaboravila, jer su 
zarasle rane majčina srca i ožalošćene mlade žene. Poslije 
svih tih bolova, poslije smrti njezina druga — tada se 
otvara prava rana, koja se pokaza istom poslije dugih go- 
dina, a nastade onoga časa, kojega je odlučila, da ostavi 
svoje selo i da mu otme svoje jedino dijete. Tada je mislila, 
da je udarila najdivnijim putem, koji može izabrati mlada 
majka udovica: žrtvuje i svoju mladost i svoje ognjište, 
da olakša život svome jedinom sinu i da od njega učini 
sretna i zadovoljna čovjeka — gospodina! Tako je mislila 
i s toga je učinila sve i pregorjela sve, što joj je bilo milo 
i drago i sveto, jer je sve dala za svojega prvorođenca. 
I dugo se nije dosjetila, da ima ljubavi, koje se ne mogu 
nikada pregorjeti; dugo nije opazila, da ima svetinja, koje 
se ne mogu nekažnjeno zanemariti; dugo nije ni pomislila, 
da se ne može svako drvo presađivati u svaku zemlju i pod 
svakim prilikama. Istom, kad su nesreće zaredale, poče 
razmišljati, a pred očima joj se malo pomalo, veoma polako 
i nesigurno otvarala pučina, koja joj je pokazivala istinu 
najprije nejasno i škrto, pa sve jasnije i sigurnije, dok je 
najzad ne osvijetli bogatim svijetlom tako, da je zasjala 
kao dan. I ta je istina strašna i užasna njezinoj duši, jer 
viče proti njoj, optužuje samo nju: 

— »Ludost tvoja upropasti tebe i dijete tvoje!« — viče 
joj ta Istina glasom proročkim i nemilosrdno je progoni. 
Vidjela je malo pomalo, gdje je pogrješka: s korijenjem 
je iščupala i sebe i dijete, pa ranjene žile nijesu mogle 
ozdraviti u gradskoj zemlji i pomladiti se, a sa sela nije 
bilo više pritoka zdravlja i snage, pa je propast bila neiz- 
bježiva i sigurna. Ona to već dugo svijesno osjeća i samo 
stoga i može tako mirno podnositi sve nesreće svojega dje- 
teta i srljati pod njima bez prigovaranja i mrmljanja. Osje- 
ća ih kao kaznu Božju na svojoj duši već na ovome svijetu, 
pokajnički se priginje pod tolikom Božjom pravednošću 
i sve strpljivo snosi kao Job. 

— Svašta sam ja razmišljao — ponavljao je Petar — 
a da vam pravo kažem, mamice, nijesam ništa smislio. 
Čovjek misli i misli i smisli, pa kad pomisli, da je sve 
smislio i da može nešto reći: »Ha, sad znam!« — sve mu se 
prevrne. Tako i sada mislim i čini mi se, da sam smislio, 
al vidjet ćemo, kako će mi ispasti za rukom. ' 


— Kako je Božija volja — — : 

— E, da! — popravi je on, potvrđujući njezine riječi: — 
Kako ja udesim, tako će mi On i dati. A i ne znam, kako 
je već tamo. Tko zna —> — — 


— Sve je to u Božijim rukama, moj brate! — govorila 
je ona kao navijen stroj, živući potpuno u svojim mislima. 
Dugo joj nije bilo jasno, otkuda tolika nesreća na njima, 
a i sada se često smetne s tih misli, pa opet luta i ne može 
naći uporišta, gdje bi se pa i na čas ustavila i odahnula, 
ne da se odmori, jer za nju više nema odmora, nego — da 
odahne, jer joj je jasno, zbog čega mora patiti, zbog čega 
mora tako biti i nikako drugačije. Odahne vazda, kad se 
sretno i uspješno povrati na onu točku, koju smatra od- 
lučnom: istrgla ih je s korijenom, koji se nije mogao po- 
mladiti i uhvatiti u gradskoj zemlji, a nije imao više veze 
sa selom, da iz njega povuče nove snage i života, kad im 
je ovdje zaprijetila sigurna smrt. I sada — ovdje se mre 
bez milosrđa i pomoći, bez ikakova izgleda na spas i oslo- 
bođenje. Tu se mre — — — 

— E, a da, man u Božijim rukama, kad je On svuda! 
— potvrđuje Petar i osjeća, da se je posve odmaknuo od 
svoje glavne misli, pa poče računati, kako bi opet približio 
govor onome glavnom, da joj onda rekne, što je nakanio. 
— Moramo i mi raditi i micati se, pa će nam onda i Bog 
pomoći. Eto, ja sam odlučio, da skočim kući — reče nekako 
nesigurno i zagleda se u nju, da vidi, što će reći, no odmah 
opazi, da ga ona očito nije ni razumjela, pa nastavi: — Al 


da! — — I gdje mi je kuća?! Tko zna, kako je već tamo i 
tko je još živ — — — 
— Kući svojoj, gdje ste rođeni?! — upita bakica i 


podiže oči prema njemu. Iznenadila se je, pa nije pravo 
vjerovala sama sebi, da je dobro čula. 

— Tamo, tamo! — potvrdi Petar i zagleda se u nju 
nekako ponosnije nego li je inače gledao, kao da je htio 
reći; »Naravno! I ja imam kuću!« — pa onda nastavi: — 


I ne znam, tko je od mojih živ, al znam, da me ne će više 
nitko prepoznati. Al nu — iko živ, tko mrtav, zemlja je 
još tamo, jer ona ne umire, a ne može je nitko ni ukrasti. 
Nijesu je mogli ni prodati bez mene, jer smo zadruga. 

Bakica je slušala s velikim zanimanjem njegove riječi, 
pa se i opet prenijela u mislima k svojoj kući, Ona je sve 
prodala, kad je ostala udovica — — Sve — — — Kad bi 
sada tamo došla, gledali bi u nju kao u prosjakinju i još bi 
Joj se i rugali, pitajući je, po što je išla u grad i u što je 
prometnula svoje njive i livade?! Naravno, tako bi je pitali 
i smijali joj se, jer sigurno svi znadu za užasnu Draganovu 
nesreću, koja ga je već po drugi put poklopila. Oni na 
selima kasno doznavaju vijesti iz Zagreba, ali kad ih do- 
znaju, onda se one i rašire i pamte, pogotovo, kad se odnose 
na kojega njihova znanca. O Draganu znadu već svi, i ona 
se ne bi mogla od sramote pokazati u svome rodnom selu, 
pa da je pala i na teške milijune, a ne na prosjački štap. 
Svuda bi je sretala poruga: »Po to si išla u grad! Eto ti 
sada gospodstva! I jesi bila zinula na visoko!« I slično — 
tako i slično bi govorili iza njezinih leđa, a u lice bi joj se 
samo podsmjehivali i mudrovali s njome, izrugivajući joj 
se na uvijen način, kako to znadu samo naša sela. 

— Blago vama, moj striče, kad imate kuda otići! — 
uzdahne ona iz dna duše. — Ja, kukavica, ni ovi moji ne- 
sretnici nemamo ni kuće ni kućišta, pa nas ne bi htjeli 
primiti ni u naše groblje — — — 

— Baš ni ja, bakice, ne bih želio ostati kod svoje kuće 
— odgovori Petar i da je utješi i da joj malko natukne, 
da ne kani tamo ostati. Uostalom to joj može i otvoreno 
reći. — E, ja ću brzo natrag k vama, Pogledat ću, kako 
tamo stoje stvari i tako — — — 

— I onda ćete se vratiti?! 

— Vratiti, vratiti! Što ću ja više tamo, moja mamice?! 
I, eto, da vam pravo kažem, ne bih ni mogao, kad sam se 
naučio tu na vas, kao da smo svoji > — — Vidjet ću ja, 
pa ćemo se onda dogovoriti — — Kad se vratim otuda. 

— Da je meni kući, nikada se više ne bih vratila! — 
reče bakica tiho i zamišljeno, a oči joj se zamagliše. Osjeti, 
da je oko srca nešto steže, pa bi sigurno zaplakala, kad bi 
još uopće mogla plakati. Ovako — samo nekoliko puta brže 
trenu očima, a usne joj ponovno zatitraše, kao da nešto 
veoma brzo žvače, ne otvarajući usta. 

— Ne biste se povratili?! — priupita Petar. 

— Nikada, moj striče Petre! I volila bih na selu osta- 
viti kosti neg se posvetiti — — — 

— A kako bi bilo — — A1 da: ne možemo rad gospođe 
Zlate i ove dječice — — — 

— Što to?! 

— A tako! Uprav ništa, kad ne može biti. 

— Kako to?! — pitala je ona i ne misleći mnogo na 
njegove riječi, jer nije očekivala od njih nikakova rješenja. 

— Mislio sam tako — — Kad vam je tolko do sela, a 
meni uprav i nije, jer sam ga bio sit — — — Da idete 
sa mnom u moje selo! Tako sam samo pomislio, al znam i 
sam, da vi to ne biste htjeli. 

— Kako bih, moj striče, ostavila ovu svoju sirotinju, 
ako znate, što je Sedam Gospinih Žalosti?! — odgovori ona 
i zagleda se u njega. — Nego hvala vama, kad tako pošteno 
mislite i za me, staru sirotu! 

— Tako. Rekoh, kad joj je tolko stalo — — A1 znam, 
da ne biste mogli nego da bi i oni svi s nama, a to ne 
mogu, dok je gospodin — — — 

— Ne možemo, ne možemo — potvrđivala je ona tužno. 
— A kad bi ste vi, ako Bog da?! 

— Ja sam već sve uredio i smislio, pa sam mislio već 
noćas otputovati. Bio bi i prije, al sam čekao, dok se pri- 
digne gospođa — — Sada mogu, kad je ona na nogama. 

— Već noćas?! — iznenadi se ona. 

— A što ću otezati, kad sam već odumio? Čim prije 
odem, tim ću se prije vratiti, a i sami znate, da ne ću moći 
odmah bježati, kao da sam došao po vatru. Trebat će tu 
dosta vremena, dok ja sve uredim i, ako bude moguće — — 
Tako. Moram nekako uperiti sa ono mog dijela. Dosad su 
ga uživali kao svoje i Bog im blagoslovio, no sada moram 

misliti i na drugo, kad je ovako ispalo. Ako će pošteno 
dosta su besplatno i uživali. ' 

ee A iko to vaše uživa? — upita ona, da mu nekako 
pokaže, da je zanima njegovo pripovijedanje, 

— Tko uživa?! — — A znam li ja tko uživa, kad nije- 
sam bio tamo već pedeset godina?! Sigurno su sađa sinovci 
na ognjištu. Tko bi drugi?! 
ir Jeste li ikad što slali kući? 
živim zanimanjem. 

= Prvih godina, dok mi je bio još živ pokojni 
Poslije nikada — odgovori on i zamisli se, kao _ B 
vratio u ona vremena, dok je još i on imao oca i bio mlad 
1 snažan 1 pravio kojekakve osnove za budućnost. — Ako 
već nije punih pedeset godina, nije ih ni mnogo manje 
da se nijesam kući nikom ni javio. 
k de E, moj oi onda nije dobro! — reče baka i malko 

pravi, — Ja sam samo žena i i j 
al mi se čini, da se ne varam. m nai mem 

— Nude, nude?! 
inka Moj je pokojni bio općinski bilježnik — 
bilježnik?! Nije mu bilo para, što je bilo g 
Granici, Nije bilo zakona, kojega on nije znao napamet 
kao Očenaš, a kad bi govorio sa seljanima, kao da je čitao. 
On jeis velemožnim gospodinom predstojnikom i s pre- 
svijetlim gospodinom velikim županom govorio ovako kao 


— upita ona veoma 


Ja s vama! E, grdne moje rane, da on ne ode prerano pod > 


ledinu, drugačije bi ptice 

jadna mu njegova majka! 
— A onda?! — prekide je Petar ij oi 

kati, da svrši misli. . Što io da -. dobroti ae 
— To, što se nijeste nikada javljali kući. 

a A zašto bih im se bio javljao? Poslati im nijesam 
ništa mogao, a tražiti nijesam ni htio ni trebao pa što bih 
im onda pisao?! Prazno pismo na selu ne vole! 

— To je istina. 

sja Mora u njemu biti barem koji roš, čovj 
zašto ga je dobio. Drukčije mu je maki i man je 
pred ostalim narodom. Ja nijesam imao, da bih bio mogao 
slati, a nijesam imao ni kome. 


pjevale i ovom mom nesretniku, 

— Pogriješili ste, što im nijeste kadkad što poslali! 

— Sad, eto: pogriješio, pogriješio! Ja sve mislim gdje- 
kada, da sam ja najviše pogriješio, kad sam se rodio, pa 
otuda onda sve drugo! A što velite onda?! 

— Znam, da nije dobro, što nijeste kuće pomagali, i 
bojim se, da će vam to škoditi. Moj pokojni bi to vama znao 
rastumačiti, a ja samo toliko znam, da nijeste dobro radili. 
Toliko se sjećam od onoga, što sam čula, kad bi moj po- 
kojni tumačio ljudima, koji su bili u zadruzi. E, grdne moje 
rane, da je moj pokojni još živ, ne bi svega ovoga bilo — 
——Aon bi vama to sve lijepo razjasnio — — 

— Sad, kako mu drago! — reče Petar neodlučno, pre- 
puštajući se sudbini. — Moram ići, da vidim i da uredim, 
a kako bilo da bilo, ne može mi nitko reći, da ono nije 
moja očevina. 

— Jest, jest očevina, al poslije pedeset godina — go- 
vorila je bakica kao iz sna, kao da se pomalo sjeća riječi, 
koje je njezin pokojni govorio seljanima — — — Ja ne 
znam, a vi ćete čuti, kad tamo dođete. Nego, i što će to 
vama, kad se tolko vremena nijeste za to brinuli?! Neka 
uživaju, kad su je tolko obrađivali. 

Petar vidje, da bakica ne razumije, što on kani, no 
odluči, da joj ni ne tumači, dok se ne vrati od kuće. Nje- 
zine su ga riječi malko uskolebale u vjeri, da će sve ići 
glatko i lako. Zapravo, on je i sam pomišljao, da će biti 
velikih gega i trzavica, no kako je odlučio, da sa svojim 
sinovcima obračuna napola jeftinije nego li bi nudio itko 
drugi — a mnogi će se narivavati, samo da napakoste 
sinovcima! — vjerovao je, da će ipak sve ići pošteno i u 
miru. Sada ga malko zdrmaše njezine riječi, pa mu se sve 
pričinja, kao da je i on nekada čuo, da se član zadruge 
mora za zadrugu i brinuti, jer inače gubi sva svoja prava. 
Nije siguran, a i milije mu je, da sada ne zna. Kući sva- 
kako mora otići, e da bi barem nešto postigao, pa će već 
tamo čuti sve i imat će dosta vremena, da se onda ljuti, 
ako se baš bude mogao ljutiti — — — 

— Moraju mi barem nešto dati! — reče on i značajno 
se zagleda u nju, želeći, da ona pročita u njegovu pogledu, 
što kani učiniti, ako išta dobije od očevine, no ona nije 

pokazala baš ni najmanjeg razumijevanja za neobični sjaj 
njegovih očiju. 

* Ne griješite se — govorila je ona dosta tiho i ne- 
odlučno — kad vam nije potrebno. 

a Ne ću im je ja oteti. Neka je i dalje obrađuju i uži- 
vaju, al nek i meni nešto dadu. 

— Vidite i sami, da imadete više nego vam treba, pa 
pomažete i nama jadnicima — — — 

— Ovo nije ništa, bakice, kolko bih ja, kad bih mogao. 
Nego, da se dogovorimo, dok smo sami — reče on odlučno. 
2 Tu sam nešto prištedio, pa neka bude kod vas, dok se 
ja vratim, a ne vratim li se, Bog ga blagoslovio vama i 
vašoj djeci. I jest malenkost. To mi pričuvajte — reče i 
pruži m . mali zamotak u zamazanoj šarenoj krpi. 

— što je unutra? — upita ona imajući. — 
saa Pp , Primajući. Da 

— Malenkost — odgovori on. — Nekolko dinara. To 
neka ostane kod Vas, a za put i potrošak imam kod sebe 
dosta, Imao sam ja već priličnu svoticu za vrijeme rata, al 
me izvaraše hajduci najprije s nekakovim štempliranjem, 
pa opet sa štempliranjem, dok mi sve ne odnesoše na svo- 
jim štempliranjima, a meni malo i ostade. A] opet — nije- 
sam za njih ni orao ni kosio, pa ih je i više nego sam 
zaslužio. 

— Kolko ste ostavili kod mene? — upita ona opet. 

— Eto to, što je u krpici. 

— Da, da. Kolko je toga, da znamo? 

— Što je, to je, više nemam, pa neka bude tako! — 
odgovori on. — Ja brojim samo svake večeri ono što sku- 
Pim, a poslije nikada. : 

— Morali biste znati, kolko imate. 

— Pa da mrnjaučem, što nema više — je li?! — upita. 
on skoro otresito. — Kolko je, tolko je! i 1 

— Al ja moram znati — poče ona u neprilici 
pie, prilici, ne zna- 
jući, kako bi mu rekla, što zapravo misli. — D 
kolko ste mi dali. ' : E 
: — Kolko sam vam dao, tolko ćete mi i vratiti, a bude 
1 vam nužda, pa sve Poirošite, dok se ja vratim, Bog vam 

ih blagoslovio! — reče on odlučno, te se više nije usudila, 
da prigovara ili pita, nego reče kao u pustome čudu: 

— Toga još nijesam čula! 

— Čujte sada! — — — Ja mislim, da ću se vratiti za 
mjesec, najzad za dva mjeseca, ako bude sve išlo u redu, 
a dotle, Bog zna, kako će biti ovdje, pa neka vam se nađe. 
A i da ne nosim sa sobom. Mogao bih izgubiti, a može mi 
tko i dati po glavi, pokupiti to krajcara, pa bi bila šteta. 

— Tolko ćete ostati kod kuće? Dugo, bome. 

— Pa i nije dugo, ako mislite na posao, koji me čeka. 
Ne može se to preko koljena urediti, nego treba dugo oko- 
lišavati i mudrovati, dok se dođe na pravi put i dok se vidi, 
što se hoće, a onda istom počinje pravi posao i natezanje. 
Znate — da prosti Bog i vaš obraz! — to vazda ide, kao da 
bi mačka potezao za rep. Znam ja to. Stoga vam i volim 
reći, da ću ostati dulje nego kraće vrijeme, jer se bojim. 

— Lijepo je, da otidete, kad ste se sjetili i kad imate 
kuda — govorila je ona veoma srdačno i toplo — al uprav 
ni nije pravo, da ih sada dirate, kad vi i tako ne trebate — 

— Što ja ne trebam? — upita on suho i oporo. 

— Ne trebate novaca! 

— A kad ja velim, da trebam, onda sigurno trebam! 
— odgovori Petar još uvijek veoma nabusito, no onda se 
trže, kao da se sjetio, da nema nikakova razloga, da se srdi, 
pa nastavi mnogo mekše: — Znate, mamice, kako vele? 
Netko pobudali u mladosti, a tko ne dospije na to, dok je 
u snazi, čeka ga u starosti! Tako je i sa mnom. Nemojte mi 
se čuditi, nego samo gledajte, što radim, pa samo ako vidite, 
da nije pošteno, recite svom stricu Petru kao bratu: »Stoj, 
stari! Ne valja ti posao!« — pa ćete vidjeti, da će vas stric 
Petar poslušati. 

— Sada vam velim, a vi radite, kako vam drago. Mu- 
ško ste i pametniji ste, pa znate bolje od mene. 

— Što mi velite sada? 

— Velim vam, da vam ne valja, što kanite dirati u te 
svoje sinovce. Pustite djecu s mirom na njihovoj djedovini, 
kad im ju je Bog dao. 

— I bih ja to, mamice, tako, al mi ne da nešto, što u 
meni kopa. I neka kopa! Nitko nas ne može tome uteći, pa 

kako bih mu ja utekao?! Neka kopa, kad se je uvalilo u 
mene kao miš u mekinje. 

Već mu je bilo na vrh jezika, da joj otvoreno rekne, 
da on to sve čini samo za nju i njezinu sirotinju, no svlada 
se, jer i sam vidi, da je to strahovita bedastoća: gonit će 
svoju krv, da pomože nekima, koji su mu posve strani i 
skoro nepoznati, a da i sam ne zna, zašto to čini, Svakako 
nije pametno, al se ne može oteti. I eto, to što misli o toj 
starici — i to je posao za ludnicu, a ne za njegovu sijedu, 
promućurnu i pametnu glavu, al — eto, ne može se oteti, 
kao da ga je đavo osamario i zaulario, pa uzjahao i goni ga 
svojim putem, kuda je njemu po volji! 

— Govorit ćemo, bakice, kad se vratim. Onda ćemo o 
svemu, pa ćemo čuti, što ćete mi onda reći, a kako vi 
reknete, onako će i biti — govorio je vrlo mirno i sabrano, 
naglašujući svaku riječ. 


Uvečer su sjedjeli do poslije jedanaest sati, a tada se . 


je oprostio sa svima srdačno kao sa svojom djecom, a na- 
pose sa Željkom. 


i Ti si jedino muško i na tebi ostaje kuća! — rekao 
mu je kao u šali, no držao se je pritom vrlo ozbiljno. — 
Nemoj pamtiti sve, što ti je divanio stric Petar, al gdjekoju 
ni ne zaboravi! Može ti kada i valjati. 

Zlata je jedva suzdržavala suze, jer joj se je činilo, kao 
da joj se otkida polovica njezinoga bića, koje ne će više 
nikada vidjeti, 

— Povratite nam se, striče Petre! — bile su ioi po- 
sljednje riječi. ng 


LV. 


m Poslije Petrova odlaska zavladala je još veća tuga i 
tišina i u sobi i u dvorištu, što su svi osjećali, a Slavica 
prva rekla: 

— Otkad nema strica Petra, svi mučimo! 
— Samo ti govori, zlato moje! — odgovorila joj je 


a kao da nije pravo razumjela, što je dijete htjelo 
TeCI1. 

Zlata nije nikako mogla pojmiti, što je ponukalo starca, 
da poslije tolikoga niza godina pođe vidjeti svoj rodni kraj, 
a pitati ga nije htjela, jer joj se je činilo nezgodno, a nije 
zapravo bila ni raspoložena za razgovor. Pustila je njega, 
da govori i pripovijeda, što mu je naletjelo, a bakicu, da 
mu odgovara, dok je ona jedva stajala na nogama, dok je 
posvršavala ono posla po sobi, prije nego pođu spavati, a 
zatim sjela kraj kreveta, naslonivši se cijelim gornjim dije- 
lom tijela tako, da je više ležala nego sjedjela. 

Progovorila je samo nekoliko riječi i skoro neprekidno 
promatrala Željkovo blijedo lice. Činilo joj se, da je posve 
prozirno kao najfiniji papir, pa se poboja, da je bolestan. 
Sjedio je blizu peći i ubrzo zadrijemao. Čim je to opazila, 
s velikim je naporom i mukom ustala, uzela ga za ruku i 
povela do njegova kreveta, pa mu pomogla, da se svuče i 
legne. 

— Pozdravi strica Petra — rekla mu je — jer on noćas 
odlazi. 

Željko je jedva otvarao oči, no kad mu je Petar stisnuo 
slabu ručicu i stresao je, prenuo se je i nasmiješio, a zatim 
se uspravio i bistro mu pogledao u oči. Kada su se oprostili, 
legao je s jakim zvukom Petrovih riječi u ušesima: — — 
»al gdjekoju ni ne zaboravi!« A koja bi to mogla biti, koju 
ne bi smio zaboraviti, ako ne ona, da on ne bi bježao, dok 
mu ne bi — — »razmrskao glave čekićem kao zmiji« — — 
Sigurno on misli, da to ne zaboravi, dok mu tako govori 
— mislio je Željko liježući. 

Sutradan je Zlata osjetila veliku tugu oko srca, kad je, 
izlazeći iz stana, bacila pogled na vrata stričeve kolibice, 
a ona ostala tvrda, nijema i nepomična kao nikada do toga 
jutra. Čvršće je stisla Željkovu tanku ručicu i rekla posve 
tiho: 

— Bog zna, gdje je sada naš stric Petar?! 

— Već je blizu svoje kuće! — odgovori Željko. — 
Tako je rekao. 

Kad se je uvečer vratila s posla, bakica joj je pokazala 
zamotak, koji joj je Petar dao, i ponukala Zlatu, da ga 
otvore i vide, kolko je novaca unutra, da znadu, 

— A što ti je rekao, kad ti je to dao? 

— Da mu pričuvam, dok se vrati, a ako mi ustreba, 
da mogu i potrošiti. 

Zlata je šutke primila omot u ruke, osjećajući, kako 
joj trepere kao u teškoj groznici, 

— To je od silne slabine! — pomisli, gledajući, kako 
se i omot trese. I noge su joj drhtale. 

— Nijesam ti mogla pred djecom reći ni sinoć ni jutros 
<. tumačila je baka, kao da se ispričava, što joj ne reče 
prije. — Dao mi je i uprav kao da se je sramio, što ima i 
tolko prišteđeno. Veli: »Meni ni ne treba, pa ako potrošite 
hvala Bogu!« Al ne daj, Bože, da mu to taknemo! Voljela 
bih zobati crnu zemlju. 


ako To se zna, moja mamice! — potvrdi Zlata. Njoj je 
cijeli taj stric Petar kao neka prikaza, kao nadzemaljska 
pojava, koja je protivna svemu onome, što je iskusila i 
naučila s ostalom braćom ljudima, pa ga ne razumije, pa 
i ne nastoji više, da ga razumije. Prima ga onakva 
kakav jest, i kakova ga vidi od zgode do zgode. Možda je 
samo iznimka kao dokaz, kakovi bi ljudi morali biti, ako 
bi htjeli, da slijede nauku svoga Spasitelja, a možda je do- 
kaz, kakovi oni ne mogu biti, jer nije ni prirodno prema 
ljudskim grabežljivim i samoživim sposobnostima. Nije mo- 
guće, da takav bude onaj, koji mora živjeti među braćom 
grabežljivcima i podlacima, koji već mjere novčanom mje- 


rom i ljubav i mržnju i najuzvišenije težnje ljudske be- 


smrtne duše. Zlata više ne razumije ni samu sebe, jer je 
mnogi i mnogi svoj čin izvela po nekom tajanstvenom na- 
logu, koji je samo osjetila u svojoj nutrinji i kojemu je 
morala biti pokorna, pa kako bi onda mogla razumjeti dušu 
drugoga čovjeka, kojega jedva pozna?! Možda oni nije ni- 
kakova iznimka, nego je samo lud, na svoju ruku, čudak 
i osobenjak, pa se onda ni ne može ni mjeriti ni porediti 
sa zdravim svagdanjim ljudima, kakovi redovno gaze ovu 
a gne To je lako moguće, jer su neiscrpivi oblici 
ong se ludila, te je teško naći i dva posve jednaka 

U omotu je bilo pet hiljada i dvije stotine dinara, sve 
u stotinjarkama. ' 


— Mnogo! — reče bakica. 

— Dosta je prištedio! — potvrdi Zlata, zamatajući no- 
vac. — Istina, on ne troši za sebe skoro ništa, a ipak dobije 
svaki dan po koju malenkost, pa je mogao već prištedjeti 
i više kroz toliki niz godina. 

— Bog zna, zašto on troši! — reče bakica posve tiho, 
jer nije ni sama bila sigurna, da li je umjesno, što govori. 

— Ni za što! — odgovori Zlata, a pogled joj pade na 
njezin namještaj. Nije on to dobio badava. I ako nije skupo- 
cjeno, ipak je dobro i čvrsto i još posve dobro uščuvano, 
pa je morao platiti priličnu svotu. Osim toga sigurno je i 
sa sobom ponio koju hiljadu, kad ih već ima, a ni sam he 
zna, za što će sve morati tamo trošiti. 

— Jesi li ti razumjela, zašto je on zapravo sada išao 
kući? — upita Zlata, pružajući bakici omot. 


— Ti ga spremi — odgovori joj ona, odbijajući ga 
rukom. 

— Ne, ne — usprotivi se Zlata. — Ti si vazda kod 
kuće, pa je bolje, da ga ti imaš na brizi nego ja — — Ja 


sam ga slušala, al nijesam nikako pravo shvatila, po što 
on to ide kući. 

— Hoće svoj dio. 

— Što će mu dio, kad i ovako ima više nego treba?! 

— Ja ne znam ni sama — odgovarala je bakica, osje- 
ćajući, da bi ona svakako mogla o tome reći više nego li 
sada govori, no sramila se je, da razloži nevjesti sve, kako 
je ona to razumjela i koliko je razumjela. Svakako je mno- 
go naslutila, kuda on smjera, i ako joj nije sve posve jasno. 
Eto — — Sigurna je, da je sve radi njih, radi njezinih 
sirota i tako — — — Pobliže ne bi smjela ništa više reći, 
jer ni on nije više govorio. Samo je natucao i navijao, da 
se svaki put, kad se je činilo, da će reći sve, odaleči više 
nego li je bio prije toga. Ona ne bi smjela reći, da joj nije 
bilo drago s njime čavrljati i da joj nije nekako pitomije, 
kad je znala, da je on tu u dvorištu, u svojoj kolibici. Naj- 
zad to je i posve naravno, kad se uoči, da je već skoro 
dvadeset godina živjela kao odsječena od svijeta i da nije 
skoro nikad ni s kim mogla ni progovoriti, a kamo li po- 
divaniti ljudski i od srca, kako Bog zapovijeda i daje sva- 
kom i najzadnjem siromašku na selu. Njoj je bilo i to 

uskraćeno, uz sve ostale nesreće, nedaće i poteškoće. Mo- 
rala je neprestano živjeti kao u tuđini, baš kao da je došla 
u neku tuđu zemlju i tamo se nastanila, da domaćima 
otimlje koricu kruha ispred gladnih usta. I gledali su je 
poprijeko — — — Istom kad se je pojavio stric Petar, po- 
vrati se i njoj komadićak njezinoga dragog sela bljesnu 
mali, veoma mali i neznatni tračak zadovoljstva, koji joj 
je svakog puta, kad je s Petrom govorila, olakšao bolove 
oko srca, To je istina i ona se toga ne srami, no ipak ne 
može pripovijedati nevjesti, kako joj je ugodno, kad je uz 
nju taj odrapani, zamazani, neobrijani i neošišani starac 
Zlata je pametna žena, ali ipak ne bi mogla razumjeti sta- 
račko srce, koje ne traži više nikakova tjelesnog užitka, no 
ipak se malko otkravljuje u ugodnu razgovoru kao santa 
leda, kad je miluju tople sunčeve zrake. Ne bi je razumjela 
pa bi joj se možda i nasmijala, a to bi starici bilo veoma 
ao : > Ne m da joj itko i najpobožnije zaviri u tu 
oga iscrpljenog i pos 
li da joj se još i die s aan 
— Nije pametno, da se je odlučio na takav korak. 


N r išt . ] ti 1 ] . 2 k d set 


— To ni nije šteta, al se bojim, da će se posvaditi sa 


svojima — reče Zlata posve sućutno i osjećaj — 
1 kia i osjećajno. Ato 
— E, može biti i gore! — — — Ne znaš ti, kako je to 


na selu, kad se spomene dioba! Pogotovo ovako, kad nje- 
govi već računaju, da njega nema ni na Svijetu. Ja se 


bojim, da bi oni njega mogli i istući — — Ai gore — — — 
— Misliš, da bi ga mogli i ubiti?! i 

; X, #! — upita Zlata veom 

žurno i nekako nesigurno, bojažljivo i uplašeno. — Nijesu 


valjda taki — — — 
— E, moja kćerce, ne znaš ti, što i jic 
E. i X, mljica! — — — 
Jesu sv. t .. . . . a . je . J . . 
2 . aki i svaki bi za nju izgubio glavu i ubio! Vjeruj 
— Strašno! Da sam na to išlj i i odg 
. pomišljala, bila bih ga O0- 
varala, da ne ide — — — Kad već tako dugo nije tamo 

išao, nije bila potreba ni sada! Nije ga svrnula velika želja 
za rodnim krajem — — — 

Bakica je slušala njezine riječi i uzdisala, sjetivši se 
svojeg ognjišta, koje je ona svojim rukama utrnula — — — 
Naravno: ona nije pomišljala na svoju roditeljsku kuću, 
jer je nju pregorjela vrlo lako i brzo, kad se je udala i 
postala svoja domaćica na muževu ognjištu, Na njega ona 
sada pomišlja — — — Divna zemlja, lijepa kuća, jedini 
sin, a ona, luda i neuka, uvrtjela u svoju šuplju glavu, da 
ima kruha i nad tim, pa sve prodala, sve metnula u džep: 
i zemlje i kuću i kućište i groblje svojih otaca! — i pošla 
u grad kao na robiju — — — 

— Da je pametan, ne bi se ni vratio ovamo! — Teče 
ona šaptom i uzdahne iz dna utrobe. 

— A što bi sada kod kuće? — iznenadi se Zlata. — Što 
može tamo sada raditi?! 

— Umrijeti! — odgovori bakica posve, posve tiho. — 
Ako ništa drugo, možda bi ga pustili, da tamo umre na 
svojoj djedovini — — — 

— A ne reče nam, kada će se vratiti. 

— Rekao je. Ne zna ni sam, kada će obaviti, što je 
odumio. Možda se vrati za mjesec dana, a možda i za dva. 
"Tko bi to znao. Može ostati i dulje. A, ja sve pomišljam, da 
bi se mogao vratiti i za koji dan, jer će ga sigurno potje- 
rati, čim čuju, po što je došao. Ne će mu dati ni hladne 

vode. Vidit ćeš, kad se vrati, ako se vrati — govorila je 
posve tiho i nesigurno, kao da se boji svake svoje misli, 
pa je izriče oprezno i pažljivo, ne skidajući pogleda s omo- 
ta, koji je neprestano držala u ruci. Osjećala je, da je to 
nekako njezino, nekako blizu — ne da je novac njezin nego 
da je ta stvar, sporedno je, što je, njezina, jer je njegova. 
Nije joj bilo posve jasno, kakovi su to osjećaji, ali je 
bila sigurna, da se tu ne radi o nekom stranom čovjeku 
i njegovim stvarima nego o nekome njezinom — — — 
Mara ih prekide u pripovijedanju. Čim su čule lupu 
dvorišnih vrata, obje se trgoše. 

— Sigurno je Željko — reče Zlata. 

— Prerano je za njega! — odgovori bakica i pođe 
prema prozoru. — Mara je. Ni riječi pred njom o ovome. 


211 


Nije potrebno, da zna, da stric Petar ima što. Možda mu 
ne bi bilo milo, da se to zna. 

= Hvala Bogu, da si na nogama! — reče sestra ve- 
selo, ulazeći. — Sve sam sa zebnjom išla ovamo i pitala 
se, da li ću te zateći na nogama ili u krevetu, Oprosti. Sad 
sam dva dana bila upregnuta kao konj do kasno u noć, pa 
nijesam dospjela, da dođem. 

Bakica se je žurno makla od prozora i spremila omot 
još prija nego li je Mara mogla i opaziti, da ima štogod 
u rukama. 

— Bila sam kod suda — pripovijedala je još stojeći. 
— Dragan vas sve pozdravlja. 

— Jesi bila s njime? — upita je Zlata, a oči joj sijevnu 
malom vatrom života i nade. — Je 1' se pridigao? Kako 
izgleda, ' 

E Pridigao se je i dobro izgleda — potvrđuje Mara, 
otežući s cijelim odgovorom. — Posve mu je dobro i sada 
je već izvan svake opasnosti. I u tome se slažu i liječnik 
i sudac istražitelj i nadziratelj uza. Sva tri kažu, da je 
sada posve sigurno, da mu ne će ništa biti. 

—A što ti je rekao Dragan?! — pitala je Zlata sa 
strepnjom. 

— Pozdravlja sve i da dođem opet čim prije, j j 
a Ž prije, jer da je 
željan, da se porazgovorimo. Kad bi ti mogla doći, bio bi 
presretan — — — ji 

— Jeste li dugo razgovarali?! 


m Dobio je optužnicu — reče ona, ne odgovarajući na 
pitanje. 

— Hvala Bogu! To me veoma veseli! — usklikne Zlata. 
— Na raspravi će se vidjeti, da nije onako, kako mnogi 
misle! 

— Oprosti! — usprotivi se Mara. — Ti krivo sudiš: 
nemaš nikog, tko bi Draganu bio nepravedan. Svi su na 
njegovoj strani. To ti ja velim, a razgovarala sam već s bez- 
broj ljudi o toj nesreći. 

ves Prokleti grad, razrušio ga sveti Ilija svojim gro- 
movima! — uzdahne bakica umjesto svake druge primjedbe 
na ono, što je slušala. 

— Zašto tako kuneš, mamice?! — iznenadi se Mara. 
— Što je grad kriv našoj nesreći?! 

— Našoj jest, kćerce, svoj! — odreza ona suho. — 
Što je na nama muke i prokletstva, sve nam je od grada! 

— Što još pita Dragan? — nastavljala je Zlata svoje 
misli i ne osvrčući se na razgovor njih dviju. 

— Ništa osobito. Želio je, da branitelj dođe k njemu, 
da se porazgovore radi optužnice, pa sam išla dru. Kreso- 
viću. Primio me je veoma ljubazno i rekao, da će odmah ići. 

— I išao je?! 

— Ja ne znam, no rekao je, da će ići. 

— Bilo mi je malko teško, kad sam znala, da mu se 
ne može ništa platiti, no morala sam ipak ići k njemu. 

— Imeni je žao, ali se ne da ništa učiniti — — — Neka 
mu plati Svemogući, ja ne mogu — — — Je li Dragan 
veoma slab?! Što ti veli?! 

— Znaš, kako je poslije takove bolesti — reče Mara, 
ne odgovarajući ni ovog puta, jer je željela, da ne rekne, 
da nije mogla biti s njime s razloga, što još nije silazio 
ni u razgovornicu ni u dvorište. 

* _ Naravno: mora biti iscrpljen! Glavno je, da se je 
pridigao i da će biti glavna rasprava. Već sam živa umi- 
rala, da je ne ćemo doživjeti ni on ni ja. 

— Ne budi dijete! — reče joj sestra, samo da joj po- 
kaže, da ona nije vidjela te opasnosti i da je tako osokoli, 
i ako je uistinu i sama mislila baš tako kao i Zlata. Što 
više — još ni sada nije posve uvjerena, da ih ne će i jedno 
i drugo ponovno baciti u krevet i samljeti kao suho lišće. 
— Ja nijesam ni jednog časa pomišljala, da biste bili u 
opasnosti, i ako je bolest bila teška. 

— To ja najbolje znam, kako je bilo. — Što ti je 
rekao Kresović radi rasprave? Kada bi mogla biti? 

— Imao je mnogo posla, pa smo izmijenili samo neko- 
liko riječi. Nije mi ništa rekao, jer tada još nije bio primio 
optužnice, a nije ni razgovarao ni s kim od suda, 

= —A za što tuže Dragana? 

— Bog s tobom?! — iznenadi se Mara tome pitanju. — 

Zar ne znaš, za što ga tuže?! 

— E, znam, znam — požuri Zlata, gledajući preda se 
i otežući riječi — al velika je razlika, kako se označi učin. 
O tom si mnogo čula od pokojnoga tatice — — — 

— A, moja Zlata! Ništa se ja toga ne sjećam! — od- 
govori sestra i nasmiješi se. — Ja se ne razumijem u te 
nekakove razlike u označivanju čina. 

— To je vrlo važno. K 

— Ja ne znam, a nijesam o tom ništa ni čula. 

— Al što veli o tom Dragan? To me zanima. 

— Ništa ne veli. Čini mi se, da je i njemu svejedno, 
kako ga tuže, a glavno mu je, da bude čim prije rasprava. 

— Ion tako misli?! To mi je drago. 

—Ionion — potvrđuje Mara posve sigurno. — Sudac 
istražitelj je rekao, da može biti odmah određena glavna 
rasprava. : 

— Sudit će ga veoma mnogo! — izmače se Zlati kao 
uzdah, veoma nepromišljeno, pa u neprilici pogleda bakicu 
i odmah nastavi: — Ne će jako mnogo, kako se inače za to 
sudi, al za nas će biti i previše — — — 

— Prokleti grad! — propišti baka. — Proklet onaj čas, 
kad mi je palo na um, da idem u njega, žalosna ti sam i 
kamena — — — 

— Ne proklinji, mamice! — reče joj Zlata veoma toplo. 
— Sad nam je kasno žaliti za onim, što se ne da vratiti. 

— Kad nesreća pođe, moja bakice — govorila je Mara 
— ona ne gleda, da li koga stiže u selu il u gradu! Kao 
da na selu nema isto takih nesreća. 

— Ima, ima, al je ono drugačije! — odgovori baka. — 
Naša je nesreća, što smo došli ovamo — — — Al što sam ja 
onda znala, što sam i mogla znati?! 

— Ako se ti nijesi žrtvovala za svoje dijete, onda nije 
ni jedna druga mati! — reče Zlata, samo da je umiri i barem 
malko udobrovolji. — Dala si za njega svu svoju mladost i 
svu svoju snagu. 


— Jestto, al nijesam, kukavna, znala, kako je dajem... 
Što sam ja znala, što je to grad i kako se u njemu živi?! 

— Sad je sve kasno, mamice — opet će Zlata — pa ne 
smijemo žaliti za onim, što je izmaklo, već moramo misliti, 
kako ćemo se odhrvati onome, što je tu. 

— Jadno nam je hrvanje! 
— Jadno, kukavno, teško, kakogod hoćeš! i govorila 
je Zlata nešto povišenim glasom. — Možeš ga zvati, kako ti 
drago, no sigurno je, da kukanjem i proklinjanjem ne ćemo 
ništa riješiti! Moramo biti čvrsti, pa će nam biti onda 
sve lakše. 

— Svršeno je za nas sve — odgovarala je starica, gle- 
dajući uporno u svoje krilo i gegajući se cijelim gornjim 
dijelom tijela, kao da je na perima. Slavica se je zabavljala 
pred vratima i nešto pjevušila, kao da uopće ni ne čuje, što 
se kraj nje razgovara. Nenadano ostavi igračke i pođe prema 
bakici, pruživši ruke pred sobom, da se ne bi u što udarila. 

— Kuda ćeš, srce? — upita je tetka, 

— K bakici — odgovori mala, a Mara je primi za ruku 
i uperi je, kuda je željela. X 

— Jadna si i tii tvoja bakica, janje moje! — reče sta- 
rica, pružajući prema njoj ruke, da je dočeka i dovede do 
sebe. Mala se nasloni na bakino krilo, okrenuvši lice 
prema dolje. — Ni ovoga ne bi bilo, da nijesam, jadna mi 
moja majka, bila zinula za gospodstvom! 

— Ne griješi duše sama na sebi, moja mamice! — opo- 
mene je Zlata dosta Zma Što ie nesreća nI zajedničko 

vojim mišljenjem o gradu i životu u njemu: 
a m. sa proi uje ko suho, ne podižući pogleda 
s djetinje glave. — Da ja nijesam došla ovamo, ne bi bilo ni 
na djetetu. ) 

“E Eee ti PI tome kriva! Nije ovisilo o tvojoj volji, 
što će biti s djetetom. Da nijesi došla u grad, bila bi možda 
ipak poslala Dragana, pa bi opet bilo isto, kao što je mo- 
ralo biti. A 

— Možda i ne bi! — branila se je baka. — Ja nijesam 
smjela ovamo, a bolje bi bilo, i kamo i moje i njegove sreće, 
da nijesam slala ni njega! pe 

— To ti samo tako mišliš, jer se čovjeku vazda čini, 
kad ne uspije s nekim pothvatom, da bi bio bolje prošao, da 
je radio obratno. A možda bi isto bilo svršilo s neuspjehom. 
Badava je raspravljati o pitanjima, koja ne ovise o našoj 
volji — govorila je Zlata, samo da razbije svekrvinu zlo- 
volju i uvjerenje, da je njezin postupak izvor svih njihovih 

nesreća, Bila je uvjerena, da je najbolji lijek u tim prili- 
kama, što je najviše moguće, dobra volja i duševni mir, pa 
je nastojala, da pomogne bakici do tih Božjih darova, koji 
su očito bili veoma daleko od nje. 

— Ovisilo je, ovisilo je o mojoj volji, hoću li prodati 
djetinju očevinu i doći u grad ili ne ću — odvrati ona od- 
lučno, — I neki su me mudri i iskusni ljudi odvraćali, kad 
su čuli, što sam nakanila, al mene ne bi onda bile ni vile 
svrnule s moga puta. Ja sam mislila, da i nije nitko na 
svijetu pametniji od mene — — E, da: — nastavila je, ote- 
žući i naglašujući svaku riječ — nijesam mislila na sebe. 
Bog mi je svjedok — — Mislila sam samo na sreću svoga 
djeteta i — — dala sam mu je, jadna ti sam i kukavna!... 

— Ne žalosti se, mamice, zbog toga — govorila joj je 
Mara. — Ti si mislila najbolje i učinila si, što si najbolje 
mogla, a nije tvoja krivnja, što je sve okrenulo drugim 
putem, nego li si ti željela. x 

— Sad je sve svršeno! — reče mnogo tiše, kao da je 
posve klonula pod teretom osjećanja svoje nesreće i krivnje. 
Osjetila je posve jasno i određeno, da je najveća nesreća u 
tome, što je i ona ostavila selo, umjesto da je dijete samo 
poslala u škole, kad je već to htjela, i tako zadržala vezu 
života, koja bi mu vazda bila davala nove snage i poleta u 
borbi i za napredak i za sam opstanak, kad bi ustrebalo. 
Uvjerena je, da bi bila mogla smagati nužne svotice za 
njegovo školovanje, jer bi bio sigurno, ako bi bio dobro 
učio, dobio i kakvu mjesečnu potporu, a svakako bi ga bila 
smjestila u konvikt, gdje bi na njega bili dobro pazili i ne 
bi je bili gulili velikim novčanim zahtjevima. Na taj bi 
način dijete bilo dolazilo preko školskih praznika kući i 
zadržalo u sebi ne samo živu ljubav i privrženost selu nego 
i trijeznome shvaćanju ljudskoga života i njegovih po- 
teškoća, ljepota i borba. Možda tada ne bi bio ni pomislio, 
da ide u vojničku školu, a ako bi se bio i na to odlučio, 
vjerojatno je, da ne bi bio mogao doći ni na samu pomisao, 
da radi jedne lijepe žene ostavlja svoje zvanje i da se 
praznih ruku, praznih džepova i prazne glave baca naglavce 
u život s jedinim kapitalom — lijepom ženom gospodskoga 
roda i odgoja! Bio bi osjetio, ako ne bi bio još znao, da je 

takova žena rođena, ne da predstavlja, nego da troši svaki, 
Pa i najveći kapital. Bakica se je začudo uzdržala na ne- 
običnoj visini, da je mogla Zlati pravedno suditi, te je 
uviđala, da ona nije svagdašnje, napirlitano  šupljoglavo 
žensko, koje digne nos, pa zaboravi i na Boga i na pamet, 
ali je ipak bila uvjerena, da je Zlatin rod uzrok Draganovih 
nesreća. Da se nije svezao s njima, ne bi ga bio gradski vrt- 
log tako lako smotao u svoje strahovite mreže i vitlao ga 
kao vjetar slabu slamku. Da je sve, kao što je i bilo, samo 
da se je oženio prema sebi, bilo bi sve poslije toga krenulo 
drugim pravcem, a još prije toga, da je ona ostala u svome 
selu i otuda se brinula za sinovo školovanje, bilo bi već odo- 
nuda sve drugačije — — — Al — sad je sve svršeno i tu 
se ne može ništa drugo nego strpljivo čekati i umirati. 

— Nije još svršeno — reče Zlata — al se ne može više 
nikuda odovuda, nego umrijeti! 

— Nikuda! — potvrdi i baka. 

Mara je pristupila k prozoru i gledala na dvorište, jer 
nije znala, što bi pametno mogla reći u toj beznadnoj ras- 
pravi. Naslonila je čelo na staklo, a misli joj se saviše oko 
Stefanovića. I drugu su večer proveli u prijateljskom raz- 
govoru u kavani. On je bio veoma veseo i neprestano je 
navraćao razgovor na Zlatu. 

— Da je djevojka, ti bi je oženio! — rekla mu je Mara. 

— Ne bi me htjela, ali ja bih se sigurno otimao za nju. 

— Sad je sve kasno — — Njezino je nažalost svršeno. 
Još malo — — — x 

— Toga se i ja bojim! Vidi joj se na njezinim divnim 
očima, da je već više na onome nego na ovome svijetu. 
Šteta, vječna šteta — — — Morala se je bila udati za čo- 
vjeka, koji bi joj bio mogao staviti na raspolaganje nebro- 
jeno bogatstvo, da ona njime upravlja i da čini čudesa 
dobrotvornosti i ljubavi! Vidiš, to je za mene kraljevska 
duša: biti iznad ljudi i svih njihovih bijeda, nevolja, zloba 
i rugoba! Zlata je kraljevska duša po rodu — — — 

— Neobična je — — — 

I onda su dugo šutjeli, Zvao ju je, da ide s njime ili 
da mu dopusti, da je prati, no ona je odbila i jedno i drugo. 

— Ne možeš Zlatu nasljedovati! — reče joj i nasmi- 
ješi se. 

— Vjeruj mi, da to niti ne nastojim. Ipak — — — Ne 
želim te trgati iz naručaja gospe Ljubice. Moraš joj biti 
vjeran. 


— Bit će još i za to vremena. 

— Ja mislim, da je već skrajnje vrijeme, da počneš. 

— Iona je lijepa duša. Čut ćeš, kako će se lijepo izra- 
žavati na glavnoj raspravi proti Draganu! Plemenita je i 
poštena! Naravno, nije ono, što je Zlata, jer nije s njom 
rođeno, al je ipak lijepa duša. x 

— Jesi li siguran, da će se dobro držati?! 

— Potpuno sam siguran. Ja ću za to odgovarati! 

Iz misli je trže lupa dvorišnih vrata. Došao je Željko. 


LVI. 


Vlak je teško stenjao i dahtao, kao da ga razapinju, a 
na svakome sastavu tračnica poskočio i jauknuo: 

— Tik — taka — tik! 

Petar je sretno uhvatio jedan kut, sjeo onamo i na- 
slonio glavu na daske, no morao ju je dobro pritiskivati i 
paziti, da ne zvizne svom snagom o prozor, kad vlak ne- 
nadano poskoči. Nastojao je, e da bi zaspao, i vjerovao je, 
da će to i biti, jer on nije naučen na meki ležaj, pa da bi 
ga tu žuljalo. Stisnuo je oči i htio, da ne misli ništa, samo 
.da se posve smiri, da zaboravi na sve i zakunja, no san 
mu nije htio pritisnuti vjeđa, pa ih je svaki čas otvarao 
tako, da je s očima neprekidno žmirkao kao mačak, kad se 
rasprede prije nego zaspe. 

Spram njega su sjedjeli neki mlad čovjek i s njime u 
društvu isto tako mlada žena. Petar nije mogao ni po čemu 
dokučiti, da li su muž i žena ili samo dobri znanci ili možda 
posve slučajni poznanici od početka vožnje. Neprestano su 
. nešto šuškali i šaputali, gurkali se i dirali, pa je Petar i 
nehotice nastojao, da kroz stisnute vjeđe prati razvoj te 
šale i zabave. Naravno da radi toga nije smio čvrsto stisnuti 
kapke i da je san plašio s očiju. Kraj njega je bilo mjesto 

prazno, pa mu naleti misao, da ponudi onome muškarcu, 
da sjedne kraj njega tako, da se žena može udobnije na- 
sloniti i zaspati, no ubrzo je uvidio, da ne misli pametno, 
jer je vidio, da se je ona najudobnije naslonila na svoga 
druga i suputnika. Petar teško otpuhne, pa se sam pruži na 
klupu tako, da je napola ležao. Nije mu bilo ugodno, pa 
povuče i noge na klupu i skupi se sav u klupko kao jež. 
Stajali su u nekoj postaji i u tome času vlak krene, trgnuvši 
svom snagom kao nevješt konj, da odmah zatim popusti 
toliko, da je vlak udario natrag, a Petar se svalio na pod. 


Malko je zastenjao, ispod oka pogledao svoje sretne 
susjede, pa kad je opazio, da su se i oni skupili u hrpicu i 
da se pretvaraju, da spavaju, okrene se i on od njih, kao da 
je u polusnu, popne se na klupu, kao na mornarski krevet, 
okrenuvši lice k naslonu, i počne teško otpuhivati, kao da 
je odmah zaspao. Susjedi ubrzo počeše opet šaputati, vje- 
rujući očito, da stari doista spava kao zaklan. 

— Tik — taka — tik! — pjevao je vlak i poskakivao 
na svakome sastavu, a Petar ga svaki put blagoslovio: 

— Vrag u tebi tiktakao, da Bog dao! 

On se nije dosada mnogo puta vozio u vlaku, ali mu 
nije ni posve nevješt, pa se ne iznenađuje, i ako mu je 
veoma neugodno i neudobno. Njegova kolibica nije gospod- 
ski dvorac, al se u njoj čovjek pruži na slami, koliko mu 
god duša zaželi, i ne bole ga zglobovi, kao da ih je netko 
natezao na kolo. Ima i svoj pošteni pokrivač — poderan 
jest, al ga je on i zakrpao toliko, da se ne raspadne i da ga 
pošteno grije, a ovdje skupo plati i tijesno mu i drma ga, 
kao da ga je zateklo na šljivi i još ga ruši s klupe, koju je 
platio, i povrh svega mu je još i zima! 

— Nemojte, molim vas! — šane ženica milo i ljubazno, 
no toliko glasno, da je Petar jasno čuo, pa se i nehotice 
malko nakašlje i zastenje. 

— Ahaha! — promrsio je kroz zube, kao da je ozebao 
sjeo kraj vatre i osjetio njezino blagotvorno djelovanje. A 
uistinu nije ništa osjetio, osim što su bubnjići u ušesima 
zatitrali pod udarcima veoma mekoga i toplog glasa: — 
Nemojte, molim vas! — — — 

Još se nikada nije vozio ovom prugom, jer nije išao 
prema svome zavičaju, otkad ga je ostavio u naponu svoje 
snage i poleta. Tada nije još bilo željeznice ovim krajem, pa 
je on otišao od kuće u kolima s još nekoliko drugova, koji 
su išli na rad kao i on. Istom su u Karlovcu sjeli na vlak. 
Sad je to drugačije i on će skoro do pred kuću doći u tim 
čudnim kolima bez konja. 

Stajali su svako četvrt sata, pa se je Petru činilo, da se 
vlak ustavi, gdjegod opazi dvije kuće, a gdjekada mu je 
dosta i jedna, pa da posve ozbiljno stane, kao da ima oba- 
viti neki veoma velik i važan posao. Ne bi se on ljutio, 
što često staje — ne žuri mu se! — da poslije stajanja nije 
polaženja! Al ono je teška muka! Trgne naprijed kao bijesno 
paripče, pa onda grune natrag, kao da je đavo u njemu, te 
se pošten čovjek s teškom mukom zadrži na klupi! Da nije 
toga, možda bi Petar već bio i zaspao, i ako ga zanima 
šuškanje njegovih susjeda, no ovako se jednostavno ne usu- 
đuje svesti očima, jer je siguran, da bi opet grunuo na pod, 
koliko je dug i širok, pa ne samo da se može ozlijediti, nego 
može udariti i ono dvoje, što su se šćućurili spram njega na 
drugoj klupi kao dva goluba. 

Čim je osjetio, da se je počelo daniti, uspravio se je, 
protegao i zijevnuo od uha do uha, da tako pokaže susje- 
dima, da je dobro spavao i da nije čuo njihova šuškanja. 
Smatrao je svojom dužnošću, da ih na taj način posve umiri 
i uvjeri, ako im je možda stalo do toga. Pogledao ih je vrlo 
ljubazno, no opazi, da se oni pretvaraju, da spavaju ili da 
doista spavaju i to — svako s glavom u svome ćošku kao 
da se i ne poznaju ili kao da su se posvadili, 


Petar se je začudio, no niti je mogao što reći niti se je 
njega ticalo, pa se uspravi, okrene i vidje, da ostali suput- 
nici skoro svi kunjaju, a bila su kola puna. Još su na dvije 
klupe bili pojedinci kao i on, a inače sve puno do zadnjega 
mjestanca. Zagleda se kroz prozor, da vidi, pozna li kraj, 
no još nije bilo dosta vidno, da bi mogao razaznavati poje- 
dine predmete, te se činilo, da su brežuljci neka crna čudo- 
višta, a dolinice otvorena ždrijela. Nije prepoznao, a nije 
ni čuo, kada je pratilac vlaka izvikivao pojedine postaje, 
na kojima su stajali. 

Sjeća se, kao da je bilo jučer: i kad je odlazio od kuće, 
nije poznavao krajeva, kroz koje su prolazili na kolima, a 
pogotovo nije znao, kuda ide u vlaku. Znao je, kamo mora 
stići, i ništa više, a i to je bilo dosta. I danas je tako: ne 
pozna krajeva, kroz koje prolazi, no zna, da će stići u bli- 
zinu kuće, u kojoj je rođen. Tamo će morati izići, a ni sam 
ne zna, koliko će onda još morati ići pješice do kuće, jer 
ne zna, gdje je postaja. Zna, da joj je ime po imenu nje- 
gove općine: zove se Duliba. Samo to zna, jer su mu to 
rekli noćas, kad je kupovao kartu, a više ništa. U Zagrebu 
živi nekoliko njegovih mještana, no on im se nije nikada 
htio javiti, a nije im došao u kuću ni nepoznat, jer se nije 
htio izložiti njihovoj samilosti i darovima. Sramio se svo- 
jega zanimanja! S toga razloga i nije nikada ništa doznavao 
o svome zavičaju. Dok je bio mlađi, neprestano je hodao, 
pa je prošao svu Hrvatsku nekoliko puta uzduž i poprijeko 
od Zemuna do Kotora istočnom Bosnom, pa srednjom 
Bosnom natrag do Drave, da onda udari sjevernom, pa od 
Čabra opet na jug preko Karlovca u Bihać, pa u Knin 
i dalje dolje, a obalom opet na sjever. 

Na tim mu se je bazanjima češće desilo, da se je na- 
mjerio na kojeg čovjeka, kojega je poznavao, no vazda je 
na vješt način izbjegao razgovoru s njime. Srce ga je vuklo, 
da čuje, da štogod dozna, no ipak je vazda nadvladala 
odluka, da se ne može baciti na drugo zanimanje, a onda 
niti ne može tražiti veze s kućom. U njegovu kraju nije 
običaj, da se i kljasti dadu na prošnju, a kamo li zdrav 
čovjek, kao što je on, pa je bio svijestan, da bi ga svako 
dijete i svaki i najzadnji kukavelj prezreo, kad bi doznao, 
čime se bavi. On je opet bio to pitanje riješio jednom za 
vazda: kad mi ne date rada, morate mi dati kruha! 

Najzad bio se je i naučio, da ništa ne radi, već da samo 
baza, pa bi mu bilo i teško početi živjeti samo od rada svo- 
jih ruku. I to je neka vrst gospodstva, koje živi o tuđoj 
muci! Istom je sada, pod posve stare dane, bio sretan, kad 
je mogao kod gradske općine dobiti malko posla. I nije 
mu pritom bilo toliko do one mršave zarade, koliko baš do 
toga, da se pomiješa među ljude, koji rađe i koji svojim 
žuljevima skupljaju svoje mršave mrvice kruha. Uživao 

je i veselio se, kad bi s ostalima grtao velike naslage sni- 
jega i pomalo se miješao u razgovore ljudi, koje su trle 
brige, kako će opskrbiti svoju dječicu — — — 

Kad se sjeti tih razgovora, dođe mu pred oči njegov 
pokojni otac. Da ga on nije htio prisiliti, da se ženi, kako 
mu je on zapovijedao, možda ni ne bi bio otišao u svijet, 
a ako bi bio i otišao, bio bi se vratio i oženio se kao i drugi 
njegovi vršnjaci. To je sigurno, da bi se bio oženio, jer je 
imao i curu. Srećom joj nije bio ništa rekao, pa mu nije 
bilo grjehota, kad ju je ostavio i odlučio, da se ne vraća 
kući. Poručio joj je po sestri Kaji, da se ne će vratiti. To 
toliko — kao da joj je rekao: — Ako si se nadala, kao što 
sam ja mislio, da ću te uzeti, sada se više ne nadaj! To 
je leglo. 

Da je bio otac drukčiji, možda bi i Petar danas bio 
drugi čovjek, na svome ognjištu među svojom djecom, a 
ne prosjak u tuđem svijetu, među tuđim ljudima — — — 

A i što mu je drugo preostalo na izboru nego ili da 
krade ili da prosi?! Dok se je dalo barabiti, barabio je i 
kartao se, a kad se izmaklo i to, morao se je odlučiti. Kući 
nije više ni mogao ni htio, a u grad je mogao samo kao tat 
ili kao prosjak, jer ga inače nije primao. Grad ima svoje 
muke i svoje potrebe, pa se prema njima moraju ravnati 
svi, koji žele u njemu naći kruha i za svoje zube. Ako su 
što izučili, on će ih primiti i za učitelje i za gospodare, 
budu li mu se znali nametnuti; nijesu li sposobni, da mu 
pruže, što on nema, a treba, odbacit će ih i samljeti kao 
žrvanj, jer on ima dosta i svojih, koji su tu s oštrim 
zubima i praznim želudcem, pa nije moguće, da prima još i 
nove pridošlice. 

Petar je to otkrio ne svojim umom i razmišljanjem, 
nego čisto i bistro — pronicavošću. Osjetio je, da drugačije 
nije moguće. On nije nosio ništa do svoje snage kao konj 
ili mazga, a te snage nijesu htjeli, jer su imali i većih 
snaga i jeftinije robe, pa se je on morao odlučiti, kad nije 
htio natrag u selo: ili tat ili prosjak?! 

Krao nije nikada, jer mu nije nikada došla ni kušnja, 
da bi se dao na taj posao. Nikada. U svojoj duši ne osjeti 

želje ni za tuđim ni za velikim, što nema, pa je bio posve 
miran i izbor mu je bio jednostavan, jer na krađu nije 
mogao ni pomišljati, kad su mu i bez molbe pružili i turnuli 
u ruku milostinju. Udario je tim putem, stideći se njegove 
skliske kosine, niz koju se ljudi ne smiju dati, kad su zdravi 
i jaki, da mogu zarađivati svojom snagom svoj svagdašnji 
kruh. To je točno i nitko to nije osjećao tako živo kao Petar, 
no što je on mogao sa svojom snagom, kad je nitko nije 
htio uposliti ni za samu hranu, a od nje nije mogao ži- 
vjeti, jer niti ju je mogao jesti niti založiti, pa da kupi zalo- 
gaj kruha za škrtu paru, koju mu pruže milosrdne zala- 
gaonice?! 

Jednom se je zagegao tom stazom i više nije s nje si- 
lazio, osjećajući da je na užasno teškom putu. S toga nije 
nikada htio, da se sretne i prepozna s bilo kojim svojim 
znancem iz mladih dana, pa je bio sretan, kad mu je to 
vazda polazilo za rukom. Osjećao je, da mu prijeti najveća 
opasnost, da će ga kada oružnici otpratiti u zavičaj, jer je 
često zapadao u njihove šake zbog prosjačenja, no vazda 
se je spretno izmakao. Prvih su ga godina spašavale uredne 
isprave, koje su mu služile kao iskaznica, a poslije rata 
se je — kad se je nekako nastanio u Zagrebu! — dosjetio 
još boljemu: sakrio je isprave i izmislio neku zavičajnu 
općinu iz posve drugih krajeva. To je bilo potrebno s razlo- 
ga, što su nemilice tjerali iz Zagreba, pa bi sigurno bio 
dospio u svoju općinu na sramotu i imena i sjemena svih 
Blaževića, a to nije nipošto htio. Kad su svi mogli lagati — 
mislio je on mogu i ja. — I preko noći postao veliki rodoljub 
najnovijega kova, kao da je tog časa ispao iz kovnice — 
naravno, samo za policijske potrebe. Možda mu nijesu 
vazda ni vjerovali, no za njega to nije bilo ni važno. Glavno 
je bilo, da je u većini slučajeva posve upalilo, a kad nije 
uspjelo tu kod policije, nije promašilo putem kod oružnika! 
On je vazda za najkraće vrijeme bio opet na svome starom 
mjestu, promijenivši samo ulice, u koje bi redovitije zalazio, 
no i to samo za neko vrijeme, dok se ne zaboravi. 

Tako je to išlo i ide već nekoliko godina, a sada — 
eto ga, proti svim svojim prijašnjim odlukama i nakanama, 
ide sam, da se pokaže u svome rodnom selu, da ga svi vide 

i čuju. Naravno, ne će im reći, čime se bavi, jer bi mu se 
rugali i ujedno bi svi bliži držali, da ih je osramotio. Reći 
će im — — Tako — — Već će se nečemu dosjetiti. Svakako 
će izabrati kakvo pristojno zanimanje, kojega se ne će 
trebati sramiti. 

Vrijeme mu je prolazilo veoma sporo, pa je stao smi- 
šljati, čime bi se zabavio. Zagleda se u ženu pred sobom. 
Crte su joj lica bile veoma pravilne i mile, usta sočna, no 
ne velika, a trepavice goleme, kakovih on još nije vidio. 
I obrve su joj bile veoma velike i guste. I kosa — — —- 
Što je vidio na njezinoj kosi?! Ništa, baš ništa. Ima tamnu 
kosu, na vrhu glave je razdijeljena i veoma joj je gusta 
i jaka. To vidi, jer joj je rubac pao s glave na ramena i 
otkrio joj cijelu lijepu glavu. Sva je doista lijepa, no baš 
na samoj kosi ne može otkriti ništa osobito, što bi ga na- 
pose zanimalo, pa sada nije mogao razumjeti, što je to bio 
u prvom času pomislio, da i na kosi vidi?! 

Može joj biti najviše dvadeset i pet godina. Onaj kraj 
nje nije stariji, a i on je veoma pristao momak. Oboje su 
obučeni u građanska odijela, no vidi se, da su preobučeni 
seljaci. To se vidi po rukama, 

Poželi, da se upusti s njima u razgovor. Ne želi on njih 
ispitivati i ispipavati, da uđe u njihovu tajnu, ako uopće 
postoji kakova tajna, nego — eto, samo tako, da razgovara, 
da mu brže vrijeme prođe. A nekakova će tajna biti, dok 
mu je ona šaptala: »Nemojte, molim vasl« Po tome se vidi 
sigurno, da nijesu svoji. Promatrao ih je s najvećim zani- 
manjem, bacajući pogled sad na jedno, sad na drugo. 


Razdanjivalo se je veoma žurno, kad je jednom pre- 
vladalo svijetlo, a brda se pokazivala sve jasnije i jasnije. 
Nije ništa poznao do Velebita. Kada je njega opazio i pre- 
poznao, učini mu se, da se je po drugi put rodio. Nije sje- 
dio na desnoj strani kola, s koje je bio Velebit, pa se je 
morao prigibati, da ga vidi kroz prozore, koji su bili poda- 
leko od njega, a to mu je bilo veoma nespretno i teško, 
pa polagano ustane i prijeđe na drugu stranu i sjedne kraj 
putnika, koji je bio sam na klupi, nagnuo glavu na desno, 
udarao njome o dasku i kunjao. 

— Htio bih malko gledati kroz prozor — reče mu Pe- 
tar — a ako je vama krivo, možete otići na moje mjesto. 

Onaj široko otvori oči, kao da se je uplašio, pa pro- 
mrsi: 

— Meni je i ovdje dobro! 

— Neka, hvala Bogu! — reče Petar, ne dižući pogleda 
s Velebita. Nije uopće ni pogledao svoga susjeda, jer je bio 
sav zaokupljen nekim novim, velikim, širokim osjećajima, 
kojih nije dotada poznavao. Činilo mu se, kao da mu je u 
utrobi jarešce, pa neprestano igra i skakuće, kako je to 
već u naravi svakoga jareta, a on ga miluje i miri, bojeći 
se, da će mu probiti prsni košiuteći kroz razvaljenu utrobu 
u nepovrat. I ne bi njemu bilo žao, da uteče, kad ne bi bio 
siguran, da onda više ne bi mogao tim istim očima i s tim 
neograničenim veseljem gledati svojega staroga, starog i 
dragog Velebita, pa ga s toga mazi i miluje i miri, a u grlu 
ga sve škakljaju suze radosnice, kao da dosada kroz cijeli 
život i nije radio ništa drugo nego spremao snagu za tu 
veliku radost i skupljao suze, da je okupa u najčišćoj ne- 
presušnoj izvor-vodi, koja bi bila dostojna kupelj velebit- 
skih vila gorštakinja. 

— Mili moj Bože, mili moj Bože! — šaptao je od časa 
do časa i pomicao se na klupi, kao da je struže ili čisti. 

U svojim je najmlađim danima, putujući po tuđemu 
svijetu, vidio mnogo većih i golemijih gora, a i poslije u 
našoj domovini vidje viših planina, no nijedna ne pobudi 
u njemu upravo nikakova osjećaja, osim što se je pred 
gdjekojom sa zebnjom zapitao, kako će je prepješačiti. Inače 
upravo ništa. Sada međutim nenadano i neobično ta stara, 
draga planina udari u njegovo srce i u njegov mozak, kao 
što bi ih obuzela u davna, davna vremena njegova djetinj- 
stva i ranog mladenaštva njegova rođena majka. Samo bi 
majka mogla djelovati na svoje dijete, kad bi se tako iza 
duga vremena pojavila pred njim, kao što Velebit djeluje 
na ovoga sijedog starca, koji je vjerovao, da više uopće 
ni ne može osjećati. Pa i što je u sivome kamenju, koje 
kruni neke Velebitove vrhunce,.i.što.je u tim nepreglednim 
šumama, kojima je obraslo Velebitovo divovsko golemo ti- 
jelo?! Što je u njima, da tako obuzimlju dušu i da je nose, 
nose i raznose kao u groznici?! — — — 


15. Budak IIL 225 


—— Velebite, vilovito stijenje! —— počeo je gunđati 
jedinu pjesmu, koju je on zapamtio i koja ga je vazda 
obuzela kao dijete uspavanka, kad ju je god čuo. Često se 
je puta skutrio u kakvom mračnom kutu pred kojom go- 
stionicom, iz koje su dopirali zvukovi te pjesme. Stajao bi 
sate i sate, dok je ne bi opet čuo, tada se sam sebi čudio, 
što ga je sililo, da tu dangubi i možda i zebe, opsovao sam 
sebe i odgegao dalje — kad je bio posve siguran, da je više 
ne će čuti, jer je vidio ma svoje oči, da je izišlo društvo, 
koje ju je pjevalo. Da je to doista bilo baš ono isto dru- 
štvo, mogao se je uvjeriti po tome, što je još i pred birti- 
jom pjevalo one iste pjesme, koje su odjekivale iz istih 
grla, dok su sjedjeli unutra. To mu se nije desilo samo 
jednom i često ga je zatekla ponoć u blizini savskoga mo- 
sta pod željezničkim nasipom, na kojemu je bio našao divno 
mjestance, s kojega je mogao slušati, kao da je sjedio u 
gostionici. A tamo su se često sastajali oni, koji su pjevali 
baš tu jedinu Petrovu pjesmu. Bilo je i više takovih gostio- 
nica, no za tu je bio najsigurniji, pa kad bi slučajno po- 
želio, da se malko pozabavi, udario bi niz savsku cestu 
kao na sigurno. 

Kad bi odjeknule zvonke riječi: 

— »Ljubim tvoga iz gorice vuka 

I onoga ličkoga hajduka« — — 
stari bi se Petar isprsio i nekako se uspravio i protegao, 
pa samo što ne bi prošaptao: 

— Pjevajte, djeco, pjevajte! Vidite, da imate i komu! 
I jesam kao stari velebitski vuk, a hajduk ——— A nu! 
Nijesam okrenuo tim putem, jer nije sa mnom rođeno, al 
da je rođeno sa mnom, e ne bih se sramio, a ne biste se ni 


vi trebali sramiti mene! — — — Bio bih i hajduk, vrijedan 
svoga ličkoga hajduka! — — — Al eto, što ćemo! Samo vi 
pjevajte, kad ni ne možete drugo nego samo pjevati — — — 


Gledajući kroz prozor vidje u mladim sunčanim zra- 
kama svu jutarnju ljepotu Velebitove neizmijerne veličine, 
kojoj nije mogao ni zamisliti ništa ni približno slično, a ka- 
mo li jednako na cijelom svijetu — — — Što su druge pla- 
nine, koje je vidio i za koje je čuo, da su mnogo više od 
njegova Velebita?! Ništa! Hrpa kamenja, koje je tu i tamo 
pokriveno zemljom i obraslo drvećem, dok je ovo tu živo, 

živo kao što je živ i on sam, i on vidi svojim očima, kako 
ga Velebit gleda, kako diše, kako mu se nadižu njegove 
junačke grudi, i vidi, kako se pomiču njegovi vukovi i nje- 
govi medvjedi i njegove srne — ne kao divljač, ne kao što 
su vukovi ili medvjedi u drugim, tuđim planinama! Ne! Ovo 
je naše, ovo je Velebitovo, i on osjeća, da nije puka prazna 
riječ, kad se pjeva: »Ljubim tvoga iz gorice vuka«! Ne. To 
nije samo šuplja riječ, nego je doista ljubav, istinska, prava 
ljubav prema tome svom vuku kao prema dijelu samoga 
sebe, kao prema dijelu svoje rođene duše ——— ' 

— — Mili moj Bože, mili moj Bože! — šaptale su nje- 
gove staračke usne, pjevala je njegova mladenačka duša i 
kliktala snaga, koja je u njemu bila negdje sakrivena za 
ovaj čas, za ovaj doživljaj, za ovaj neizmjerni napor i 
najopojniji užitak, kakova je ikada u životu doživio. I nije 
da je on što slično očekivao ili priželjkivao, pa da je sam 
stvorio svojom maštom i svojim željama, nego ga je to spo- 
palo jutros, kad je opazio to čarobno sveto stijenje i nepre- 
gledne šume, spopalo ga je kao groznica i treslo cijelim nje- 
govim bićem u zanosu i opojnosti svih njegovih čula i 
sjetila. 

; Gledajući tako kroz prozor zaboravio je ne samo na 
svoje mlade suputnike, kojima nije uperio više ni jednoga 
jedinog pogleda, jer ga nije mogao otrgnuti s Velebita, ne 
samo da se nije sjetio ni svoga sandučića, u kome je imao 
dva para rublja i još neke malenkosti, i na koji je cijele 
noći bacao oko, nego je zaboravio i na svoje godine, koje 
su ga inače već prilično pritiskivale, i ako mu još nikada 
nijesu bile preteške — sada je posve zaboravio i na njih i 
u cijelome tijelu osjeti toliku snagu i neku neobičnu lakoću, 
da bi bio mogao — po svome osjećaju i raspoloženju! — 
prhnuti i odletjeti kao ptica na Sveto brdo, 

Uhvati se pri toj misli, pa se u neprilici obazre, kao da 
želi vidjeti, da li je još tko osim njega mogao vidjeti tu 
njegovu ludu misao. Opazi, da njegovi mladi susjedi još 
spavaju i da mu je sandučić na svome mjestu na polici. 
Ujedno vidje, da se je više putnika zagledalo kroz prozore 
kao i on, pa ga to malko otrijezni i trže iz njegovih sanja. 
Sjeti se bakice i Zlate. Što bi one rekle, kad bi vidjele taj 
njegov Velebit?! A i što bi mogle reći?! Ne bi rekle ništa, 

nego bi se čudile, što je njemu, da se je zazvirlao u to ka- 
menje, kao da je šenuo umom — — — Sigurno bi to po- 
mislile i čudile se njegovoj sijedoj glavi, u što je posijedila, 
a još nije došla K sebi. I što je u toj planini?! Planina kao 
i druga planina! Kamenje, šuma, vrlet i — eto — — — 

Na čas se zagleda preda se, kao da se je zastidio 
svojih osjećaja, koji su ga silili, da u Velebitu gleda živo 
biće, baš kao što je i on sam živ, no nenadano opet baci 
pogled kroz prozor i u tome istom hipu nestade i te 
prozirne maglice s njegova oduševljenja i zanosa. On opet 
vidje pred sobom toga divnog Ljudinu, kojemu nema 
premca i kojega nije mogla roditi nijedna druga zemlja 
ni odljuljati nijedno drugo nebo, nego baš to njegovo 
tvrdo, junačko ličko nebo, pod kojim se mrzne, da se 
smrzne i duša, i pod kojim peče i pali, da i oči pobijele 
— svima, koji se nijesu pod njim smrzavali i žegli još u 
povojima! Njima je to sve neizmjerna, neprispodobiva i 


nenaknadiva ljepota — — — Samo je takovo nebo moglo 
odnjihati takoga junaka! — — — 
— Jest, očiju mi mojih! — reče skoro glasno, pa se 


oni oko njega zgledaše, koji su bili budni, a neki se pre- 
nuše iz sna i pogledaše ga, kao da ih je šilom ubo. On to 
opazi, pa nastavi kao da tumači. — Jest Crni vrh, očiju 
mi mojih! Odmah sam ga prepoznao, kao da sam ga jučer 
vidio. I nije se nimalo promijenio! 

Nitko mu ništa ne odgovori, pa i on ušuti i povuče 
se u se, ne dižući pogleda s Crnoga vrha. Ne vara se: pozna 
ga kao sam sebe. Isti onaj Crni vrh, koji je bio i pred 
pedeset godina. Isti istani! 

— Mili moj Bože, čuda, čuda! — šaptao je i htio 
ustati, kao da je već stigao na svoju postaju, no onda se 
svlada, jer i ako više nije bio daleko, ipak još nije bio 
stigao. Obuze ga velika tjeskoba i neki strah, što li, kao 
da se nesvijesno pita, što li će mu reći, kad ga vide, da 
li će se jako ljutiti, što se nije nikada javljao?! 

— Eto, djeco moja — — — Zablejao sam se tamo, 
pa i zaboravio, da mi oprosti Bog i vi — — Zaboravio 
sam i na grob svojih roditelja, a kamo li ne bih zaboravio 
na vas, koji ste živi i zdravi i mladi i jaki. Zaboravio 

sam — — 0, Petre, Petre, jadna ti dušerina tvoja runjava, 
kako si mogao zaboraviti i svoje ognjište i svoje grobove, 
ako si već i mogao zaboraviti sve ostalo?! 

Sigurno će mu tako reći! On to osjeća i uznemiri se 
još više, naglo ustane i htjede stati pred prozor, no odmah 
vidje, da mu to nije nikako moguće, jer je imao dvojicu 
pred sobom, koji su se priljubili uz prozor i spavali. Ljutito 
ih je ošinuo pogledom i tobože se nespretno i nehotice 
očesao i o jednoga i o drugog, samo da ih probudi. Pa, i 
kako je moguće, da čovjek prolazi tu ispod Velebita, ispod 
svoga svetog Velebita i ispred njegova Svetog brda i 
Crnog vrha, pa da tu crkava i slini, kao da deset noći nije 
oka stisnuo?! Osjeti, da je i ljut i uvrijeđen takovim drža- 
njem, no kako se nije usudio, da zapodjene kavgu, jer je 
odmah osjetio, da ga ne će razumjeti i da će mu se oprijeti, 
pođe prema vratima kroz kola. Nije zapravo imao određe- 
nog cilja, no pođe tamo na drugu stranu kola, pa će već 
vidjeti, što je tamo. Ako su i tamo ljudi, on će se vratiti, 
ako li je slobodan prostor, možda — —- — Možda će naći i 
otvoren prozor, kroz koji bi se mogao nagledati Vele- 
bita — — — 

Noge su mu bile prilično ukočene i utrnule, pa je 
teško išao već i zbog toga, a osim toga su kola udarala 
i skakala kao luda, pa je frcao od klupe do klupe, kao da 
ga netko baca ili kao da je u teškome pijanstvu. 

— Tik-taka-tik- lupali su kotači, no on to sada nije 
čuo, jer je bio sav zaokupljen brigom, da li će tamo, na 
drugoj strani kola, naći slobodan prozor, do kojega će 
moći, da se kroza.nj naužije tih ljepota, neizmjernih i 
neobičnih, Doteturao je do vrata i otvorio ih tako, da je 
skupa s njima grunuo o daske, koje su ograđivale hodnik, 
i samo pukim slučajem nije grunuo i glavom o vrata. 

— Tik-taka-tik! — udarali su kotači, a Petar se ne- 
ustrašivo dokopao prozora, otvorio ga i ujedno širom 
otvorio i oči i dušu i usta, da tako preuzme u sebe svu 
ljepotu, koja je pukla pred njim. Vidje, da je to već posve 
njegov, baš njegov Velebit, kojega je on gledao od svojih 
malih nogu. Pozna sve, jer je sve baš onakovo, kakovo je 
bilo i prije sedamdeset i prije pedeset godina. Čini mu se, 

da je na jednom mjestu sada golet, gdje je negda bila 
šuma. To je promjena, koja mu je zapela za oko, i odmah 
se sjeti i razloga: sigurno su čobani zapalili šumu, pa 
požar haračio i uništio — — — 

Vidje sigurno, da je već u svojoj općini, pa ne može 
više biti daleko ni željeznička postaja. Slutio je, gdje bi 
mogla biti, kad ne tiče samu Dulibu, kao ni mnoga druga 
mjesta, pa ni sam Gospić! Pomislio je, da bi se morao 
pripremiti za izlazak iz vlaka, no onda u istom času pomisli 
i to, da se nema što spremati. Jednostavno uzme u ruke 
svoj kovčežić i gotov je. Kaput je na njemu, a drugo ni 
nema ništa. Bilo mu je teško otrgnuti oči s te puste miline, 
pa se je sve tješio, da vlak ne će još stati, pa ne mora ni 
on ući u kola i skidati kovčežić s police. Kad bude trebalo, 
dospjet će, pa da pođe upravo, kad vlak već stane. Opazi 
pred sobom na nekoliko stotina metara veliku lijepu kuću, 
na kojoj je bio nekakav napis, no on nije znao čitati, a da 
je i znao, ne bi bio mogao pročitati, jer je još bilo pre- 
daleko i za najbolje oči. Po njegovu je sudu to bilo u selu 
Lipama, na početku njegove općine. Osjeti, da je vlak 
usporio hod i nekako razvukao udaranje, pa je zvučalo: 

— Tik - - ta-ka - - tik! 

Ako tu i stane, ne će morati izlaziti, jer nije nikako 
moguće, da su tu načinili postaju i dali joj ime Duliba, 
kad do nje ima još najmanje desetak kilometara. Ipak 
— — bilo bi dobro, da koga upita — — — 

Vlak doista stade i Petar se nagne kroz prozor, da 
koga upita, kako se zove ta postaja, kad pratilac vlaka 
poviče: 

— Lipe! 

— A Duliba, gospodine?! — upita ga Petar, a da nije 
ni kanio, da bi ga to pitao, jer i sam znade, da sada više 
ne može biti daleko, a čuje na svoje uši, da to nije. 
tii Slijedeća prva postaja! — odgovori željezničar brzo 
i opet poviče: — Lipe! Jedan čas! 

— Nova kuća! — pomisli Petar. I napravili je usred 
polja. Naravno: dok je on bio još kod kuće, tu nije bilo 
u blizini ni jedne jedine kuće. Bilo je samo polje, koje je 
sjekla na dva dijela državna cesta. Sada ga siječe i že- 

ljeznička pruga i, eto, sagradiše i nekoliko kuća, pa više 
i nije polje, nego selo. Sad on već zna, gdje je dulipska 
postaja. Udarili su tako ravno, ne gledajući, da li prave 
ljudima štete, sijekući im najbolje njive i livade, pa su 
tako udarili između Dulibe i Peršinca, gdje nema ni jedne 
kuće, tamo se ustavili, napravili kuću i rekli: 

— Ovo je Duliba! — a svi za njima povikali: — Jest, 
jest! To je Duliba, a o Dulibi ni govora, njoj tu ni glasa 
ni traga, niti se ne vidi i ne bi mogao ni najgrlatiji momak 
u nju dozvati, al — eto: rekoše, da je tu Duliba i sađa 
je tako! 

Petar je bio siguran, da se sada ne vara, kao da je 
već kada prolazio tom prugom, Zna točno, na kojem je 
mjestu sagrađena kuća, samo nije mogao zamisliti, da li 
je na lijevoj ili na desnoj strani pruge, gledajući sada u 
njegovu pravcu. To nije mogao pogoditi, jer je mogla biti 
jednako na jednoj kao i na drugoj strani, budući da je na 
sve strane otvoreno polje na nekoliko kilometara. Polje?! 
Nije baš polje, što bi u Slavoniji nazvali poljem, nego tako 
— ličko polje: vrlet, dolinice, brežuljci, al sve maleno, 
plitko odnosno nisko, pa kad gledaš iz daleka, zakleo bi 
se, da je sve ravno kao dlan, a Ličanin željan ravnice, 
pa odmah veli: »Ajme meni, pusta polja, ne možeš ga 
okom pregledatil« — Ne daj, Bože, da mu to polje vidi 
Srijemac, kod kojega i sunce zalazi u kukuruze, jer ne 
može naći nijedne veće uzvišice, za koju bi se trudno 
sklonulo! Ostalo bi ruglo i pripovijest o tome »ličkome 
polju«, dok je svijeta i Ličana! Petar je prošao mnogo 
pravih ravnica i nepreglednih polja, ali mu ipak nije bilo 
ni nakraj pameti, da se sjeti, da uspoređuje to svoje domaće 


»polje« s onim, što u svijetu krste tim imenom. 


Vidje na priličnoj udaljenosti selo Lipe i učini mu 
se, da ga je posljednji put vidio jučer! Baš tako: jučer 
je upočivalo njegovo oko na istim onim slamnatim krovo- 
vima, na koje mu jutros pada u prolazu, u trku i posve 
slučajno. Sjeća se slike, koja mu je ostala usađena duboko 
u nutrinji, kad se je provezao državnom cestom, odlazeći 
u svijet na rad. Cesta je malko podalje od pruge, pa je 
vidio isto ono, što vidi sada s vlaka i bilo je posve isto. 

Malo: dalje je nekoliko osamljenih kuća. Sjeća se i 
njih i zna, da su i one bile isto takove pred pedeset i. 
nekoliko godina, kakove su i danas. 

Sad više nije bilo mjesta otezanju. Bez oklijevanja 
podje u svoj odio. Većina je putnika bila budna, te su neki 
jeli, neki međusobno pripovijedali, a neki nijemo buljili 
kroz prozor. I Petrovi su susjedi bili budni. Gledali su 
nijemo jedno u drugo i smiješili se. Kad je on došao na 
svoje mjesto, žena se je okrenula k prozoru i zagledala se 
van, uozbiljivši se, kao da joj smiješak nije nikada oba- 
sjao lica. 

— Na drugu stranu, na drugu stranu morate gledati! 
Tamo je Velebit i ljepota! — reče joj Petar, jer nije nikako 
mogao izdržati, a da nekako ne da oduška svome prepu- 
nome srcu. 

— Sita sam ga ja! — odgovori mu žena posve mirno 
i ne dižući pogleda. 

— Nijesmo ga mi željni! — javi se i muškarac, a Petru 
se učini, kao da mu je netko dao po mozgu. Nije mogao u 
Prvi čas pojmiti, kako može tako govoriti bilo tko, tko zna, 
što je Velebit svakome sinu onoga krša i vrleti?! 

— A vi ste iz istoga sela! — upita ih Petar posve 
zlobno, da bar nekako odgovori na njihove neumjesne i 
bezbožne primjedbe. 

— Pa — — Baš i nijesmo — poče muškarac otezati, 
bacajući pogled na svoju suputnicu. Ona malko pocrveni, 
no brzo se svlada i reče veoma odlučno: 

— Pa, čovjek i žena su vazda iz istoga mjesta! 

Muškarac je očito bio veoma glup i ograničen, jer je na 
te njezine riječi toliko zinuo od čuda i blenuo u nju, da je 
svatko morao odmah vidjeti, da nije bio vrijedan tako du- 
hovite i oštroumne suputnice. Petar to primjeti, odmah se 
udobrovolji, prijateljski se nasmiješi i reče posve toplo: 

— Pametna je žena vrijednija od stotine bedastih 
muškaraca! Koji bi se muškarac tako brzo sjetio — reče 
on posve tiho, da ga nijesu nikako mogli čuti oni, koji su 
sjedjeli podalje od njih troje — da u svakom selu ima i 
ljudi i žena?! 

Ona je bacila pogled na Petra i ljubazno mu se na- 
smiješila, niti ne skrivajući, da je dobro razumio njezin od- 
govor, dok je muškarac nešto mumljao kao medvjed iz 
jame, skrivajući pogled pred Petrovim pronicavim okom. 

— I velite: siti ste Velebita?! — reče Petar i zagleda 
se u ženu. Htio joj je vidjeti u očima, da li je to doista 
ozbiljno ili je rekla, samo da nešto rekne. Želio je, da ga 
pogleda, pa da joj zaviri u oči. 

— E, moj striče, rodila sam se ja u njemu! — odgovori 
posve priprosto i srdačno, ali ga ne pogleda. 

— Svejedno, dijete moje! — odgovori on. — Ne može 
dokoljati ovolika ljepota. 

— Tako se čini vama, koji proletite ovuda u željez- 
nici i gledate ga kroz prozor, al da u njemu nekoliko puta 
zakijate, onda bi vas prošle te ljepote i želje! 

Muškarac je samo šutio, jer je očito još uvijek bio 
pod dojmom onoga prvog razgovora, pa se je držao nako- 
strušeno i nekako uvrijeđeno. Petar to opazi, pa poče 
smišljati, kako bi i njega udobrovoljio, jer je znao, da nije 
pametno stvarati neprijatelja, gdje ga ne treba. U Zagrebu 
se još i možeš posvaditi, pa i zaboraviti, al ovdje se to ne 
zaboravlja, dok se — ne izravna, pa, kad, tad. 

— Nemoj se ti, pobratime, na me ljutiti, što ja ovako 
svašta izvaljujem! — reče mu posve po domaću. — Star 
sam ja, jadan, a star vuk, pasija šala, pa je onda i njemu 
slobodno, da se pošali s vučićima! Je li pošteno?! 

— Vala i jest! — odgovori momak i nasmije se. 

U taj je čas vlak stao, a Petar žurno vrci iz njega, kao 
da ga je netko izbacio iz praće. Vidje na postaji nekoliko 
ljudi, ne pozna nikoga, pa se uputi na izlaz. Bio je toliko 
uzrujan, da uopće nije znao, ni kuda ide ni što radi, pa 
se nenadano baci nice na tratinu kraj ceste i stane ljubiti 
zemlju, šapćući kao izvan sebe: 

— Zemljice moja, majko moja rođena! 

— Uhi li se, jadan ne bio?! — vikne mu neki čovjek i 
Pritrči, da ga pridigne. Petar podiže oči prema njemu. Ne 
POzna ga, jer je mnogo mlađi. Reče mu: 

— Pao sam, al se nijesam ubio — — Mili moj Bože! — — 

LVII. 


Određena je glavna rasprava! ' 

Bojanić je bio zadovoljan, što s tim nijesu otezali, pa 
se je neumorno i bez prekida bavio mislima o svojoj obrani. 

— — Zašto je to tako moralo biti?! —— Je li moralo 
biti baš tako ili je moglo biti i drugačije?! — — — 

U samici ga nije nitko smetao ni prekidao u mislima, 
pa je kao mrav hodao cijeloga dana gore dolje po sobici, 
spustivši se na koji čas na krevet, kad bi osjetio, da su mu 
noge teške i umorne. Za zajedničkih šetnja nije se morao 
vrtjeti u krugu s ostalima, već mu je bilo dopušteno, da 
šeta sam u manjem dijelu dvorišta kraj zgrade kotarskoga 
suda, a osim toga je i poslije podne izlazio po jedan sat 
na šetnju, kad su drugi morali biti u svojim ćelijama, 

Ni na dvorištu nije ni s kim rado razgovarao, osim što 
bi izmijenio najnužnijih nekoliko riječi, da ne bi tko po- 
mislio, da je ljut ili da je poludio. Najviše je razgovorao 
s tamničarom, jer se je on vazda rado zaustavljao s njime, 
kad je god imao čas slobodnoga vremena. 

— Jeste li vidjeli, kako sve ide kao namazano?! 

— Kako bi drugačije i moglo ići?! 

— E, moglo bi, da vidite, i drugačije! Al ovdje se baš 
gleda na vas bratski, da ne bi bolje mogli ni zamisliti. 

Bojanić se je samo smješkao, sustežući se, da ne rekne 
koju gorku, jer nije želio ulaziti u nepotrebne rasprave. 

— Raspravu su vam odredili preko reda. 

— Jer se boje, da ću im umrijeti i tako izmaknuti ve- 
likoj njihovoj pravdi! 

— Oprostite, to nije istina! Sami ste čuli, kad je pripo- 
vijedao dr. Kresović, kako je bilo. Odredili su je, da vam 
skrate uzrujavanje, jer predsjednik zna, kolko ste se s po- 
četka ljutili zbog optužnice, pa da se riješi i to, odredio je 
brzo glavnu razpravu. 

— Recimo, da je tako. I hvala mu. 

— I ovo je neobična povlastica, koje nije još nitko 
imao, da može obavljati sve razgovore u mojoj pisarni. 

— Iza to sam zahvalan. To mi je doista veoma ugodno, 
i ako me i previše podsjeća na veliku pažnju gospode pre- 
ma onome, koji je suđen na smrt! 


234 


— Ta, molim vas, nemojte tako! 

— Rekoh samo, da me taj postupak podsjeća — — — 
Ništa drugo ne tvrdim, Znate, gospodine tamničaru: ja s 
velikom zahvalnošću primam svako djelo, koje se pričinja 
kao tako zvano dobročinstvo, no ne vjerujem u ljudsku 
dobrotu. Sve su to računi i to obično veoma prljavi i ne- 
pošteni računi, Tko tako ne osjeća, gospoda ga ljudi sma- 
traju običnom budalom i ne dadu mu ni korice kruha. 
Zvjerinjak je ovo, dragi moj dobri gospodine tamničaru! 

— Tako vi onda mislite i o meni?! — upita on skoro 
šaljivo i nasmije se. 

. . 2 sebi svakako mislim tako! — odgovori Bojanić. — 
o misle o meni sestre zvijeri, možete lak iti 
ovome, što vidite! SRE 


— Ipak ne smijete pretjerivati! Kolko imat i 
te | ! e poznatih 
ono njvora samo kod nas u Zagrebu, a gdje su ostali gra- 
ovi i, onda ra cijeli svijet?! Nije to tako, kako vi govorite, 
La Co vijm Vi se zagegate, pa udarate u sva četri 
Tail sve rušite, a u svojoj st i do i poš i mi 
Prada joj ste duši dobar i pošten i miran 
— Jesam, jesam ——— I svi ti vaši dobr i 
a 1, 4 rotvori samo 
bacaju mrvice sa svojih gospodskih stolova, a to nijesu 
a koje jedine mogu doprijeti do nebesa. Žrtve! Razumi- 
: e li, što znači ta riječ?! I sada meni ovdje iskazuju do- 
I odak sta 2 čuda: otmu ti sve, da ti onda dadu 
vode i proglašuju se dobrotvorima pred lie 
Gospodina Isusa Krista! band. o či“ goda 
— Nemojte tako, zabora! — reče tamnič iži 
i * tako, a! ničar nižim gla- 
som i žurno se izgubi. Tako redovno svršavaju njihovi e 
data no on ipak svaki dan dođe k njemu u njegov ćošak 
vorišta na nekoliko riječi i to obično poslije podne jer su 
BZ. podne u dvorištu i ostali uznici, pa onda ne će, da ga 
vide, da je s Bojanićem u tako prijateljskom živom razgo- 
voru, Svaki bi to tumačio na svoju ruku, no siguran je, da 
ne bi nijedno tumačenje bilo po njega povoljno. 


Kresović više nije trebao moliti jedni | 

i i d predsjednika, da do- 
pusti razgovore u tamničarevoj pisarni, jer je on to SL, 
na suca istražitelja, pa je postalo stalnim pravilom. Istina, 

Kresović nije zlorabio tu povlasticu, jer nije imao vremena 
i jer nije bilo potrebno, da često dolazi na razgovor. sima 
Kad je Mara došla, da čuje, što je razgovarao s 
anom, odmah je otišao s njome do sudbenog stola, ostavio 
je na ulici da ga čeka, a sam otišao do suca istražitelja 
i zamolio ga da mu dade dopuštenje za razgovor. Kad je kad 
ena vratio se je na ulicu i s Marom otišao u Petrinjsku 
s I gospođica će na razgovor?! — iznenadio se ta- 
ničar. : ' 
ME Nema nikakove zapreke! — odgovori mu na 
— Optužnica je već uručena i pravomoćna je. Vas se dvoje 
"! : 
a tele već odavna! — potvrdi on i odmah posla 
jednog stražara, da dovede aa 
Mara ga je zagrlila i izljubila, M ek 
— TA aa barem zdrav i jak momak, uživala bi lju 
beći me, a ovako je to prava i čista žrtva! — reče on, smi- 
ješeći se. Ze 
"a — Dobro je — reče Mara — kad ti je do šala! ć 
Tamničar se je odmah izgubio, pa su mogli nesmetano 


ripovijedati. ' : PE ae 
Ž leć Doveo sam ti gospođicu, da je . možeš o dj ž 
svemu, što te zanima! — reče mu Kresović. — Samo se 


ožuriti, jer nemamo mnogo vremena. 
Ka X Želio bih doživjeti, da mi rekneš, da imaš nm 
i da se ne trebamo žuriti! — odgovori Bojanić malko trpko. 
— Uostalom imaš pravo, jer i ti moraš živjeti, a od m 
vih razgovora ne ćeš naslagati sala na svoj poštovani advo- 

ki trbuščić. No 
mo To je istina, no moraš računati, da me sme čeka 
i koji baš ovako unosan posao, kao što je i ovaj! I . 
drugi imađu pravo, da im posvetim svoje vrijeme 1 svoj 

je. ; : | 

zo A nađeš li koga, tko ti to plati za sve nas runa 

— Da. Vjeresija— —— Nema drugog izlaza! ie. 
razgovarajte vas dvoje, a ja ću dotle obaviti neke poslove 
t isarima. 4 ho 
5 Kes Nemoj otići, jer će onda i nas odmah potjerati! 
reče Bojanić. 

— Budi bez brige. Bit ću tu u drugoj sobi, pa ako me 
ustrebaš, samo zovni. Ja sam tu. 

Izišao je, da im ne smeta, sjeo u drugoj sobi i upustio 
se u čavrljanje s pisarima. Bilo ih je pet: četiri uznika i 
jedan uznički stražar, koji je tu bio vjerojatno samo zato, 
da bude i stražar i ujedno vječno budno oko, da pisari 
ne načine kakove psine. Međutim on je siromah bio skoro 
nepismen, a oni — cvijet uzničke inteligencije, pa bi ga 
bili mogli sto puta na dan nasamariti, da su htjeli, no to 
slučajno nije bilo ni njima u računu, jer je svakome bilo 
mnogo ugodnije provoditi dane u toj sobi, u doticaju i u vezi 
s vanjskim svijetom i živjeti u obmani bar te prividne slo- 
bode, nego li crkavati u smrdljivim ćelijama i slušati vječno 
najnemogućije razgovore i najodvratnije doskočice i umo- 
vanja, Stoga su radili pažljivo i savjesno. 


.Mara je nijemo motrila sv&ka, te joj se učini, da su 
mu posve prozirne ne samo uške nego i sam nos. On nije 
Prije imao tako velik i oštar nos! Barem se ona nije mogla 
sjetiti, da mu je bio takav. Bio je posve običan, nenapadan 
nos, malko oštar, potanak, a na vrhu je izbijala mala bi- 
jela hrskavica. Takav mu je bio nos prije ove velike bo- 
lesti. Sada je međutim posve tanak, posve oštar i posve 
proziran, kao da ni nema ništa nego sama gola hrskavica. 
— Veoma si omršavio! — reče ona posve tiho i prekine 
šutnju. 

— To nije važno! — odgovori on suho. 

— Nijesi doduše nikada bio debeo — nastavljala je 
ona, ne obzirući se na njegov odgovor — al nijesi nikada 
još bio tako omršavio. 

— Nije mi još nikada ni bilo, kao što mi je sada. 
Znaš: na ovoj hrani i na ovakovim mislima se nije još nitko 
udebelio. Al mene to ništa ne smeta, Vjeruj mi. 

Ona osjeti potrebu, da mu razloži, kako im nije mo- 
guće slati mu hranu izvana, no ustukne pred tom misli. 
Ipak bi se to moglo činiti. Ne može Zlata, al bi mogla ona 
s malko dobre volje. Mogla bi, jer ta njegova hrana ne bi 
stajala mjesečno toliko, koliko ona potroši na mirisave vo- 
de, na različite boje, za češljanje i još mnogo vrlo lijepih 
stvari i poslova, bez kojih bi se moglo živjeti posve pri- 

stojno i pošteno, Sjeti se toga i ne reče ništa o hrani. Naj- 
zad — ona je samo sv&st, pa niti nije njezina dužnost, da 
misli na to—>—>— 

— Žao mi je — nastavljao je on posve mirno i sa- 

brano — što ću umrijeti i neuk i nepoznat i beskoristan. 
Proći ću, kao što prođe kamen, kad ga bace u zrak, pa pane 
na zemlju. Žao mi je— —— A gdjekada mi se čini, da bih 
imao toliko toga reći svojoj braći! Eto, na primjer, baš i o 
debljanju, koje si spomenula! O tom bi se dalo pripovije- 
dati, ako hoćeš, godinu dana bez prestanka i prekida. Imaš 
različnih debljanja. Mogli bismo početi o debljanju obraza, 
pa prijeći na debljanje novčarka, nastaviti s debljanjem 
žena — s osobitim obzirom na pitanje, da li ta pojava uopće 
ima kakovu vezu s poštenjem! — a zatim bismo prešli na 
debljanje savjesti uopće, a kod novčara i učenih ljudi 
napose. 
Mara ga je u čudu slušala, i kako nije mogla pojmiti, 
što mu je, da je zapao u takav razgovor i u takav način 
razgovora s njome, tako ga nije mogla ni prekinuti, da ga 
pokuša navesti na drugi predmet. Došlo joj je nenadano i 
neočekivano, pa nije mogla ništa, nego ga nijemo i pokorno 
slušati kao u crkvi, gdje se ne možeš protiviti ni onda, kad 
propovjednik počne baš tebe lično prati i šibati. 

— Ja vidim, ti misliš, da sam ja poludio! — reče on, 
zagleda se u nju i toplo joj se nasmiješi. — O draga moja 
Maro! I ti si još veliko dijete. Naravno: ti si dijete svoje 
vrsti. Ti si žensko dijete, koje vjeruje, da žena nije ništa 
nego cvijet, na koji sjedaju pčelice nebeske — — Samo, 
pčelice vjeruju, da će naći peluda, a ti vjeruješ, da je to 
cvijeće i stvoreno, da živi bez peluda i bez ploda. Tako: 
cvijeće radi cvijeća! Drugi imadu o drugim pitanjima isto 
toliko naopake pojmove, kao što su tvoji naopaki o tome. 
I ja sada mislim, da sam uhvatio pamet za perčin, pa je 
drmam kao mahnit, misleći, da usrećujem svijet, a kad 
tamo — ti misliš, da sam poludio, državni me odvjetnik 
tuži radi umorstva, a to znači: on tvrdi, da sam zvijer — — 


I tako dalje. Oprosti mi, što sam zapao u ovako jalove i> 


lude misli. Kriva si ti, što si spomenula debljanje, kao da 
smo volovi, jer si zaboravila, da ljude ne tove za klanje. 
Nas i mršave otpremaju na drugi svijet, a ja mislim, da 

se ne varam, kad tvrdim, da 
Vjere ne umrje utovljen! 
od Bog s tobom, što govoriš! 

da se je prenula iz sna. — Koja v 
taca osim naše?! 

pje Oprosti, oprosti, Maro! Ja 
: ti S 8 da li ćeš naći koga 
Jena. Nego, sada je dosta o 
radi mamica?! iS 


snio m, evi kućne poslove, pazi na Sla- 

i g O. Zdrava je vazda ka : 
nazevo je čudo, kolko je preko sirote već < drogi 
olja i ona vazda — nauzgoru! prešlo muka i 

— To je stara korenika, koja 

< ž onika, Koja se ne previja! i d 
s vuče svoju snagu iz naše zemlje na i sa . Pa 
t Len ao da smo tamo i ostali! — saa 

— Onda se ti i Zlata ne biste bi i beti i . 
u E želji, da ga svrne s te nk ol ati 
.— lja se nadam, da ism irisa u 

a slenhd i zd) sena. ne bismo. To bi bilo bolje za nju, 


Mara je zinul 
riječi a od pustoga čuda, kad je čula te njegove 
— Ti se čudiš! 


još ni jedan svetac ni jedne 


— usprotivi se ona, kao 
Jera još može imati sve- 


sam to samo tako rekao, 
Božijega ugodnika utov- 
aklapanja. Pričaj mi, što 


shvaćanje » samo da ti razjasnim svoje 
— Izvoli, izvoli 

osmiješi » štogod hoćeš — reče ona i nasilu se 
— Koliko ih 


a tebe voljelo i umiralo u zanosu 
kai ti odluči, da i jednog od njih obrlatiš 
Oni bez tebe i sretna ti bez njih, 


i U slasti, a ipak s 
da te uzme. I — 

svoje bračne drugove. Ja mislim, da ti je sada posve jasno, 
zašto bih ja bio sretan, da nijesam svoju divnu, dragu, ple- 
menitu i veliku Zlatu vezao za svoja užasna kola?! Znaš, 
Maro: meni je rekao jedan stari gospodin: »Sinko, na čisto- 
krvnom se araberu ne voze taljige!« A ja sam divnog ara- 
bera Zlatu upregao ne ni pod taljige nego pod najobičnije 
tačke. A to je, draga moja Maro, veliki zločin — — — 

— Mani se, molim te, takih misli! 

— Ja sada ni ne smijem ništa drugo raditi nego mi- 
slitil — odgovori on odlučno i uvjerljivo. — Kad čovjek 
dospije u zatvor, ne preostaje mu ništa drugo nego ili da 
razgovara o svinjarijama sa svojim neukim, priprostim, a 
najčešće i prostačkim drugovima, ili da se zavuče u svoju 
đušu, pa da poludi, ako nema od čega sam živjeti, ili da se 
ubija mislima, ako ih ima gdje razvijati. Kako nema ništa 
nego neizmjerno mnogo vremena i punu dušu jeda i jada 
i otrova, nije ti teško zamisliti, kakove se misli mogu rojiti 
i gojiti na takome đubrištu. I gledaj ti, moja draga lijepa 
svasti: ja nastojim, da budem posve pravedan i da ne ogri- 
ješim duše ni o sebe ni o druge, nastojim uopće, da razmi- 
šljam i zaključujem zdravo i po zdravom razboru, a ipak 
— dolazim do užasnih zaključaka. Ako iz toga povučem 
daljnji zaključak, dolazim do uvjerenja, da ljudstvo žive 
od samih opsjena i laži. Ja se mogu varati u nekim pita- 
njima i sigurno se i varam, ali se ne varam u svemu, ne 
varam se u glavnim potezima, ne varam se u svojim osje- 
ćajima, koji su puni ljubavi prema Svemogućemu, a to mi 
je najbolje jamstvo, da nijesam ni lud ni zao duh, jer inače 
ne bih bio svijestan toga uzvišenog osjećaja. 

— Vjeruj mi — reče ona poslije strpljive šutnje i slu- 
šanja — da te ne mogu ni prepoznati! Ti više nijesi onaj, 
koji si bio prije nego si dospio ovamo. 

— Bilo bi žalosno, kad bi svi ovi događaji prošli kraj 
mene kao omnibus! — odgovori on. — Naravno da nije- 
sam više onaj isti, a ako me Providnost još uzdrži neko vri- 
jeme u ovome tijelu, bit ću i još drugačiji, ako me mozak 
ne izda i ne otkaže službe. Da neprestano kopkam noktom 
ma dlanu, prokopkao bih na drugu stranu, a kad neprestano 
mislim i razmišljam i prevrćen svaku pomisao bezbroj puta 

oko i njezine i moje osovine, moram doći 
( : i do nekakova za- 
ključka i izazvati time u sebi odr jećaj 

ređene osjeća, ji 
rađaju nove misli. Bar ono 


— Ti se prije nijesi bavio takim glupostima! — 
ona posve mirno i iskreno. SI t pe 
— Izvrsno! — usklikne on i udari dlanom o dlan. — 


Sada je iz tebe progovorilo pravo i potpuno žensko! Znaš 

Maro: žena je zemlja, koja prima sjemenje, da u njoj pr0- 

klija, nabuja i naraste, a muškarac je sunce, koje je visoko, 

visoko i koje svojim zrakama oplođuje zemlju — grijući 

njezinu prašinu i njezino blato! Tihe 
— bela tako visoko! 

did ije nikakova visina, jer se radi samo o tijelu! 
možemo biti jednako visoko, jer je duh — Peleš 
progovorilo žensko, koje nije stvoreno za umovanje i samo- 
vanje! Ne, ne. Zato se ženski samostani moraju po Božijem 
zakonu pretvarati u škole, u bolnice, u sirotišta, skloništa 
za starce i slične zavode za gomile, za hrpe, u kojima ne- 
sebične sestre daju same sebe na žrtvenik milosrđa! 

— tr prije si rekao, da su ljudi zvijeri! 
. — Naravno, da jesu u velikoj većini. Iz toga ne slijedi 

ga , Sve zvijeri na istome stupnju krvoločnosti! Ku 
z toga slijedi, da se mnogi nijesu već visoko digli nad 
prosijek, no ti nemaju ništa s našim svagdašnjim borbam 
1 otimačinama. Oni živu svojim posebnim žvotom i —_ 
me nas. Ja bih čak ustvrdio, da se uopće i ne zani- 
a s jet asa osim što nam daju primjer, pa: tko ima oči, 
a ona o ima uši, neka čuje! To je sveto evanđelje 
m od rar Da sam ja zapao u ove misli prije nego 
doe o u sve svoje užase i strahote, bio bih se posve 

gačije ponio u svakoj napasti i poteškoći, Međutim nije 


sada prekasno, samo što mi više ne može nimalo kori- 


B. ni Fae raspravu ni uopće za moj odnošaj prema 
mo Ze qa Gu Pe samoga sebe ii svih 
—— a, kn h », 
što radi moj siromašni Željko?! ui mn 
— Zašto tako pitaš?! — iznenadi se M 
! Mara, — Nj j 
posve dobro. Ide redovito u posao i zadovoljan je ZA 
— Jesi li ga ti pitala, da li je zadovoljan? 


16. Budak III 2 
41 


— Da ti pravo kažem: nijesam. Kad ja dođem tamo, 
njega redovno ni nema još kod kuće, 

— Kada si ga vidjela posljednji put?! 

— Pa—— Ne bih ti znala pravo reći. Već ga dugo ni- 
jesam vidjela. Ja idem k bakici obično uvečer, poslije ureda, 
pa ostanem tamo po sat, sat i pol, a on dolazi kući oko 
devet, pa se s toga ne sretamo. 

— Otkuda onda znaš, da mu je posve dobro i da je 
zadovoljan u poslu?! Tko ti je to rekao? 

— Tko mi je to rekao? — ponovi ona pitanje i onda 
zastade kao u čudu. — Da ti pravo kažem: ne znam, tko mi 
je to rekao, no znam, da mi nijesu pripovijedale ni Zlata 
ni mamica, da je bolestan ili da nije zadovoljan. Toliko 
znam. 

— Izvrsno: ti znaš samo, da nije nastao nikakav škan- 
dal i odmah zaključuješ iz toga, da je sve u savršenom 
redu! Mogla bi biti diplomat i upravljač bilo koje moderne 
države! Dok životinje ne galame i dok se ne ritaju, ne uda- 
raju i ne grizu, znači, da su site, da su zadovoljne i da ništa 
ne trebaju. Kad se desi kakova neočekivana podzemna 
tutnjava, onda se trgnu i počnu emizdriti: »Pa bili su sa- 
vršeno zadovoljni! To pitanje nije više ni postojalol« — — — 

— Nije baš tako — počela se ona braniti. — Meni bi 
bakica bila pripovijedala, da se je dogodilo išta nepovoljno. 

— Vjerujem ti, vjerujem! — reče on i nasmije se, — 
Ja sam se samo šalio, da vidim, što ćeš mi reći. 

— Ja sam odmah tako mislila. 

— Da se šalim?! 

— Da: i vidiš, da se nijesam prevarila! 

— Prevarila si se žestoko, jer se ja nijesam šalio, a 
kad sam ti sada rekao, da sam se šalio, htio sam samo od- 
vratiti tvoju pažnju od daljnjega našeg razgovora, da te 
ponovno zaskočim isto ovako, kako smo doživjeli u razgo- 
voru o Željku, na što nijesam ni bio spreman. Sada sam 
te kanio provodati samo takovim stazama, pa sam s toga 
počeo diplomatski: »Ja sam se samo šalio« — — a obična 
izmišljotina, da se je šalio! Ni ja se nijesam šalio! 

— Meni se čini, da se ti uopće samo šališ danas sa 
mnom! — reče ona posve ozbiljno. — Upravo je nevjero- 
jatno, u kakove si vode dospio. 

— Samo je nažalost kasno za ovaj život! To toliko — 
mogu lakše razrađivati sve, što se je dogodilo, i glavnu ću 
raspravu jednostavnije prenijeti, Sada mi je to sve nedo- 
stojna komedija harlekina, koji se oblače u haljine Onoga, 
koji jedini može suditi i koji je u nama kao u Hostiji — — — 

— Bog s tobom, što svašta govoriš! — šane ona posve 
tužno. 

— Znam, da me ne možeš slijediti, no to nije stoga što 
bih ja bio previše učen ili što bih govorio uopće učeno, 
nego ti je to stoga, što ti uopće ništa ne osjećaš niti išta 
misliš, što nijesu drugi već izlegli u svome pljesnivom 
mozgu i pružili tebi kao jedinu dopuštenu hranu za tvoje 
zakržljale možđane. Ne srdi se, što ovako govorim. Nije 
to uvreda, jer nijesi sama. Iznimke su na drugoj strani, 
a ti si u savršenom redu i pod mjerilom svih pravila do- 
broga društva! — — Ti se meni čudiš, jer se ozbiljno bojiš, 
da sam se makao u mozgu, a nijesam. Bojazan je posve 
neosnovana. Ja sam se samo otresao svih okova, koji su me 
stezali, pa mi se čini — a mislim, da se ne varam! — da 
nijesam još nikada i nigdje u životu bio tako silno i ne- 
ograničeno slobodan kao sada u ovoj tamnici. Naravno, ne 
udaram glavom o rešetke, jer nijesam lud. Ne idem, gdje 
znam, što me čeka, već se krećem slobodno po slobodnim 
poljanama, 

— Slušaj, Dragane — poče ona posve meko — mene 
će pitati mamica i pitat će me Zlata, što smo razgovarali. 
Što ću im moći pripovijedati od svega ovoga, što si mi 
izdivanio?! 

— Razumijem! Reći ćeš im, da sam miran i zadovoljan, 
jer sam se smirio u svojoj duši. Reći ćeš im i to, da sam 


.na najboljem putu, da nađem razloge svih naših nesreća i 


neprilika. Možeš reći mamici i to, da ne mogu prežaliti, što 
me je iščupala iz našega dragog sela. Naravno, reci joj od- 
mah i to, da ja nijesam poludio, pa da mislim, da bih bio 
u selu živio lakše i udobnije. Bože sačuvaj! Ja se sjećam 
one nečistoće, onog nereda, onih muka i napora i mršavih 
zalogaja — sjećam se toga svega i ništa se ne može porediti 
s onim životom, koji sam imao u gradu i u najtežim časo- 
vima, dok sam bio u tako zvanoj slobodi. Ja to znam i 

naglašavam, pa je to najbolji dokaz, da se ne varam, kad 
velim, da žalim za svojim zamazanim selom, 

— Mamici će biti žao, ako to čuje. 

— Ti joj onda nemoj reći, ako je ne možeš gledati, da 
joj je nešto žao. Ne bi ni njoj škodilo, da malko razmišlja, 
no ako ne ćeš — i ne trebaš. Ne bih joj ni ja tako poru- 
čivao, kad bih mislio, da bi joj moglo škoditi. Ja previše 
volim svoju staru majčicu, koja je, sirota, kao i mnoge i 
mnoge druge majke u svojoj bezumnoj ljubavi i neosnova- 
nim osnovama počinila i na sebi i na meni najstrašnije dje- 
lo, koje nije zločin samo stoga, što se u ludilu ne počinjaju 
zločini ni onda, kad se čine najstrašnija i najkrvavija djela. 
Ona nije za to odgovorna, a ja uopće nijesam tada još 
ni znao, da živim. O tom joj nemoj ništa govoriti, jer ona ne 
bi odmah razumjela, a ti joj ne bi znala rastumačiti, pa bi 
nastalo nepotrebno natezanje, koje ne bi dovelo do cilja. 
Reci joj — — — Da: de ti najprije reci meni, što radi stric 
Petar? Često žalim iz dna duše, što nije tu sa mnom. On je 
iskusio život sa svih njegovih strana, pa bih sada od njega 
mogao naučiti neizmijerno mnogo! Što radi? 

— Otputovao je — odgovori Mara. — Nenadano se sje- 
tio, da ide u svoje selo i odmah otputovao. 

— Eto! — usklikne Bojanić. — To je jedini mogući za- 
ključak, do kojega mora doći svaki čovjek, koji zdravo mi- 
sli. Kad bih ja ikada kanio između ovih zidina — kao što 


sigurno ne ću! — i kad bih imao i samo stopu zemlje na 
selu, učinio bih isto. 
— Lagano, lagano! — požuri se ona, smješeći se. — 


Meni se čini, da on nije tamo otišao ni od želje za selom 
ni u nakani, da tamo ostane, nego samo da proda, što još 
ima tamo, pa da se čim prije vrati. 

On je ukočeno pogleda i ne reče ni riječi, 

— Njemu je ovdje posve lijepo — nastavljala je Mara 
— pa baš stoga i želi donijeti novaca sa sela i smjestiti 
se još udobnije. 

— A gdje se je sada smjestio? Gdje stanuje — da li 
znaš?! 

— U istom dvorištu, u kojem su bakica i Zlata. Tamo 
je nekakova drvena ogradica, u koju se je on smjestio kao 
medvjed. Neprestano je u razgovoru s bakicom i Slavicom, 

kad ne »radi«, kako on sam zove svoje bazanje po gradu. 
Bakica se ne može dosta nahvaliti, kako je on pametan 
i promišljen i kako voli i tebe i djecu. I kaže, da im svaki 
čas donosi koješta, što im vrlo koristi i pomaže im, da ne- 
kako ipak sastavljaju kraj s krajem. 

— A što im donosi? — pitao je on ledeno i odrezano. 

— Hrane. Da li dobije ili kupi, nijesam mogla raza- 
brati, no i Zlata mi reče, da je sve vazda veoma čisto i 
uredno, pa svi jedu. 

— A jede li i on s njima?! 

— Ne! Kaže bakica, da ga je već bezbroj puta kušala 
nagovoriti, da sjedne s njima k stolu i da jede ono, što je 
on donio, no da joj nije nikada pošlo za rukom. Jednostav- 
no pobjegne i ne vraća se, dok ne misli, da su već morali 
pojesti. Tada dolazi kao da nijesu prije ni razgovarali, sjeda 
kraj peći kao u svojoj kući i raspripovijeda se kao guslar. 
Tako mi je to doslovno rekla mamica! 

— I sada nenadano otišao?! A je li kome rekao, da ide 
i kada će se povratiti?! 

— Cijeli dan je pripovijedao o tom s bakicom i onda 
opet uvečer i sa Zlatom i sa Željkom. Sjedili su do iza je- 
danaest sati prije njegova odlaska, 

— A što govori o tome bakica?! 

— Da nije trebao ići — to kaže i veli, da nije pametno, 
da sada, poslije tolikih godina, dolazi tražiti svoj dio oče- 
vine. Ona misli, da on po zakonu ni ne može ništa dobiti, 

— A mamica se sjeća još tih zakona?! — upita on 
malko veselije i nasmiješi se. 

— Kaže, da se sjeća, kako je njezin pokojni tumačio 
seljacima. 

— Kako je on samo došao na pomisao, da ide tražiti 
nekakov svoj dio?! To mi nije jasno. Tko ti reče, da on to 
čini, kako bi se mogao smjestiti još udobnije?! Tko ti je to 
rekao?! Il si to možda samo ti tako zaključila na temelju 
same činjenice, što je otišao, da proda, što tamo ima?! 

— Iz bakičina sam govora razabrala, da nešto kani, al 
ne bih smjela reći, što kani, jer ni bakica ne govori jasno, 
ja držim, da ni ona ne zna, pa samo nagađa. Ona pripo- 
vijeda o stricu Petru, kao što bi pripovijedala o svome bratu 

ili sama o sebi —— Ja ne razumijem. Istina, i Zlata o 
njemu govori kao o kakvome svecu. Ja sam joj to i rekla, 
a ona mi se je smijala. Kaže, da bi on mogao biti i svetac 
i hajduk. 

— To je točno, tako jest! — potvrdi Dragan. — I ja tako 
mislim, On je neobičan čovjek, no ipak ne razumijem, što 
ga je nagnalo na tu sadašnju bedastoću?! 

— Meni se čini, a mislim, da se ne varam, da on kani 
pomoći time bakici i Zlati! Ja sam na sve moguće načine 
kušala tumačiti bakičine riječi, no sve sam zabacila osim 
toga: on to čini radi naših. Njima želi pomoći! 

— Misliš?! 

— Ne mogu drugačije tumačiti bakičinih riječi. Istina, 
ona sama ne zna ništa sigurno, pa samo navija onako, kako 
je on navijao, govoreći s njome, te je onda teško stvarati 
sigurne zaključke, ali ipak — samo mi je takovo rage 
ostalo. 
— Možda se on kani s mamicom vjenčati?! — reža 
Dragan tiho i otežući kao s drugoga svijeta. — Vidjet 
feši > sva 

— Bog s tobom! 

— Ne čudi se mome zaključku. Došao mi je posve 
neočekivano i bez ikakova razmišljanja i nagađanja, Je li 
on već našima pomagao još čime osim time, što donosi 
jela?! 

— Ne znam. Znam samo, da je nabavljeno dosta pri- 
stojno pokućtvo i da se redovito plaća stanarina, a ne 
znam, da li ste imali išta prišteđena. Zlatu nijesam pitala, 
jer nije bilo razloga, da je pitam, a ona nije ništa govo- 
rila. Ja ne znam, no moguće je, da se je stric Petar i za to 
pobrinuo. Ja nijesam prije na to ni pomišljala, no sada 
mi dođe u glavu, kad si me upitao. 

Bojanić se je zamislio i mramorkom šutio. 

— Što misliš? — upita ga ona. 

— Bilo bi mi žao, ako je ovako, kako nagađam — 
odgovori on. — Al to ti je ono staro pravilo, da jedna 
nesreća izazivlje druge. Okužuje okolicu kao zaraza. 

— Možda i ne bude iz toga nikakve nesreće. Možda 
prije iziče kakova komedija. 

— Varaš se, Maro. On će kod kuće imati najvećih 
neprilika, ako uopće nađe ikoga svojega, i time će svr- 
šiti cijela ta njegova osnova tako, da do komedije ne 
može nikako doći. Svršit će veoma bučno, a nije isklju- 
čeno, da svrši i krvavo. 

— Ne će biti tako opasno! — reče ona skoro podru- 
gljivo. 

— Ti ne znaš, o čemu govoriš, draga moja Maro! 
Na selima se ubija radi pedlja zemlje, rjeđe radi oče- 
vine, najrjeđe radi žene, a inače niti nemaš krvi na 
selima. Sinovci će gledati u njemu neprijatelja, koji je 
došao, da im otimlje očevinu, a moći će ga spasiti samo 
bijeg, ako se na vrijeme dosjeti, što treba činiti. 

— Možda ste vas dvoje zaboravili, da sam još i ja 
živ i da mi se žuri! — reče Kresović, otvorivši vrata. 

— Izvoli k nama i ne ljuti se! — reče Bojanić. — 
Da se nijesi javio, vjeruj mi, da se mi ne bismo sjetili 
do sutra, da se tebi žuri. 

— Ne bih vas požurivao, da nemam doista važna 
i hitna posla. S druge opet strane valja imati pred očima, 
da ne mogu otići, a gospođicu Maru ostaviti s tobom, 
jer za nju nijesam ni tražio dopuštenja za razgovor. 

— Razumijem, razumijem. Hvala ti i na ovolikoj 
žrtvi. Zahvalan sam ti, što si mi pružio zgodu, da teme- 
ljito poplašim svoju svastiku! 

— Kako to? — iznenadi se Kresović. 

— Nije opasno! — umiješa se Mara, smiješeći se. — 
Istina, iznenadio me jesi koječim, no uplašio me nijesi 
ničim, 

— Samo sam joj malko nabacio svoje poglede na 
život i životne prilike, pa se je samo krstila. 

— Oprosti! Ti sada pretjeruješ! Jesam se čudila i — 

— ——i mislila, da sam poludio! 

— To nijesam mislila, al mi je bilo novo i neobično. 

— Znaš, Dragane: svršimo s natezanjem, a ako imaš 
još što pametno i važno, govori. 

— Veliš: ovo nije pametno! 

— Barem nije važno. Uostalom, kad budemo imali 
više vremena, moći ćemo se i o tome porazgovoriti. 

— Još bih te jedno molio — reče Bojanić veoma 
nesigurno: — Ako bi mogla doći moja Zlata, molim te, 
žrtvuj se, pa dođi ovako s njom, kao što si danas došao 
s Marom. 

— Vrlo rado, kadagod izvoli. Neka se gospođica Mara 
s njom dogovori i neka mi dođe reći, pa ću ja prema 
tome urediti svoje poslove i doći. 

— Čini mi se, da ona može samo nedjeljom — reče 
Dragan. 

— Ja sam spreman doći i nedjeljom, a i tamničar 
će meni za volju otvoriti svoj dućan! Budi bez brige. 

— Hvala ti, doktore! Ti joj, Maro, reci, da je molim, 
da dođe, ako joj je ikako moguće. Reci, da ću joj biti 
zahvalan. < 

— Ne boj se, Dragane. Ja ću joj reći i doći će. Budi 
bez brige — govorila je veoma uvjerljivo i osjećajno, 
pa doda, smiješeći se: — Al joj ne ću pripovijedati, što 
si govorio, jer bi pala u nesvijest. i 

— Nemoj, nemoj, jer joj ne bi znala pravo prikazati, 
pa bi načinila potpunu zbrku. To ću joj ja sam reći 
i rastumačiti. 

Kresović je stao kraj prozora i zagledao se van, da 
im ne smeta, ako imađu još što razgovarati, što on ne 
treba čuti. 


— Reci mi pošteno, je li namještena? — upita on, 
skoro molećim glasom. — Što radi i kako je? 
— Namještena je! — odgovori ona posve sigurno. — 


I posve je dobro, poslije ove bolesti. Vidjet ćeš, da se je 
dobro oporavila i da je opet ona ista prekrasna Zlata. 
Nemoj njoj govoriti onako, kako si govorio meni, jer će 
joj biti jako žao. Ona tebe previše voli, pa ne bi podnijela 
onih tvojih riječi. 

— Varaš se! Ona je pametna i otvorena glava, pa je 
sigurno već i sama došla do istoga zaključka. Ja onako 
govorim, jer je volim i jer znam, da je zaslužila mnogo 
bolju sudbinu, nego li ju je doživjela sa mnom. Ovo je 

neobično i nerazumljivo prokletstvo nekoga ludog časa u 
našem životu, kojega još nijesam otkrio, a kojega možda 


ne ću ni otkriti na ovome svijetu. A sada — moramo 
svršiti radi doktora! 

— Slažemo se! — reče Kresović, okrene se k njima 
i nasmije se. ' 

— Što sam lud! — reče Bojanić i udari se dlanom 


po čelu. — Donio sam svoje Zapiske i zaboravih ti ih 
dati, a mogao si ih napola pročitati, dok si tamo sjedio. 
Oprosti i evo ti ih. Ako umrem brzo, a budeš htio, ovla- 
šćujem te pred svjedokinjom, da ih možeš dati i tiskati! 

— Prihvaćam i hvala ti! — reče Kresović posve 
ozbiljno. — Ti se smiješ svojim riječima, a one nijesu 
nimalo smiješne. Da si čemu, mogao bi napisati svoje 
potpune uspomene. 

— Bolje je, da ne piše, gospodine doktore, uz ovake 
njegove misli, kakovim se sada bavi! — reče Mara. — 
Da Bog oslobodi Uspomena s ovakovim mislima. 

— Ja bih rekao ovako: da te Bog oslobodi maloga 
mozga uopće, a napose, kad je sapet svim društvenim 
lažima i lažnim obzirima! 


LVIII. 


Već su prošla i tri dana, a ne samo dva — kako mu 
je bio rekao — otkad je bio kod komesara, a još nema 
nikakove obavijesti. Ne sjeća se doduše da li mu je uopće 
obećao, da će mu telefonirati, pa je bio u velikoj neprilici 
i dvoumici, što bi učinio, da dozna, kako se stvar razvija. 
Siguran je, da ga komesar ne će prevariti. Kad mu je 
jednom nešto obećao, onda je siguran, da to može i izvršiti, 
a što može izvršiti, nema razloga, da ne učini, kad je već 
obećao, da će učiniti, 

U ovome se slučaju njegovi računi posve slažu s redar- 
stvenim, pa mu je onda lako. Ne može nitko ni pomisliti, 
da je pokušao uspjeti neopravdanim putem s neosnovanom 
i neopravdanom željom zbog nekih nečistih računa. Stvar 
je čista i jednostavna: skitnice ne spadaju u glavni grad, 

nego u svoju zavičajnu općinu. Neka se ona s njima bori, a 
ako treba, neka ih i hrani. Ništa drugo! Ni on ne želi ništa 
drugo, nego da grad oslobodi jedne opasne skitnice! 

Vjerojatno su staroga ščepali i strpali ga u zatvor — to 
je čak i sigurno! — no sada se ne bi smjelo otezati s nje- 
govim protjerivanjem, jer može doznati ona luda Zlata i 
sve pokvariti. Čovjek ne može ni pomisliti, što bi ona mogla 
izmisliti, da ga spasi. Ne smiju otezati s njegovim protje- 
rivanjem. Bez promišljanja se je mašio slušalice i zatražio 
broj. Međutim on je zvao uzalud, jer mu se s telefonske 
centrale nije nitko javljao. Gospođica je bila očito preza- 
poslena, pa nije dospijevala, da i njega upita, koji broj želi. 
Iza dugoga čekanja i udaranja po aparatu, dobije že- 
ljeni broj. 

Javi se redarstvo. Maks je dosta uzrujano zamolio, da 
ga spoje s prijateljem komesarom, pa kad je i to sretno 
dočekao, uperio je grozničavi pogled u jednu točku na stolu, 
kao da je tamo utjelovio svojom snagom gospodina komesara 
i pogledom tražio od njega odgovor na svoje pitanje. 

— Halo, halo, gospodine komesare! Ja sam: Maks 


Wetter — — Da, da. Radi one stvari, Što radi?! -— — — 
Nije moguće — — — Pa, gdje bi mogao biti?! Vjerujte mi, 
da to ne razumijem — — — Naravno, da sam siguran, da 


ne sumnjam u njihovu sposobnost, al je čudno — — — 


Nije ga zemlja progutala, a nije ni otišao. Nije moguće: 


— — — Za dva dana. Ide u redu. Ako mi dopustite, ja ću 
vas nazvati — — Da, da. Ako što doznam, javit ću vam — — 
Srdačna vam hvala! — — Moramo ga pronaći! Hvala vam. 

Odložio je slušalicu i obrisao hladan znoj sa čela. Pa 
to je naprosto nevjerojatno! Kuda bi on mogao otići?! Il je 
detektiv bio nepažljiv, pa ga nije primijetio ili je — — — 
Tko bi znao?! Što danas nije moguće, kad je na prodaji 
i raj i pakao i nebo i zemlja?! Dođe kakav bilo siromašak 
u službu, postane veliki gospodin s malenom plaćom, pa 
što je onda naravnije nego da nastoji povećati svoje do- 
hotke?! — — — Tko zna, što se je dogodilo?! 

Opet podigne slušalicu. Već je unaprijed drhtao od 
ljutnje, što će morati dugo čekati, dok mu se javi gospo- 
đica s centrale, no očekivanje ga prevari, pa se skoro za- 

prepasti, kad mu se ona javi skoro odmah, čim je podigao 
slušalicu. Zamolio je broj Marine poslovnice. Odmah mu 
se javiše s druge strane. 


Zaželi, da govori s Marom. 


— Željo moja živa! — — Ne poznaš me?! Naravno! 
Kako bi i poznala isluženog invalida?! Oni ne vrijede ni 
za zahvalnu Domovinu, a kamo li bi što značili u bilanci 
nezahvalne lijepe djevojke. Naravno — — — Ne, ne. Ne 
šalim se! Vidiš — — — Dugo si trebala, dok si prepoznala 
svoga starog prijatelja! Dugo! — — — Da. Ako ikako možeš, 
molim te, dođi mi samo na čas, čim svršiš posao u uredu. 
— — — Da, da. Ovamo. Ja ću te čekati, dok te ne dočekam 
— — — Naravno. Raširenih ruku i srca — — Do viđenja! 


Odmah je lakše odahnuo, kad je i to sretno obavio. 
Možda će ipak tako doći i tome pitanju do dna. Ona će 
morati štogod znati. Samo mora i s njom oprezno razgova- 
rati, da ne pobudi sumnje. Žensko je sumnjičavo već po 
svojoj naravi, a onda mu još treba baciti mušicu u uho i 
gotovo je! 

Pospremio je sve papiriće sa stola, da ne bi ostalo što, 
što ne želi, da oma vidi. Doduše još je podugo, dok ona 
dođe, al je oprez vazda na mjestu i nije nikada preuranjen, 
dok se je mnogome i mnogom desilo, da je s njime zakasnio. 

Eto, da su ona gospoda od novina bila opreznija, pa 
brzo zaključila s njime pristojno, ne pretjerano, bili bi za 
svoje poduzeće osigurali sigurnu svoticu, no nijesu bili 
dovoljno oprezni, pa su bili razjapili usta, da bi im u njih 
bio mogao uletjeti najbučniji izborni plakat sa svim svojim 
ćoškovima i mirisima. Naravno, da toliku jametinu nijesu 
mogle začepiti nekolike siromaške Wetterove hiljadarke! 
Posve naravno! On je onda morao otezati, da dobije vre- 
mena i da ih malko izmori, a što je najvažnije, da im se 
njihove vijesti malko upljesnive. Tim je već za njega do- 
bivena velika svota. Nijesu bili dovoljno oprezni, odnosno 
— — — možda su bili i previše oprezni?! Ali ne! Bili su 
posve neoprezni i nespretni, jer pametan čovjek ima ne 
samo mozak nego i nos, pa osjeća na prvi pogled, gdje je 
posao, a gdje je samo opsjena i igra svijetla i sjene. On to 

osjeća i ne da se navesti na tanak led. Odmah zaključuje 
ili odmah ostavlja. ' 

Wetter je u svojoj duši pošteno priznavao, da se je i 
sam tu nasanjkao kao derančić, kad pođe na led: priredi 
sklizaljke, a najzad se vozi na turu! Divnih pet hilja- 


darka! — — — Odoše kao u bezdanku, kao da ih je naložio, 
kao da je s njima pripalio cigaru — — — Negdje se onaj 


obješenjak Grudanić slatko smije i misli, kako je i njemu 
uspjelo, da nasamari mudroga Židova. 

— Suhu figu si ti mene nasanjkao, moj Grudaniću! — 
reče on poluglasno i ushoda se sobom. — Da meni nije bilo 
tijesno, ostao bi ti bio suhe brade, kao što bi ti bile prisjele 
moje hiljadarke, da slučajno nije Zlata ovako odlučila, kako 
je odlučila. Ja bih te htio vidjeti, kako bi se koprcao, da 
ona sutra rekne: »Molim vas, nastavite vatrom proti onome 
Čifutu!« Ja bih te htio vidjeti, dragi moj ptiću Grudaniću! 
Ne znam, da li bi se onda šepirio i hvalio, kako si i ti 
namazao Salamunova potomka?! Sada ti je lako trljati ruke 
i pričati ženi bajke o tome, kako si napisao tako uspjeli, 
tako nevjerojatno mudri članak, da se je glavni urednik 
zapanjio od pustoga čuda i odmah odredio, da ti se isplati 
posebna nagrada — — — Žene vjeruju svašta u svome 
čednom mozgu. Naravno: pogotovo, sirote, rado vjeruju, 
kad je priča potkrijepljena dokazima u čistim hiljadar- 
kama. Za takove su dokaze njihovi umovi neobično otvo- 
reni, pa bi se smjelo ustvrditi, da im je to uopće i najdraže 
dokazno sredstvo. : 

Zadovoljno je trljao ruke i užurbano hodao, misleći, 
kako se bura i oluja naglo diže i još naglije stišava. Čovjek 
nikada ne smije očajavati, jer mu može svanuti baš u ono- 
me času, u kojemu stegne konop oko vrata. Da je okasnio 
samo za jedan čas, ne bi bilo više razloga, da očajava, nego 
bi bio mogao pjevušeći konop poslati svome konkurentu, 
da mu kojom zgodom posluži — — — Baš onako, kao što 
ga je Maks odnio gospođi Ljubici. Stefanović je već mislio, 
da je sve svršeno, da je Wetter već pokojni Wetter, Lju- 
bica se je bila nakostrušila kao bijesna mačka, a — duša 
valja, pa valja i priznati! — i sam se je Maks bio veoma 

uznemirio, jer je on najbolje znao, da je imao za bo i 
dobrih razloga! Naravno: i on se je bio usplahirio i već 
mislio na zatvaranje poslovnice, pa čak i na stečaj ili pri- 
nudnu nagodu, a sve — gluposti, bedastoće, plod bolesnih 
i prenapetih živaca! Sretan je, što je pred svima sačuvao 
savršen mir tako, da mu moraju danas skidati kapu i 
priznati, da je bio dorastao i najtežim časovima! Što se je 
u njemu odigravalo, to nije zabilježeno ni na jednom 
seizmografu i nema nitko crno na bijelom, da mu može 
pokazati i reći: »Pogledajte, gospodine Wetteru! Što ti 
znače ove velike krivulje?! Kakva te je groznica tresla?! 
Jesi li već bio spreman na robiju ili na samoubojstvo?! Ne 
srami se svojih doživljaja! Pripovijedaj, da i mi drugi što- 
god možemo naučiti iz tvojih iskustava.« — — — 

Nitko mu tako ne može govoriti, jer nitko ne zna, što 
se je u njemu odigravalo onih strašnih dana i noći. Stiskao 
je zube i junačio se, ne da bude junak, nego da ne počne 
urlikati, da ne uteče sam pred sobom, pred svojim strahom 
strahovitim, jer je samo on dobro znao, što sve mogu iznijeti 
proti njemu! Naravno: sve su to gluposti za poslovna čo- 
vjeka, koje čini svaki, kad mu se pruži dobra prilika, ali — 
kad se prilika pokvari, kad posao okrene nizbrdice, a bu- 
dale uhvate brojke, pa ih nasade na bubnjeve i trublje — 
tada je to užas, koji goni na robiju i najpoštenijega i naj- 
sposobnijeg poslovnog čovjeka, Maks je to dobro znao i 
točno ocjenjivao, pa je stoga i drhtao i pred samom pomisli, 
da bi njegovo neokaljano poštenje, njegov svijetli značaj i 
njegova priznata stručnost i sposobnost, svršile na optuže- 
ničkoj klupi ili na kakvome prljavom konopčiću, koji bi mu 
pružio kakav bilo Stefanović! 

I ne bi se onda ni govorilo ni pisalo, da je posve slu- 
čajno i radi tuđe gluposti i pokvarenosti stradao ponajspo- 
sobniji i ponajpošteniji neki — sporedno je, koji — ugledni 
industrijalac, već bi svi zapištali kao guje iz prisoja: 

— Smrdljivi Čifutin Maks Wetter — — — 

— A sjećate li se, mirisava krmadi, kad je taj isti Maks 
Wetter bio »naš ugledni rodoljub«?! Sjećate li se toga, od- 
lična gospodo i rodoljubi?! A sjećate li se možda, kako je 
ono bilo, kad je najčistokrvniji Marko Badljević zđipio 

milijune i — nitko ne reče, da je tome što krivo njegovo 
arijsko porijeklo?! I gospodin je dobio samo pet, šest li 
godina, jer se nije — tako: jer se nije točno moglo usta- 
noviti, kako je funkcionirala ta carinarnica, kakav li mu je 


ured bio povjeren. 


"Točno u šest sati poslao je kući činovnicu, da mu ne 
smeta, ako bi slučajno brzo došla Mara. : 

— Morala bih još nešto svršiti! — rekla je mala posve 
čedno i pristojno, skrivajući svoje iznenađenje, da je sam 
šalje kući. 

— Mora li biti večeras riješeno? 

— Ne mora. Još je i sutra na vrijeme. 

— Onda neka ostane za sutra. Zašto da vi baš nikada 


ne možete izići na određeno vrijeme iz ureda?! — reče i 
ljubazno se zagleda u nju, očekujući priznanje za svoj 
postupak. 


— Hvala vam — reče mala — no meni se doista ne 
žuri, a milije mi je, da svršim večeras, nego da se još sutra 
time mučim. 

— A meni je opet milije, da se sada odmorite, pa da 
sutra nastavite osvježenim silama! 

— Hvala vam! Onda mogu ići?! 


— Možete, možete. Do viđenja sutra! — odgovori on i 
zavali se u naslonjač, uzevši u ruke neki spis, kao da će ga 
proučavati. 


Čim je ona za sobom zatvorila vrata, opet je ustao i 
ushodao se po sobi. 

Čudo je, kako se je jednim udarcem sve promijenilo: 
kao daje odnekud sretna struja navila i novi zrak, asnjime 
i raspoloženje i povjerenje i mir i zadovoljstvo, pa čak i 
sami poslovi idu bolje, nego li bi se bilo dalo predviđati i 
s najvećim obrokom lakovjernosti. Kad pođe, onda zbilja 
sve ide! Što mu je sve izgovorio onaj bijesni i ludi Stefa- 
nović?! Kao najobičnijem razbojniku, kao svakom proval- 
niku, na koga bi se namjerio, a sada — opet najbolji pri- 
jatelji! Skoro je svaki dan u poslovnici i jasno je, da se želi 
pomalo uputiti i uvesti u poslovanje, a iz toga je Wetter 
smjelo i odlučno zaključivao, da se je s gospođom Ljubicom 


254 


već sporazumio, Ne bi se inače vladao kao u svojoj po- 
slovnici! 

I gospođa Ljubica se je preporodila. U prvom je času 
bila posve izgubila i pamet i srce, a onda osjetila u sebi 
veliki poslovni duh i zagrozila se, da će u buduće i ona sje- 
djeti u poslovnici za uredovnih sati, a to bi ujedno značilo, 
da će on biti samo obični poslovođa i njezin podvornik, a 
ona ravnatelj i voditelj poslova. Naravno je, da bi to bila 
bruka i nakaza tobožnjeg poslovanja, no ona bi ipak tu 
sjedjela i on se ne bi mogao maknuti, nego tek kao pokislo 
psetance pred njezinim nogama. Zatim je bila odlučila, da 
će otići i već počela pakovati pokućtvo, pa odustade — od 
svega, što je bila nakanila i promijeni sve osjećaje, koji su 
je bili saletjeli. Sada je opet normalna kao i prije te lude 
uzbune, pa se bavi svojim kućnim poslovima — ili se ne 
bavi ničim, a njega pušta u blaženom miru da radi, kao što 
je radio i dotada. 

Uopće je sve krenulo na bolje poslije toga velikog i 
naglog vjetrenja. 

Da mu se je još sretno riješiti onoga starog medvjeda, 
doista bi dušom odahnuo i odpočinuo poslije tolikog uzru- 
javanja i strpljenja. Istina, on se njega ne boji, jer nije 
vjerojatno, da bi stari bio spreman, da ga bez ikakova 
većeg razloga zakolje, a ako bi ga samo napao, da ga istuče, 
Maks je pomišljao, da bi se mogao obraniti i uteći, Stari je 
doduše još kao mazga jak — to je jasno i bez sumnje 
osjetio, kad ga je bio zgrabio za jaku! — ali nije ni on 
slabić i ne bi se bojao svakoga svog vršnjaka, 

Razmišljajući o tome počeo je stiskati i pružati prste, 
kao da mjeri snagu, a zatim je napeo mišice i podizao sad 
jednu sad drugu ruku u visinu ramena i uvjerio se, da 
je doista čvrst. Ne želi, da se s kime potuče, jer je to posao 
za težake i trhonoše, ali bi se braniti i mogao i znao! Jedno- 
stavno bi starome sasuo šakom zube u usta! Eto: grunuo bi 
ga ovako! — reče on poluglasno i udari šakom preda se u 
prazan prostor, 

— Tako, tako bih ja tebe! — govorio je i požurio ko- 
rake. — Svakako je bolje, da se ti gombaš sa žandarima, 
ali bih te, za nuždu, progombao i ja! 

Začu se kucanje, vrata se naglo otvore i Mara se pojavi 
na njima. 

— Mogao bi te tko okrasti, a da ne bi ni primijetio! — 
reče mu umjesto pozdrava. — Sve ti je otvoreno. 

— Imam ja dobro uho! — odgovori on, pružajući joj 
srdačno obje ruke i ujedno pomisli, kako je bio strašno 
nepromišljen, kad nije otvorio vrata svoje sobe, da tako 
vidi, što se događa u predsoblju, jer ga je doista mogao tko 
okrasti. — Baš mi je drago, što si tako brzo došla, 

— A, molim te, kakva te je tolika želja napala, da si 
me zvao?! 

— Dobro pogađaš: poželio sam te! 

— To je jasno, dok si me zvao, no mene zanima, zbog 
čega si me poželio?! 

— Zbog tebe! Poželio sam, da te vidim, da se poraz- 
govorimo, da se i pošalimo, ako si raspoložena za šalu, i 
da te se nagledam. 

— Ništa ti ne vjerujem, Maks! Reci mi nešto, što bih 
ti mogla vjerovati, a da se ne moram sama sebe stidjeti. 
Naravno: ja ti ne bih vjerovala, ali bih htjela čuti nešto 
barem vjerojatno! 

— Sjedi, pa ćemo pripovijedati. Tada ćeš već čuti, radi 
čega sam te zvao. Prije svega ti moram reći, da mi se čini, 
da je Jovica i nogama i rukama zaglibio! Ja mislim, da mu 
više nema pomoći. 

— O čemu se radi?! U što je zaglibio?! 

— Zaljubio se u gospođu Ljubicu — odgovori Maks, 
gledajući je izazovno i skoro malko i podrugljivo. 

— To me vrlo veseli! Njih će dvoje biti vrlo lijep par i 
vidjet ćeš, da će se veoma dobro slagati. 

— Lijepo govoriš, no ja bih ti želio zaviriti u džigerice! 

— Mogao bi i u jetra, al ne bi našao ništa osim ovoga, 
što ti govorim. Ja nijesam bila ljubomorna ni kad sam bila 
mlađa, a kamo li ću biti sada, kad ne mislim ni na njega 
ni na kojeg drugog. 

— To ti ne vjerujem, jer je nenaravno! — reče on 
veoma glasno. — Barem si ti potpuno žensko, a kakovo bi 
bilo žensko, koje ne bi mislilo na udaju, dok se god ne uda, 
pa mu bilo i osamdeset godina?! 

— To su muške priče! Nijesmo ni mi budale, pa da na 
silu tražimo, kome ćemo robovati, dok možemo gospodariti! 

— A kad više ne budete mogle gospodariti?! 

— Ropstvo mi ne može izmaći, a vazda ću naći kakova 
nesretnika, koji će trebati dvorkinju! Vi i ne tražite drugo, 
kad se ženite! 


— To su sada ženske priče, draga moja Maro! Mi mo- 
žemo dobiti mnogo jeftinije dvorkinju bez rabina i popa! 
Ona se zadovolji s mnogo manje nego li tražite vi, koje ste 
spremne tobože čak i na robovanje, a kad zasjednete u 
sedlo, onda vam nijesu nijedne uzde za onog nesretnika 
dosta čvrste! Međutim kako bilo da bilo, ja sam ponosan i 
sretan, što sam muško! I vjeruj mi, da bih volio biti muško 
bilo i kao što je onaj tvoj stric Petar nego li i najuglednije 
i najljepše žensko! 

— Zašto veliš: »—— bilo i kao onaj tvoj stric Petar«?! 

— Tako — — Mislim: onako jadan i kukavan i ubog. 

— Sudiš posve pogrješno, Maks! On nije ni jadan ni 
kukavan ni ubog, nego je sretan i posve zadovoljan bogataš, 
kakova nema u Zagrebu. To ti ja velim, a ti možeš, komu 
ti drago. 

— Molim te, ne šali se sa mnom! — odgovori on i 
podrugljivo se nasmiješi. — On može biti sretan i zado- 
voljan, kao što je sretan moj mačak, kad ga nitko ne tuče, 
a dobije žderati, a može biti i »bogat«, jer mu je bogatstvo 
već u dinaru za to, što je u njemu stotina para, kao što mu 
je prije bila kruna imetak, jer se je i ona dijelila na stotinu 
manjih dijelova! Tako on može biti i sretan i bogat, ali ne 
što bi doista imao razloga za takovo osjećanje. 

— Glavno je, da on tako osjeća, a sva je filozofija za 
njega vrijedna, koliko i lanjski snijeg! Možeš ti dokazivati, 
kolko ti drago, da on ne može biti sretan, kad on tvrdi, da 
jest, i kad se vidi na svakom njegovom koraku i na svakom 
dahu i na svakoj riječi, da to doista i jest! Fućka on na tvoje 
naslonjače i krevete kao ljuljačke, kad je sretan i u svojoj 
slami! 

— Da zbilja: — reče on veoma užurbano — jesi li mu 
ti vidjela brlog?! Kako je to, gdje noćiva?! 

— Dva naramka slame, ograđena s nekoliko dasaka — 
eto ti njegova stana! I pokriveno je, da na njega ne kisne, 
a on više i ne traži. 

— Jesi ti vidjela, kako je unutra?! 

— Bila sam vrlo radoznala, pa sam jednom pogledala 
kroz pukotine, odnosno između dasaka, jer nijesu priljub- 
ljene jedna uz drugu. Vidjela sam, kako ti rekoh: nešto 
slame na podu i ništa više. Ima i pokrivač, no plahte nije- 
sam vidjela kao ni jastuka. Prostor je velik — kako bih 
ti točno označila?! — eto: kolko tvoj pisaći stol! Uprav tako. 

— Iu tome on stanuje?! — divio se Maks i sav se ne- 
kako uznemirio u naslonjaču i nagnuo se k Mari. — I baš 
si ti to vidjela svojim očima?! 

— To nije nikakovo čudo! Ne razumijem, čemu se ti 
čudiš?! | 

— Čudim se, da u takovoj rupi može čovjek stanovati 
i još vjerovati, da je sretan i zadovoljan. 

— Što znači »stanovati«?! On i ne treba stana, već 
treba samo komadić krova, pod koji može sklonuti glavu, 
da prespava. Naravno — ja> —— Al i meni se čini, da 
je to i prirodno! Naslonjače i dušeke nijesu sigurno izmi- 
slili prezaposleni ljudi. 

— Baš ti zaviđam! — reče on iza male stanke, 

— Na čemu mi zaviđaš?! — iznenadi se Mara. 

— Što si mogla vidjeti taj njegov brlog! — reče on 
posve suho i kratko, — Ne znam, što bih pregorio, da mogu 
i ja to vidjeti! 

— To je vrlo jednostavno — reče ona i nasmije se. — 
Ja sam pomislila, da ti meni zaviđaš, Bog zna, na čemu! 
Možeš sa mnom, kadagod hoćeš, pa se možeš nesmetano 
nauživati, ako ti je doista tolika želja. 

— Zar bi me zaista povela, da vidim?! — upita on 
sav zažagren u licu, posve se nagne prema njoj i uzme je 
za ruku. 

— Zašto ne bih?! I baš je sada dobra zgoda, jer njega 
nema u Zagrebu. 

— Nema ga u Zagrebu?! — iznenadi se on i klone u 
sebe, pustivši njezinu ruku. Polako se nasloni, ukrsti prste 
i nasloni bradu na ruke. — A, molim te, kuda je otišao?! 

— Otišao je u svoje rodno selo, da uredi pitanje svoga 
nasljedstva. Al to ništa ne smeta. Ja čak mislim, da je 
zgodnije, da ideš vidjeti, kad njega nema, jer bi nag inače 
mogao zateći, pa bi meni bilo neugodno, a on bi se sigurno 
srdio. 

— Kada će se vratiti? 

— Za koji mjesec dana. Tako mi se čini, al nijesam 
posve sigurna. Može se i dulje zadržati, jer ne zna, kolko će 
posla imati, dok sve uredi, 

— Dakle ipak i on imade briga s imetkom! Čim ga za- 
okupljaju ti poslovi, nije posve sretan. To vjeruj meni, koji 
sam sve iskusio. Kad nijesam imao ništa, zapravo: dok još 
nijesam imao ništa, bio sam najsretniji. Čim sam počeo 
sticati, stekao sam i nepodnosljive brige, kojih se više ni- 
jesam mogao riješiti do dana današnjega. A znaš li, zašto 
on sada poteže to pitanje? Da se ne kani ženiti?! 

— Ne luduj, molim te! — reče Mara, a u glavi joj si- 
jevnu Draganove riječi: »Možda se on kani s mamicom 
vjenčati«. Možda — — Tko bi znao, što se je rodilo u nje- 
govoj glavi?! 

— A ondje je u dvorištu, gdje Zlata stanuje, ta nje- 
gova baraka? — upita on nenadano i kao posve slučajno 
i nenapadno. 

— Da, da. Ondje je — potvrdi ona. 

— Onda ja ne bih mogao ići pogledati, kad je Zlata 
kod kuće. Ne mogu se s njom sretati u njezinu dvorištu po- 
slije onakova rastanka. To je barem posve naravno. 

Maru zateče ta njegova opaska, jer nije na to pomi- 
šljala, jer nije uopće ni pomišljala, da on ozbiljno kani ići 
gledati Petrov ležaj. To samo tako govori, jer mu zvuči 
lijepo i zabavno, kao što bi pripovijedao, da kani ići u lov 
na medvjede ili vukove — — — 

— Sigurno bi me potjerala — nastavljao je on svoje 
misli. — Što ti o tom misliš?! 

— Mislim, da ti to pričaš samo da nešto govoriš i da 
uopće i ne misliš, da ideš gledati stričev brlog! — odgo- 
Vori ona, a u istom joj hipu puče pred očima, pa naglo 
upita: — Reci mi, zašto si me sve ovo ispitivao?! Nekakav 
razlog mora biti! Reci mi! 

— Polako, polako, djevojko! Poletjela si kao lovno 
pseto, kad ga puste s veza, pa se zatrči toliko, da se ne 
zna zaustaviti. 

— Pustila sam te, da pitaš i ispituješ, no sada mi je 
već dosta. Govori, na što si ciljao?! 

— Na što sam ciljao, i uciljao sam ga! — odgovori on 
i nasmije se u sav glas. — Sada ti je kasno škomliti! 
Cviljenje ne pomaže, lijepa moja djevojko! 

Gledala ga je veoma unezvjereno, a on se smijao i opet 
se nagnuo prema njoj i htio je uhvatiti za ruke. To mu nije 
dopustila, već se je izmakla, podignuvši ruke prema rar 
menima. 

— Šalim se, Maro! Šalim se s tobom, jer te volim! — 
klikne on skoro u sav glas, kad je vidio, da je ona ozbiljno 
uznemirena. — Zar nijesi odmah vidjela, da sam se počeo 
šaliti?! Kakova bih ja razloga imao, da pitam za staroga, 
da mi nije posve slučajno naletjelo na jezik i da nijesmo 
onda, riječ po riječ, došli na razgovor o njemu?! Što je meni 
do njega, draga moja Maro?! Naravno, kad smo se upustili 
u taj razgovor, tada me zanima, pa bih čak i išao s tobom, 
da vidim, gdje se jadnik šćućuri preko noći — — — Išao bih, 
kako ti rekoh, da mi nije nespretno radi Zlate, Ovako — 
ne bih želio, da ona pomisli, da sam drzak i da je dolazim 
izazivati. To ne bih želio ni za što na svijetu. 

Gledala ga je u velikoj dvoumici i nije se mogla nikako 
odlučiti, što bi vjerovala. 

— Tebi je ipak stalo do njega radi onog događaja! — 
reče ona neodlučna i nesigurno, kao da tapka po mraku, 

— Ni najmanje, Maro! Naprotiv: moram ti priznati, da 
mi se je njegov postupak veoma svidio, kad sam ga poslije 
ocjenjivao posve mirno i bez srdžbe! On je postupao kao 
potpun muškarac i učinio je glas svome muškom rodu ona- 
kim držanjem! Vjeruj mi, da je ovo moje iskreno. Naravno 
— dok me je držao kao medvjed šapama i dok se nijesam 
posve smirio, nijesam ovako o njemu mislio. Pogotovo — 
reče i značajno se zagleda u nju — kad si mi rekla, da ga 
je obuzela neodoljiva želja, da nastavi započeti razgovor sa 
mnom — => — ' “1: 

— Ja sam se šalila! — reče ona i nasilu se nasmiješi, e 
.da bi ga tim lakše uvjerila, da se je doista samo šalila. 


260 


— Vjerujem, vjerujem, dunjo moja! I ja se samo šalim 
i ponavljam samo kao šalu, To se razumije, da ja znam, da 
si se ti sa mnom samo našalila, jer si mislila, da ćeš se do- 
bro pozabaviti, gledajući, kako je Maksu palo srce u petu! 
Znam ja to i tako ti samo i ponavljam. 

— Naravno, da sam se samo šalila, jer on nije o tebi 
uopće više ni govorio. On sa mnom ne razgovara ni o dru- 
gim pitanjima, a kamo li bi bio o onome. Ne razgovara ni sa 
Zlatom. On se rado zaveze u razgovor samo s bakicom. To 
su pravi drugovi, kao da su skupa i odrasli! 

. — Sigurno su se njih dvoje dogovorili, da će se vjen- 
čati! 

— Ne govori, molim te, Maks, bedastoća! — reče ona 
veoma ljubazno i nasmiješi mu se nekako neobično, kao 
da je željela tim smiješkom iskazati samilost prema bakiči- 
nim sijedim kosama i uzdrhtalim rukama, kojima je vjero- 
jatno do svega prije nego do udaje. 

— Nije ovo bedastoća! — branio se je on uporno. — 
Ne znaš ti, što je žensko, jer ti još nije bilo potrebno, da o 
tome razmišljaš i da se proučavaš, jer još imaš svega žen- 
skoga blagoslova u izobilju. Vidjet ćeš, kad jednom osjetiš, 
da te koje svojstvo polako napušta! Upotrijebit ćeš sve mo- 
guće čini i čarolije, da ga spasiš, a kad vidiš, da je to uza- 
ludan trud, tada ćeš te iste bedastoće poduzimati, da ga 
nadomjestiš i da prikriješ njegov nestanak. Sve ćeš prije 
Priznati, nego da nijesi još uvijek i neprestano ona ista, 
koja si bila, dok si bila u naponu svoga bogatog i neiscrpi- 
vog ženstva! 

— Ne govori, Maks, ludorija! 

— Vjeruj mi! Ja sam to proučavao na bezbroj žena i 
vidio sam, da otuda izvire njihova najveća tragedija. Jedno- 
stavno — izgube razbor, izgube mjerilo i luduju, silujući 
Strpljivu prirodu svim mogućim sredstvima, e da bi joj iz- 
makle ono, čega ona za njih više nema! Da uzmogneš va- 
ljano ocijeniti moje tvrdnje, sjeti se koje starije gospođe, 
koju si možda dobro poznavala, nastoj je pratiti na svakom 
njezinom koraku, pa ćeš odmah vidjeti, da sam točno opa- 
žao i tvrdio! Meni je žao, što nijedan dramatičar ne obradi 
Ovo pitanje: uzme dvije žene, jednu u naponu snage i lje- 
Pote, a drugu već posve ocvalu, i među njih postavi va- 

trena momka. Da vidiš krvave komedije, moja Maro! Ne- 
moj misliti, da bi se baka predala! Ne bi je vile na to na- 
gnale, draga moja! Uostalom to nije poruga nego pohvala. 
Žena nosi u sebi svoju zadaću i ostaje joj vjerna i onda, kad 
više nitko to od nje ni ne traži ni ne očekuje. Ona je u svo- 
joj kolotečini, jer ne može iz nje. 

Mara se više nije protivila njegovim tvrdnjama, nego 
ga je posve mirno slušala, 

— Stoga se ja ne bih iznenadio — nastavljao je Maks 
— da mi sutra dođeš reći, da spremim svadbeni dar bakici 
i stricu Petru! 

— Ati bi ga baš sa srcem spremao! 

— Pa, da vidiš, da i bih već samo stoga, da mogu reći, 
da sam i to učinio! I došao bih, da ih vidim, ako bi mi ti 
zajamčila, da ću se vratiti cijelih rebara s toga velikog ve- 
selja. 

— Dobar je strah, komu ga je Bog dao! 

— E, draga moja! Da tebe stric Petar pograbi onako, 
kao što je bio pograbio mene, kladim se, da bi morala pri- 
znati, da nijesi bila u čvršćim rukama, a — reče on šaptom 
— ja ne znam, jesi li se hrvala s mnogo svojih vršnjaka, 
pa da možeš valjano ocjenjivati! 

— Dok sam bila mala, rado sam se tukla s dječacima! 
— odgovori ona. — I kolko se sjećam, bila sam uvijek 
jača! 

— A nijesi uvijek podlegla?! 

Na to se pitanje malko namrgodi i ne odgovori, nego 
iza male šutnje upita: 

— Kada ćeš mi reći, zbog čega si me zvao?! 

— Već sam ti rekao! — odgovori on posve ozbiljno. — 
Želio sam samo, da se napripovijedamo, da se rastresem i 
da provedem nekoliko prekrasnih i nezaboravnih časova u 
društvu tako drage i divne djevojke, kao što si ti. Za to sam 
te zvao i ni za što drugo! Vjeruj mi. | 

— Ne vjerujem ti! Uvjerena sam, da si imao neku od- 
ređenu namjeru, ali ne ovu, koju si mi naveo. Uvjerena sam 
ine razumijem, zašto si odustao. Da me ne bi krivo razumio: 
nemoj sebi utvarati, da ja mislim, da si me zvao na ljubavni 
sastanak. Znam, da na to nijesi mislio, a da si i mislio, bio 
bi se razočarao. 


262 


— To sada govori pravo i potpuno žensko! 

— Kad to jesam, ne mogu drugačije ni govoriti! 

— (Točno, točno. Ja samo naglašavam, da te upozorim, 
Da sam, recimo, pozvao kakvu staricu na sastanak, i ona bi 
mi rekla, kad bi opazila, da sam se samo neukusno našalio: 
»Nemojte misliti, da sam na takove spalal« — — — Eto: i 
to bi bio dostojan ženski odgovor! 

— Hvala na poredbi! — reče ona podrugljivo. 

— Oprosti! To nije ni duhovito, jer ti osjećaš svoju 
moć! 

— Ti mijesi tako mislio, pa si smatrao svojim pravom, 
da mi se narugaš. Poznam ja tebe dobro. Svi vi stresate 
pepeo svoje cigare u tanjur, iz kojega ste slasno jeli. Možda 
i ne vidiš velike razlike: tanjur i pepeonik! Zar ne: i nije 
velika razlika?! 

— Nepravedna si mi! Mislio sam pošteno, a nije mi, 
posve naravno, moglo biti ni nakraj pameti, da tebe pore- 
dim sa starom babom. Ti si pametno stvorenje, pa moraš 
razumjeti ovo: ako hoćeš, da pokažeš koju stvar ili pitanje 
u njegovoj pravoj, istinskoj, nepatvorenoj slici, moraš ga 
izobličiti, moraš ga preuveličati, moraš ga iznakaziti. Kari- 
kature su jedine vjerne slike! 

— Ne muči se, da me uvjeriš! — reče ona, nasilu ne- 
hajno. — Svejedno mi je, kako si mislio. Nego da se vra- 
timo na glavno pitanje: jesi li htio od mene što drugo osim 
malko čavrljanja?! 

— Htio sam samo, da se porazgovorimo. Ništa više. 
Nadam se, da se stoga ne ljutiš, jer sigurno nijesi imala 
važnijeg posla, koji ne bi mogao malko čekati. Ne srdi se 
— — — Najzad, da se ne igramo slijepoga miša, reći ću ti, 
što sam još kanio s tobom razgovarati. 

— Jesi li sada nešto izmislio ili ćeš mi reći istinu?! 

— Sudi, kako hoćeš. Ja ti ne ću reći ništa, jer mi i 
tako ne vjeruješ. Sudi, kako ti se svidi. 

— Da čujem?! 

— Htio sam te pitati, gdje je Zlata namještena i da 
li bi ona ipak htjela, da joj ja pomognem?! Vjeruj mi, da 
bih to učinio od svega srca rado. Duša me je zaboljela, kad 

sam vidio, gdje se je i kako se je smjestila! Vjeruj mi! Ono 
je užasno, kad čovjek pomisli, tko je Zlata i na što je bila 
naučena u svojoj mladosti! Ja sam joj to isto kanio reći, 
kad sam išao s Jovicom k njoj, mo sama si vidjela i čula, 
kako se je razvio naš razgovor, pa onda nijesam mogao ni 
pomišljati, da joj o tome govorim, A da i nije bilo onoga 
njezinog ispada, nije bilo moguće govoriti među vama ono- 
likim. Sada ne bi trebala odbijati, kad se je i sama već 
smirila i uvidjela, da su ono bile bedastoće, što je radila 
i kako se je držala. Htio sam najprije govoriti s tobom, da 
čujem tvoje mnijenje, pa da se prema tome ravnam. 

— Ako uopće misliš tako, kako govoriš — reče Mara 
posve mirno — nagađam, na što ciljaš, i moram te odmah 
upozoriti, da nikako ne vjerujem, da je Zlata više sposobna 
za život, kakav bi ti od nje tražio. Ja mislim, da je to posve 
isključeno. Ona je danas u posve novim vodama i ne vje- 
rujem, da bi je itko mogao izvući iz njih, 

— I bez toga! — reče on povišenim glasom. — Ne gle- 
dam na to i ne tražim ništa, osim da joj pomognem i da je 
izvučem iz onog smrada i sramote. 

— To ti ne vjerujem! To nije istina! Takav dobrotvor 
'i plemenita nesebična duša nijesi, dragi moj gospodine 
Wetteru! Nije istina, što govoriš i sada ti uopće ne vjeru- 
jem ni jedne jedime riječi, koju si utrošio u ovaj razgovor! 
— govorila je ona žurno i uzrujano. 

— Lagano, lagano, djevojko! — umirivao ju je on i 
smiješio se. — Moraš me dobro razumjeti: ja znam, da bih 
doživio najveći neuspjeh, ako bih sada i pokušao, da joj 
govorim o bilo čemu, pa je s toga želim pustiti u njezinome 
samostanskom miru, a pružiti joj sve, što joj je nužno za 
život, za udoban život — to se razumije samo sobom. Kad 
se ona zgrije i malko raširi i raskvasa, doći će samo sobom 
sve ono, što bi sada u njoj izazvalo pravu uzbunu! Da li me 
sada razumiješ?! 

— Račun je dostojan tebe, no ne smiješ zaboraviti, da 
je jedan platio glavom, jer je nju htio rastaviti od porodice 
i imati je za sebe! Ta pouka nije loša za onoga, tko hoće, 
da je razumije. 

— Mene se to ne tiče — odgovori on, smijući se u sebi, 
kako mu je uspjelo, da je zaokupi i zabavi tim bedastoćama. 

Ona ustade, da ide. Nije joj se nikuda žurilo, no nije 
htjela više tu biti i s njime se natezati. On ju je ustavljao 
i nudio je, da ide s njime na večeru, a kad je to odbila, 
nudio se je, da će je pratiti.Ona nije ni to primila, i pošla 
je. Kad je vrata otvorila, opazi pred sobom Stefanovića i 
žurno mu dade znak, da se ne javi, već da stupi natrag. On 
ju je razumio i ustuknuo tako, da ga Wetter nije opazio. 

— Promisli ovo radi Zlate! — dovikne joj Maks, zatva- 
rajući vrata. 


LIX. 


— Majko moja, zemljice moja! — šaptao je i polagano 
ustajao, gledajući ispod oka onoga, koji mu je prišao, da 
ga podigne. 

— Fsi se ubije? — upita onaj opet i posve mu se pri- 
makne. 

— Nisam, kad ti velim! — odgovori Petar. — A, molim 
te, koji si ti, ako si iz ove općine? 

— A što ću ti kazivati, kad ti i onako ne ćeš znati?! 
Tu sam ispod Gradine, Dujo pokojnog Antića Stipurinova. 

— E, da. Ne poznam ga — reče Petar, tresući sa sebe 
prašinu. 

— A 'esi li i ti iz ovi strana?! 

— Uprav me dobro pitaš! Esam iz ovi strana, al više 
ni sam ne znam pravo, iz koga sam sela — tolko j' već, 
otkad sam otiša od kuće u svit — odgovori Petar i iznenadi 
se, kada ču, da govori ikavski, kao što je govorio pred pe- 
deset godina i nikada poslije ni s kim. 

— A koji si ti, striče, molim te? — upita Dujo i zagleda 
Se pozorno u njega, kao da nastoji prepoznati u njemu 
kojega svog znanca. 

— Ja sam Petar pokojnog Jakovine Blaževića — od- 
govori on i nasmiješi se, pa odmah nastavi: — Nisi nikada 
ni čuje za pokojnog Jakovinu, jer je stariji i od tvog dida! 

— Est to — potvrdi onaj u neprilici. — I sada iđeš 
kući?! 

— Ne znam ni sam, sinko! — — Tako: iđem viditi, 
imam li još kuću i koga u njoj — — — 

— A, naisto si već davno otiša od kuće u svit?! 

— Kolko j tebi godina, sinko? 

— Ravno trideset, striče, o Mandalinoj. 

— A tvom ćaći, ako j' živ? 

— Živ je, živ, vala Bogu! Njemu su pedeset i tri. 

— Eto: još malo, pa tolko je, otkad sam ja otiša u svit! 

— Ajme meni, moj striče, po Bogu moj brate! — za- 
čudi se Dujo. — A esi li kada dolazije amo?! 

— Evo sada prvi put! 

— Nije lipo! — reče momak priprosto i odlučno. — 
Kako si moga tolko zaboraviti?! 

— Eto, vidiš! Ni sam ti ne znam, kako sam moga, al 
sam, vidiš, moga, dok me sada nije stislo za grlo i povelo 
amo. 

— I nije te prije srce vuklo, da pogledaš, di si se 
rodije i odresta'?! 

— Ja ne znam, sinko! To ti ni sam ne znam, e 1 me 
vuklo il nije, al znam, da nisam nikad dolazije. A kuda si 
ti, sinko, poša? 

— Iđem u Dulibu poslom. Moram u općinu. 

— I tako ćemo skupa — govorio je Petar, a u mozgu 
mu se vrtjela misao, zašto on nije nikada prije poželio, da 
dođe kući. Prvih godina nije htio. To mu je jasno: bio se 
je jednostavno odbio, jer nije htio poslušati oca. Poslije?! 
To, doista, ni sam ne zna, kako je bilo poslije i zašto nije 
nikada ni pokušao, da dođe u vezu sa svojima, da barem 
zna, tko je još živ, tko li mrtav. Iza njega je ostao otac i 
mati i dva brata neoženjena i jedna sestra udata i druga 
neudata i jedan brat oženjen. Često je mislio na njih, ali 
nije nikada sabrao u sebi toliko snage, da se odluči, da 
koga upita za njih. Bio je jednostavno poživinčio i nije se 
brinuo ni za koga osim sebe samoga. Sada se i sam čudi, 
kako je to bilo moguće, gdje mu i sada — poslije tolikih 
godina! — već sama ova zemlja nagoni suze na oči i poklike 
U grlo, kao da je zanesen dječačić, 

— Čudno iđeš, striče! — reče Dujo, mjereći ga po- 
strance. 

— Iđem kući, sinko, pa same noge lete! — odgovori on, 
smiješeći se, — Vidiš li ovo kamenje ovuda?! Nisam ovuda 
često prolazije, ali mi se svako čini, kao da sam ga od- 
ljulja na svojim rukami. Tolko mi je sve poznato! Uprav 
kan da sam juče ovud proša u Velebit. 

— Vele, vele, da se rođeno nikada ne zaboravlja! — 
potvrdi mu Dujo. — A i divaniš ka i nas koji ovduda. 

— A da kako bi drugačije divanije, kad i esam 
odolen?! 

— Est to, al se u svitu ne divani ovako; pa se i 
zaboravi, a ti, eto, uprav ka i nas koji. Nisi ništa zabo- 
ravije. 

— Ja sam mislije, da sam bije već sve zaboravije, 
al, evo, kad progovori s tobom, poče mam ovako ka i ti! 
— govorio je on, vodeći se neprekidno mislima, zašto 
nije već davno, davno došao barem, da pogleda ovo 
kamenje i da vidi, da 7 mu je majka još živa. Sada je, 
naravno, sve posve kasno. Ne može više naći nikoga 
poznatog — — Zapravo: braća i sestre su svi mlađi osim 
jednog brata. Ako su još živi, možda će ih i prepoznati. 

— Sad ćeš doći ka u tuđu kuću. A i jest ti tuđa, 
kad nisi bije u njoj tolko godina. Bog zna, kako će te 
i gledati, kad dođeš?! — govorio je Dujo kao sam sebi 
i ne obzirući se na Petra. — Morda ti ne će dati ni ladne 
vode. Bog zna! Ima svakakvi ljudi, a ja ne poznam ti 
tvoji. Ako im što nosiš, i Bože pomozi, ako li općute, 
da si doša što iskati, unda te j ruča poganac! 

Te riječi trgoše Petra iz misli, pa poče pozornije 
slušati, što on to govori. 

— Kad si već ednom otiša, otiša si — nastavljao je 
momak — i svi su na te zaboravili, pa im se sada vraćaš 
ka vukodlak, budi Bog s nami. I viruj mi, i ako sam 
dite spram tebe, da bi te se moglo koje i pripasti! Ko 
Više i misli, da si ti živ, kad se nisi tolko zemana javije 
kući?! Nego — ni ne upita te, striče, Bog ti dava, esi li 
kada pisa kući? 

— Nikada, sinko! — odreza Petar suhoparno, kao 
da bi odvalio sjekirom od hrasta. 

— Zlo! Zlo, velim ja tebi — — — Nego, eto, ti ćeš 
meni i oprostiti, što sam se ja tu rastrokelja ka prava 
benetina — — al tako mislim. 

— Dobro ti misliš! — potvrdi mu Petar i duboko 
odahne. — Znaš li ti, sinko moj, da ni ja sam nisam na 
sve to mislije, što si mi ti spomenije, a sve je tako ka 
da čitaš iz svetoga evanđelja?! 

— Ja tako samo mislim, striče, a ti sudi — — Ja 
mislim, kako bi bilo meni, da mi tako dođe kakav stric 
potlje pedeset godina i ništa mi ne donese, nego dođe, 
da još odnese! Tako ja to sudim — — — 

— Dobro sudiš, sinko — potvrđčivao je Blažević, 
osjećajući, kako mu se nenadano. pobrkaše sve misli i 
osnove. Što više: taj mu mladić pokvari i neizmjerno ve- 
selje, koje ga je bilo obuzelo, kad je opet stao svojom 
nogom na onu istu zemlju, na koju je stao, kad je istom 
spoznao, da može stajati na svojim nogama. Neprestano 
je sada mislio na njegove riječi, pa opet reče: — Dobro, 
dobro sudiš! I ja bi tako mislije, da sam ja bije kod 
kuće, a moj kakav stric u bazanju, pa da onda dođe i 
da što ište. I ja bi tako mislije — — Nego, znaš, vala 
Bogu, ja im ne ću ništa ni tražiti ni uzeti, pa da mi 
i nude! 

— E, to j' ljudska rič! — reče Dujo i veselo mu se 
nasmije, baš kao da se radi o samom njemu. — Onda 
moreš mirno k njima, jer će te veselo i dočekati i ugostiti, 
ako imaju čim. A, na moj račun, Blaževići mogu. Ja sam 
tako čuje, da su bogati. 

— Ima nas više kuća, pa — kako ko. Niko bolje niko 
gore, a moji su nigda dobro živili. Bog zna, kako j' sada. 

Kad su stigli do prvih kuća u mjestu, Dujo zastane 
i reče, da se mora svratiti k nekome svom rođaku. 


— Baš ti vala, Dujo, na poštenoj besidi! — reče 
mu Petar i srdačno mu stisne desnicu. — Čovik uči, dok 
je živ. 

Kk Est to, al što si ti od mene moga naučiti?! — 
upita momak u neprilici, pomišljajući, da se starac možda 
ruga s njime. — Ti se to ka rugaš sa mnom. 


— Ne, ne, sinko! Ne rugam se, nego ti ozbiljno 
divanim i drago mi je, da smo se sastali. I jope ti vala 
na muškoj besidi! Ja sam i sam mislije onako, kako si ti 
divanije, al je ipak bilo dobro, da sam čuje i od tebe. 
Bolje se drži, kad reku i drugi. 

Dujo se je i rastao s njime, a da nije pravo razumio, 
na čemu mu je zahvaljivao, i sve pomišljao, da je to 
možda takav običaj u svijetu, da se tako govori, pa onda 
se i taj Blažević naučio na to. Nikako drugačije nije mogao 
rastumačiti njegovih riječi i njegova držanja. 

— Neka sam i to čuo! — šaptao je Petar, gegajući 
u mjesto i smišljajući, što će i kako će. Već je i prije 
mislio, od prvoga časa, da ne može kući praznih ruku, 
a sada pogotovo zna, da se mora opskrbiti kakvim darom 
Za svakoga u kući, jer se na to gleda. Samo, kako će 
znati, koliko ih je u kući?! Brzo je, munjevito proletio 
u glavi svoje uspomene, prevrnuo svoja sjećanja i našao 


rješenje — — — 


Sve je jasno kao dan! Nema tu nikakovih zapletaja 
ni zavrzlama ni pitanja. Sve mora biti jednostavno, pa 
je onda i prirodno i pošteno i svakome blizo i svakome 


razumljivo — — — Tko je na ognjištu, njegovo je sve, 
što pripada ognjištu, a na ognjištu je svatko, tko za 
njega radi, pa radio, gdje bilo i kako bilo — — — Tko 


misli na ognjište, i ono njega ne zaboravlja ni ne odba- 
cuje. Sve je jednostavno — — — 

— Gle, gle! — šane on sav veseo, a oči mu sijevnuše 
velikim veseljem. — Evo ovog jasena još uvijek nauzgoru, 
živa i zdrava! Isti onaj, koji je bio i prije pedeset godina, 
samo što je onda još bio mlad kao i — — — E, da: i ja 
sam onda bio mlad i vitak u pasu, a sada sam i star i 
okrugao —— — I evo Jocanove kuće! Još je ni danas 
nijesu obijelili! Nije nikada obijeljena! Uvijek je izvana 
Siva kao u magli, a u njoj birtija. 

Zastao je, da bolje vidi, što je ono kraj Jocanove 
kuće. Tamo je bila tratina. Po njoj su se neprestano 
vrzle guske i praščići, a i djece je bilo među njima, pa 
nijesi razaznavao, tko je bio najblatniji, a guske su bile 
najčišće. Petar se toga sjeća, kao da ih sada gleda pred 
sobom: puno gusaka, bijelih kao snijeg, puno praščića, 
šarenih i bijelih, a svi blatni, i dosta zamazane djece 
— — — Poslije su tu tratinu ogradili i pretvorili u vrt, 
a sada je tu kuća. Bog zna, čija je kuća — — — 

Preko ceste je veliki vrt. Taj je i danas tu i oko 
njega ograda od suhoga zida kao i pred pedeset godina. 
Tamo je naprijed, na desnu ruku, Bilanova kuća na jedan 
kat, sa dva visoka dimnjaka. I sada su mu ti dimnjaci 
zapeli za oko, kao što su ga i pred pedeset godina zani- 
mali kao najveća znamenitost u Dulibi. Dugo nije nikako 
mogao razumjeti, kako mogu pokupiti sav dim na ognjištu 
i prisiliti da izlazi na tu usku cjev, a onda mu se jednom 
slučajno pružila zgoda, da je nešto ulazio u tu kuću 
i vidio, da joj je ognjište podignuto za dobar metar od 
poda i metnuto pod nekakovu golemu kapu, koja je odmah 
nad njim skupljala sav dim i vodila ga u onu cijev, pa 
na krov van. Sjeća se, da mu se to nije nikako svidjelo, 
jer je kuhinja bila natkrivena stropom kao kakva soba, 
pa mu se je činilo, da će se zagušiti u njoj. 

Na toj su kući dvoja ulazna vrata, pa su sigurno u 
njoj i dvije takove kuhinje, ako ih nije i više, kad je 
kuća na kat, a stoga su i dva dimnjaka, I sada su oba 
nauzgoru. 

— E, ovo je čudo Božije, da mu nema para! — reče 
skoro u sav glas i zaustavi se kod velikog kamena pred 
tom kućom, metne na njega nogu i zagleda se u njega 
kao u kakvu svetinju. — Ovo je čudo Božije! — ponovio 
je i kimao glavom. Taj je, naime, kamen tu bio, dok je 
Petar bio još dijete. I nije to kamen nego grdosija kao 
dobre tri, četiri bale sijena! Nije Petru bilo čudno, što 
je on toliki, nego nije nikad mogao razumjeti, tko ga 
je i kako ga je tu dovaljao! To ga je pitanje mučilo od 
prvoga časa, kad ga je vidio, i nitko mu ga nije nikada 

znao riješiti. Pa i sada ga je isto pitanje saletjelo: — 
Tko ga tu dovalja, Bože moj svemogući i jaki?! — _ 
I vazda, naravno, na istome mjestu i oko njega, tako 
u visini koljena, kao neki obrub, vijenac, što li, pa se 
sajmenim danom tu naslone žene kao na kakav stolčić 
i tobože sjede, a ne sjede! On je sada tu naslonio nogu 
od puste želje i pomisli, da bi se mogao nasloniti, kao 
da će sjesti, no učini mu se, da bi bilo nezgodno. Nije 
sajmeni dan, pa da je mnogo ljudi i da nitko ne pazi ni 
na koga, nego je skoro sam, pa bi se ubrzo oko njega 
skupila djeca kao na čudo. ' 

Polako krene naprijed, a svako oko kao šaka, otvo- 
rena usta, kao da i njima hvata dojmove i slike. Vidi 
i ne vara se: sve je onako, kako je i ostavio. Jest tu i 
tamo kakova mala promjena, negdje boja drugačija, čini 
mu se, da je po gdjekoje drvo premješteno: gdje je bilo 
prije, sada ga nema, a gdje ga negda nije bilo, danas se 
diže kao jarbol do neba; i gdjekoja je kuća malko izmi- 
jenila lice: Mateša je svoju produljio, Stipurina nado- 
zidao i podigao, Blažina — —.- 

— E, bluno stara! — reče Petar — ti spominješ ta 
imena, a gdje su oni, koje ti poznaš?! Gdje i tvoja pokojna 
baba, Bog joj se smilovao! 

Sve pozna, sve mu je domaće, sve je njegovo, kao 
što je bilo i prije pedeset godina. Ni onda nije bilo ništa 
njegovo, al je ipak sve bilo drago i blizo, da bi se on bio 
zbog svake uvrede tome dragom mjestu potukao sa svakim 
iz drugoga kraja! Danas osjeća, da je to sve baš njegovo, 
kao da mu je očevina. I ništa na svijetu nije toliko njegovo, 
toliko blizo i drago kao te kuće, te goleme lipe i jasenje i 
kao to kamenje pred kućama i oko kuća! 

I Grudanova je kuća ista, kao što je bila i onda, 
samo je sada u njoj velik i lijep dućan, gdje je onda bila 
birtija. U prvi mu mah naleti misao, da bi se odmah svratio, 
da vidi, kako je unutra i čiji je dućan, no odmah se pre- 
domisli, jer je još u Zagrebu bio načistu, da će u dućan 
Stančine Ivićeva. Njih su dvojica vršnjaci i skupa su bili 
iu vojsci i drugovali su kao dva brata. Stančina je odmah 

poslije vojske otvorio taj dućan i Petrovi su sve kupovali 
kod njega. Možda je Stančina : sada u dućanu — — — 
o nij eselio na drugi svijet — — — I 
ris Lijep je taj Grudanov dućan! I Petru je odmah jeu 
nekako domaći, kao da ga je već vidio, Bog zna, kada. u 
i tamo vidi na ulici koju ženu ili čovjeka, no kao sp su 
mu kuće, vrtovi i kamenje posve poznati, tako ne vi : , 
u kojem licu upravo ni jedne jedine crte, koja bi ga sjećala 
na bilo koga, koga je tu vidio prije pedeset mima o 
su to posve strana i nepoznata lica, većinom mladih lju > 
kojima bi on mogao. biti djed. Ne pozna nikoga, ne im 
se više nikoga, a njega svatko pogleda, jer je to malo 
mjesto, pa odmah pozna stranca 1 S toga ga i gledaju. 
Čim je to primijetio, pogledao je nekoliko puta .. 
ge i vidio, da je posve pristojno obučen. Već je u Pa u 
pomišljao, kako mora doći kući = kao gospodin, i i 2 
se spremio tako, da je na njemu lijepo gospodsko odijelo 
— ne zna, je li kradeno ili nije, ali je odmah KMEO, da je 
neobično fino i uščuvano, kao da nije ni nošeno! ea 
ipele je kupio posve nove i na škrip, pa pjevaju, kao a 
je u njima zatvorena cijela glazba. .Kaput i jest e : 
dobar, pa se ne će trebati sramiti ni učitelja ni žup ka! 
Još je u Zagrebu mislio na to, no istom sada živo osjeti 
svu važnost toga pitanja, pa se malko uspravi i isprsi, da 
bude i pojava posve lijepa i pristala! u : 
Osjećao je i čuo, kako zemlja tutnji pod njegovim 
koracima, pa se zadovoljno posmjehivao, sjećajući se, kako 
je tuda grmio u momačkim opancima sa svojih bijesnih 
dvadeset godina, a djevojke su ga gledale i sigurno raču- 
nale — kojoj će dogrmiti onako divan, krepak, odlučan i 
naočit — — — I danas je on još čvrst i danas tutnji zemlja 
pod njegovim cipelama na škrip, ali — nema više djevo- 
jaka, koje bi prisluškivale tome škripanju i toj tutnjavi 
— — — To je davno prošlo, pa i on ide ovim putem samo 
kao davna uspomena sebe samoga, kao odjek već davno 
uminulih događaja i ljudi — — — Ide kao svoja sjena, že 
će mnogi pomisliti, da ni nije on — on, nego da je vakoskak! 
Prođe kraj mnogo ljudi, no nikom se ne javi niti se 
javi tko njemu. Osjeti, da je to nezgodno i smete se, jer 

se je sjetio, da se tu tako ne prolazi. Svatko se mora sva- 
kome javiti: to je razlika između ljudi i životinja! Čovjek 
čovjeku nazove Boga i prolazi, Tako to mora biti, jer su 
tako činili i naši stari od vajkada, pa onda moramo i mi. 
Al, eto, njega je pokvario svijet, koji je zabacio naše sta- 
rinske običaje i prestao gledati svoga, prijatelja i domaćega, 
a možda i rođaka, u svakome čovjeku, kojega sretne. A 
to je i naravno, jer su došli s vremenom mnogi, koji nijesu 
ni prijatelji ni domaći — — Stoga su izopačeni naši divni 
običaji i tako se je i Petar odučio, da se svakome javi. 
Kad je hodao po našim krajevima kao prosjak, onda se 
je javljao, jer je hodao selima, no čim je došao u koji grad, 
zanijemio je. Isto tako se ne javlja ni ovdje, jer prolazi 
kao — gospodin i stranac — — — 

Stančinov dućan točno onakav, kakav je bio, kad je 
Petar krenuo u svijet! Bio je u njemu čas prije odlaska, 
jer je bio došao, da se pozdravi sa Stančinom. I sada visi 
na vratima svezak kandžija baš kao i one večeri, a kraj 
njih lepršaju nekoliki šareni rupci — kao i one večeri! 
Na drugoj strani, na drugoj polovici vrata vise tri zvona 
za ovce i četiri bronze za vole — točno kao i one večeri, 
i Petru se učini, da bi smio prisizati, da su bila baš ona 
ista zvona i one iste bronze, koje su tu visjele i one strašne 
večeri — — — Uhvati se na pomisli, da je ono bila strašna 
večer. 

— Strašna?! — povrati se na taj izraz. — Strašna — 
— — E, da! Uprav strašna, kad me je odvela na ove putove 

Osjeti u grlu neko golicanje, pa se zagleda nekuda 
daleko u posve neodređeno mjesto i u neodređeni predmet. 
Pogled mu pade na vrh stare stoljetne lipe, tu se ustavi, 
i on opazi, da promatra tu lipu — — — Tu je šest, sedam 
lipa i sve su nekolko puta starije od njega i sve su još 
zdrave, jake i krepke — kao i on, Doista, i on osjeća, da 
je još posve zdrav, jak, krepak, pa onda i mlad. Svakako 
je još i mlad, kad ne osjeća teret godina na leđima. Eto: 
kao i te lipe. I one su mlade, kad su tako jake i posve 
zdrave, da se ne vidi ni po čemu, da su već mnogo živjele 
i doživjele. 

I Stančinov je dućan mlad, jer je vazda isti: pred 
pedeset godina i danas. Vazda je jednak. Tko zna, da li je 
još živ Stančina ili je već netko drugi na njegovu mjestu?! 
Možda ga je naslijedio sin, a možda da je došao i koji posve 
strani čovjek. Petar odluči, da će ući posve ozbiljno, mudro, 
kao što ulazi čovjek stranac u nepoznat dućan. Malko se 
uspravi, poravna rukom bradu i brkove, namjesti šešir i 
otvori vrata čvrstim i odlučnim pokretom ruke. 

— Dobar dan! — reče, opazivši nekog drevnog starca 
iza dugoga dućanskog stola, 

— Bog daj dobro! — odgovori onaj, ne mičući se 
s mjesta, već uperi oštar pogled u došljaka. Časak je šutio, 
a onda reče: — Vi ste uprav stranac, gospodine?! 

— Pa, tako. I jesam — odgovori Petar neodređeno, 
promatrajući trgovca i namještavajući se, da ga vidi što 
jasnije i u što boljem svijetlu. Bio je u građanskom odijelu, 
obrijan, jakih brkova, već posve sijed, no jake i guste kose. 
Nenadano i odlučno reče: — Ti si Stančina! 

— Tako me zovu! — odgovori onaj mirno. — A ja vas 
uprav ne poznam. Ne sjećam se, a možda vas i poznam 

— Pogledaj bolje, pa ćeš se možda sjetiti, kao što 
sam se i ja tebe sjetio. 

— Lako se je vama sjetiti, kad ste znali, da je ovo 
moj dućan, pa dolazite u njega. Da i ja dođem u vašu 
butigu, sjetio bih se, koji ste, al ovako, borami, ne mogu, 
nego da mi rečete, 

Petar se je jedva svladavao od silnog uzbuđenja, te 
mu se činilo, da će mu srce iskočiti iz grudi, koliko je ludo 
skakalo i udaralo. Osjećao je, da bi morao nešio učiniti, 
da bi morao vikati ili što baciti ili zagrliti Stančinu i 
početi ga ljubiti kao mahnit — nešto bi morao, jer će 
inače svisnuti ili puknuti ili — — — * 

— Ma gledaj me i sjeti se! — vikne, pružajući mu 
ruku. Bili su posve sami, jer radnim danom ne dolazi 
mnogo svijeta u seoske dućane, pa ih nije nitko smetao. 
— Otvori oči i sjeti se. Misli, moj Stančina, na svoje 
mlade dane — — — 

. — Oprostite — govorio je u velikoj neprilici — al se 
nikako ne mogu sjetiti, a htio bih! I oči me varaju. 
> ja sada imam bradu, a onda je nijesam nosio — 
nastavi Petar. — Jedva sam imao nešto brka. 
m ra E, da. I to, i to! — potvrđuje Stančina, napinjući 
i oči i pamet, e da bi se sjetio, kada je i gdje je vidio toga 
čovjeka, no nije nikako mogao uhvatiti nikakova uporišta. 
Iza duge šutnje, poče polako: — Eto, kad bi mrtvi ustajali, 


onda bih se možda i sjetio — — Al ovako, nije fajde 
razbijati glave! 
— A kome sam to pokojniku sličan? — upita Petar, 


smijući se i jedva čekajući, da Stančina dođe na pravi 
put, jer mu je već bilo dosta te igre, a presjeći je nije htio. 

>= Tu, jednome mom pokojnom tetku — odgovori 
Stančina. — i nije mi bio baš rođeni tetak, al mi tako 
svakoga zovemo po rodu, pa bio i daleki rod. Sjetio sam 
se mog pokojnog tetka Jakovine Blaževića. Uprav kao da 
njega gledam pred sobom, samo što on nije nosio brade. 
Isti on! ' 

Petar još više zadrhće, kad ču te riječi, pa se nasloni 
na vreću kukuruza, koja je stajala kraj vrata. Teškom se 
mukom još svlada i upita: 

— Je 1 davno umro? 

— Eee, moj brate! — otegne Stančina i odmahnu 
rukom. 

— A ima li sinova? — pitao je Petar dalje, gledajući u 
trgovca i drhćući sav kao nagao konj, kad mu ne dadu, da 
poleti, pa se trza na uzdama, : 


— Ima, ima unuka — potvrdi Stančina brzo, i zagleda 
se još pozornije u Petra, te Petar pomisli, da se je dosjetio 
ili barem, da je na pravom putu, no Stančina se opet ne- 
kako sleže i popusti pogledom, pa reče dosta nehajno: — 
Ne mogu se sjetiti! 


— Da si pošao još samo korak dalje moj Stančina, bio 


bi se odmah sjetio! — reče Petar, osjećajući, da više ne 
može izdržati. — Ja sam Petar pokojnoga tvoga tetka Ja- 
kovine! 

— Ti Petar! — reče on kao izvan sebe od pustoga čuda, 
pa se brzo popravi: — Vi da ste Petar?! A Petar već Bog 
zna otkad pod ledinom?! 

— Kad me vidiš ovdje, onda znaš, da nisam pod ledi- 
nom! — odgovori Petar, pružajući mu ruku. Stančina je 
prihvati dosta nesigurno i neodlučno i opet se pozorno za- 
gleda u njegovo lice i oči, 

— Ne šalite se! — govorio je Stančina. — Al jeste mu 
slični — — Ne mogu vjerovati svojim očima, al mojih mi 
očiju, jeste mu slični. Jeste, jeste, pa tko što rek'o, da rek'o! 
Nego, otkle vi njega poznate?! 

— Urazumi se, Stančina, kad ti velim! — odgovori 
Petar i čvrsto mu stisne i strese ruku. — Nego reci mi, tko 
mi je živ na ognjištu. Iza mene su ostali Ivan oženjen, Luka 
i Marko klapci, Kaja udata, a Stana curenjak. Kako je sada, 
to ćeš ti znati. 

Stančina je izdrečio u njega oči i nije se nikako mogao 
snaći. Nije njemu prvi put, da mu dolazi kakav probisvijet 
i da se izdaje za nekoga, za koga misli, da će mu pomoći 
svojim imenom, da koga nasamari. Odmah je pomislio, da 
je i Petar takav, pa ga je promatrao veoma nepovjerljivo i 
sve smišljao, kako bi ga se na lijep način riješio, da mu ne 
načini kakove neprilike. Nenapadno je izvukao svoju ruku 
iz njegove i gledao, čime bi ga, ako pokuša, da ga napadne. 
Jest dobro obučen i ima u rukama mali sandučić, no to ne 
znači mnogo, kad se netko dade na takav put. On baš i 
smišlja, kako bi drugima zamazao oči i bio što manje 
napadan. 

— Kad sam odlazio u svijet s Ivanom Jaculinim i Mar- 
kom Perjanovim, bili smo sva tri skupa tu kod tebe u dućanu 
i bilo je jutro baš kao i sada. Bilo je na svetoga Marka. 
Dućan ti je bio prazniji nego je sada. Rekao si nam, kad 
smo se s tobom šalili, jer se ne ženiš, da ćeš uzeti Mariju 
Jacinu ili nijednu drugu. Ne znam, jesi li je uzeo?! 

To je već bilo previše i Stančina se ozbiljno uskoleba, 
pa pomisli, da će biti najpametnije, da se pretvara, da mu 
vjeruje odmah, pa će već vidjeti u daljnjem razgovoru, da 
li ga vara ili ne. Opaža, da je sličan pokojnom Jakovini, a 

sjeća se i Petra, pa ne bi smio reći, da nije njegov stas i 
njegov pogled. 

— Viruj Bogu i meni, da te ne bi nikad pripozna! — 
reče Stančina srdačnije i ponovno mu pruži ruku. — A moj 
po Bogu brate, otkuda ti potlje tolkog vrimena?! Ka da te 
j naednom zemlja izbacila?! 

— Vala Bogu! — odahne Petar i nekako klone prema 
Stančini, kao da će ga zagrliti, no svlada se i samo mu 
čvrsto stisne ruku. — Već sam se boja, da me ne 'š pripo- 
znati i smišlja sam, što bi ti priča iz naši soldački dana, da 
te tako uvirim, da sam ja Petar Jakovinov. 

— Eto, eto! — poviče Stančina. — I ja sam tebe tije 
pitati, da te iskušam, sićaš li se, kako j' ono bilo, kad smo 
se nike kasne večeri izgubili i zalutali u Sarajevu, pa 
nismo mogli pogoditi u kasarnu. 

— E, da! Kako se ne bi sića! I ti tije pucati iz puške, da 
nas uhvati patrula i odvede! 

— Jesi ti, Petre, brate moj rođeni! — usklikne Stan- 
čina, zagrli ga i poljubi. — Nek nas svak gleda, nek nam 
se i dica rugaju, da se emačemo ka ženetine, al moram te 
ižljubiti! Ko bi meni bije reka; da ću ja tebe još kada živa 
viditi, brate moj rođeni?! 

— A evo vidiš, moj Stančina. Nisam se ni ja nada, da 
ću još kada gaziti ovu našu zemljicu i da ću gledati ovo 
naše sunce i naš Velebit! Nisam, viruj mi, al Bog odredi 
drugačije, pa me evo ode! 

— Viruj mi, nikada te ne bi pozna! Nikada — — — 
govorio je Stančina, dohvaćajući bocu s rakijom. 

— Dobro mi se i ti držiš, moj junače! — reče Petar i 
udari prijatelja rukom po ramenu. — Ka vučina si još! 

— Iesam, da vidiš! — potvrdi Stančina i stane pripo- 
vijedati o svome životu i prilikama, navodeći mu na dugo i 
široko pojedine malenkosti, koje ga ne bi nimalo zanimale, 
da se ne radi o ljudima i događajima iz njegova rodnog 
mjesta. Ovako je pobožno slušao i proživljavao skupa sa 
Stančinom i tako ispunjavao u svojoj duši sve one nepre- 
gledne praznine, koje su nastale kroz ovih pedesetak godina. 
S njima je vezivao svoje uspomene i tako stvarao svoj ne- 

proživljeni, promašeni život u rodnome kraju, kao da je i 
tu bio: toliko je živo osjećao svaku i najmanju malenkost! 
Sa svojih je prilika prešao Stančina na prikazivanje 
događaja u Petrovoj kući. Opisivao je sve potanko, gdjegdje 
čak i preopširno, te je Petar bio pomalo i nestrpljiv, po- 
mišljajući, da bi ga prekinuo i pitao tako, da on vodi raz- 
govor, no onda je vazda odustao. Mislio je, da je ipak 
pametnije, da tako dozna — svega i svašta, da ima barem 
nekakovu okosnicu za daljnje doznavanje i doživljaje, oko 
koje će ih slagati i raspoređivati. Nekoliko su puta bili pre- 
kinuti u razgovoru, jer je došlo koje dijete iz sela po ka- 
kovu malenkost, koju mu je Stančina dao, ne prekidajući 
razgovora nego načas, kolko je bilo baš najnužnije, da čuje, 
što dijete želi i da mu rekne cijenu. Došla je i Stančinova 
žena, da vidi, s kim se je to njezin stari tolko raspri- 


povijedao. 

— Eto vidiš, da j' Marija Jacina! — reče Stančina, smi- 
jući se. — Al od Marije ne ostadoše mojoj staroj ništa 
nego oči. 


Kad je Petar doznao, kakvo je stanje na njegovu 
ognjištu, reče Stančini, da želi svakom čeljadetu donijeti 
kakovu malenkost. 

— Vidi se, da dolaziš otvoreni očiju! — reče mu Stan- 
čina, smijući se. — Brez toga ne bi marije ni priko praga. 
Ne bi te ni pogledali. Ne znaš ti, jadan, što j' selo. Davno 
si ti otiša, pa si i zaboravije. Dok nosiš i daješ, dobro j', i ti 
si pravi čovik, a čim pristaneš davati, čim zatvoriš ćemer, 
onda si lopov i pokvarenjak i svi sedam smrtni grija... 
Nego, ne reče mi, čim se ti baviš u svitu i di živiš. 

Pade ono pitanje, pred kojim je Petar strepio i kojega 
se je bojao kao žive vatre, jer je morao početi lagati. Sve 
dotada je govorio iz pune duše i otvorena srca, a sada je 
morao smišljati i izmišljati i brbljati što bilo, samo da pri- 
krije istinu. Malko se je nakašljao i počeo razvijati već 
smišljenu priču: 

— Ja sad više ne radim, jer mi nije nužda, vala Bogu. 
Živim, eto: ka i mnogi drugi — govorio je, smješkajući se. 
— Ne radim ništa i lipo živim, 

— Blago tebi, moj junače! A ja se, vidiš, prikido u 
ovoj butižetini od zore do mraka i nikada je se imati! 

— Oćeš, da te ja zaminim?! — našali se Petar. — Ti 
vodi račune, ja ću posa, pa ćemo oba lipo, a vaik ćemo moći 
ovako ljudikati — — — 

— Ka ono u soldačiji, kad su nam kreveti cokali! 

— E, e. Onako u svitu imaju čovik i žena skupa odrine 
ka smo nas dva imali svoje. Sićaš li se, kako nas je veljbaba 
pogna, kad je edno jutro bije vidije, da smo sastavili 
postelje?! 

— A nu! Esmo se slagali, ka edni po edni! I nema više 
onakoga prijateljstva i drugarstva, ka je bilo u naše doba! 
— govorio je Stančina, gledajući kroz vrata preko širokoga 
trga prijeko u školski vrt. — Nego, ne reče mi, di sada 
živiš? 

— Živim daleko — — — Skoro, pa priko svita. 

— U Prajskoj?! z 

— Bliže, bliže. Davno sam se ja vratije iz Prajske. Sada 
sam ti tamo na tromeđi: na mađarskoj i rumunjskoj granici. 

— A kako se zove misto, u kom živiš? 

— Pavlovac — odgovori Petar posve mirno i sigurno, 
jer je još u željeznici smislio tu stvar. — Dosta veliko misto. 
Tako — desetak iljada ljudi. Morda koji manje, koji više, al 
tolko nas je, po prilici. ' 

— Daleko! — reče Stančina, kao da tobože zna, gdje je 
to mjesto. — I veliš: sada ne radiš ništa?! 

— Naradije sam se, brate, i za žive i za mrtve! 

— A kako ti čeljad? Imaš li koga? 

— Nemam nikoga, moj brate. Bio sam se u Prajskoj 
dobro oženije i smistije i žena mi imala petero, šestero dice, 
pa sve pomri. Opet sam osta sam ka okresano drvo, pa sam 
stoga i proda sve, što sam tamo ima i skotura se amo niže 
— lagao je on mirno i tečno. 

— A jer nisi amo bliže? — upita Stančina i odmah na- 
stavi: — Al ima si i pravo, što nisi! To ti ja velim, a ni 
ne znam, jer nisi. Ne znaš ti, moj Petre, kako j' to kod nas. 
Kad dođeš iz svita, ne bi nego da dovezeš u kolima, pa ne 
samo na svoje ognjište, nego i cilom selu i još ponešto i 
okolnim selima i još svoj plovaniji, kad dođeš k crkvi! 

Tako ti je to, pa bi razvukli, da j' Boži blagoslov, a kamo li 
ne čiju sirotinju. Ja ti velim, da si pametno uradije, što 
nisi doša bliže. 

— Tako, veliš?! 

— Ovako, ovako! Ja sam već pedeset godina na ovom 
svome stočiću i s njega gledam i šutim, a kroz moje je ruke 
Prošlo barem dvi trećine novca, koji je doša u našu općinu 
izvana i koji je pa tu na našim sajmovim. Sve ja vidim i sve 
znam, ko kad svakoga poznam u dno njegovi džigerica. I 
nije ti to više onaj naš stari dobri narod! To je sada uda- 
rilo u nikakove mode i vragove i pulitiku, pa sve ka ni- 
kakvi mudraci i vilozovi i glavešine, a vrag u me puka, ako 
se znadu potpisati ili ako znadu, što j' to, reći ćemo, državni 
ustav! Nije meni zbog mene. Ja sam dosta zaradije za sebe 
i za svoju dicu, pa ne govorim zbog sebe, nego jer mi je ža 
ljudstva i obraza, kakav smo mi poznavali! 

— E, da! — reče Petar samo da nešto rekne, baveći se 
svojim mislima, pa onda polako i nenapadno upita: — A što 
veliš, da ja sada ostanem?! | 

— 'E 1 Gde, da ostaneš?! 

—E. 

— Znaš, što ću ti reći: ako imaš dosta parešina, da mo- 


reš svake nedilje plaćati piti i zvanu i nezvanu, kad se skupe 


tu kod crkve, i da moreš nuditi duvanom, onda će te po- 
štivati i štimati, Uživa' ćeš glas ka Sibinjanin Janko. Ne 
budeš li moga tako, onda bi bije bolje učinije, da se nisi 
tu ni pokaziva. I reći ću ti još i ovo: svi vi, koji se tu vra- 
ćate iz svita, niste više za ovaj život. Vidim ja to dobro. 
Tu ima i džandara i finanaca i još drugih tih malih pen- 
zuniraca, pa sve jadno i kukavno. Svaki se oće i drži se, 
da j ništo veliko, a on je veliko ništa! Ja tebi velim. Nije 
više graničar, a nije još gospodin, pa tako — ni muško ni 
žensko, na rugo svakom. Kad nekog selo ednom ispljucne iz 
svoje utrobe, ne voli ono, da mu se vraća natrag. Aja, moj 
brate! Nema toga, pa da si draži od očnjega vida. Kad si se 
ednom maka s ognjišta, a drugi odma raširili laktove, ne 
stežu i' oni više, man ako ćeš, da te zadave. A i ja bi bije 
ka i oni. Ko te je gonije, da iđeš? Niko. Sam si izabra, pa 
onda i ostani, di si privolije! Ne velim ja, da bi ti doša da 
svojim uzimlješ ono zemljice, kad ti nije nužda, nego di- 

sah spa 


mu 


vanim, kako to mi 6de gledamo i sudimo. A drugčije: ako 
imaš, plaćaj vino i pečenku i duvan, dok moreš, a kad ne 
moreš, ti odlazi, otkuda si i doša. Svak gleda, da se mukte 
nalije i — mir Bog! Što est, est: triba reći istinu, jer će 
tribati i umirati. I nije im lako, pa im se nije ni čuditi nit 
im je zamiriti, Ne mogu, brate, do solde, pa da se razapinju 
na križ ka što j' razapet naš Gospodin Isus Krist! 'E 1 im 
se onda čuditi, ako bi otišli za čašom priko svita?! 

— Pa i nisu baš svi taki — reče Petar, da pokaže, da 
prati prijateljevo razlaganje, 

— Nisu, nisu svi i nije, da bi otišli za čašom, nego gle- 
daju, kad ko dođe iz svita, da plaća i da i' napaja. To se i 
more ednom, more diko i dva puta, al više se, brate, ne da, 
pa da j buđelar ka vrića. 

Petar se odlučivao, bi li — ne bi li ga upitao za ono 
najglavnije, što njega zanima, no nikako se nije mogao od- 
lučiti, pa je sve zapinjao jezikom o nepce, zaušćujući, da 
mA progovorio, i zaustavljajući se prije nego li bi stvorio 
glas. 

— Aelii moj sinovac taki? — upita, a da ni sam nije 
znao, kako baš to upita. 

— Ne mogu ti reći, jer ne znam baš za nj, al znam, da 
ne more biti drugačiji nego li su svi ostali. Est, nađe se po 
dikoji drugačiji, al se za takog zna i pripovida, a nisam 
čuje, da bi se pripovidalo tako i o njemu. Nego za nj se 
zna, da je tvrdica, čemu kraja nije. Lakše bi izbije soldu 
iz kamena, nego iž njega. 

— Onda bi ja dobro učinije, da od njeg zaištem svoj 
dija! — reče Petar kao tobože u šali i nasmije se, zagle- 
davši se u Stančinu, da mu ne izmakne nijedan izraz nje- 
gova lica. 

— Bog s tobom i Majka Božija! — odvrati onaj i pre- 
krsti se. — Bi te vrag naputije na svoj posa'! 

— Veliš: tako!? 

— Ja mislim, a morda se i varam, da bi ti sve Škipine 
bile tišnje, neg ti je bije škipić, u kom te je kupala pokojna 
tvoja vridna i pametna majka, Bog joj da' duši lako! Na moj 
račun, ne bi ti vile iznile glave, samo da mu to spomeneš! 

— Ne šali se on, veliš?! — pitao je Petar, kao da se i 
on posve slaže i da odobrava takav postupak svojih si- 
novaca. 

— A, da ti pravo velim, ne bi se, brate, šalije ni ja, 
da sam pedeset godina crkava od svakog zla na onoj mrša- 
voj brazdi, a ti se gospodije po svitu i onda doša, zapalije 
cigaretu, pljuenije priko nje i reka: »Nude mi moj dija!« 
E, zapamtije bi i sa mnom, kad si došao po dija, pa da smo 
stotinu puta resli pod istim srecom! 

— E, da! — potvrdi Petar dosta mirno i veselo, sje- 
ćajući se Dujinih riječi. — To je jasno kao dan: tko je na 
ognjištu, njegova je i vatra. Sve j' to tako, 

— Ovako, ovako, brate. Nego, lako j' za tebe, a ovo 
smo divanili samo to toliko, da znaš, kako j' sada kod nas. 

— Ja mislim, Stančina, da nije bilo drugačije ni kad 
smo nas dva bili dičaci! 

— Ha! Ne sićamo se, pa ni ne znamo, al ja mislim, da 
j ovako, otkad je prvi čovik kresnije motikom o ledinu i 
reka: »Ovo j' moje!« Otada su počele i glave padati radi 
cola zemlje. Znam ja to, a i čitam ja svašta, pa vidim, kako 
je i u drugim krajevima. I ti si vidije svašta po svitu, pa 
znaš ka i ja. Nego, kad ti iđeš s ovakim obrazom k sinov- 
cima, ne boj se, da te ne će izgrliti i izljubiti! — reče Stan- 
čina, pokazujući rukom na hrpu različite robe, koju je na- 
slagao za Petra, da ponese i daruje ukućane. 

— Nude, da vidimo račun — odgovori Petar. — Nemoj 
mi mnogo računati, jer znaš, da sam višt cinami u svitu, 
pa ću mam viditi, di me šišaš. Udri po duši, a računaj, da 
si već dosta zaradije na drugim, koji su bogatiji od mene. 

— A, zbilja, ako se more pitati brez zamirke: stojiš li 
dobro? ' 

— Ne bi me maljom svalije! — odgovori Petar posve 
ozbiljno. — Još se ne bih na nogama i na ramenu bojao ni- 
jednoga od pedeset godina. 

— Vidim ja, da ti tiraš sa mnom viškaliju ka Grgica 
Miškov sa sudom! — reče Stančina, smijući se. — Ja pitam, 
kako stojiš sa parašešima? Esi li bogat?! 

— Ne daj, Bože! — odvrati Petar najozbiljnije i mirno 
se zagleda u prijatelja. — Meni nije do tila i njegova dobra, 

nego mi je do duše, a i sam znaš, da će prije deva proći 
kroz iglene uši— — 

— To su popovske priče! — upade mu Stančina u riječ. 

— Ne, ne, dragi moj Stančina. To su riči našeg Gospo- 
dina Isusa Krista, na pomoć nam bije, a ti se nji bojiš, pa 
i' oćeš da podmetneš našim popovim, kan da oni nemaju 
dosta i svoje prtljage! Nego, nude, da vidimo to računa, 
pa da bižim. 

Kad je Stančina sve sračunao, a Petar prigovorio i sa- 
gnao račun za dvadeset od stotine, izvadi hiljadarku i dade 
je trgovcu. 

— Da sam zna, da 'š plaćati pla'tom, ne bi ti bije tolko 
popušta! — reče Stančina, gledajući veoma milo novčanicu. 
— Ja, kukavac, pomislije, da 'š ti jedva platiti ovolku ro- 
buštinu, a ti mene s tom njivetinom po glavi ka da si noćas 
banku otvorije. 

Nije mu mogao izvratiti, pa pošalje na poštu djevojku, 
da razmijeni novac i još prije, nego se je ona povratila u 
dućan, puče glas po Dulibama, kao da su ga zvona razgla- 
sila i raznijela: 

— Vratio se Petar pokojnog Jakovine Blaževića i donio 
pun snop hiljadarka, te im ni broja ne zna! — — — 


LX. 


— Ne srdi se, što sam te odvukla! — govorila mu je, 
smijući se. — Sigurno nijesi imao nikakova važnog razgo- 
vora s njime. 

— Ne srdim se, nego mi je veoma milo! Zar bih ti 
trebao dokazivati, da mi je milije tvoje društvo nego nje- 
govo?! 

— Ne, ne. To ni ja ne mislim, no ipak si imao neka- 
kovu osnovu, kad si pošao k njemu?! 

— Naravno: sad je već skoro moj dnevni običaj, da se 
svake večeri svratim u poslovnicu, da vidim, što radi pri- 
jatelj Wetter. 

— Vjerojatno nijesi toliko naivan, pa da misliš, da ga 
tim svojim dolaženjem nekako nadzireš ili bar držiš u 
šahu?! 

— To ne, Takih želja nemam, a još manje se zanosim 
takim sanjarijama. Ja samo mislim ovako: i u najvlažni- 
joj se prostoriji ne osjeća toliko smrad vlage, ako se često 
otvaraju prozori! 

— To si ti onda neke vrsti prozora na Maksovoj 
savjesti! 

— Ne, ne i ne bih želio biti tako vezan s njime! Ja 
sam vjetar, koji udara na njegovu savjest! Ne znam, doduše, 
kolko on osjeća te blagotvorne struje i kolko ih smatra 
blagotvornim, koliko neumjesnim i neugodnim, no na to 
ni ne mislim, nego dolazim i upuštam se u sva pitanja, a 
on nema petlje, da mi ne pripovijeda i ne tumači, jer ipak 
nije siguran, ne ću li mu postati gospodarom! 

— A ti si svakako siguran, da hoćeš! 

— Ti si, kako vidim, sigumija nego ja. Ja još ništa ne 
znam i ne činim ništa drugo ni išta više nego li najobičnije 
dužnosti prema svojoj prijateljici iz djetinjstva. 

— Kako to divno zvuči: »Prijateljica iz djetinjstva!« I 
gdje ste se samo sastali, da joj iskazuješ svoju bratsku i 
drugarsku pažnju! 


— Naravno, lijepa moja prijateljice iz muževnih dana: . 


u tebi se, posve naravno, buni žena proti onome, što bi 
tebe inače veselilo! Ti si mi barem rekla, da bi te veselilo 
da se nas dvoje uzmemo i ja ti, zaista, vjerujem, da ti tako 


i misliš. A ipak! Pogledaj svoje osjećaje! Oni ti ne daju 


mira, već te bacaju na muke i protuslove svim tvojim mi- 
slima. Tako je i posve naravno. Kod žene su vazda jači 
osjećaji nego li misli. Samoi se tako dadu razumjeti i osje- 
ćaji materinstva, koji su posve jednaki u cijelome životinj- 
skom carstvu. Žena zna, da će vjerojatno platiti glavom, 
no to je ne plaši, da ne srće za materinstvom; ona je često 
sigurna, da mora poginuti, no to je nimalo ne smeta, da ne 
srne u obranu svojega maloga. A to sve nalažu ne misli, 
ne računi, ne umovanje nego čisti osjećaj, koji je jači od 
svake ženke i koji je baca, kuda je njemu volja, kao vjetar 
lagano perce! Nemoj pomisliti, da je omalovažavanje žene, 
kad velim, da su sve ženke u tome jednake. Nipošto. Htio 
sam samo naglasiti, da ti osjećaji, koji su ujedno i nagoni 

najčišće vrsti, nijesu nipošto povlastica ljudskoga roda. Taj 
osjećaj sada progovara iz tebe usprkos svih tvojih misli i 
umovanja. 

— Nemoj si utvarati, da ja valjda mislim na materin- 
stvo s tobom! — odgovori ona i skoro se u sav glas nasmije. 

— Tu se slažemo i to je s tim jači dokaz za moju 
tvrdnju, jer vidiš, da taj osjećaj radi i ondje, gdje se tvoj 
um posve protivi cilju, koji njega vodi. Ti si zabacila i 
misao o materinstvu, a pogotovo mogućnost, da bi je ostva- 
rila sa mnom, a ipak — pod udarcima onoga silnog na- 
gona govoriš posve protivno! To je matematika, kojoj se 
ne da uteći, draga moja Maro. Međutim kako rekoh: ja 
vršim samo dužnost dobra i vjerna prijatelja. 

— Iz djetinjstva! — dometne ona. — Moraš vazda na- 
glasiti, da ste prijatelji iz djetinjstva, jer to ljepše zvuči. 
Zvuči veoma čisto, djevičanski neokaljano i djetinjski izvan 
svake sumnje! Kad veliš samo »prijatelj«, a zna se, da je 
na drugoj strani prijateljica, onda će ti svaki — i ne samo 
zlobnik! — odmah pomisliti na obično i posve naravno pri- 
jateljstvo, kakovo se ono uvijek pojavljuje između mu- 
škarca i žene. 

— Hvala ti na upozorenju. Misao nije nipošto loša, a 
to s tim manje, što bi u mome slučaju bilo doista posve ne- 
opravdano ostaviti i najmanju mogućnost sumnje. 

— Naravno! — podrugne se ona toliko izazovno, da je 
Stefanoviću udarila krv u lice, no svlada se, da ne rekne 
ništa, što bi pokazalo njegovu uzbunu. Ona to nije opa- 
zila, jer nije uopće pomišljala, da se on ne će složiti s nje- 
zinim mišljenjem, kad zna, da su inače vazda savršeno 
jednako mislili o tim pitanjima, pa nastavi: — Dopustit ćeš, 
da sam ja nažalost prilično ovlaštena, da o tome sudim i 
izričem svoje mnijenje. 

— Dobro, dobro! — reče on, nastojeći prikriti svoje ne- 
raspoloženje, no trud mu je bio uzaludan. — Svaka cipela 
ne ide na svaku nogu! 

— A, tako! — reče ona i zastane! — To samo svaka 
tuđa žena ide pod isti malj, a čim je tvoja, onda je odmah 
izuzeta od svih pravila, koja su ti inače općenita i bez iz- 
nimke! Tako, tako, dragi moj Jovica! Ja sam to već i prije 

znala, no bila sam samo ovaj čas smetnula s uma, pa mi 
moraš oprostiti. Uostalom i bedastoća je, da smo se uopće 
upustili u raspravu ovoga pitanja. Nas smo dvoje na pro- 
tivnim polovima od onoga časa, kojega si ti izabrao jednu 
ženu — sporedno je, koja je! — da bude tvoja žena. Ona 
sada mora u $voju pećinu i nitko je više ne smije ni vidjeti. 
Ti si sigurno čitao koju priču, kako je gorila odnio djevojku 
i skrio je u svoju pećinu, opkolivši je svim mogućim paž- 
njama svoje majmunske zaljubljene duše — — — 

— Uzrujana si, Maro! — reče on veoma tiho i ljubazno. 
— Smiri se i prijeđimo na drugi predmet. Zlata je bila 
vazda toliko zabrinuta zbog budućnosti svoga sinčića. Kako 
mu je ono ime? 

— Željko! — odgovori ona suho. 

— Da, da. Bio sam zaboravio, da mu je ime Željko, 

— Vidi se, kolko si se zanimao za sudbinu njezinu i 
njezine porodice! 

— Oprosti, no nemoj mi biti nepravedna. Moje je 
poštovanje prema Zlati neograničeno. 

— To me podsjeća nekih naših ljudi, koji se odušev- 
ljavaju samo za naše mrtve, a dok su te žrtve bile gladne 


kruha, nijesu se sjećali, da su ti ljudi — spremni i spo-. 


sobni, da budu velike žrtve! Tako si se i ti sjetio, da se 
zanosiš za Zlatu, kad se njoj više ne da pomoći ni zbog 
toga, što ona odbija svaki pokušaj, da joj netko bude 
dobrotvor na račun svoje popularnosti i vječnoga bla- 
ženstva. 

— Ja naprosto ne razumijem, što ti je večeras, Kao 
da si se potukla s pola svijeta, pa sada svakako želiš iza- 
zvati i onu ostalu polovicu. Ako si kanila, da se na nekom 
iskališ, onda si još mogla ostati s Wetterom i njega ispre- 
skakati, dok se ne zasitiš. On je sposobniji za takav posao 
nego ja. 

— U bivšoj je Austriji većina mladih časnika imala 
svoga Židova, koji ih je opskrbljivao novcem, a vi sada, 
čini se, trebate isto kakva svog Židova, kojega bi ljudi 
psovali umjesto vas. 

— Nijesam mislio, da ti mene psuješ, nego samo, da 
na mene izvaljuješ svoje uzburkano i razbješnjelo ženstvo. 

— Za tu bi misao trebao barem desetoricu jakih Židova, 
da podmetnu svoja široka leđa, pa da podnesu! 

— Slušaj, Maro — reče on vrlo ljubazno, no i posve 
ozbiljno i odlučno, zastane i zagleda se u nju: — pomirimo 
se! Ja ovako ne ću s tobom razgovarati! Idemo k meni kući, 
pa ćemo se pomiriti kao pravi prijatelji i ja ti jamčim, 
da ćeš biti mirna i zadovoljna sa svojim starim i dobrim 
prijateljem Jovicom. 

— To sada iz tebe progovara samoživo, sebično muško! 
—> odgovori ona i nasmije se. — Ne bi čovjek ni vjerovao, 
kolko ste vi muškarci umišljeni, te vjerujete, da za svaku 
žensku bolest imadđete nepogrješiv i siguran lijek. 

— Sudi, kako hoćeš, no ja govorim na temelju isku- 
stva, koja su nam sabrala duga tisućljeća. Ne možeš mi se 
rugati, da sam opet izbacio kakovu misao, koja bi trebala 
desetera židovska leđa, da je podnesu. 

— Oprosti mi, Jovica! Ja priznajem, da sam malko 
uzrujana, no nijesam toliko, da ne bih mogla zdravo i 
pravilno suditi, Nijesam ti ni nepravedna ni prestroga, 
nego sudim baš onako, kako zaslužuješ. 

— Htio sam te pitati za maloga Željka — poče on bez 
ikakova prijelaza. — Ide li u školu? 

— Dali su ga u zanat. Neredovito je išao u školu, pa je 
posve izgubio volju za učenje — pripovijedala je nasilu 
posve mirno — i stoga nijesu više mogli ni pomišljati, da 
nastavi školu. Još mu je Dragan našao mjesto kod jednog 
postolara i sada tamo uči zanat. 

— To je najpametnije rješenje, kad nije bio za školu, 
samo je šteta, da je izabrao baš taj zanat, jer je prisiljen, 
da vazda sjedi. E 

— Bijesa je on birao! Nijesu birali ni roditelji ni on, 
već su bili sretni, da su našli što bilo, da posve ne gubi 
vremena uludo, 

— Kako da nijesu ni oni birali?! — čudio se Stefanović. 

— Sirotinja ne može birati ni grabe, u kojoj će crknuti! 
— odreže ona suho. — Da su mogli birati, ne bi ga gurnuli, 
da uči za šoštara! 

— Nije ni jedan zanat loš, kad se dobro radi. 


— I kad je novaca, da se goni na veliko. 

— Nije to odlučno — usprotivi se Stefanović. — Treba 
se roditi s darom za posao, pa on mora napredovati. Nijedan 
zanat nije loš, a u svakom je slučaju bolji od bilo kakove 
državne službe. 

— Većina vas tako lijepo pripovijeda, ali svi volite u 
državne službe nego u zanate, a pogotovu svoju djecu ne da 
u zanat nitko, tko baš ne mora. 

— To je posve pogrješno! Dobar je zanat bolji od bilo 
kakove službe. Ja to znam, jer je i moj otac zanadžija. Ja 
žalim, što nijesam i ja ostao s njime. Da nije bilo ratova, 
sigurno bih bio i ostao, no oni me uputiše na ove staze, a 
donekle je i majka gonila, da joj sin postane đeneral. Na- 
ravno: oni manje činove uopće ne računaju! Ja sam odmah 
učio za đenerala! — govorio je on i slatko se smiješio. — 
Majkama nije ništa zamjeriti, jer ne misle. Ima li Željko 
volju za taj zanat? 

— Da ti pošteno kažem: ne znam, jer ga nijesam ni- 
kada pitala, jer ga nikada ne nađem, kad dođem k njima. 
Dolazi veoma kasno iz posla, pa se nigda ne sastanemo. 
Zlata mi se nije ništa tužila, pa onda mislim, da je zado- 
voljan i da dobro radi. 

— Zlata bi svakako voljela, da ga je mogla slati u 
školu?! 

— Ona bi to bila i činila, da je samo Željko htio poha- 
đati školu, no on je odlučno rekao, da ne će učiti. A što si 
se ti, molim te, sjetio, da pitaš za njega? 

— Sjećam se, da je Zlata vazda najradije govorila o 
njemu. Kad smo se tek upoznali, razgovarali smo prilikom 
toga prvog našeg sastanka skoro isključivo o Željku. Uza 
sve je svoje ostale brige i nesreće vazda imala posebnu 
brigu za njega. 

— A ti se, kao dobar i zabrinut prijatelj, na vrijeme 
sjeti, da upitaš za njega! 

— Opravdana je tvoja poruga, no da sam i prije pitao, 
ne bih bio na stvari ništa promijenio, kad i sama pripovi- 
jedaš, da nije htio ići u školu. Uostalom, pitanje je, ne bi li 
moja pomoć i sada došla na vrijeme, ako bi on bio nezado- 
voljan u sadašnjemu svom poslu. Ako je zadovoljan, onda 
mu ne bih bio potreban ni prije, jer je već Dragan našao to 

mjesto — kako si i sama rekla — a ni sada, jer je zado- 
voljan, pa mu ja ne trebam ni u čemu pomagati. Je li ga 
Dragan i smjestio u posao? 

— Ne, ne. On mu je samo našao to mjesto, pa kako 
Zlata nije u onim strašnim časovima ni pomišljala na to, 
nije ga odmah poslala, pa ga je poslije majstor jedva pri- 
mio, Bio se počeo izgovarati na sve moguće načine i ne bi 
ga bio ni primio, da ga nije žena nagovorila. Rekla mu je: 
»Kad si bio mulac i obećao, onda sad moraš biti mulac do 
kraja i primiti ga!« Ja sam bila prisutna, kad su vodili taj 
ljubazni razgovor, pa sam bila svjedok, kako se je on raz- 
nježio i odgovorio joj: »Ti zamazanka, nisu ti dosta dva 
šegrta, da ti peru suđe i podove, neg trebaš i trećega, pa 
neka ti bude!« — — Tako je onda Željko počeo raditi pred 
tri mjeseca. 


— Zlata je sigurno nezadovoljna, što je u zanatu?! 

— Da ti pravo kažem — ne znam, jer u onim trza- 
vicama i nesreći nijesmo o tome mnogo ni govorile, a 
bakica je najviše gonila, da dijete počne što raditi, jer je 
vidjela, da je onako samo propadao u besposlici. Zlata 
nije poznavala ovog majstora, pa joj se nije dalo, da ide 
sama k njemu, te smo s toga išle obje. I tako sam ja onda 
čula spomenuti razgovor. Vidjela sam, da je Zlata bila 
sva satrvena i poražena, kad smo izišle iz stana toga 
odličnog i uglednog obrtnika, no nije rekla ni jedne jedine 
riječi, jer je bez sumnje već bila posve prožeta svojim 
nazorima i uvjerenjem, koje je i nju bacilo u njezino 
današnje zanimanje. 

— Da li ona zaista nije mogla naći nikakova drugog 
zanimanja i namještenja?! — upita Stefanović i zastađe, 
zagledavši se u Maru. 

— Ja mislim, da nije. Kušala sam, da o tome razgo- 
varamo, no ona je svaki put to izbjegla. Rekla mi je samo 
toliko, da je obišla bezbroj trgovačkih poduzeća, no da 
su je svagdje ne samo odbili nego i ponizili na najnečo- 
vječniji način. Ne znam, u čemu je sastojalo to poniža- 
vanje, jer mi nije pripovijedala, samo znam, da se je 
svaki put, kad sam počela o tome, strahovito uzrujala i 

da su joj se oči svaki put napunile suzama. A moraš znati, 
da ona nije previše plačljiva. 

— Što misliš, Maro, kako bi bilo, da ja ipak po- 
kušam naći joj dostojnije namještenje?! Ja bih neopisivo 
rado sve učinio, da joj olakšam život. 

— Govori s njom. Pokušaj. I mene bi veselilo, da 
joj se može pomoći, ali ne vjerujem i ne nadam se. Ona 
je doživjela toliko poniženja i uvreda, da uopće ne vje- 
ruje više u ljudsku dobrotu i poštenje. U svakome gleda 
krvoločnu zvijer, koja gramzi, da ulovi svoj masni krvavi 
zalogaj, a kad ga zgrabi, onda odmah nastoji, da ga 
spremi, i polazi u lov na drugi komad, a da je pritom 
nimalo ne zanima, da li ostala braća imadu i najnužnije 
za svagdašnji život — — — Pokušaj, pak ćeš čuti, što 
će ti reći. 

Njezine su riječi zvučile muklo i neodlučno, a pogled 
joj je bludio neodređenim prostorom, kao da uzalud traži 
točku, na kojoj bi se ustavio, : 

— Pa, mi okrenuli u Tuškanac, ako Boga znaš! — reče 
ona nenadano i zastane. — Što nam to znači?! 


— Možda znači, a možda i ne znači ništa — odgovori 


on, smiješeći se. 

— Ja sam se zamislila i posve se zanijela mislima, a 
ti si me vodio kao na konopu. 

Već su bili prošli mimo Streljane. 

— Ako hoćeš, idemo u kino — predloži joj Stefanović. 
— Već davno nijesam bio ni s kojom ženom u kinu, 

— I baš te sada spopala tolika želja, da meni iskažeš tu 
čast i sreću?! — podrugne se ona i nasmije se. — Hvala 
na ponudi. 

— Ti ne znaš, što znači i kolika je naslada, pretopiti se 
u mraku, u vrlo tijesnom prostoru, uz povišenu vrućinu — 
u nekoliko stotina ljudskih bića, koja su toga časa, zapravo: 
za trajanja toga tamnog putovanja, jedno jedino biće. 

— To bi značilo, da se svi rasplinete, da se onda vaši 
plinovi spoje u jednu masu?! 

— 'Tako, tako! I onda brodiš i osjećaš, da si jedno — 
recimo s kakvom divnom ženom — — 

— Is kakvim deranom i s kakvim smetlarom. Ja ti 
čestitam na tako divnim proizvodima tvoje bujne mašte. 

— Možda bi i za ovo trebalo nekoliko židovskih leđa?! 
— upita on, pomažući joj, da mu se ruga. 

— O ne, dragi moj! Oni nijesu bedasti! Mogu biti sve, 
ali glupi nijesu! 

— Hvala na laskanju! — reče on i nakloni joj se. — 
Međutim mene to ne smeta, jer sam te iskusio i s mnogo 
bolje i slađe strane, a sada imaš pravo, da me malko i 
očepiš. Danas si kao nadražena osa. Samo gledaš, gdje bi 
me ubola, a ja se opet mučim, da nađem predmet razgovora, 
koji bi te udobrovoljio i koji bi ti pokazao, da mogu i znam 
osjećati baš kao i ti. Na primjer: o Zlati i svima njezinima 
možemo, kao da sam vam ja brat. Vjeruj mi. 

— Čemu je potrebno, da me o tome uvjeravaš? — upita 
ona i zagleda mu se u oči. — Jesi li i ti počeo podmetati 
svoje račune pod tuđe bijede i nesreće kao i prijatelj 
Wetter?! 


— Da li si kada dosad opazila, da sam postupao ili 
s tobom ili sa Zlatom kao račundžija i trgovac?! — upita on 
suho i malko oštro. 

— Nijesam to opazila. To je istina — potvrdi mu ona 
brzo i jednostavno. — Bio si vazda pošten. 

— Zašto bih onda sada bio nepošten i račundžija, kad 
smo skoro posve prekinuli, a ne ni po mojoj želji ni mojom 
krivnjom?! 

— Ne razumijem te, a slijedim Zlatine nazore nepovje- 
renja, pa sam stoga tako počela gledati i na tebe. 

— Ti možeš Zlatu razumijevati, možeš joj i odobra- 
vati, ali nemaš upravo nikakova prava, da usvajaš njezine 
nazore, jer nijesi nikako mogla doći do istih zaključaka, 
kad imaš posve protivna iskustva s ljudima. Osim toga, sve 
kad bi ti i mogla tako gledati na svijet, ne bi imala pravo, 
da mene ubrajaš u bezimenu hrpu svih ostalih, u kojima 
bi gledala utjelovljeno zvjerstvo, jer sa mnom lično imaš 
upravo obratno iskustvo. Ja mislim, da nije preveliko 
umišljavanje, kad ja vjerujem, da nijesi ni s kojim drugim 
prijateljem našla toliko ljudstva i ljubavi, koliko baš sa 

mnom! — govorio je on posve nježno i raznježeno, kao da 
je u nju ozbiljno zaljubljen. 
— Udaraš u najtanje žičice! — reče ona i prijateljski 


mu se osmjehne. — Ne smijem tvrditi, da ne govoriš istine, 
no to je davna prošlost, a sadašnjost je drugačija. Naši su 
se putevi razišli, ja međutim postadoh ozbiljna pisarnička 
sila, a ti ozbiljan ženidbeni pripravnik, pa se tako zaba- 
vismo svako svojim poslom i zaboravismo na ono, što-nam 
je u prošlosti zajedničko — — — Međutim idemo Pata, 
jer ja ne idem u noć u Tuškanac. 

— Silna li povjerenja, kad se ne usuđuješ sa mnom 
više ni u Tuškanac! — bocne je on kao tobože ozbiljno. 

— Ne, ne, dragi moj! To je posve krivo mišljenje, jer 
ja bih se ustručavala ići s tobom u noći u Tuškanac — kad 
bi strah i nepovjerenje bio razlog! — samo onda, ako bih 
pomišljala, da ćeš me zaklati. Ništa me drugo ne bi moglo 
odvratiti, ako bih baš željela, da se tuda po noči prošetam. 

— To me priznanje veseli! 

— Nemoj krivo tumačiti. Ne radi se o povjerenju ili 
nepovjerenju, nego naprosto o tome, da se ja ne bojim ni 
tebe ni ikoga drugoga. 

— To je lijepo! Meni se sviđaju odvažni i srčani ljudi, 
a ne mogu ti ni reći, koliko me oduševljavaju takove žene! 

— Samo se ti rugaj! Meni je svejedno, što ti o tome 
misliš, no sada idimo žurno natrag u grad, jer imam mnogo 
posla, a tu sam se s tobom zavezla kao smetena kevica. 
Najprije sam gubila vrijeme s Maksom, a sada opet s tobom, 
pa najzad mne ću ništa ni raditi nego samo dangubiti 
s vama, koji inače ne dangubite, već obavljate svoje poslove, 
a sirote žene odvlačite od njihova poziva i zanimanja samo 
za svoju zabavu. 

— Oprosti mi i nemoj mi krivo suditi, kad te podsjetim 
na istinu: ja mislim, da si večeras ti odvukla mene, a ne ja 
tebe od tvoga zanimanja. 

— Večeras ne broji! — odgovori ona i zasmije se. 

— Kad ti ne ćeš, onda ne brojiš, a kad tebi odgovara, 
onda žestoko zarezuješ! 

— Ja sam željela, da ideš malko sa mnom, da se od- 
morim od Wetterove gnjavaže i ništa više. 

— Meni je to dosta i zadovoljan sam. 

— A što će ti reći gospođa Ljubica, ako joj tko rekne, 
da te je vidio sa mnom u Tuškancu?! 

— Ništa mi ne će reći, jer zna, da smo nas dvoje davni 
prijatelji, a isto tako znade, da si ti poštena žena, koja ne 
hvata mladoženje. 

— Ito si joj rekao?! 

— Rekao sam joj, kad me je pitala, koga sve ima Zlata. 
Nijesam joj mogao zatajiti baš tebe, koju sam svojedobno 
uveo u njezinu kuću. 

— Al joj sigurno nijesi rekao, da smo prijatelji?! 

— 'To nijesam, a nije bilo ni razloga, da ženi tovarim 
bedastoće u glavu, kad će ih ona nahvatati dosta i bez 
moje pomoći. Rekao sam joj, da si vanredna djevojka. 

Slušala ga je mirno i pozorno, a onda se nenadano 
okrene i pođe natrag, govoreći: 

— Idemo još malko dalje. Samo par časaka. 

— Što ti je palo na um?! — iznenadi se on i pođe 
za njom. 

— Rekao si joj, da sam »vanredna djevojka« — reče 
ona, umjesto odgovora na njegovo pitanje. 

— Da. To sam joj rekao — potvrdi on posve mirno i 
sigurno. 

— Hvala ti, Jovice. To mi tvoje mišljenje o meni veoma 
godi, ali ja nažalost osjećam, da ono nije točno. Naprotiv 
— ono je savršeno pogrješno i neodrživo. Ja prije nijesam 
o tome nikada razmišljala. Plovila sam životom kao list na 
vodi, kad ga struja ponese. Bilo mi je divno i opojno, jer 
sam mislila samo na tijelo. Nijesam uopće ništa razmišljala, 
kao da ni nema ništa drugo na nama nego samo 
tijelo — — — 

— Ostavi te besposlice na miru — reče on samo da je 
odvrati od misli, koje bi je mogle ražalostiti. 

— Ti si rekao, da sam vanredna djevojka, a da sam 
tvoja sestra, ti bi me mlatio kao vreću ili bi me se javno 
odrekao. 

— Ne govori tako, kad nije istina! 

— To su riječi, no ne samo da misliš i osjećaš druga- 
čije, nego i tvoj glas zvuči tako, da se čuje, da je istina pro- 


293 


tivna tvojim riječima. Nemoj se, Jovica, braniti, kad je 
posve prirodno ovo, što ti govorim, 

— Ti se varaš — opirao se je on, jer je smatrao 
svojom dužnošću, da ne potvrdi njezinih riječi i tvrdnja. 

— Meni Zlata nije rekla nikada ni jedne jedine riječi, 
jer je mislila kao i ja i onda, kad je postupala drugačije. 
Nije mi govorila ni poslije, otkad su na nju navalile sve 
ove nesreće. Ne govori mi ni sada ništa. No meni je dosta 
i same njezine šutnje, kad vidim, što radi, pa da razumijem, 
što misli, Počela sam i ja nenadano osjećati, da ovo nije 
život, kako ga ja živim i provodim. Ja nijesam vanredna 
nego posve naopaka žena, koja uopće nije vrijedna, da se 
pojavi među potpunim ženama. 

— Molim te, Maro, ne luduj! — reče on posve ozbiljno, 
povišenim glasom, — Ne razumijem, kakova ti je vrućica 
udarila u mozak, da si mogla doći do takovih zaključaka. 


— Polako, polako, junače, Ja ti ne ću mnogo dokazi- 
vati, nego ću te samo podsjetiti, da i ti imaš sestara. Ako 
se ne varam, imaš dvije ili tri sestre. Zamisli, da je barem 
jedna ovako »izvanredna djevojka« kao ja. Reci mi, Jovica, 
da li bi ti bio s njome zadovoljan i oduševljen, da bi bilo 
kome pripovijedao o njoj, kao što si pripovijedao o meni?! 

On je šutio i gledao preda se. 

— Ne odgovoraš, a ja vjerujem, da mi ni ne ćeš odgo- 
voriti na ovo pitanje — govorila je ona prilično glasno i 
uzrujano. — Ja te posve razumijem. Ti ni ne možeš nego 
šutjeti, jer je to naravno, a mi se žene moramo pomiriti 
s uvjerenjem, da smo muškarcima potrebne posve drugačije 
kao sestre i majke, a posve drugačije kao ljubavnice i tuđe 
žene. Međutim svi muškarci morate biti svijesni svoje od- 
govornosti ne samo svome narodu nego i čovječanstvu, pa 
ćete početi drugačije gledati na nas. Nemoj me krivo ra- 
zumjeti pa pomisliti, da ja za današnje stanje svaljujem svu 
krivnju samo na vas muškarce. Ne nipošto. Ti ćeš mi pri- 
znati, da se ja redovno nijesam bojala istine, te ako je u 
meni što zdravo i veoma sposobno za život, to je baš taj 
osjećaj, da sam vazda sposobna ispovijedati istinu. Vazda 
— — — Oprosti mi! Rekla sam pretešku riječ, pa je isprav- 

ljam: ja sam sposobna, da govorim istinu mnogo češće nego 
to čine moje sestre. Ovo je istina. 

— Sve je to lijepo i pošteno, no ja ne razumijem, čemu 
mi sada gubimo vrijeme s ovim razgovorom, koji ne vodi 
nikuda i nema nikakove ni svrhe, kao što nije imao ni po- 
voda?! — govorio je Stefanović posve nesigurno, pa se je 
osjećalo, kako se sili, da bude miran i da nešto rekne, 
samo da ne šuti. 

— Nemoj se srditi, što sam baš tebe uhvatila, da na tebi 
iskalim svoje nesreće! — odgovori ona i nasilu se nasmiješi. 
— Sada vidiš zbog čega sam ja upravo tebe večeras okupi- 
rala i izabrala svojom žrtvom, a nijesam se zadovoljila, da 
ostanem s Maksom, i ako me je on ustavljao, pa da se 
njemu izjadam. Nek ti ovo moje povjerenje bude zadovolj- 
štinom za sve te neugodne i nelagodne osjećaje, koje iza- 
zivljem u tebi svojim pripovijedanjem. 

— Nije mi neugodno zbog mene, nego mi je žao, što se 
ti uludo boriš sa sjenama i stvorenjima svoje mašte u 
vrućici. Zbog toga mi je. 

— Vjeruj mi, da nijesam ni sama znala, što se u meni 
odigrava i što me to razapinje, no osjećala sam, da mi je 
sve pretijesno, da sam sapeta, da sam u nekakovoj neodre- 
đenoj opasnosti, te sam stoga i govorila koješta, na što prije 
nijesam ni pomišljala. Već dugo osjećam, da u meni kuha 
i da nijesam nimalo sa sobom zadovoljna, a napose, da me 
nikako ne zadovoljava moj način života. Ja taj život ne 
živim, nego ga samo trpim i podnosim, kao što bih morala 
podnositi, da sam gubava ili grbava ili ćorava. Uprav tako! 
I uprav tako ja ocjenjujem ono, što ti u meni nazva »van- 
rednim«! 

— Ne pretjeruj, molim te! Nijesi valjda odlučila, da ćeš 
u samostan, pa da se sada kaješ i vježbaš u hinjenju. 

— Progovorio si i opet savršeno muški, Jovica! Vi uopće 
ne možete ni pojmiti, da nesretna žena, kad jednom zabo- 
ravi svoj poziv i pođe nizbrdice, može opet doći k sebi, us- 
praviti se i pljunuti vam u lice! Vi to naprosto ne možete 
pojmiti i vjerujete, kad čujete, da govori novim jezikom — 
vjerujete, da hini, da se pretvara i da je to samo jedan novi 
oblik njezinog izazivanja i nadraživanja vaših požuda. Vi 

ne možete ili ne ćete da pojmite, da je žena uvijek žena, 
a ono je bilo u njoj kroz neko vrijeme samo zamrlo njezino 
uzvišeno ženstvo i posve podleglo tijelu, koje nema ni 
duše ni duha. 

— Ja vidim, da ćeš ti načiniti iz mene sveca ili ćeš me 
strpati u ludnicu svojim pripovijedanjem. Nema prava da 
tako govori ona, koja je još prepuna života i koju želi svaki, 
koji je vidi. ' 

— Ne govori, Jovica, djetinjarija! Koju ženku ne želi 
svaki mužjak samo ako vidi, da je raspoložena?! Nijesam 
ja vama nepravedna, kako vidiš. Ja naglašavam, da je že- 
nino raspoloženje izvor muških želja, no ipak to nije uvijek 
tako, jer kad bi bilo tako, onda bismo u pitanju ljubavi bili 
na visini — svih zdravih životinja, a mi to nažalost nijesmo! 
Mi smo daleko ispod njih. 

— Čovjek ne bi vjerovao, da si ona ista, koju sam 
otprije poznavao! 

— Oprosti mi! I sada se možemo vratiti u grad, jer 
sam se iskalila. Sada mi je već u grudima mnogo lakše. Ipak 
ti moram još jednom naglasiti, da bi muškarci morali u 
svakoj ženi, kad hoće, da je ocjenjuju i da joj se približe, 
zamisliti sestru, jer nečija sestra jest, a u daljnjem razvoju 
moraju u svakoj gledati sadašnju ili buduću majku. Tada 
će biti mnogo pravedniji, a i nama će biti lakše, jer ne ćemo 
nalaziti potpore u vašoj pokvarenosti ni onda, kad bismo 
htjele pod svaku cijenu koga zavesti. Idemo sad natrag — 
reče i okrene se prema gradu. ' 

— Iza ovo si ti mene večeras trebala! — reče on iza 
podulje šutnje. 


— Mislila sam, da ćemo sada neko vrijeme šutke 'ho- 


dati, da se ja smirim, a ti da malko prokuhaš sve, što si čuo. 

— Ti bi, ti, moja draga, morala to prokuhati i to: dobro 
još prožvakati, onda dugo preživati, pa tek tada početi pro- 
kuhavati. To je zasada savršen nered, kao što je bio na 
svijetu u prvi čas stvaranja. 

— Priznajem ti, da nije sve razređeno, ali sam sigurna, 
da sam savršeno načistu sa svim ovim osjećajima. 

— A kada ćeš u samostan?! — reče on podrugljivo, jer 
jednostavno nije znao, što bi joj inače rekao. Osjećao je 


296 





svoje veze s njom, pa je mnoge njezine riječi posve naravno 
protezao izravno na sebe, a sada je bio posve zaokupljen 
drugim nakanama i obvezama, pa se nije ni htio ni mogao 
istrčavati, uvjeravajući je o svojim osjećajima, koji bi bili 
i topli i iskreni, no kao i sve jednodnevne mušice. S toga 
joj je rekao, što bilo, samo da ne govori ono, što bi mu bilo 
najbliže i najnaravnije. 

— Te snage još nemam, a nijesam još ni očajna, pa da 
bih srnula naglavce. Uostalom posve krivo ocjenjuješ moje 
raspoloženje. Ja se ne izvlačim iz jedne krajnosti, da za- 
padnem u drugu, jer su one međaši! Ja sam raspoložena, da 
se vratim što više običnome, prosječnom čovjeku, a ne, da 
se i opet udaljujem od njega, Međutim nažalost ja se 
ozbiljno bojim, da mi društvo ne će dati, da iziđem na pravi 
put. Ti ni ne znaš, koliko je Dragan utrošio dobre, naj- 
poštenije volje i znoja, da se održi svojim radom, ali mu 
društvo nije htjelo dopustiti, da se prihvati i najmanje 
slamke, koja bi ga bila spasila i održala na životu, S nama 
je isto tako. Zločinac jedno — zločinac i drugo! 

— Ja mislim, Maro, da si ti ozbiljno bolesna — reče 

Stefanović posve mirno. 
. — Bez sumnje! Bolesna sam, ali moje riječi nijesu plod 
te bolesti. One su plod zdravih osjećaja, koji se uzbuniše 
proti mojoj bolesti. I znaš: ja nažalost vjerujem, da je ovo 
samo časovita uzbuna kao i sve uzbune. Mora brzo ili po- 
bijediti ili će biti svladana. Ja ne mogu pobijediti, jer mi 
manjkaju sva sredstva i za borbu i za pobjedu. Odnosno — 
govorim posve krivo. Sredstva su tu, put je pokazala Zlata, 
no nemam dovoljno jake i ustrajne volje. Previše sam po- 
kvarena i naučena na život bez razmišljanja i borbe, a da 
bih se sađa mogla ustrajno upustiti u najžešće borbe, a to 
ujedno znači i u najveća pregaranja. 

— Otkada je tebe napala ta groznica? 

— Nije ovo, Jovica, groznica, nego otrežnjenje! 

— Nijesam znao, da se bunca, kad se čovjek trijezni 
— odvrati on s najvećim mirom. 

— Možeš ove moje riječi nazivati i buncanjem. Meni 
je to posve nevažno, jer me zadovoljava, skoro bih smjela 
reći, da sam sretna, što sam progovorila i našla pravi iz- 

ražaj svojih sadašnjih osjećaja, a tebi sam zahvalna, što mi 
nadomještavaš svakoga drugog ispovjednika, i ako mrmljaš 
i prigovaraš. Ti ćeš to meni oprostiti i zaboraviti, a meni će 
veoma odlanuti, kad sam se ispripovijedala — — — Nijesam 
ni sama slutila, što to nosim u sebi — — — 

— Dolazi li to tako svakoj ženi? 

— Ne znam, no znam, da meni nije nikada prije bilo ni 
na kraj pameti, da bi me kada mogli obuzeti ovakovi osje- 
ćaji. Da, jednom sam bila u teškoj borbi i dvoumici. Po- 
mislila sam, što bi mi rekao moj tatica, da je živ, pa da 
znade, kakvim se ja nazorima zanosim — — — To je bilo 
strašno! — — — Vjeruješ li ti, da nas naši pokojnici vide?! 

— Ne vjerujem. Ja o tome ni ne mislim, a kad i po- 
mislim, onda sam siguran, da se oni gore ne zanimaju za nas. 

— Ja ne mislim tako, osim kad mi godi, da me tatica 
ne gleda. Inače vjerujem, da nas mogu vidjeti i da nam 
dolaze na san. 

— Na san ti dolaze i zmajevi, a možeš sanjati, da raz- 
govaraš s čovjekom na četiri noge. U snu su moguće sve 
nemogućnosti. š 

— Ne znam, no držim, da se ti veoma varaš. Ja sam ne- 
koliko puta sanjala o mojoj majci — reče ona i naglo za- 
mukne tako, da se je osjećalo, da nije dovršila zapo- 
čete misli. : 

— Što si sanjala o njoj? 

— Više se ne sjećam — odgovori Mara i duboko odahne. 
Nije nikako mogla s njime govoriti o tome, jer mu nije 
htjela pripovijedati, što je sanjala o svojoj majci. : 

— Ja svakako držim, da ozbiljan čovjek ne može vje- 
rovati u sne, jer su to posve nevažni doživljaji. Kad se 
prejedeš, pa te boli želudac, sanjaš, da ti netko skače na 
trbuh ili da se boksaš, pa da te protivnik udara šakama. 

— Ito je istina, no to nije nipošto cijela istina. Ja sam 
iskusila posve drugo i vjerujem, da se ne varam, no ne ću 
ti pripovijedati, jer bi to bilo jednako kao da gluhu vičem: 
»Dobro jutro!« — — — Oni nas mogu vidjeti, kad im je to 
potrebno, pa sam ja tako jednom pomislila, da me gleda 
moj čestiti, pravedni i strogi tatica — — — Tada me je bio 

obuzeo osjećaj posve sličan onome, koji me je večeras 
nagnao, da ti onako govorim, kako sam ti govorila. 

— Sada te je već prošlo?! 

— Uminulo je — odgovori ona nekako bolno i satrveno 
kao poslije teških grčeva, koje izazove žučno kamenje. — 
Sada mi je lakše i osjećam, kao da mi je cijela duša umi- 
vena i okupana. To je čudnovato — — — Kao pa-- 
davica — — — 

Kod Gundulićeve ulice sretoše Kresovića, koji za- 
ustavi Maru. ' 

— Molim vas — reče joj — pozdravite gospođu Boja- 
nićevu, da može razgovarati s Draganom, kadagod želi. 
Naravno: u tamničarevoj pisarni i sa mnom, kao što ste raz- 
govarali i vi. Vi mi izvolite sutra telefonirati, kada gospođa 
izvoli, da idemo. Ja ću se posve ravnati prema onome, što 
mi ona poruči, 

— Mislim, da ona može samo nedjeljom — odgovori 
Mara. — Drugim danima ne može od posla. 

— Ja računam s tim i spreman sam ići s njome i ne- 
djeljom. To je možda još i najzgodniji dan, jer su onda svi 
stražari zabavljeni velikim razgovorima u skupnoj razgo- 
vornici, pa ne će ni primijetiti, da je Dragan u razgovoru 
u pisarni. : 

— Zar je važno, da ne vide?! — iznenadi se Mara. 

— Nije vrlo važno, ali je bolje, da ne vide. To je ipak 
neke vrsti povlastica, a povlaštenih ne vole nigdje, no u 
zatvoru manje nego igdje. Još je važnije, da njegovi uznički 
drugovi ne vide te povlastice, jer bi ga inače odmah pro- 
glasili doušnikom. 

Stefanović je otišao naprijed na desetak koračaja i 
čekao Maru, koja je s Kresovićem stajala baš pred ulazom 
u kavanu. U taj čas iziđe Grudanić iz kavane i pozdravi 
Maru, upitavši je ispod glasa: 

— Treba li još čekati?! 

— Ja držim, da je ta stvar pokopana! — odgovori mu 
ona. — Zlata više ni ne misli na to. 

— Lijepo je pozdravite! — reče on odlazeći. 

— To je Draganov rođak — tumačila je ona Kresoviću. 

— On se je brinuo za dobru štampu, kad je pukla ona 
nesreća. & 

— Poznato mi je — odgovori on, smješkajući se. — 
Trebat ćemo ga i za vrijeme glavne rasprave. Dakle: kako 
rekosmo: izvolite mi sutra telefonirati — reče, skidajući 
šešir na pozdrav. 

— Što je taj htio od tebe? — upita Stefanović, gleda- 
jući je malko sumnjičavo. 

— Ne gledaj me tako! — odgovori ona mirno. — To je 
Draganov branitelj, kojemu nije, do čega je vama ostalima. 

— Gore po njega! — odgovori Stefanović savršeno 
mirno i ozbiljno. — Nemoj misliti, da je to neka odlika, a 
osim toga, ja sam uvjeren, da ti to inače ni ne smatraš po- 
sebnim darom Božijim, nego samo sada govoriš tako, jer si 
u neprirodnom raspoloženju. Ovaj čas nijesi žensko, nego 
raskmecana pokajnica. Trebala bi samo još rasplesti kosu, 
glavu posuti pepelom, a oko vrata svezati uže — 

— I prepustiti se, da me braća ljudi za njega vuku, 
kako bi njima dopuštala njihova duša! — nastavi ona nje- 
govo pripovijedanje. 

— Tako nijesam mislio. Tako uređena moraš sjesti na 
raskrižje i činiti pokoru. 

— I reci do kraja, što ti plamsa na jeziku! Ne srami 
se, ne boj se ni Boga ni ljudi, pa reci do kraja, kako bi me 
htio urediti! — govorila je ona malko povišenim glasom, 
no čulo se je, da mu se više ruga nego li se srdi. 

— Ne znam, što misliš, da ti jošte namjenjujem na 
raskrižju?! 

— Da poslužim psima umjesto ćoška! — odreza ona 
ispod glasa. 

— Sjajno! — usklikne on i glasno se nasmije. — Izvrsna 
misao, no vjeruj mi, da je moja glava bila premalena, da u 
njoj nikne! ' 

— I prihvaćaš je?! 

— Oprosti, Maro! Ja sam sposoban i jak, da ti reknem 
koju iskrenu i bratsku zlobu i da te malko bocnem, ali ni- 
jesam sposoban ni sada niti ću ikada biti, da te vrijeđam. 
Ja se nadam, da ćeš mi i ti to priznati. Kakav sam, da sam, 
nijesam nikada bio prema tebi nepošten! To ne! 

— To je istina! — potvrdi mu ona, smiješeći se. Časak 
je šutjela, a onda reče: — Nemoj mi zamjeriti, što sam 
svašta govorila, ali nemoj ni zaboraviti. Sjeti se vazda 
svojih sestara i svoje žive ili mrtve majke, pak ćeš vidjeti, 
da mi nijesmo samo komad mesa. Ja ću nažalost morati za- 
boraviti ove svoje osjećaje, no ti ne zaboravi mojih riječi. 

— Kad se smiriš, vidjet ćeš i sama, da im pripisuješ 
veću vrijednost, nego li je zaslužuju. Ne prekrojismo mi 
svijeta. 

— Ne upitah te, što si odredio glede svojega dopusta?! 

— Zasada se odgađa. Nadam se, da ću ovdje biti ko- 


ristan za vrijeme glavne rasprave — — — Nijesam li ti to 
već rekao?! 

— Vjeruj mi, da ne znam — odgovori ona nekako 
umorno i nepažljivo. — Izmučena sam i iscrpljena, a da ni 
sama ne znam, zbog čega. Odnosno — ja se zavaravam, 
da ne znam — — — 

